title
stringlengths 1
58
| text
stringlengths 6
57.5k
|
|---|---|
香港 | 香港係華南一城埠，同時都係一個國際大都會，同紐約、倫敦合稱「紐倫港」。香港開埠於1841年，有人叫佢做「百年之城」，曾經係英國嘅殖民地，1997年7月1號開始由中華人民共和國接管，成立香港特別行政區。按照《中英聯合聲明》同埋《香港基本法》，香港享有高度自治，除咗外交同防務之外，理論上係全面自治，香港亦都有參與國際組織嘅權利。香港實行資本主義制度，有別於中國大陸嘅社會主義體制，所以官方稱之為一國兩制。但隨住中國共產黨喺習近平上台之後加強對香港嘅操控，2020年更加強行通過港版國安法同顛覆香港選舉制度，大肆侵犯人權、消滅新聞自由、迫害政治異見人士，令一國兩制名存實亡，更加掀起新一波移民潮。
香港三面環海，東面同南面係南中國海，西面係珠江口同零丁洋；東北面係大鵬灣，北面同中國大陸隔住條深圳河。香港有唔少島散佈東南西，因為瀕海、水路發達，所以係太平洋到印度洋同埋各國貨船嘅必經之路。空運亦都係南洋同中國嘅樞紐，而且全球每日都有唔少飛機途經香港。由於香港鄰近廣東省、澳門兩地，因此又合稱「省港澳」或「粵港澳」。
香港原本係一個人煙稀少嘅農村同漁村，不過而家已成為世界上最重要嘅金融中心同商業港口之一，重係世界十大出口國同埋第九大進口國。香港擁有低稅率同自由貿易為特徵嘅資本主義經濟體系，港元係世界第八大交易貨幣。億萬富豪嘅人數喺全球城市入面排名第三、亞洲城市排名第二，而且佢哋係世界上任何一個城市嘅高淨值人士。雖然香港係世界上人均收入最高嘅城市之一，不過貧富懸殊嘅情況依然存在，而且近年嘅人權狀況亦急劇趨向惡化。
香港係一個高度發展嘅地區，佢喺聯合國人類發展指數中排名第四。呢個城市擁有世界上最多嘅摩天大廈，居民嘅預期壽命亦高達世界之冠；密集嘅空間有發達嘅交通網絡，公共運輸高達九成，全球金融中心指數排名第四。不過香港嘅民主指數同新聞自由指數就比較落後，分別只係排名第八十七同第八十，而且有持續下降趨勢。
名
香港有幾個別名，好似香江、東方之珠噉。廣東話裏面，香江係香港訛音，亦有指維多利亞港似江水，橫臥喺香港島同九龍半島之間。香港減筆嘅時候寫，而自稱時叫。英文最初寫 Hongkong，之後地名劃一分音而寫成 Hong Kong。當地人統稱香港人，或港人。英文 the People of Hong Kong 或者 Hong Kong People 或者 Hongkonger 或者 Hongkongese。
歷史
簡述
香港史可追至新石器時代，但要到秦朝出兵嶺南後，至正式納入中原版圖。至於轉變成大城，要由大清國講起。
清道光二十年，英國同大清打第一次鴉片戰爭。第二年，喺1841年1月26號，英軍喺上環舉行升旗禮將香港島屬領，後人稱為「開埠日」，而英國人亦喺島嘅東北岸起域多利亞城。1842年，清廷簽署《江寧條約》，正式割讓香港島畀英國。1860年，清廷再簽《北京條約》，割讓埋九龍半島。1898年，清廷又簽《展拓香港界址專條》，租新界畀英國九十九年，於是三地合埋就成為咗依家嘅「香港」。除咗被日本佔領嗰三年零八個月，其餘時間香港都係英國嘅殖民地。
1984年，中國總理趙紫陽同英國首相戴卓爾夫人分別代表中英兩國簽咗《中英聯合聲明》，中華人民共和國政府保證，香港一定會喺1997年後至少有五十年嘅高度自治，維持返香港本來嘅制度同埋生活方式。英國喺1997年約滿期後嘅7月1號，按《中英聯合聲明》，將新界租地連同香港島、九龍半島割地嘅主權一次過移交畀中華人民共和國。
詳述
考古證明，香港喺舊石器時代就有人住。喺西貢半島北岸黃地峒，有石器同整石器嘅架生。喺新界同大嶼山好多地方，都搵到新石器時代嘅遺址。旺角就曾經係東漢、隋朝同唐朝人做陶器嘅地方。李鄭屋古墓亦證明香港喺東漢嗰時，畀番禺管。喺唐朝嗰陣，香港由廣州寶安縣管，嗰陣軍隊就係駐喺而家嘅屯門，而呢區個名就係咁嚟㗎喇。
喺南宋嗰陣，嗰時得8歲嘅皇帝仔宋端宗趙昰畀大元大軍一直追到嚟香港。聽講佢同佢細佬趙昺曾經喺一嚿石頭度唞過，之後啲人就叫呢塊石做宋王臺。後來趙昺登基，但係啲元兵係咁殺到嚟，佢就經淺灣向西面過海去新會，但係當架船駛到而家深圳 蛇口左近嘅崖門嘅時候，大元大軍追到嚟，於是乎陸秀夫就孭住得嗰八歲嘅皇帝仔阿昺喺崖山跳海自殺身亡。
大明嗰時，就因葡萄牙想侵犯，明軍出兵同葡萄牙人開戰，雙方喺屯門對開海域激鬥，大家都叫場仗做屯門海戰。到大清時香港係歸新安縣九龍司管，呢處記事寥寥無幾，但朝廷同海盜喺香港水域海戰嘅事蹟就反而有唔少，最出名就係張保仔，香港啲離島有好多佢嘅賊竇。後尾英國人去省城之前都會揀嚟香港先，兼攞埋水。1816年英使去北河見皇帝之前，7月10號到13號之間經過香港，就行過香港島。
喺1841年第一次鴉片戰爭期間，英國軍隊佔領香港島，香港開埠。大清打輸咗場仗，仲喺之後嗰年簽咗《南京條約》，將香港島割讓咗畀英國。之後清廷又輸畀英法聯軍，簽下《北京條約》，將九龍半島裏面近住香港島，成日搞事嘅地方，連埋昂船洲一齊割讓畀英國。由於清廷已經好唔掂，所以喺九龍半島上嘅新邊界只係用好矮嘅鐵絲網分隔開，位置就係喺今日嘅界限街。喺1898年，英國同清廷簽《展拓香港界址專條》同其他一系列嘅租借條約，租借埋新九龍、新界同附近嘅兩百幾個離島，租期係九十九年，但就唔包括九龍城寨。
中華民國成立之後，國民政府本來係想取消《南京條約》同《北京條約》，但好快就搞唔掂。因為北伐單嘢搞到國民黨政府，唔得閒諗住攞返香港嘅主權。但係嗰陣香港政府仲有開放中港邊界，兩地市民重可以自由咁來往。嗰陣唔少香港人都同清時一樣，除咗捐錢返去之外，仲身體力行加入國民政府做嘢。前國民政府外長伍廷芳，就係嗰陣嘅香港名流喇。
中國抗日戰爭爆發後，日軍喺1938年登陸廣東，仲好快咁佔領埋廣州同附近嘅地方。之後香港嘅唐人支持抗戰，出錢出力。日本軍政府因為咁樣表現不滿，曾經好多次同英國嘅領事抗議。喺1941年12月8號，日本偷襲珍珠港之後幾個鐘，就攻打馬來亞同走過深圳河打香港。嗰時日本同香港義勇軍、加拿大兵，重有印度人同西人嘅英軍打咗好多場好激烈嘅仗。最後因為駐港英軍嘅戰力唔夠，喺1941年12月25號聖誕節嗰日，港督楊慕琦宣佈向日本投降，開始咗香港三年零八個月嘅日治時期。日治嗰陣，日本人為咗方便統治，好多次將啲窮人逼返去中國住。由於日軍對居民殘酷，到咗香港被佔領嘅中期，新界地區嘅居民響應東江游擊隊，喺香港成立港九縱隊，加入對抗日本嘅武裝勢力，參加者多數係而家叫傳統左派嘅人。而部份走甩嘅英軍，亦成立英軍服務團，喺香港同廣東之間抗日。
打贏日本之後，中華民國政府一度喺聯合國上要求要收番香港，但礙於嗰陣國共內戰已經開始咗，佢再一次冇能力同英國政府攞返香港。當中國共產黨喺1949年成立咗中華人民共和國政權之後，中、英雙方喺香港嘅問題上達成協議：中方唔諗住收返香港主權，亦都唔理國民政府嘅軍民喺香港嘅活動，用嚟換取英國對中華人民共和國嘅承認。於是喺1950年，英國承認中華人民共和國嘅成立，變咗係第一個承認中華人民共和國嘅西方國家。而後來由於中華人民共和國喺韓戰激嬲西方世界，搞到畀佢哋禁運，令到香港變成中華人民共和國嘅轉運物資、徵集資金、收集情況嘅唯一窗口。喺1950年代中，右派工會暴動，中華民國政府嘅情報人員從此就唔畀再入香港。
1967年，成個中國大陸都搞文化大革命，紅衛兵好多次想越過中港邊境。後來香港左派公然響應中國境內造反派嘅號召，喺香港好多地方搞暴亂，即係「六七暴動」。嗰陣喺香港街頭擺滿寫住「同胞勿近」嘅真假「菠蘿」，搞到香港人好驚又好亂。後來中華人民共和國總理周恩來話唔諗住收返香港，先平息到呢件事。
經歷過1960年代尾嘅暴動，香港政府喺1970年代初調整咗政策方針，開始諮詢華人嘅意見，逐漸納華人入政府做決策。1973年香港經歷咗一次經濟衰退，不過自從1974年就開始咗有廿幾年咁長嘅高速增長。1970年代中香港地鐵開始動工、廉政公署成立、九年免費教育開始實施、同埋公共房屋計劃進一步擴展等等，都為香港未來嘅「經濟奇蹟」奠定咗基礎，令到香港喺1980年代初成為世界著名嘅「亞洲四小龍」之一。
喺1970年代初期，由於新界土地契約問題，令到英國同香港政府需要考慮香港前途嘅問題。英國政府曾經好多次要求中華人民共和國政府延續新界嘅租約，但都畀佢拒絕咗。不過，喺1970年代尾，「香港前途問題」已經變成中英兩國嘅正式議題，但究竟係邊方面先提出轉移香港政權，街外人都有唔同嘅講法，不過唔理邊個先提出，「香港前途問題」搞到中英兩國開始咗差唔多廿年嘅爭拗。
喺1980年代初時，英國曾經提出過分拆香港嘅「主權」同「治權」，前者畀返中國，而英國就只有治權。唔少香港傳統上流社會嘅政治同商界精英，開始嗰陣都支持有關嘅建議。傳統英國資金嘅商業機構，好似滙豐銀行、怡和洋行都有幫手遊說。
嗰陣時商界年輕領袖李鵬飛帶埋其他香港工商界精英，成立咗個「青年才俊團」上去北京交流，仲得到嗰陣時嘅領導人鄧小平接見。當佢哋提出分拆主權同治權嘅建議時畀鄧小平「好惡咁鬧」，結果遊說就失敗咗。中國嗰陣堅持一定要「收回」香港，不過香港人仲可以享有「高度自治、港人治港」，呢樣就變成中英兩國談判時唯一嘅框框。
最終，香港主權喺1997年7月易手，成為中華人民共和國第一個特別行政區。此後有亞洲金融風暴、沙士瘟疫、金融海嘯等大事。2003年7月1號，有七一大遊行，反對香港政府施政同香港基本法第23條立法，間接令董建華辭任香港行政長官。2014年又發生咗雨遮革命，目的係要求撤回全國人民代表大會常務委員會通過嘅「8·31決議」、香港實現真普選等等，但以失敗告終。2019更加發生咗1997年以嚟最大規模嘅反送中運動，示威者提出咗「五大訴求」，包括撤回逃犯條例修訂草案，撤回示威「暴動」定性等等，但最終淨係實現撤回修例草案嘅訴求，而且仲間接推動咗香港國安法嘅修訂。
政治
香港嘅政治係由1841年開埠後開始計起，最初係由英國人發展同埋管理，跟住先慢慢開始有華人參與。香港嘅主權歸屬問題，喺二十世紀尾因去殖民化運動而受到國際關注，中華人民共和國同埋英國經過近廿年磋商，最後決定喺1997年移交主權，結束咗香港156年嘅殖民地歷史。主權移交後，香港成為中華人民共和國嘅特別行政區，以一國兩制形式平衡兩地之間政治同社會上嘅差異。主權移交後嘅政治爭議，多數涉及憲制性文件《基本法》嘅架構下，香港民主發展嘅步伐。另外，有關法治同言論自由，仲有無主權移交前嘅保障，中共對香港政治事務嘅影響力亦引起大眾關注同爭議。就似係咁，香港先後喺2014年同埋2019年爆發雨遮革命同反逃犯條例修訂運動。
地理
香港範圍，大約喺南北北緯22度9分到33分之間，東西東經113度50分到114度26分之間。
香港係珠江口東南面嘅一部分，位於澳門以東60公里，香港大致上有香港島、大嶼山、九龍同埋新界呢幾部份。九龍半島北面黐住新界，新界隔住條深圳河連住中國大陸。有262個島，當中大嶼山最大、新界最多人、鴨脷洲人口密度最高。全香港最高嘅地方係大帽山，有958米，即係3142呎咁高。低窪地方就主要集中喺香港西北部嘅元朗。
香港呢個名係由今日香港仔嗰頭走出嚟嘅。而今日香港個港就唔喺香港仔，而係喺隔開港島同九龍嘅維多利亞港，係全世界最深嘅港口之一。
香港大部分土地都冇起樓，屬自然地方。香港山多平地少，而且山坡好斜。香港總面積1104平方千米，當中開發咗嘅唔夠四份一。其餘嘅地多數都係綠色嘅，包括總共佔咗香港四成土地嘅郊野公園。香港大部分開發咗嘅區域包括九龍，港島北部同新界散落嘅地區。
香港有條水蛇春噉款嘅海岸綫，又長、又攣，無厘規律。就係因為有條噉嘅海岸綫，香港有好多海灣、河流同埋沙灘。
天際線
生態
香港雖然面積細，但物種豐富程度絕對可以同鄰近嘅台灣相比。
受到地形限制，香港大概有七成半嘅土地屬於郊區，未開發成為市鎮 。由於受香港城市擴張嘅影響，郊區同城市嘅距離非常近，市民同埋遊客可以喺短時間之內去到郊區。2005年，去郊野公園行山、燒嘢食、露營同其他活動嘅人次達一萬二千 。郊區裏面嘅自然生態盎然，有多種香港稀有、獨有嘅品種棲息，同稠密嘅市區發展形成強烈嘅對比。呢啲潛在嘅自然生態旅遊資源，獲得政府近年進行評估發展 。
新界西北係香港生態嘅稀有郊區。例如：喺新界西北嘅米埔。
政府喺郊區開闢咗郊野公園三十三個，同埋特別地區22個，共佔地 416.44平方千米，即全港土地大約三成八。呢啲地域受到法例保護，交由漁農自然護理署管理。郊野公園主要係為市民提供郊野康樂設施，而特別地區則主要為保護自然生態環境。除咗郊野公園，香港亦設有海岸公園四個同海岸保護區一個，同樣受到法例保護。海岸公園同保護區面積有 24.30平方千米，畀市民欣賞珊瑚等海洋景觀同生物，亦可以潛水、扒獨木舟、玩風帆同埋喺海底影相等活動 。
政府指定嘅郊野地區，受到法例保護，兼且有漁護署管理，自然生態環境得以維護發展。
氣候
香港氣候係亞熱帶氣候。年中半年似溫帶。一二月，撞到冷鋒嗰陣，會多雲。三四月，氣候幾宜人，雖則有時都幾潮濕，特別四月嘅日照時間係140個鐘。五到九月，步入夏季，氣候非常潮濕，比起其他季節更容易行雷、落雨同遇颱風。十到十二月，香港踏入秋同冬季，氣候較乾燥兼且有陽光，溫度清涼甚至寒冷。
七到九月，係最易打風嘅時候，即係熱帶氣旋嘅吹襲，但係，就算五月甚至到十一月，都間中會有熱帶氣旋吹襲。年年北太平洋同埋中國幾個海，總共生咗熱帶氣旋大約三十個，當中半數會去到颱風級數。打風嗰陣，唔只風大，兼且好多地方會落大雨。大雨通常持續幾日，不過查實大部分嘅破壞，都係大雨之後嘅山泥傾瀉同埋水浸造成。
香港史上錄得最高嘅氣溫係攝氏四十六度，最低紀錄就係攝氏零下八度。而香港天文台嘅紀錄就係1900年8月18號到1900年8月19號嘅攝氏36.1度同埋1893年1月18號嘅攝氏零度。2009年8月2號下晝兩點，香港天文台喺黃大仙錄得攝氏37.1度，創出新高。一年入面，一月通常最凍，平均氣溫係攝氏16.1度；最熱嘅係七月，平均攝氏28.7度。香港位於北回歸線以南一度，緯度同夏威夷差唔多。冬天嗰陣，強風自北面吹落香港，整凍全港；而夏天嗰陣，通常吹西南風，啲風又暖又潮濕。
經濟
香港經濟市場上行緊資本主義，有自由市場政策、低税率，政府唔干預市場。香港係全球金融、貿易嘅重要中心，有全亞太區最集中嘅公司總部羣。香港嘅人均國民生產總值同埋城市生產總值都係全中國最勁嘅。以購買力平價嚟計，香港超越埋歐洲四大經濟體系，即係英國、法國、德國同埋意大利，亦都勁過日本。
殖民地時代嘅香港政府跟英國嘅規矩，將香港呢個經濟體系嘅運作交畀私營機構主導嘅市場經濟。1980年打後，港府通常都打積極不干預呢張牌，無為而治；而香港都成日畀人用嚟做自由放任政策嘅例子，最出名嘅就係佛利民。美國傳統基金會1995年開始編輯經濟自由度指數，香港連續十三年排頭位。喺菲沙研究所嘅2006年世界經濟自由報告，香港亦喺經濟自由呢項排第一。
香港嘅耕地同天然資源比其他地區少，所以好多食物同原料都要靠入口。香港係全世界第十一大嘅貿易單位，入口同埋出口嘅總值大過國民生產總值。有114個國家喺香港有領事館，係全世界最多嘅一個城市。香港嘅大部分出口產品都係轉口產品，即係啲喺境外生產嘅嘢，經過香港轉運去第二度，通常係中國大陸。香港回歸之前，香港同大陸之間已經有深入嘅貿易關係。因為香港自治，所以香港可以繼續做一個資金同埋資源流入大陸嘅落腳點。香港亦都係大陸同埋台灣通航之間嘅一個轉機點。
香港用嘅通貨係港紙。最大面額係1000蚊。1983年起，聯繫匯率制度將港紙同美金之間嘅匯率限住喺每 7.75 至 7.84 蚊港紙兌一蚊美金。
2006年，香港嘅人均收入以38,127美元佔國內生產總值位居世界第6，領先瑞士、丹麥同日本等國家。尤其喺國內生產總值以2531億美元排名第40位。
住民
香港人口超過七百萬，以唐人爲主，亦有西人、印度、巴基斯坦、菲律賓、尼泊爾、印尼、越南等其他種族，有啲祖先嚟咗香港超過一百年。亦有唔少南洋唐人後代住喺香港。香港人主要講廣東話，其次係英文、國語，各種各族家鄉話都有，好似福建話、潮州話等。
語文
香港以粵藉華人為主，自然講廣東話最多，不過當仲喺英國殖民地時，英文先係官方話，廣東話係無憲制地位。1970年之後，廣東話嘅地位先得到香港法例第5章《法定語文條例》確認，成為官方語言。但係法律冇講明「中文」係指乜，結果九七主權移交後就出現「兩文三語」政策，兩文即係中文同英文，三語即係廣東話、普通話、英文。「兩文三語」都係喺香港最多人講同寫嘅語言。至於中文書寫，傳統以嚟都係以正體中文為主，但九七回歸後，香港同大陸來往多咗，簡體字亦多人用咗，加上法律對中文字冇明確嘅定義，所以簡體字同正體字亦同樣受到官方認可。
另外，有啲香港作者同埋傳媒直書廣東話，而香港法庭用粵語字落口供，喺冇政府規範嘅情況下，變為有香港特色嘅粵語白話文，之後慢慢普及，後尾呢啲字仲畀香港政府正式列入香港增補字符集中嘅粵語漢字，而呢啲字之後入埋統一碼，喺電腦打同睇廣東話都唔成問題，互聯網興起之後，網上討論區用廣東話嘅人更加係四圍都有。
喺香港，好多時都係講廣東話為主，一定要講普通話嘅場合都唔係咁多，所以多數香港人嘅普通話水平都只限於基本溝通。除咗廣東話同普通話之外，有好多嚟自大陸唔同地方嘅新移民都會講返佢哋家鄉嘅話，好似閩南話、上海話、潮州話、福州話、客家話、四邑話咁，而喺新界一啲圍村地方，仲有好多人講一種叫做圍頭話嘅原居民語言，呢啲圍頭話係屬於廣東話嘅一種次方言。除咗中文之外，由於喺英國殖民地嗰陣好多英國人嚟香港做嘢，所以講英文亦好普遍，街上好多嘅路牌同招牌都係中英並重。
中文同英文之外，由於香港家庭，請外地女人嚟做家務，都幾普遍。當中，至多係菲律賓同印尼，所以，菲律賓話同印尼話，都唔少人講。而香港南亞族裔嘅人亦有唔少，所以好多南亞族裔嘅語言亦有人講，好似印度、巴基斯坦各種話、同埋尼泊爾話咁。香港亦有好多日本人同韓國人，所以日文、韓文都一樣有人講，雖然呢啲唔係中文嘅話都係喺返呢啲人嘅鄉里之間先曉，但由於呢啲人佔香港人口唔少數目，所以亦好容易喺市區聽到人講。
宗教
香港實行宗教自由，世界上主要嘅宗教，都可以喺香港搵到。而香港居民，絕大多數係華人，故此信徒最多嘅，香火最鼎盛嘅，係佛教同道教。而呢個教從來唔注重入教儀式，講究「信則有，不信則無」嘅概念，所以信徒數目好難講。
而其他宗教，因為種類繁多，所以教堂、禮拜堂同寺廟自然亦多，例如基督教、天主教同回教等。
文化
飲食
香港又叫「美食天堂」，好多國家嘅菜式都可以喺香港食到，佢嘅街頭小食非常之出名，香港人稱之為掃街；喺香港，常見嘅街頭小食有雞蛋仔、蛋撻、咖喱魚蛋、燒賣、格仔餅等等，嘢飲就有絲襪奶茶，珍珠奶茶等等。尤其香港人普遍有去茶餐廳飲茶嘅習慣，譬如叉燒包、糯米雞、炸兩、腸粉、艇仔粥等等都係茶餐廳最常見嘅菜式。
電影
1940年代後期，隨住一波上海電影人移居香港，香港發展成為電影製作中心，而且呢啲電影老手喺跟住落嚟嘅十年之中幫助殖民地建立咗嘅娛樂業。到咗1960年代，呢個城市因《蘇絲黃的世界》等電影令到海外觀眾所瞭解
。當李小龍嘅猛龍過江喺1972年上畫，本地製作開始喺香港以外受到歡迎。喺1980年代，譬如《英雄本色》、《旺角卡門》同《新蜀山劍俠》等電影擴展到全球以外；本地製作嘅黑幫電影、浪漫喜劇同科幻片亦都開始流行。然之後嘅幾十年，香港電影憑住《霸王別姬》、《活著》同《重慶森林》等深受好評嘅作品繼續蜚聲國際。呢個城市嘅動作片尤其喺最多產嘅香港演員之中都好常見，特別係成龍、甄子丹、李連杰、周潤發、楊紫瓊經常喺外國片入面扮演動作取向嘅角色。1990年代初期係本地電影業嘅鼎盛時期，香港每年製作超過400部電影；此後，香港電影行業轉向中國大陸，每年製作嘅電影數量響2017年開始下降到大約60部。
音樂
粵語流行曲係香港流行音樂嘅風格，佢出現喺1970年代嘅香港。由上海風演變而來嘅時代曲，即係受到粵劇同西方音樂嘅影響。
譬如許冠傑、梅艷芳、張國榮同譚詠麟等歌手所演唱嘅本地特色歌曲；1980年間，港產片同粵語流行曲向全球觀眾輸出。呢個流派嘅流行到咗1990年代達到巔峰，當時嘅亞洲唱片排行榜即係由四大天王主導。儘管呢十年之間以嚟普遍衰退，粵語歌喺香港依舊佔有主導地位；當代歌手例如陳奕迅、容祖兒同Twins喺國內外都好受歡迎。除此之外，其實亦都有唔少香港歌手以唱作人身份出道嘅，譬如有「唱作四小強」之稱嘅王菀之、張敬軒、張繼聰同埋方大同，仲包括2008年10月出道嘅鄧紫棋。喺跳唱組合方面，譬如MIRROR、ERROR、P1X3L同埋COLLAR相繼出道，佢哋嘅出色表演令廣東歌市場更加新鮮熱辣。
西方古典音樂多年以嚟喺香港嘅地位好重要，佢到而家為止依然係本地音樂教育嘅重要組成部分。
由政府資助嘅香港管弦樂團係香港歷史最悠久嘅專業交響樂團，經常接待嚟自海外嘅音樂家同指揮家。呢個香港中樂團所組成嘅古典樂器演奏，喺社區中推廣傳統音樂方面發揮咗重要作用。
特別領土 |
歐拔·愛因斯坦 | 歐拔·愛因斯坦係一位理論物理學家。佢最出名嘅係發表咗相對論，另外喺量子力學、統計力學、同埋宇宙學方面都有好大貢獻。佢對光電效應嘅量子解釋重喺1921年得到諾貝爾物理學獎。好多人都話佢係20世紀最偉大嘅科學家。
生平
童年到大學
愛因斯坦喺德國烏爾姆市出世，一年後成家人搬咗去慕尼黑。佢屋企都係猶太人，但係冇入猶太教。佢爸爸本來賣床褥，後來開電器舖。
五歲嗰年，佢爸爸送咗個指南針畀佢，佢就發現有啲睇唔到嘅嘢牽引住枝針。後來愛因斯坦話嗰次嘅經驗係佢一生中最有啟發性。雖然佢識砌啲機械模型嚟玩，但係讀書讀得好慢。可能係因為學習障礙病，又或者只係因為怕醜，又或者係因為佢個腦結構特殊。最新嘅理論話愛因斯坦應該係患咗亞氏保加症，係自閉症嘅一種。因為當時呢個病未畀人發現，佢父母重以為佢係低能。
愛因斯坦話自己之所以諗得出相對論，正係因為細個時學嘢慢，遲過其他小朋友開始思索時空，到嗰陣思想已經比較成熟。
貢獻
因為成功發現光電效應，愛因斯坦獲得1921年諾貝爾物理學獎。
後來佢又寫咗好多有關時空，物質嘅理論。不過，因為當時嘅人睇唔明佢嘅理論，導致佢無法得到應有嘅尊重。
佢嘅理論，喺佢死後50年，先有人開始明白少少。但至今，重有好多都睇唔明佢寫乜。不過，最大唔同嘅係，人已經尊重佢，而唔係當佢癲佬。
屋企同私生活
佢第一任老婆係米列娃，兩人係大學同學。1902年，大女莉莎出世，但米列娃並冇帶莉莎返嚟柏林見愛因斯坦，所以冇人知莉莎去咗邊。根據愛因斯坦響一年之後寫畀米列娃嘅信入面，呢次最後一次提起莉莎，之後就唔見愛因斯坦提起佢，令人懷疑莉莎可能畀人收養或者夭折咗。
1903年尾，愛因斯坦正式同米列娃結婚，先後生咗兩個仔，大仔叫漢斯，細仔叫愛德華。但係佢同米列娃過得並唔開心，愛因斯坦曾經同初戀瑪莉寫信，話自己受到「只有男人先感受到嘅不快樂」。之後米列娃帶兩個仔搬去蘇黎世，而愛因斯坦就留響柏林。
1919年，愛因斯坦正式同米列娃離婚。同年6月，愛因斯坦同遠房親戚艾莎結婚，兩個人有一個契女瑪格。後嚟為咗唔畀納粹德國打，佢哋1933年搬咗去普林斯頓。兩年之後，艾莎同時有心臟病同埋腎病，一病不起，最終響1936年死咗。之後經契女瑪格介紹，愛因斯坦識咗瑪嘉她，之後仲同佢拍拖。
二仔愛德華1930年嗰陣因為長期研究精神分析而導致思覺失調，長年需要阿媽，最終響1965年死咗。而大仔漢斯就去咗美國，後嚟做咗一個水利工程師，仲係美國水利工程學嘅權威之一。漢斯有三個仔，分別係大仔巴克納、二仔克勞斯同埋三仔大衛，而後嚟漢斯契咗個女依芙蓮。但係響呢四個仔女入面，就淨係得巴克納同依芙蓮可以成年。
攷
Einstein Archives Online
Relativity Animations
(complete texts, downloadable, no charge)
Einstein Audio Clips
The United States Federal Bureau of Investigation's "Freedom of Information Act Index" entry for Albert Einstein
科學家
諾貝爾物理學獎得主
德國物理學家 |
粵語 | 粵語，又叫廣東話、廣州話／廣府話、白話，係廣東、廣西、海南三地嘅部份地區同埋香港、澳門講嘅語言；喺東南亞地區同埋一啲廣東人移民地方都有人講。
語言學入邊，粵語係一門聲調語言，屬於漢藏語系漢語族、屬東南亞大陸語言區域，再下有若干分片。廣東地區係粵語發源，廣州話一般得當做標準粵語嘅基礎。
人口方面，總共有8520萬人嘅母語係粵語，排全球第9位；加埋作爲第二語言嘅40萬人，總共8560萬人識講粵語，排全球第19位。雖然粵語喺中國大陸無法律地位，之但係廣東地區開放歷史有幾百年，經濟發展好過內陸，加上香港經濟同文化發達，令粵語有好大影響力，成為香港文化同粵文化嘅根基。由18世紀開始，大量講粵語嘅人移民行出國，粵語成為海外華人之中比較多人講嘅語言。
嶺南地區，粵語沿珠江各支流散佈，可以分做六區：西江／珠江、潯江／鬱江、北流江／南流江、南江／鑑江、漠陽江、潭江。前便四個水路交頻繁，可以互通；後便兩個因為水系分隔，互通較為困難。
粵語廣泛用喺香港同澳門而且係香港同澳門事實上嘅官方語言。其中，香港對外交流頻繁，藉大量粵語流行曲、電視劇、電影，促進發展同弘揚粵語。另外，由於香港曾經係英國屬地，而廣州受中國統治，雙邊交流少咗好多，令到香港同廣州嘅粵語詞𢑥同用法有少少出入。
簡史
粵語嘅發展史同嶺南史息息相關。縱觀歷史，粵語係嶺南當地語言同埋古中原語言嘅結合。而歷史可能追到公元前秦攻百越戰爭，楚人深入嶺南；喺趙佗嘅南越國奉行「與越雜處」「和集百越」政策之後，某種古粵語可能開始形成。之後一路喺幾個朝代都有人南下，嚟到嶺南，而且重好多都係名門望族，或者係文人雅士，古粵語就係咁樣影響之下，慢慢咁就變成而家嘅粵語。
唐宋
喺唐朝鼎盛時期，嶺南地區漢人嘅人口進一步增加，原本嘅南方原居民就開始被漢化，講嘢亦開始有轉變。有部分喺山區居住嘅百越部族，免被漢人影響而繼續保持自己嘅語言文化。唐朝建立之後，粵語再進一步受到唐代中原漢語影響，形成一種又可以應付中古漢語並且又有自身獨立詞彙同文法結構嘅語言。由唐朝滅亡之後到宋朝，北方多次落入外族手上，令中原人逃亡到嶺南地區。呢個係中國歷史上中原人口南遷嘅第二次高峰期，亦都係最後一次減少粵語同中原漢語之間差別嘅時期。而家嘅粵語重係有能力去應付宋朝早年官方修定嘅《廣韻》發音，但係就難去對應元朝或再之後嘅中原漢語發音。不過《廣韻》重係只係有平上去入四聲，只因為字太多令到平聲分上下兩卷，同現代粵語嘅音韻並唔係完全對應。
元明清初
喺元朝，蒙古人遷都於燕雲十六州內嘅大都，並將當地話作為官方語言，嗰陣嘅中原漢語同中古漢語同粵語嘅差別就不斷變大：嗰陣時嘅中原漢語已急劇傾向北京官話嘅語音，北京官話嘅入聲韻尾迅速消失，蒙古統治時期出現元曲同蒙古音譯名詞，亦都顯示咗「兒」化韻尾已經形成，又出現咗唔屬於「平上去入」傳統四聲嘅輕聲；而粵語就無受到咁大嘅影響。
明朝至到清朝中期，中原嘅官話韻尾繼續消失。又有連接高前母音嘅g、k、h聲母顎化成j、q、x聲母；另外，粵語就甚為穩定同緩慢咁演變成現代粵語，照住粵語韻母長短將陰入聲派入分為上下兩種陰入聲，西洋學者喺清朝中後期見證住粵語唔同官話咁，將精組聲母同照組聲母混合。
清朝中末
清朝閉關自守，只開放廣州同其他國家做生意，有啲外國人嚟到中國之後掌握嘅漢語係粵語而唔係官話，唔少京官為咗同外國人傾生意都經常接觸粵語，令到粵語第一次掉轉頭傳播去中原。喺呢段時期又有大量嘅粵人移居到美洲、澳洲同東南亞等各地工作生活，粵語就開始傳播到世界各地，普及起嚟。
主要特點
古漢語嘅元素
粵語嘅語音、辭彙、文法有好多古漢語嘅成分。
音調
廣州話保有好多原音，例如「我」同「餓」兩字嘅脷根鼻音聲母「/ŋ/」保留咗中古疑母嘅原始發音。
聲調方面，標準粵語完整保留咗中古漢語中，平、上、去、入各分陰陽嘅調類格局，而且重喺陰入之中衍生出一個中入調，係完整保留古漢語入聲嘅語言，有利研究中國古文學。標準粵語有m、p、n、t、ŋ、k六種韻尾，無北方話所有嘅兒化、輕聲呢啲現象。
辭彙
粵語保留多啲古詞古義，而且好多詞語，包括助語詞，都可以直接喺古漢語嘅典籍裏面搵到來源。喺漢語北方話中，呢啲古詞已經被廢咗唔用或者好少用。
好似粵語講「黐」唔似官話用「粘」，用「差人」或「差佬」／「差婆」嚟講「男／女警員」咁；又好似粵語成日喺句尾嘅語氣助詞「忌」，《詩經．國風．鄭風．大叔於田》有「叔善射忌，又良禦忌」；再例如打甂爐，「甂爐」係種古炊具；「崖广」即係危險，古文中原意係「懸崖邊嘅屋仔」，其中，「广」同埋「廣」係兩個字）；「濿淅」咁嘅詞；廣州話中「行」指步行，「走」指跑步，同古漢語接近。但近年好多外省人嚟到廣東，官話越來越流通，好多廣州話古字已經用少咗。
文法
粵語詞𢑥有時會同官話相反。「雞公」即係官話嘅「公雞」，「緊要」即係官話嘅「要緊」，「奇離」即係官話嘅「離奇」，「吟沉」即官話「沉吟」，「菜乾」即官話「乾菜」，「匙羹」即官話「羹匙」；「唔怪之得」或者「怪唔之得」即官話「怪不得」；「我走先」即官話嘅「我先走了」。
古百越語元素
古代南遷到嶺南地區嘅漢人同埋百越土著長期雜居，彼此間語言、文化、習俗等各方面唔覺意就相互滲透。粵語既有古漢語成分，又有古代南越語成分，係兩個民族相互融合嘅結果。現代粵語裏面仍然有好多古代南越語嘅成分，主要表現喺辭彙方面。
外文詞同舊式潮語
粵語嘅應用一直都充滿活力，外來語豐富咗粵語嘅辭彙。喺商業繁盛嘅香港，好容易見到用詞嘅演變，好似以前啲美容廣告用「減肥」做標題，跟住變做「瘦身」、「纖體」。有啲公司管理人員甚至用「瘦身」嚟表達「裁員」。
清朝以來華洋通商交流頻密，粵語好多詞來自英文，譬如快勞、「士多」、「阿Sir」、「Madam」、「Miss」，「開OT」。《通勝》入面會有中英發音對照。雖然通常英文發音會用粵語發音代入，但香港人有時會直接用英文字，如「感覺」叫feel，但跟粵語口音習慣，feel一般讀成fiu1，無L尾音，fax讀成「fek史」，而英語文書上又有粵語文法風格，即係所謂「港式英語」。
由1980年代開始，香港、珠三角等粵語區同埋中國大陸其他地方交流多咗，唔少粵詞入埋官話，例如巴士、「貼士」。有時，呢啲詞喺北方話會變身，例如粵語「搭的士」喺官話變咗做「打的」。
同北方話比較
日常用語中粵語同官話唔同嘅詞彙可多達50%以上。喺科學技術領域，兩者唔同嘅詞彙就少啲。有啲詞彙喺官話會倒轉寫，例如「私隱」喺官話就叫「隱私」。
＊按：括住嘅字詞係粵語本字。引住嘅字詞係粵音字，同佢嘅原意無任何關係。
音系
粵語有相當複雜嘅聲調系統，同官話差好遠。粵語相當完整咁保留咗古漢語嘅入聲，而且陰入重分化成上下陰入。標準粵語有六個聲調，分別係：陰平1、陽平4、陰上2、陽上5、陰去3、陽去6。粵語發音同拼寫詳見粵語羅馬化方案、粵語發音。
特徵
廣州／香港粵語有19隻聲母、56隻韻母，另有兩隻鼻音節，當中包含三套入聲嘅聲調。
音系
聲韻母
「聲母」係指字開始嘅輔音。
19隻聲母係：/p/ 波、/pʰ/ 棵、/m/ 摸、/f/ 科、/t/ 多、/tʰ/ 拖、/n/ 挪、/l/ 囉、/k/ 哥、/kʰ/ 啟、/ŋ/ 危、/h/ 開、/kʷ/ 歸、/kʷʰ/ 規、/w/ 威、/ts/ 劑、/tsʰ/ 棲、/s/ 西、/j/ 曳、/ʔ/ 亞。
「韻母」係由起始輔音之後嘅元音同佢後面嘅尾音組成。
粵語有八或十一隻「韻腹母音」同八套「韻尾」，但組合起嚟只有56隻韻母；部分韻腹無韻尾，亦唔係每個韻腹都同每個韻尾產生組合。「韻腹母音」係：/a/、/u/；三套鼻音韻尾/m/、/n/、/ŋ/；三套入聲韻尾/p/、/t/、/k/。
音節子音
此外重有兩隻「鼻音節」：/m̩/、/ŋ̍/。
聲調
按《粵語拼音方案》，可分為六套聲調。
括住嘅數字就係「粵拼」注聲調嘅數字：「陰平」、「陰上」、「陰去」、「陽平」、「陽上」、「陽去」，即陰聲1-3同陽聲4-6嘅「平」、「上」、「去」，而入聲嘅「高陰入」、「低陰入」、「陽入」分別以1、3、6表示。
書寫
粵語有幾個語源，現代粵語多數字詞都係源自古漢語，好多字用漢字都寫得出。
清代嘉慶年間已經有人用粵言入詩，啲人將呢啲粵語詩收集埋，出咗套《粵謳》詩歌集。
之後寫粵語嘅人又創咗套「三及第」嘅文體—即係文言、粵文、白話文夾埋寫，1940、1950年代廣府文人就成日用呢種文體寫嘢，嗰陣好多廣州報紙、小說，都用「三及第」，後來好多廣州寫稿佬到咗香港，帶埋呢種文體去，香港報紙亦開始有人寫，1905年鄭貫一出版嘅《有所謂報》，就係用三及第寫。
近幾廿年，香港有啲娛樂媒體用晒粵語寫，例如有70年代到90年代好流行嘅香港漫畫，好似《壽星仔》、《玉郎漫畫》咁，入面嘅對白同專欄，都係地道嘅粵語。
到咗電腦時代，好多粵字大五碼系統一開始時無收，寫粵文好唔方便。香港政府早年曾經整過套香港增補字集，收錄咗擴增粵字約5000字左右），如「啲」、「嘅」、「攞」、「摣」、「嘢」、「哋」、「冚」。喺最新一版嘅增補字元集中，重收埋一啲所謂嘅「粗口字」。用呢套字元集，大部份粵語都寫得出。
因為唔係所有電腦都裝咗廣東話增補字集，有人喺打唔出粵字時，會用英文嘅「o」來代替口字邊，將「啲」、「嘅」、「嘢」寫成「o的」、「o既」、「o野」、「o地」等等。
八十年代開始，好多語言學者考證過粵語本字。但係本字好多太僻，學校亦都唔教，所以一般大眾都好少會用。
方言片
粵語內部由於地理分佈而造成唔同地方有唔同語言特點，主要分4片：
粵海片：主要分佈喺廣東省珠江三角洲、粵中、粵西南部、部分粵北地區同梧州市區，粵海片係最多人用，最通行、最有代表性同最大影響力嘅粵語，以廣州話代表。
四邑片：主要分佈喺台山、開平、恩平、新會、斗門等縣，以台山話代表。
高陽片：主要分佈喺高州、化州、信宜、茂南、湛江市、吳川、廉江、遂溪、陽江市，以高涼話代表。
邕潯片：主要分佈喺廣西壯族自治區邕江、鬱江、潯江沿岸嘅梧州市、南寧市、橫縣、貴港市、桂平市、平南縣。
勾漏片：主要分佈喺廣西壯族自治區玉林市、梧州市、賀州市同粵西部分地區。
欽廉片：主要分佈喺廣西壯族自治區防城港市、東興市、欽州市、合浦縣、浦北縣、靈山縣、北海市，即舊欽廉地區。
影響力
由於中國移民海外嘅人之中，有相當比例來自粵語區，令粵語成為大多數海外華人社區之中嘅其中一種流行語言。
而喺香港同埋澳門，市民日常交流，無論喺公共場所、官方場合都係主要用粵語，同時香港大眾媒體同埋娛樂事業嘅繁榮，亦令到粵語嘅文化散佈到全世界。
喺廣東嘅眾多居民喺日常生活交流都係用粵語，但每個地方都有自己地方嘅粵語口音。
由於美國三藩市有兩成嘅人口都係唐人，再加上唐人裏面又係廣府人佔咗多數，所以三藩市嘅三藩市城市鐵路都有喺巴士提供粵語廣播。
粵語面對嘅危機
目前粵語嘅生存環境正面臨前所未有嘅挑戰，雖然無證據顯示粵語嘅消滅程度快過其他非官話漢語言。喺中國大陸，推廣普通話政策令粵語嘅地位不斷降低，與此同時官話同其他地方語言正侵蝕粵語嘅使用地區。特別係廣西嘅粵語消滅速度同程度已經相當嚴重，有消失嘅危險，人口比例已有一半人口淨係識講普通話。廣東民間唔了解、唔重視粵語嘅人相當多，但自2010年廣州市民捍衛粵語行動後，民間對粵語嘅認識有所增加，已開始作出保護工作。另外，粵語文化毋以籍貫嚟判斷對方係唔係廣東人，係以語言作為判斷根據嘅，呢個其實係一種嶺南文化，或者講係白話文化，當第一代移民意識到呢種文化特徵後，就自然都畀佢哋嘅下一代掌握白話，白話先至生存到落嚟，深圳第二代發生白話化可以作為研究白話點解可以喺海外無語言環境嘅情况下傳承落嚟嘅縮影。
中國大陸民間對粵語保護嘅瞭解同中國政府嘅支持都唔夠，部分地方政府唔支持甚至打壓，難以有效保護粵語。粵語係普通話以外最為廣泛嘅語言，亦被認為係國內嘅強勢語言，但同時喺國內受到嘅打壓亦係最嚴重。由於外地人口嘅不受控湧入，先係出現普通話城市，廣西粵語被邊緣化，廣東粵語城市不斷萎縮。越來越多本地兒童唔識唱粵語兒歌。文革之後出世嘅父母不時認為呢啲舊兒歌同現代社會唔相襯，自己唔識唱亦唔願意教育仔女唱粵語兒歌。呢個觀念導致粵語兒歌喺創作同傳承上難以為繼。
中國政府、學校鼓勵學生用普通話，老師喺學校教書都係用普通話。電視媒體嘅普及同流行歌曲嘅傳播，令廣東粵曲、粵劇嘅傳統聽眾人群急劇減少。但到而家粵語仍然係未被影響嘅主要語言，廣東人民廣播電台、廣州人民廣播電台、廣州電視台、廣東電視台、南方電視台仍堅持用本地唔同族群嘅語言廣播，就連廣西、海南等地亦覆蓋同睇得到。
廣州網站羊城網為咗保護粵語，就喺2012年12月5號推出咗《舌尖上的粵語》呢部網上短片，推出咗唔夠4日就喺優酷網嘅點擊率超過190萬次，喺新浪微博嘅轉發量超過5萬次，甚至連YouTube嗰邊播放都超過15萬嘅收視率。呢部短片係以風趣幽默嘅方式介紹咗粵語同埋普通話嘅歷史淵源，以及推廣普通話政策係唔係影響到方言生存嚟喚醒中國人對中國方言嘅保育意識，喺網路引起咗廣泛嘅討論。
從2015年9月開始，廣州嘅五羊小學為咗等新一代啲廣州細路可以融入廣州文化，率先喺學校推出咗粵語教材。甚至喺2017年推出咗廣州第一本小學粵語教材——《粵讀羊城》嘅書行入課堂。
廣府話
句尾助詞#粵文
粵語書寫系統
粵字
粵語注音符號
粵切字
粵語諺文
粵文拉丁化
其他
粵文化
廣東話喺星加坡嘅地位
粵語審音配詞字庫：響呢度查詢粵語啲發音
泛粵大典：呢度可對照粵語唔同片區啲字音
粵語文化傳播協會
粵語正音推廣協會
學粵語
縱橫碼在線中文字典
中台港常用字粵普聲韻調交互對照表
Relative clauses and nominal modifiers in Cantonese，Dominic Yu，2006年5月3號
Protecting and Promoting Cantonese 撐粵語論壇
普通話粵語在線翻譯
粵拼英文字典
廣東話資料館
Mozilla Common Voice 計劃：爾項計劃收集世界各地語言的真人發聲，包括香港廣東話。
防務語言學院嘅粵語生存指南
廣東文化
香港文化
澳門文化
廣西文化
ar:صينية يؤ
bcl:Kantones
bg:Кантонски език
bn:ক্যান্টনীয় উপভাষা
br:Kantoneg
cs:Kantonština
eo:Kantona lingvo
fi:Kantoninkiina
gl:Lingua cantonesa
hak:Kóng-tûng-fa
id:Kantonis (linguistik)
is:Kantónska
ja:広東語
ko:광둥어
kw:Cantonek
ms:Bahasa Kantonis
pt:Cantonês
ro:Limba cantoneză
simple:Cantonese
tr:Kantonca
ug:كانتونچە |
中文 | 中文即係唐人所寫嘅文，口講就叫白話。華洋文流，好多西洋人來到唐山之後，洋文漸多，就有必要分開。唐人用就冠個唐字，叫唐文，口講亦然，叫做唐話。所以唐係西學東漸，別義而加。中文用漢字寫，現今所至早所出土，為甲骨文，為金文，係存世至早嘅中文。
甲骨文有冊字，上古日常書寫都寫喺竹簡。之不過竹會腐爛，難以存世。中文之所以噉叫，譬如廣東地方，自己叫唐，外來叫番。皆因大唐時開嶺南道令交通方便咗，嶺南人丁暴增，加上之大宋南遷，廣東歸屬於大唐多啲。出於唔同地方，唔同政局，亦有唔同叫法。如漢文，以漢人名，以別於滿人，又外地如日本稱華夏傳來叫漢，以別於自國文字。中文，係中華民國建立後所起名，以國為文。國文個名抄自日本，係民國時期嘅叫法。香港主權移交後本土意識興起，主張「港中區隔」嘅部分本土派人士亦都會用支那文作為中文嘅蔑稱。華文，以華人做叫法，唔想用中文、國文依啲帶有國名叫法，尤見於南洋。
西洋文字相較於中文時間甚淺。西洋文字，實情借自古埃及文所演化之記音字母，經腓利基借用，而再借到希臘文、拉丁文。顯然西洋文字，並非自身所出。故此，一開初，西文經已記話音，話文相近，理所當然。然而西洋理論並非世界通用，甚至西話本身都好多例外。而之於中文，更唔啱用。由甲骨文可知，文話有別，初初經已係咁。甲骨文寫文，格式份外一致，極之簡畧，字無必要，可省則省。要知甲骨文用刀刻，非常費力，口講字字，無必要刻晒落來，金文刻字亦然。上古傳世文獻，如書經咁、都修到好鬼精簡，容易背誦。當時就算毛筆寫竹簡，造竹簡都大有功夫，唔會咁嘥嘢，口講乜就寫乜。由始至終，中文都唔係口講噉。故此，稱之為文言。民國早年學自西洋之語言學，假設文言係上古口講面貌，咁係唔啱嘅。雖然民國以後，按西洋理論，消滅文言，推白話文運動，口講要同書寫一致，實情無噉嘅事。直至今日，仍有所謂書面語，以分口講同寫。實際只有演戲對白本，先至叫得做白話文。
現今漢語，或者叫唐話、華語，屬於漢語族，至少有十五種語言，互不相通，按古時地理一方，稱為方言，咁又同西洋語言學定義之方言唔同，不能混淆，西洋係要互通先叫方言，不過實情西洋，就算通，都唔一定叫方言，所以方言係政治問題。如果將漢語當係漢語族所有分支嘅統稱，約莫十四萬萬人講漢語，為世界最多人講，佔全球五分一。語法形態上屬於孤立語，絕少形態變化，睇重排字次序，中文亦然，字義按排位確定屬性。語序同英文一樣，都係主語行頭，謂語中間，賓語擺尾，為主謂賓結構。
漢語之間差異好大嘅，無論喺用字、發音、甚至乎係連文法上都有唔同，例如廣東話同官話之間，差異大到好似德文同英文咁，冇互通性，所以有啲語言學家將漢語睇做語族；但漢語又唔係完全溝通唔到，喺書面語上一致性好高，對於呢種情況，語言學有專門術語稱呼，叫宏語言。
中文出於其文話分開，自古為林林種種嘅話所共用。漢字表意符，並唔定於一時一地一音。唔同話可以各有各讀法。借到日文、韓文、越南文，用返自家地方讀一樣得。若要比擬，就好似阿拉伯數字咁各有各讀，而大家意思相通。故此相隔千年，或者相隔千里，言語不通，大家仍然可知寫者意思。當然時代世間相異，所見所聞相異，都要學返先易明解。
中文字
學中文必學寫中文字。
漢字初見於商代，當時嘅寫法同現今大有分別，但係重可以得出脈絡。開頭有甲骨文，後來有大篆、小篆、隸書、草書、行書、楷書等書體之變。秦始皇統一中國，李斯整理小篆，從此書同文。由於漢語之音，因為方言而異，故互不相通。但係，唔計字音，只論漢字圈裏嘅話，交流並唔成障礙，故此亦係維持中國統一嘅因素。
東漢許慎，寫《說文解字》，分造字法為六書，即係象形、指事、會意、形聲、轉注、假借。而象形、指事、會意、形聲四項，係造字法；而轉注、假借，係用字法。幾千年來，漢字寫法，變化唔大，後人讀古文，從無障礙。
直到近代，西文東漸，歸咎漢字，以拉丁字母書寫，成一時之興。過渡為拉丁字母期間，亦有簡化字之舉。中華人民共和國，則以民間俗字同草書楷化，作為簡化字稿。1956年1月28號審訂通過《簡化字總表》，流於中國、新加坡、馬來西亞之地。
港澳臺就沿用繁體字，並非簡化字。
文
至初嘅文，即今日嘅紋，勾畫出形狀嘅綫。無論係紋身，畫喺石上，或畫喺陶器之上。文以記事，後尾專指文章嘅文，其他另加糸符以別義。
陶文
陶文係咪可以叫文，都係史上疑團。一來符數太少，不足以判定。然而當今都認為文嘅先聲。陶文有意思，然而太短，無法定斷成系。有啲近似甲骨文或金文嘅符。
冊
甲骨文有冊字，有典字，冊係編竹成冊，支支竹片，有兩條綫串起，典就雙手捧冊。實倩當時日常寫文用，亦寫經典之用。逐支竹片拎上手寫，一邊有毛筆，一邊有刀。毛筆寫字，刀批走錯字。文章批改就咁來。可惜冊為易腐之物，亦易毁於火災，殷商並無文物留低，難以一睹殷商冊嘅文面貌。現存至古老嘅冊，都係戰國出土文物，因為氣絕密封於土，不致於完全化去。
甲骨文
甲骨文係現存中文至古老一種。殷商人事事占卜，以燒龜甲、牛胛骨，以斷吉凶。會記低所問，有時亦會寫埋占驗。甲骨多多存世，夠晒推敲甲骨文法，以及漢字起源。
卜辭有一定格式，不過有好多都省略。短如
貞就占卜問嘢，侑就係祭名，即係拜祭方式，咸戊係神名，係史記天官書中講殷人巫咸，神主唔少係祖先。成句係咁，卜問，用侑祭拜咸戊。吉利唔吉？後面意思，甲骨文省略唔寫。亦有見單句，「侑于咸戊」，連貞字都慳返。可見甲骨文，幾咁慳字，
有時又會寫邊日。
又係咁問卜。壬辰即壬辰日。御係祭名。社係土地，係地祗。意思係，壬辰日卜，用御祭拜土地，吉利唔吉？
完整嘅就會有占驗，講埋占卜嘅睇法，同之後嘅事。如，
意思係，壬申日，占卜人係殷王，問，喺羌人屬國田獵，往來無災？王睇咗卜兆，就話吉。因而用依次占卜。驗證為獲得鹿十隻。
由例可知，甲骨文為簡約文字，字字有意思，唔會刻多餘嘅字。印證中文起初，並非要記口語，而係紀事，同口講唔同。
金文
甲骨文偏重卜辭。而金文題材就多啲，多數係賞賜。甲骨文日紀錄卜辭，用刀刻，務求筆直，而金文出自青銅器，係藝術品，先𨑳模範，製作時間多，筆亦可以彎曲。
殷商金文唔多，都係中晚期。如小子逢卣銘文，蓋有母辛二字，內有一文。
換咗啲通假字古字。
逢，亦有說為蒚。乙巳日，某貴族子，令小子逢，帶人去堇地，子光賞逢貝兩串。子講，貝，賞貝因為你功積。逢用咗來造彝去祭母辛，喺十二月。子講，令佢望實人方。
金文亦無多餘嘅字，然而無甲骨文咁省畧。
漢語共分類
講漢語嘅人，據佔世上人口五分之一，世界上每五人，都有一人講漢語。喺中國大陸、香港、澳門、臺灣、新加坡、緬甸嘅佤邦，漢語係官方語言之一。聯合國文件，亦備中文。
歷時分類
漢語係隻好古老嘅語文，話佢古老唔係話成門語文千年無變、古今一致，而係話佢嘅書面承傳悠久，靠文字、文獻維繫古今，如果離開文字，單純從語言講，不但古今不通，而且唔同嘅時期個面貌都唔同，因此就有歷時分類。主要分爲上古、中古、近代：上古係從商代到漢代；中古從六朝到唐宋；近代從宋末到清末。具體分期有各家學說，大致期限如下述。
上古漢語：商朝、周朝、秦朝、漢朝
早期中古漢語：南北朝到唐朝
晚期中古漢語：五代十國到宋朝
：元朝、明朝、清朝
現代漢語：清末至今
共時分類
所謂共時分類係相對歷時而言，係語言學研究嘅另一條經緯，即係同一時代入面呢門語言嘅社會、地域分支，主要表現喺方言。民國時試分漢語有七種，但未完備，時至今日，有ISO碼嘅現代漢語有15種，日後係咪會繼續細分都未可知。
漢語方言駁雜，口講時幾乎溝通唔到。正因如此各大漢語究竟定性做方言定獨立語言就有排詏，甚至究竟「漢語」係一門語言定係一個語族都成問題。不過漢字、文言係共通書面，結果溝通咗各地漢語，唐人之所以會有共同嘅語言意識同族群認同，漢字就係基石。雖然唐人有共同嘅民族意識，但古人以鄉音為榮，今人亦以鄉音爲群分嘅基礎。
cmn - 官話，有時嗌北方話，主要分佈喺中國北部、西部，約八億人講。
北方官話，主要通用於北京、天津郊區、冀北。
國語，中國大陸、港澳臺、星加坡嘅官方語言，家下「中文」呢個詞一般都係指國語。
東北官話，主要通用於東三省共東四盟。
膠遼官話，主要通用於山東半島、遼東半島、吉林南部、江蘇嘅贛榆，喺黑龍江有方言島。
冀魯官話，主要通用於河北、山東。
中原官話，主要通用於河南、蘇北、皖北、魯西、陝中、甘肅中部、東部及西部、新疆。
dng - 東干話，通用於中亞、俄羅斯嘅東干人當中，約11萬人用。
蘭銀官話，主要通用於甘肅、寧夏、新疆、內蒙古西部。
江淮官話，主要通用於蘇中、皖中、湖北、江西北部一隅，又嗌淮語。
西南官話，主要通用於川渝、雲貴、桂西、湖北、陝南。
cjy - 晉語，有時計入官話，又叫山西話，通用於山西、內蒙、陝北、河北西部、河南西北一隅，約四千五百萬人用。
czh - 徽語，有時計入吳語，又叫徽州話、安徽話，通用於安徽、浙江、江西，約三百二十萬人用。
閩語，有時嗌福建話，通用於福建、臺灣、粵東及沿海、海南、海外僑裔，約六千萬人用。
cdo - 閩東語，通用於閩東同浙南
侯官話
福寧話
蠻講
cpx - 莆仙語，通用於閩中嘅莆田同仙遊
czo - 閩中語，通用於閩中
mnp - 閩北語，通用於閩北
nan - 閩南語，通用於閩南、粵東、臺灣、廣東中山、浙南
潮汕話
大田話
泉漳話
漳州話
臺灣話
廈門話
泉州話
瓊雷語，通用於海南、雷州，現時歸入閩南話一種
海南話
雷州話
邵將語，通用於福建西北，有部份學者認爲佢係客贛閩嘅過渡性語言
gan - 贛語，有時嗌江西話，通用於江西北部、湖南東部、湖北、安徽、福建，約三千一百萬人用。
hak - 客家話，又嗌客語，通用於粵東、粵北、贛南、閩西、臺灣西北、湖南、海南、四川、海外僑裔，約三千四百萬人用。
hsn - 湘語，有時嗌湖南話，通用於湖南、廣西、貴州、四川，約三千六百萬人用。
wuu - 吳語，有時嗌江浙話，通用於蘇南、浙江，約七千七百萬人用。
yue - 粵語，有時嗌廣東話，通用於廣東、廣西、香港、澳門、海南北部、海外僑裔，約七千一百萬人用。
平話，有時計入粵語，通用於廣西，約兩百萬人用。
wxa - 瓦鄉話，通用於湘西，約四十萬人用。
另外，有啲漢語，因為相關嘅研究較少、有爭議，又或冇人講，所以未列出。研究少或有爭議嘅包括邁話、虱乸話、大鵬話、東江本地話、軍話，滅亡語種有巴蜀語、漢兒言語。
規範化
大清時皇帝曾想一統語音，官話係標準中文，但係唔成功。中華民國受西方同日本嘅影響，改從「一國一話」，並推行國語，北京音係標準。中華人民共和國，國語係標準，改口叫普通話。香港同澳門，粵語係標準，叫開廣東話。
為咗教育或考試需求，或者作為政策，有啲地方嘅政府部門或教育機構會以一種語言變體做基礎，經過人為規範，釐定嗰種語言嘅音韻系統同埋個別字讀音嘅一啲對錯指南，整理出規範化漢語，亦叫做標準漢語。目前比較有顯著成果嘅標準漢語，有：
粵語。以粵海片廣州話為基礎，可以叫做規範化粵語、標準粵語。喺香港有相關嘅考試。
官話。以北方官話為基礎，可以叫做規範化官話、標準官話。有啲人霸咗成個「漢語」嘅名，叫佢做「標準漢語」、「現代標準漢語」，噉叫法係有排斥其他漢語族語言、有「推普滅『方』」嘅嫌疑。喺中國大陸、台灣有相關嘅考試，兩邊嘅標準有出入。
音韻
漢語嘅音韻好難概述，要一隻隻話來睇，因爲有啲音韻特點係某隻漢語獨有嘅。以下就幾個點做個大概嘅對比。
入聲
大部份官話嘅都無入聲，根據入聲混合到其他聲調嘅情形劃分成若干官話分支，但又唔係所有官話都無入聲，比如淮語同部份嘅西南官話就有入聲。
而南方漢語基本有入聲。但係入聲嘅保留情況又各有唔同。淮語、北部吳語、湘語、閩東話等等，有喉塞韻尾。但喺快速語流中，可能連個喉塞都無埋，同其他字嘅區別在於音長，即係入聲字會發短音。
粵語、閩南語、客家話、贛語等等，有三種入聲韻尾嘅區分：、、。其中閩南話重有喉塞尾。
有入聲嘅漢語往往有陽入對轉，即係入聲韻尾同鼻音韻尾可以轉化。比如粵語嘅「抌」「揼」，意思接近，意味微妙，區別在於-m同-p嘅轉換。
另外重有呢啲入聲情況。好似温州話，佢嘅入聲字連韻尾都無，但獨立成一個調類，唔同其他聲調撈埋。又比如宜昌話，入聲字同舒聲字嘅區別在於元音嘅鬆緊度，入聲嘅元音係緊喉音，音色響亮啲。
鼻音韻尾
大多官話嘅鼻音韻尾得兩個，就係、。有啲漢語，如粵語、閩南話、客家話，保留中古三套鼻音韻尾，即係多咗。而吳語嘅鼻音韻尾最簡化，合併爲，然後部份元音鼻音化。
兒化
兒化基本係官話嘅語音現象，係一種元音裂化。即係兒化時個主元音會一邊發一邊捲脷，同時佢啲韻尾往往丟失。唔係所有兒化音都捲脷，比如後鼻音韻母會變成鼻化元音，但唔捲脷。
吳語嘅兒化現象比較有爭議。因爲吳語嘅兒化唔係捲脷化，而係鼻化，比如「筷子」叫做「筷兒」，實際發音唔係官話嘅，而係。
顎化、尖團
有啲漢語，如粵語、客家話，無顎化現象。即係軟顎音、、無將發音部位前移到硬顎變成、、。諸如「吉」「其」「系」呢啲詞，粵客等漢語繼續保持中古牙音特點，而其他就發音前移。
顎化後嘅漢語，繼而有尖團問題。團音係指顎化後嘅音、、，尖音係指、、，有啲漢語，團音同尖音分得好清，比如蘇州話、相當多嘅北方官話，「鷄」「其」「希」同「濟」「齊」「細」喺聲母上有分別。
不過有啲漢語尖團合流，即係尖音歸併到團音，普通話就係典型。「鷄」「其」「希」同「濟」「齊」「細」喺聲母上一樣。
唔係所有官話都會顎化，膠遼官話係唯一無顎化嘅北方官話。
清濁對立
絕大部份嘅漢語都係無清濁對立嘅聲母。意思唔係話無濁輔音，諸如m、n、l、ng等都係語音學上嘅濁輔音，呢度話無清濁對立，係從中文音韻學嘅角度講嘅。中文音韻學分聲母爲四樣：全清、全濁、次清、次濁。所謂無清濁對立，係指全濁聲母清化，歸併到清聲母。所以無論粵語、官話，「旁」同「徬」嘅聲母唔同，反而「徬」同「邦」聲母一樣。而喺中古音，情況調轉。
保存全濁聲母嘅有吳語、湘語。對佢哋來講，英文同法文嘅b同p係兩個唔同嘅發音，同時英文嘅p同法文p又係唔同嘅發音，呢個清濁分別對粵語、官話爲母語嘅人來講比較難感覺到，只有英法之間嘅p能夠容易感覺到。好似吳語，佢哋嘅聲母就會多出以下呢啲：、、、、、、、、。
值得留意係，閩南語亦有音韻學上嘅「全濁聲母」，不過佢嘅濁塞音唔係來源自中古全濁聲母，而係源自鼻音塞化，反而古代全濁聲母喺佢度係清化嘅。比如「語」嘅發音係，就係塞化自。
對於全濁聲母清化，但有劇烈聲調陰陽分化嘅語言來講，中古嘅全濁聲母字同其他字係用聲調來區分嘅。粵語就係代表。即係陰聲調嘅1、2、3往往係中古清聲母字，陽聲調嘅4、5、6往往係中古濁聲母字，呢個就無點分係全定係次。
單元音化
單語音化基本上係吳語先有嘅現象。即係佢無雙元音，諸如、等都無，所以吳語嘅單元音非常之豐富，單元音嘅區分度好大。
語流音變
漢語嘅語流音變普遍比較豐富。其中閩東語係極致，佢哋可以因爲上下字嘅聲母、聲調、韻母而改變咗夾喺中間嘅嗰個字嘅聲母、聲調、韻母，有時一句話會有連鎖反應，即係一隻隻字篤來讀同連成一句話時，發音會有顯著唔同。
吳語有廣式連續變調，喺吳語度，聲調比較弱化，往往一句話嘅頭幾隻字就可以決定曬成句話嘅聲調走向。因此有預測認爲吳語日後可能會發展到無咗聲調。
另外官話有輕聲、連續變調。而對粵語，語流音變比較少，基本上一隻字點發音，噉喺邊都係噉發音，唔會點受其他字影響。但粵語有豐富嘅語義音變，同時有陰上變調，有啲聲調有變體，即係會根據語氣、習慣而揀某個聲調變體。
捲脷音
好多嘅南方漢語係唔分捲脷音同平脷音嘅，習慣發平脷音、、。但係官話之中，有好多區分開平脷同捲脷，其中捲脷音係指、、、。雖則唔係完整保留中古知組、精組、莊組、章組嘅四分格局，但起碼保留咗精組同知、莊、章組聲母嘅區分。粵語原本都會區分精組同知莊章組，但後來舌葉音同舌尖音合流，得返一套塞擦、擦音聲母。
上古痕跡
同其他嘅漢語大方言唔同，閩南話嘅字詞發音無辦法同中古音做到對應，除咗源自中古音嘅讀書音。換言之，閩南話嘅白讀音嘅來源係更加之早，係來源自上古音。
典型例子，「枝」嘅發音。粵語發，普通話發，都係塞擦音；但閩南話發。按照目前嘅上古音重構，枝嘅發音喺上古係 ski ，後來複輔音拆分，中古音行s-嘅路綫，從中古音演變嘅漢語，基本都係塞擦音、擦音聲母；但閩南話行嘅係k-路綫，於是變成咗 ki 噉嘅發音。
粵語亦有上古痕跡，雖然少過閩南話好多。比如「艦」嘅發音，粵音係，但普通話發，而未顎化嘅客家話發。噉係因爲上古音，以「監」做聲符嘅字發kl-，後來複輔音拆分，粵語行l-路綫，而其他漢語行k-路綫。
聲調
漢語係隻聲調語言。目前所有嘅漢語都有聲調。喺一個音節入面，音階嘅高低乃至音階變化都可能起到同聲母、韻母一樣嘅語素區別，呢個就叫聲調。聲調有調值、調型、時長嘅區分要素。
就音階而言，以廣州話做例，有9個聲調，其中有3個係入聲，由於入聲要配合埋特定韻母，加之呢9個聲調其實係「九聲六調」，所以就齊以呢六調來講：如果唔計聲調嘅話，「maa」呢個音節對應嘅字有23個咁多，但若果配上六調，呢23隻字就可以分開：
陰平聲 - 孖
陰上聲 - 媽
陰去聲 - 嘛
陽平聲 - 嬤
陽上聲 - 馬
陽去聲 - 罵
聲調嘅區別唔單止體現喺音階高低，重體現喺調型嘅唔同，廣州話嘅六調中，兩個上聲都係昇調，其餘四個都係平調，而普通話嘅四個聲調嘅調型都唔同，以普通話爲例，唔計聲調，「ma」會有25個字對應，配上聲調後亦可以區分開：
陰平聲 - 媽
陽平聲 - 麻
上聲 - 馬
去聲 - 罵
所謂時長嘅區分要素，係指呢個發音嘅持續時間嘅長短，亦即入聲嘅問題，入聲弱化嘅漢語，喺快速語流中好易丟失入聲韻尾，噉樣入聲字同其他字嘅區分在於聲調嘅時長。
文法同語法
有時話，中文無文法，其實不然。否則亂咁砌字，都唔會為人所理解，背後必有法則。只不過中文同西文，本質完全唔同。歐洲多數係印歐語系，為屈折語，而個語系着重點，字要按字性變形。變化係要死記，否則就各處鄉村各處例。加上文字記音，大家就會寫法。文法絕大部份都係講字性變形，實情係規範變化嘅文法。中文唔走依條路，自然唔使背變形，亦無必要背文法。
西洋歸入屈折語，中文就歸入孤立語。屈折語靠變性變態，孤立語就靠字序。字喺句中排位，有咗位先至確定字性。當然有啲天生某啲性質，個位變，字性就變。之不咁唔似屈折語咁顯現出來，而係隱藏。原有嘅性，叫本性，而隨位而變，用時先知嘅用性。舉例，頭、手、魚、地、天，本性就係名。走、玩、飲、擊，本性為動。美、高、大、熱，本性係形容。佢哋會因個位唔同，而意思唔同。重有一類形容緊形容，或叫狀，都係其他本性衍生，如至、最、甚。更。擊鼓個擊，係動。一擊兩擊三擊，又可以化為名。大人個大，係形容人之大。廣東話講我大你，個大就變咗動，我要以大壓你。間屋都好英國，英國就由名化成形容，意思係好有英國風格。有啲字性本身就難歸入某種本性，例如愛咁、憎咁，係名，係動、抑或係形容呢？都係入句歸位先至有性。有時改性，亦改字分家。如魚係名，漁係動咁，又或者，梳係名，疏係形容。又或者，鋪係動，舖係名。就算分咗家，用時都係入句個位為準。
由此可見，孤立語如何活用字性，解一句話就要睇語序，字擺喺乜位。呢種孤立語特徵喺其他語言度都有，甚至英文都有孤立語傾向。掌握中文法，只不過記得主要幾種排位，即可成文。中文基本語序係主語、謂語、賓語，但唔係必須要全部都有。不過，而家北方話做底嘅文話有「把字句」，「把」字後面跟賓語，可以將賓語提前，變成「主語-賓語-謂語」，接近於日文、韓文。除咗「把」字，「將」、「以」都有一樣嘅賓格屬性。
粵、官、吳呢三門中文對應嘅構句
粵：我去圖書館睇書。
官：我上圖書館看書。
吳：我到圖書館看書。
廣東話甚至按情景，可以咁講，我圖書館睇書。
主語、謂語、賓語係咁排，但唔使全部都有。主語、賓語咁，如廣東話戲言，「打者，愛也。」，又如「亞妹、佐敦道。亞輝、彌敦道」。主語、謂語咁，如「我悶」「我走」「你喜」。謂語、賓語咁，如「撚雀」「食餸」「行街」。甚至再簡單啲，如「食啦」，「佢囉」。排位非常重要，若然啲字轉咗位，意思都會有變。
而家中文同日文一樣，助詞會安喺動詞後面、句尾。呢點用官話嘅「了」同「完」做例，當佢跟喺動詞後面時，表示呢個動作或者呢件事已經結束，而出現喺句尾時，可以表示。
中文並無文法範疇上嘅。不過，中文有時態助詞，呢啲時態助詞跟喺動詞後面時可以表示動作或變化發生嘅時間狀態，比如「咗/了」表示結束或者完成；「完」表示完成，喺停止嘅時候，個意思重詳細過「咗/了」；「過」表示曾經發生；「緊/着」表示進行、持續。表示時稱時，動詞無任何變化。例：
結束或者完成：尋日我食咗早餐。/昨天我吃了早餐。
曾經發生：佢去過中國。/他去過中國。
進行中或者持續中：夜晚無食，食緊宵夜時……/晚上沒吃，吃着夜宵時……
雖然叫時態助字，實情佢哋本身有實在意思，同西洋變尾並唔一樣，唔好混為一談。如了本身就了結。看了，就係看之終。食完，就係食之盡。玩過，玩之經過。行緊，行之緊。本身依啲字，係形容個動作。文言都有「在玩」，「看畢」，「往矣」，「已成」，「尚有」，「曾往」，以實字表時態。
同樣，中文作爲孤立語係無格嘅變化，名詞同形容詞都係無。格靠語序表示。比如攞第一人稱單數嘅代詞「我」來做例：
主格：我去過中國/我去過中國。
賓格：我阿媽叫我溫書。/我媽媽叫我溫習。
外來詞
中文係用漢字嘅，漢字係種語素文字，而現時幾乎所有外文都係用表音文字，比如拉丁字母、斯拉夫字母、阿剌伯字母等等，如果係兩種唔同嘅表音文字之間引用對方嘅詞，噉只需要轉換下就得；而當兩門語文之間都係用同一體系嘅表音文字時，甚至可以直接將對方嘅詞搦來用而唔使有任何改動。但對於中文呢種純用語素文字嘅語文來講，外來詞嘅情況就複雜啲。好似人名、地名、事物名，有時個翻譯要別出心裁，至於外國企業入中文市場，幫自己起嘅名頭更加要講究。
喺中文入面，外來詞有四種形式：音譯詞、意譯詞、混種詞、借形詞。
音譯
所謂音譯，就係用呢隻漢字嘅字音去模仿外文嘅發音。因爲唔同嘅漢語個音唔同，所以有時同一個譯名，喺呢隻漢語度係似嘅，到遞隻度就唔似。喺音譯詞呢方面，最明顯嘅係外國嘅人名、地名。值得一提嘅係，同樣作爲漢字文化圈嘅成員，日文、韓文都係可以兼用漢字嘅，亦曾經用漢字來翻譯外來詞，不過而家佢哋用漢字嘅風氣唔及舊時，下面有部分例子加埋日韓對外文嘅轉寫、同舊時寫法來參攷對照。
用漢字音譯時，揀嘅語音標準可以唔同
粵語廣州音：英文嘅「New York」譯成紐約，而更早嘅音譯係「鳥約」；「Chicago」譯成「芝加哥」；又譬喻英文嘅「Opium」用廣州話譯成「鴉片」。
粵語台山音：美國好多唐人係台山籍，佢哋台山話音譯啲美國城市名，比如「Manhattan」譯「民鐵吾」、「Detroit」譯「積彩」、「Seattle」譯「舍路」、「Cleveland」譯「企崙」、「San Antonio」譯「山旦寸」。
國語/普通話：喺大陸嘅普通話度，「San Francisco」除咗嗌「舊金山」，又有遞種音譯爲「聖·弗郎西斯科」；又比如喺人名上，「Georgios Samaras」喺臺灣用國語譯成「佐治奧斯·森馬拉斯」。
吳語上海話：「Canada」嘅國名譯做「加拿大」，呢個就係用上海話譯出嘅，呢個名喺上海話度嘅音標就係；重有「羅宋湯」嘅「羅宋」係用上海話音譯自英文「Russian」
閩南話：南洋度多講閩南話嘅唐人，所以當地唐人多時用閩南話音譯啲當地事物，比如「沙茶」就係用閩南話音譯印尼話嘅「Satay」；又比如菲律賓嘅Leyte島喺當地音譯爲「禮智島」，而喺二戰時啲當地唐人聽中國嘅國語新聞收音時，聽到「雷伊泰島」一時無人知係菲律賓邊度。
日文漢字音：雖然唔係漢語，但日文可以用漢字嘅日文讀音來音譯外文詞，比如「New York」譯「紐育市」、「Chicago」譯「市俄古」、「San Francisco」譯「桑方西斯哥」。
同一樣事物，喺漢語度嘅音譯名可以唔淨只一個，可以因爲語音標準唔同而有唔同嘅譯名
「Wayne Rooney」，用粵語廣州音譯就係「朗尼」，而用國語/普通話音譯就係「魯尼」。
而日文、韓文因爲佢哋有表音文字系統，所以就唔似得漢語噉要用漢字套音，而可以直接用表音文字來寫音，比如「Wayne Rooney」、「Georgios Samaras」；即時係嗰啲有漢字可寫嘅地名，都照樣用表音文字，比如「New York」、「Chicago」、「San Francisco」。
意譯
意譯就係運用漢字嘅表意特徵來翻譯外來詞。「電腦」嘅英文係「computer」，而呢個詞喺大陸嘅官方譯名係「電子計算機」，而之所以有噉嘅譯名，係因爲呢個詞嘅英文意思係「可以計數嘅機器」。而喺日韓則基本用表音文字寫英文嘅「computer」。地方名亦有意譯，「Montenegro」，譯做「黑山」，由「Monte」「山」同「negro」嘅「黑色」意譯成。「小石城」「Little Rock」亦係一例。
混種詞
所謂「混種詞」係話詞嘅主要部分係音譯，不過溝咗漢語嘅語素入去。之所以有噉嘅情況，係因爲有時如果齋係音譯，聽嘅人有可能唔明係樣咩來嘅，加咗漢語自身嘅語素之後，聽嘅人就算唔知係咩，都可以估到呢樣嘢嘅大概屬性。
比如「beer」譯成「啤酒」，「啤」係「beer」嘅音譯部分，而「酒」係溝入詞度嘅漢語語素，噉樣就可以表示「啤係種酒來嘅」。重有「三藩市」，呢個詞本身就係混種詞，「三藩」係「San Fran」嘅音譯部分，而「市」係溝入去嘅語素，來表示「一個叫三藩嘅城市」，無獨有偶，呢個詞喺日文有種講法做「桑港」，「桑」係「桑方西斯哥」嘅首字，「港」係溝入去嘅，表示佢係個港市。
有啲混種詞佢唔係將語素附加入去，而係呢個語素本來就係外文本身有嘅，亦即「一半音譯、一半意譯」，比如英文嘅「decibel」譯爲「分貝」，「貝」係普通話音譯「bel」，「分」係意譯「deci」，「deci」源自拉丁文，意思係「第十」，有十進階嘅意味，所以喺翻譯時就專登用意譯，譯出呢部分嘅意思。
而有啲音譯本身亦係意譯。比如「Coca Cola」譯成「可口可樂」、「mini」譯成「迷你」、「myth」譯成「迷思」。
重有種特殊啲嘅混種詞，係化學元素名。呢啲元素名有好多係新造字，佢哋嘅部首表示元素性質，而個聲符係西文音譯。
借形詞
借形詞係漢字文化圈特有嘅語文現象，對中文來講有好多借形詞係源自日文。因爲舊時漢字文化圈內嘅各門語文都係用漢字，同時翻譯西方事物時亦都以漢爲貴，因爲漢字可以誇語言，雖然唔同地方讀嘅音唔同，但字係一樣，都可以睇得明，於是就可以將人哋嘅漢字譯名照搬到自己度，再改用自己啲話來讀。而近代以來，日本成功擺脫西方殖民成爲強國，東亞啲國家都想模仿佢，呢啲國家亦有好多留學生去日本，結果就將日本人嘅譯名帶返國內，重普及埋添。諸如：服務、組織、紀律、政治、革命、政府、方針、政策、申請、解決、理論、哲學、原則、經濟、科學、商業、幹部、健康、主義、法律、封建、共和、美學、文學、美術、抽象、藝術、個人、社會、資本、進化、自由等等好多。
古代漢語嘅外來詞
上面擧嘅例子都係近世以來嘅漢語嘅外來詞現象。而喺古代其實就已經有外來詞入到漢語，兼且沿用到而家。
喺中國連通西域之後，外來嘅好多事物沿住絲綢之路傳到中國，中國人見都未見過呢啲嘢，所以就唯有用當時嘅漢語去音譯呢啲新鮮事物，而音譯嘅來源大概都係啲西域語言。比如葡萄、苜蓿等詞都係噉來。
而喺佛敎傳到中國之後，又起一次翻譯潮流，呢次係譯佛經，噉就要將啲宗敎語彙由梵文譯到來中文，其中有相當部分係音譯，比如佛、菩薩、阿羅漢等等。因爲漢字表音差，而嗰時未有完善嘅記音方法，留唔到幾多價値高嘅音韻資料，而梵文係表音文字，兼且作爲古典語文佢嘅文獻保存到今日，噉一來就等於爲當時嘅中文發音留咗記錄，因爲有好多嗰時嘅音譯詞可以查返梵文，來推測返當時漢語嘅發音，成為嗰時珍貴嘅音韻資料。
攷
漢語方言
繁體中文—簡體中文
漢語拼音
漢語語族
Online College of Chinese Language 汉语远程学院教学网
Cantonese Help Sheets 粤语教程
民族語對中文嘅分類
中國語言 |
大嶼山 | 大嶼山，有時亦叫大嶼，係香港一島，係香港各島之中最大。喺佔西南一帶。大嶼山面積有一百四十四平方公里，大過香港島百分之八十四左右。行政上，大嶼山大部分歸入離島區，但係大嶼山東北，因爲舊時居民生活靠荃灣，就歸荃灣區，當中包括陰澳、竹篙灣同埋汲水門等。
大嶼山以前交通唔方便、遠離市區，唔少地方都未開發；但因為咁，大嶼山就成為咗香港市民度假嘅勝地。之不過，二十世紀九十年代尾，赤鱲角新機場起好，有東涌新市鎮，有機場核心計劃中嘅青馬大橋同汲水門大橋，大嶼山同市區就駁通晒。香港人同遊客好易去大嶼山。
史上文獻，如鄭和之航海圖，又有大奚、小奚。大奚就係大嶼山，因爲島之故，又寫大奚山。《香港雜記》繙英文Lantao做靈濤，叫靈濤島或靈濤之島。
名
大嶼山，原本叫係叫大嶼，大島咁解。
海上面嘅島，以前都叫山，所以大嶼山都係大島咁解。
英文名
英文Lantau，以前多數寫做Lantao。有說係來大嶼山頂叫爛頭山，所以外國人叫佢lantau。
香港開埠前後，美國人衞三畏喺佢本書度，指明Lantao實情係南大澳。大澳係舊時全島最多人嘅地方，Lantao葡萄牙人記錄而來。
嶼字嘅發音
廣東話入面，「嶼」係讀「罪」，傳聞讀「大罪山」唔吉利，所以要改讀「大如山」。但亦有可能有邊讀邊。
名勝
佛敎
寶蓮禪寺
觀音寺
靈隱寺
基督敎
聖母神學院，大水坑
遊樂場
香港迪士尼樂園
灣
梅窩
貝澳濕地
鄉
大澳水鄉
機場
赤鱲角機場
出面網站
離島區議會
http://www.islandsdc.gov.hk/
大嶼山旅遊景點
離島區分界圖
荃灣區分界圖 |
北京 | 北京，簡稱京，係中華人民共和國嘅首都。佢位於華北，係中國四個直轄市之一，直接受中華人民共和國國務院管理。北京幾乎畀河北省圍住，而東南面接壤天津市。北京嘅範圍好大，現時轄有14區、2個縣，其中城六區係市區，其他係郊區、縣份。
北京係中國人口第二多嘅城市，僅次於上海。2014年常住人口達2151.6萬人，喺世界上亦係人口多嘅大都會，估計咗2015年嘅市區人口，北京係世界第8大城市。一般人認為北京係中華人民共和國嘅政治、教育同埋文化中心，而上海同香港就係經濟中心。雖然經濟重心喺南方，不過北京係幾乎所有最大嘅中國國有企業嘅總部駐地，同時亦係中國交通樞紐之一，包括國道、高速路、鐵路、高鐵。北京首都國際機場係世界客流量第二大機場。
北京史有三千年咁長。北京係中國四大古都之一，係四朝京師及遼國陪都，同埋好多政權嘅首都，有七百年時間係中國嘅政治中心。北京遺蹟豐厚，有宮殿、寺廟、花園、皇陵、城牆、城門，因爲北京有豐富嘅藝術收藏，亦集中多間高校，令北京成爲中國嘅文化、藝術中心。世界上得少數城市長期同時作爲廣大地區嘅政治中心同文化中心，北京就係其中一個雙中心古城。
名
北京
北京嘅字面意思係「北面嘅京城」，「京」字安名符合東亞傳統上對首都嘅稱呼。比如日本嘅京都、韓國嘅京城，呢啲國都名有「京」字；而個名類似北京嘅有中國嘅南京、日本嘅東京及越南嘅東京。
對中國來講，北京嘅「北」係相對於洛陽來講，因爲洛陽喺傳統上稱爲「天地之中」，中國各個古都中得洛陽稱爲「神京」，照計中國首都應該定喺中原洛陽，但而家方位有偏差，噉就喺前面加字表示，譬喻南京，又譬喻稱做西京嘅長安、東京嘅開封。
亦有種講法話，明朝時原本喺南京開國，後來國都搬咗去北京，南京成爲留都做南直隸，所以當時中國有南北兩京，呢兩個城市嘅名就噉樣得來。
北平
喺1368年到1403年期間，以及1928年到1940年、1945年到1949年期間，北京嘅正式名叫做北平，字面意思係「平定北方」、「北方和平」，作爲地名最早出現喺秦漢。呢三個時期，北京唔係政權中央所在，所以唔叫做「京」。其中第一個時期係大明洪武皇帝在位期間，第二、三個時期係中華民國國民政府時期，呢兩個時期嘅中央政權都喺南京。
洪武皇帝係明朝開國皇帝，佢擊退蒙元，入咗蒙元京師嘅大都後，將改爲，而蒙元退守漠北之後改咗名叫北元，長期同明朝敵對。改名做北平嘅用意，係希望北方和平，防止北元侵犯。而喺民國時期，北京曾經係北洋政府嘅中央所在，當時叫做京兆地方，首都叫京都市。北伐贏咗後，喺南京成立，北京唔再係首都，於是由京兆地方改爲北平特別市，「北平」嘅用意係指北伐軍平定咗北洋政權，同時亦係繼承自古名。日本侵華時期，北平改名叫北京，係同國民政府作對使然。
1949年中共建立中華人民共和國，將北平改名做北京，並且將北京定爲首都。直到1990年代前，喺臺灣嘅中華民國政府唔承認改名，而且由於反攻大陸嘅政策，喺臺灣出版嘅中國地圖繼續用舊名，兼且啲政區建置、邊界重係中華民國大陸時期嘅樣。當時將北京稱呼做北平，係暗指北京政權唔合法。而家臺灣社會包括政府在內普遍都用「北京」呢個詞，而且1990年代後唔再發行《中華民國全圖》，現時臺灣市面上嘅中國地圖根據現況來標示啲政區名、政區邊界。
別名同簡稱
北京有個常用嘅別名做燕京，噉係因爲周朝時呢度係燕國嘅地頭。燕京個名至今重用喺啲組織、商標度，比如，又比如已經併入北京大學嘅燕京大學。
現時北京嘅簡稱叫「京」，但凡北京車牌都係京字開頭；而北京嘅拉丁字母縮寫係「BJ」。喺中華民國國民政府時期，由於當時正式叫北平，所以簡稱做平，相對應，當時嘅「京」係指南京。
西洋
北京嘅傳統英文名叫做Peking，呢個係郵政式拼音，由舊時嘅英國傳教士根據當時嘅官話整落嘅，係以前中國地名嘅羅馬字寫法。而家北京嘅英文名叫做Beijing，呢個係普通話拼音，係中華人民共和國成立後推行嘅拼音方案。呢兩個名可以睇出古今官話嘅音變。其中郵政拼音嘅Pe係「北」嘅發音，當時嘅官話有入聲，北嘅發音一般擬音成，一般加符號標示入聲，比如利金系統寫成pĕ，而郵政拼音慳咗個符號。到咗現代普通話，入聲消失兼且派入三聲，於是變成Bei。而「京」嘅拼寫兩個比較接近，得聲母唔同，反映出官話顎化嘅音變。「k」表明「京」嘅舊時官話聲母同現時粵語一樣，即係粵拼、普通話拼音嘅「g」，音標係，但後來因爲之後接，開始顎化爲，接住發音部位前移，由軟顎轉移到硬顎，變成現時嘅，寫成普通話拼音就係「j」。
雖然Beijing係現時英文標準名，不過舊式嘅Peking重流傳，而且好多嘅歐洲語言繼續用舊名來稱呼北京，比如法文嘅Pékin，葡萄牙文嘅Pequim，西班牙文嘅Pekín，意大利文嘅Pechino，德文同荷蘭文嘅Peking，俄文嘅。
主要古名
北京地區最初嘅名叫做薊，出自周朝時當地諸侯之一薊國，當時北京建城，係薊國都城，叫薊城。後來薊國畀燕國吞併，於是改叫燕，叫做燕都。唐朝時呢度屬幽州，所以又叫幽都。幽同燕又合埋做幽燕，指嘅就係而家河北北部到遼寧一帶，北京就係屬幽燕地區。
北京作爲京城係從遼代開始，當時係遼國陪都，因爲喺京師南邊，所以嗌南京，亦稱做「燕京」；金滅遼後，金國由上京遷都到呢度，稱爲中都；蒙元滅金，後來忽必烈喺呢度登基做中國皇帝，改名爲大都，自此，北京取代中原嘅長安、洛陽、汴梁嘅古都地位，成爲中國政治中心。明朝永樂帝由南京遷都北京，當時北京正名係順天府，但因爲兩京制度，相對南京就又嗌「北京」。「順天」嘅意思係順應天意，係東亞地區常用喺京師嘅地名。清朝入關後，沿續明朝定北京爲帝京。
清朝滅亡後，中華民國定南京爲首都，後來袁世凱嘅北洋政府定都北京，1914年，順天府改爲京兆地方，受北洋政府直轄。1928年北伐贏咗後，京兆改叫北平，簡稱平，做過特別市、河北嘅省轄市、中央嘅院轄市。日佔時期改名爲北京，光復後恢復爲北平，又再喺中華人民共和國成立後改名北京，定爲首都。
地理
北京響華北平原上面，所以成個城市地勢平坦。如果連埋成個直轄市來睇，北京市西同北都係山，北係軍都山，西係妙峰山。
交通
北京係中國交通樞紐之一，有幾十條鐵路，國道同高速公路伸向各方。首都國際機場亦係好多飛機嘅落腳點。
北京地鐵
北京西站
世界大都會
北京曾經響1993年申辦龍年嘅2000年夏季奧林匹克運動會，輸咗畀澳洲悉尼。2001年，佢終於成功申辦2008年夏季奧林匹克運動會。
北京係國際數學人大會2002同超弦2006嘅東道主。
人民
光明
京报
北青
新京
京华
晨报
南方
经济观察
攷 |
沙灣 (香港) | 沙灣，又叫做開叉灣，喺香港南區西面，摩星嶺嘅南邊同埋大口灣嘅西北。而家嗰度係療養院嘅集中地。
著名地點
香港大學何鴻燊體育中心
香港大學李嘉誠醫學院
麥理浩復康院
根德公爵夫人兒童醫院
主要交通道路
4號幹線
域多利道
沙宣道
公共交通
以下剩係列出全日都行走嘅巴士同小巴線
巴士
城巴：M47
新巴：971
小巴
綠色專線小巴
進智公交：58、59
另外港鐵公司而家研究緊起南港島線嘅可行性。
南區
薄扶林 |
三藩市 | 係美國加利福尼亞州嘅一個城市，早年因發現金礦，有大量移民嚟到呢個地方。唐人又叫佢做金山。後來太平洋嘅另一邊，澳洲墨爾本都發現金礦，所以澳洲嘅叫新金山，三藩市就叫做舊金山。當地唐人亦叫佢做大埠，對應「二埠」沙加緬度同「三埠」士德頓。
三藩市人口喺美國排第十四同埋喺加州排第四。城市喺三藩市半島北角同埋係三藩市灣區嘅中心，西邊對住太平洋，東邊同北邊對住三藩市灣。
史
公元前3000年已經有印第安人住喺家下三藩市嘅地區，但係到1769年先有西班牙人發現呢度。1821年墨西哥從西班牙獨立之後呢度由墨西哥管。美墨戰爭期間美國海軍起個加州共和國。
地理
三藩市喺加州主要嘅地震區。歷史上最大地震喺1906年，喺1851年、1858年、1865年、1868年同1989年都發生過大型地震。最近嘅地震喺2014年。
市區係典型嘅丘陵地帶，城內多上落斜嘅街道。市內有三個最出名嘅山坡：Nob Hill、Russian Hill同埋Telegraph Hill。
人口
三藩市人口喺2000年科技泡沫期間去到最高點，有776,733人。三藩市每平方英里16,000人嘅人口密度係全美國大城市第二高，僅次於紐約市。三藩市係三藩市灣區傳統上嘅商業文化中心，亦係「聖荷西—三藩市—奧克蘭」綜合統計區嘅構成部份之一，總人口有超過700萬人，喺2000年美國人口普查嗰時係第五大嘅統計區。
三藩市係一個以少數族裔佔多數嘅城市，因為非拉丁裔白人少過44%嘅總人口；亞裔佔咗總人口31%；各拉丁裔族群總共佔總人口14%；非洲裔佔總人口8%，少過全美國非裔人口比例。成世都住喺三藩市嘅市民唔多，只有35%嘅市民喺加州出世，而有39%嘅市民喺外國出世。
三藩市有全美國各個縣之中最高比例嘅同性伴侶家庭，三藩市灣區亦有比美國其他都會區高嘅同性伴侶家庭比例。男同性戀多過女同性戀；據估計，五個35歲以上嘅男性人口就有一個係同性戀。
三藩市家庭喺2005年嘅每年收入中位數係$5萬7496，係全美國大城市之中排第五高。同美國其他地方趨勢一樣，中收入家庭嘅向外遷移造成三藩市唔小貧富差距，同時亦造成兒童僅佔14.5%嘅人口比例，比美國其他大城市都少。但係，三藩市得7.8%嘅家庭生活喺貧窮線之下，比全國平均少，亦係喺人口普查局統計之中最少嘅大城市之一。
流氓係三藩市自1980年代起經常面對嘅問題之一，亦係個具有爭議性嘅問題。一般相信三藩市係美國大城市之中流氓比例最高嘅城市。2003年嘅刑案同埋產物案犯罪率係每10萬人各有742和4943件，比全國平均要高。三藩市喺呢兩個犯罪案統計喺美國50大城市之中分別排第32同埋第38名。
文化
文化區域
三藩市各個區域都有唔同嘅文化風格：
唐人街
華人集中地，就好似中國嘅「街市」，但係每日都有好多遊客光臨。
The Castro
卡斯特羅區，全球最著名嘅同性戀聚腳地，類似紐約嘅格林尼治村。
金融區
Haight-Ashbury
二十世紀六零年代嬉皮士嘅發源地。
Hunters Point
工業區，非常暖和。
教會區
三藩市市內陽光最燦爛嘅地方，原先主要係墨西哥餐館同酒吧，而家已經有唔少世界著名嘅各式餐館，重有好多嚟自南美，講西班牙話嘅墨西哥人，據聞，為數唔少係非法移民。
LGB Pride Parade
三藩市同志驕傲大遊行，每年六月第四個星期日，喺三藩市市區嘅市場街會舉行同志大遊行，係三藩市最熱門嘅觀光活動。
Noe Valley
啲屋大多數係維多利亞式嘅大型住宅，居民一般都好後生。
North Beach
意大利區同唐人街旁邊嘅區域，最著名係一家大蒜餐館，所有菜餚都有大量嘅蒜。
Pacific Heights
同Nob Hill一樣係全市最貴嘅住宅區，可以睇到三藩市嘅全景。
Potrero Hill
工業區附近，山上可以睇到海灣橋同對岸奧克蘭嘅部分港口。
South of Market
市場街以南地區，酒吧，俱樂部同藝術家集中地，有好多貴嘅新建公寓。
列治文區
俄羅斯，阿拉伯，而呢個區有一條華人聚居嘅街道叫克萊門街，所以呢個區又畀人稱為「新華埠」。同日落區分割嘅係金門公園，同佢分隔嘅係海洋海濱.
日落區
有人認為落日區係新興嘅唐人街，因為呢度商店大多係中國店，而且亦有好多華僑同埋華裔居民。呢個區係喺二次大戰左右建設，而家重有好多喺30年代或40年代就搬入嚟嘅退休人士。
田德隆區
市內最窮亂嘅區，有好多成人商店同電影院。路上成日見到醉酒佬，道友同乞衣，同時亦係各類罪案嘅溫床。但佢位於旅遊區同商業區嘅側邊，財富差別非常明顯驚人。
攷 |
澳門 | 澳門）係華南一埠兼一城，喺廣東珠江口西南面，東望九洲洋，南望南海。舊時係葡萄牙殖民地，家陣係中華人民共和國特別行政區，叫。歷史上有梳打埠、蠔鏡、馬交、濠江等嘅別稱。
澳門地有三個部份，分別喺駁住中國大陸嘅澳門半島、南面嘅氹仔同路環，後兩者曾經係兩個島，不過已經畀路氹城嘅填海工程二合為一。澳北接廣東珠海市，拱北關閘係通道通。澳西海邊望出去，有珠海嘅灣仔同橫琴。隔九州洋可見香港大嶼山。
澳門開埠已經有四五百年，畀當時嘅葡萄牙人睇中，喺一五五七年同大明租地一居，成爲葡萄牙殖民地。到咗一九九九年十二月二十號，澳門主權正式成為中華人民共和國嘅一部分。
大清嗰陣，澳門喺香港未開埠前，係所有歐洲人等入省城嘅地方。所以係繁華嘅貿易港。直至一八四一年香港開埠，先至畀香港替代。之後轉以娛樂同旅遊事業爲主，賭業係經濟命脈之一。
歷史
澳門喺明代史書中記載稱為「蠔鏡」，澳門當時係葡萄牙同中國貿易嘅主要補給港口。葡萄牙人登陸澳門之後，問當地人呢度地名叫乜嘢，因為喺媽閣廟旁邊，當地人以為佢哋問嗰間廟於是就回答「媽閣」，就噉樣澳門就被命名為「Macau」。澳門原本屬於廣東省香山縣。1557年，葡萄牙人向當時大明政府取得居住權，成為第一批進入中國嘅歐洲人。最初由果亞親王管轄，1623年，葡萄牙政府委任馬士加路也為首任澳門總督。
澳門史上以出名中西文化交流，喺世界經濟運轉有過大功。
1844年9月20號，葡萄牙女王瑪麗亞二世宣佈澳門做「自由港」；1849年，葡萄牙唔再向中國交澳門嘅地租。1851年，葡萄牙佔領氹仔。1864年，葡萄牙再佔領路環。1883年，葡萄牙再佔領望廈、青洲。1887年，當時嘅葡萄牙政府迫清政府簽訂《中葡和好通商條約》，規定「葡國永駐管理澳門以及屬澳之地與葡區治理它處無異」。1896年，葡萄牙企圖再佔領附近嘅大小橫琴島，但唔成功。1908年，葡萄牙要求展界，並劃定澳門嘅界址。1961年，葡萄牙海外部確定澳門為旅遊區，特准設賭。同年澳門政府頒佈《承投賭博娛樂章程》。喺1974年，澳門首條陸路連接工具──澳氹大橋落成啟用之前，民間或運輸往來兩離島同灣仔都只有船，曾經有航班。
葡萄牙人喺澳門一直擁有特權或者特殊地位，普遍居民對呢個情況多多少少都唔滿意：呢種不滿，從1849年8月29號沈志亮殺死亞馬留總督開始，直到1966年12月3號，因為文化大革命以及氹仔坊眾學校事件而觸發嘅「一二三」事件為止嘅情況可以睇到。1974年4月25號葡萄牙革命，新政府實行非殖民地化政策，承認澳門唔係殖民地，而係中國領土。中葡兩國政府喺1986年開始為澳門問題展開合共四輪談判，1987年4月13號兩國總理喺北京簽訂《關於澳門問題的聯合聲明》同埋兩個附件。聯合聲明話，澳門地區係中國嘅領土，中華人民共和國會喺1999年12月20號對澳門恢復行使主權，而1993年3月31號喺北京，由全國人大通過並經當時國家主席江澤民頒佈嘅《澳門特別行政區基本法》成為相當於澳門嘅「憲法」。
1999年12月20號零時喺澳門新口岸交接儀式會場，由中、葡兩國元首見證澳門第127任總督韋奇立同澳門特區行政長官何厚鏵交接澳門政權，第日朝早澳門人歡迎駐澳門解放軍之下，中華人民共和國正式對澳門行使主權。根據《基本法》，澳門特區行政長官係五年一任，最多可以連任一次。
地理
澳門位於中國東南部沿海，地處珠江口西岸，北回歸線以南，由澳門半島、氹仔同路環兩個小島組成，由1866年開始澳門不斷進行填海；人口方面：據統計暨普查局資料，截至2005年9月30號嘅居住人口估計為482,000人，以華人為主，佔總人口嘅97%，葡萄牙人同埋其他外國人就佔3%。中文同葡文係現行嘅官方話。居民日常生活用語係粵語。大部分居民識普通話，另外重有一部份祖籍福建嘅居民識閩南話。此外英文喺澳門作為商業及旅遊用語同埋部分學校嘅教學語言而流行。
澳門喺廿一世紀初，大興土木。2005年10月底舉辦完第四屆東亞運動會，其中主場館「澳門蛋」喺2005年7月開幕。除此以外，漁人碼頭、澳門科學館。
氣候
澳門屬於副熱帶濕潤氣候，每年以十月中至十二月天氣最好同最穩定，陽光充沛之餘唔會太炎熱，濕度唔高，最為舒服。澳門春季唔明顯，五月底初夏時受海洋性氣候影響，炎熱潮濕吹西南風，重不時有熱帶氣旋或者西南季候風低壓槽帶來嘅長時間暴雨，十月秋季來臨，十一月底天氣轉涼，而北方冷空氣亦準備喺12月入侵，成一波波寒流，寒流來臨前後幾個鐘氣溫可急降超過十度，所以時時喺年初兩個月錄得嗰年最低氣溫。
交通
澳門半島同氹仔島有三條大橋駁埋。一者，一九七四年十月開嘅嘉樂庇總督大橋，俗稱澳氹大橋或舊大橋。二者一九九四年三月開嘅友誼大橋。三者，二零零五年一月九號開嘅西灣大橋，雙層行車。重有蓮花大橋，由路、氹兩島間外十字門填海而成嘅路氹城，駁去珠海市橫琴島。橋係第二個關卡，駁去中國大陸。東面離香港六十公里，好天嗰時，可以隔洋望到香港大嶼山，計劃緊嘅港珠澳大橋一篤，會駁去澳門東北角嘅東方明珠。
澳門除咗內港碼頭，同埋喺新口岸嘅外港碼頭之外，喺1995年11月，位於澳門氹仔東側嘅澳門國際機場正式營運，據機場資料顯示：澳門國際機場2005年全年客運量為425萬高峰人次，特區政府會斥資60億澳門元填海擴建用來增加客運量，機場主要同內地城市同埋亞洲主要城市有航班往來。
分區
澳門以「堂區」作為行政區劃單位，每一個堂區以嗰區最有代表性嘅教堂作為堂區名。澳門而家有七個堂區，分別係：
澳門半島
花地瑪堂區
聖安多尼堂區
大堂區
望德堂區
風順堂區
氹仔
嘉模堂區
路環
聖方濟各堂區
另外，路氹城現時並唔屬於任何一個堂區。
政治
澳門嘅政治環境比較簡單，除咗因為中國內地對澳門嘅影響自「一二·三事件」以來已經主導咗當地社會生活之外，亦都因為澳門承襲咗葡萄牙嘅比例代表制有關。比例代表制容許立法會以每隊參選隊伍所得到嘅票數比例去決定議席點樣分配，使到主流意見同埋另類意見都可以同時有代表佢哋嘅聲音。
經濟
澳門主要收入來自旅遊業同博彩業。2002年，博彩業收入提供四成以上嘅國民生產總值，而2004年度財政總收入嘅七成半來源於賭博專營權嘅直接稅收。
1950年代至1970年代，爆竹、火柴同神香係澳門三大傳統手工業。踏入1970年代，製衣、針織、彩瓷、電子、玩具同人造花等行業取代上述傳統手工業並支配澳門經濟。到1980年代，因為配額制度關係，紡織品同埋新興產業包括其他輕工業佔較重要地位，美、法同前西德係澳門嘅出口大國。
但自1993年下半年起內地宏觀調控，物業市場轉冷，曾經有唔少空置嘅未開工地盤充斥澳門半島新口岸區，嗰區有唔少「爛尾樓」同空置商用樓宇。紡織業紛紛北上設廠同時關閉澳門廠房以減少工資成本，加上回歸前治安唔好同埋金融風暴，當時澳門經濟幾乎停滯不前，1996年至1999年更經歷經濟負增長。
自特區成立後，改善治安之餘，澳門定位為博彩旅遊業發展嘅城市，而且2003年內地開展港澳個人遊方式來澳門後，內地居民來澳門加為方便。根據澳門統計普查局資料，2005年澳門入境旅客總數為1,871萬人次，較2004年上升12.2%。旅客主要來自中國大陸、香港同埋台灣。對外貿易方面，據經濟局資料，2005年全年總出口貨值198.2億澳門元，較2004年下跌12.1%，出口產品以紡織、成衣類為主，出口貨值下跌15.1%至180.7億澳門元，佔整體出口貨值77%，非紡織品出口方面以機器設備同零件以及鞋類為主；而進口就上升12.3%，達313.4億澳門元，貿易逆差115.2億澳門元。進口商品以消費品、原料及半製品居多，主要貿易夥伴包括有美國、歐盟、中國內地、日本同埋香港等。
由於2004年帶動澳門經濟強勢增長嘅行業主要都係博彩旅遊業，然後帶動埋建築業、服務性行業、餐飲業同保險業都略有增長。咁對於過度依賴單一產業驅動經濟發展嘅澳門存有隱憂；最先出現喺人力資源暫時短缺方面，衍生一批低學歷嘅人員暫時寄居喺娛樂場工作；另一方面由於經濟強勢長下物價開始飛漲，近年亦開始有炒賣旺區物業嘅現象，而唔少港資地產公司紛紛喺澳門設立分公司，而港資化妝品公司、便利店等亦大舉喺澳門開設分店，呢種現象係過去前所未見嘅，特區政府喺2005年提高投資移民嘅申請資格後，投資移民申請個案減少超過七成，但只可以小程度上竭止炒風。
但由於賭權嘅開放對象係外資，呢種情況喺本地生產總值同人均本地生產總值嘅數據中係睇唔到嘅，換言之，本地居民收入並非同人均本地生產總值同步增長；北區大部分低收入居民生活質素跟唔上超過三成高速增長帶來嘅通漲，生活質素出現倒退狀況。特區政府喺2005年3月1號設立「綜合生活素質研究中心」以助整體提高生活素質。該中心除咗同社會各界舉行多場諮詢會以及舉辦同生活質素有關嘅講座之外，已委託香港大學進行第一輪澳門居民綜合生活素質調查。並喺12月15號公佈中期調查報告。有輿論認為，該中心現時重停留喺探索階段，未見較大成效。
賭業
澳門賭業於1847年喺葡萄牙管治之下開始合法化，自此以後，澳門以「東方蒙地卡羅」之名廣為世界所知，賭業更成為澳門經濟一個重要部份。第一個博彩專營權牌照於1937年發畀泰興娛樂公司，但該公司經營太保守，未能完全發揮賭業嘅經濟潛能。當時該公司只有中式博彩項目提供。到咗1962年，政府將所有形式嘅博彩嘅專營權牌照改發畀澳門旅遊娛樂有限公司。牌照於1986年續期十五年，2001年尾屆滿。
2002年，澳門特別行政區政府唔再發出博彩專營權，改為向三間公司發出博彩經營權牌照，分別係澳門博彩股份有限公司，永利度假村股份有限公司，同埋銀河娛樂場股份有限公司。其中澳博將牌照轉批畀美高梅金殿超濠股份有限公司；銀河轉批畀威尼斯人股份有限公司，即三個賭牌五個經辦商，現時澳博正營運十六間賭場；銀河正營運兩間賭場；威尼斯人正營運一間賭場；永利同美高梅未有賭場營運。另2006年3月5號永利公司宣佈將澳門博綵牌照轉批畀新濠博亞娛樂有限公司，有待澳門特區政府批准。
博彩業喺澳門嘅經濟中扮演重要角色。好多遊客鍾意喺澳門賭博，亦有好多本地人經常出入賭場。總括嚟講，博彩業喺澳門可以分成五大類：賭場賭博、賽馬、賽狗、彩票同埋足球博彩。
文化同埋節日
文化遺產
澳門有22座建築同埋8個廣場，尤其係前地嘅「澳門歷史城區」已經喺2005年7月15號列入世界文化遺產名錄。
2006澳門世界遺產年
澳門旅遊局同文化局將2006年定為「2006澳門世界遺產年」，並合辦多項文化以及促銷活動，向全世界宣傳。而旅遊局亦考慮喺暑假延長呢啲旅遊景點嘅開放時間，方便遊客。活動已於2月18號喺大三巴牌坊正式啟動。吸引包括中國、香港、台灣、日、韓、歐、北美及澳洲遊客重臨澳門。
地方特色
澳門嘅街道名牌，以葡萄牙嘅瓷磚畫藝術作為藍本。佢藍色同白色嘅主調，配以中文同葡文嘅街道名，成為澳門嘅地方特色之一。喺葡萄牙管治時期，街道名牌嘅葡文名一般佔咗名牌四分之三嘅面積，中文就佔四分之一。澳門特別行政區成立之後，將街道名牌嘅設計修改，中葡文街名各佔名牌面積嘅一半，中文喺上，葡文喺下。而街道嘅中文名亦都由原本嘅直書改為橫書。目前民政總署正逐步更換澳門嘅街道名牌，其中氹仔同路環嘅街道名牌已經全部改用新設計，澳門區舊有嘅街道名牌設計亦都逐漸減少。
澳門有唔少名字冗長嘅街道名，喺華語地區來講係非常罕見。呢啲街名大多以葡萄牙軍官政要，或歷史人物嘅名命名，然後以粵語音譯出來。比較多人識嘅有：沙嘉都喇賈罷麗街、士多紐拜斯大馬路、爹美刁斯拿地大馬路、華士古達嘉馬花園等。另外有啲主要街道嘅原名好冗長，大家習慣另外改個易啲記嘅名甚至令到大家唔記得原名。好似俗稱新馬路嘅亞美打利庇盧大馬路、俗稱荷蘭園正街或荷蘭園大馬路嘅肥利喇亞美打大馬路、俗稱提督馬路嘅罅些喇提督大馬路等。亦有一啲以街名嘅諧音而衍生嘅謔稱，例如將沙嘉都喇賈罷麗街叫做「沙煲罌罉街」、巴素打爾古街叫做「巴素打你屁股街」等。
語言
廣東話係澳門通用話，喺平民日常生活、做嘢，政府，學校，傳媒用；葡文多數喺政府、法律部門以及同葡萄牙有關連嘅商戶或書局、社區流行；而旅遊景點會廣東話、英文、普通話夾埋用。
寫字用繁體中文
澳門話係種由葡文、馬來話、粵語、英文、古葡文溝埋些少荷蘭文、西班牙文同埋意大利文嘅話，葡文叫「巴度亞」，曾經係澳門土生葡人成日講嘅話。而家差唔多絕跡。最後一個澳門話作家係若瑟·山度士·飛利拉。
演藝
睇澳門歌手一覽
節假日
宗教
澳門多數居民同其他華人社會一樣，以儒、釋、道以及民間神祇為信仰。
天主教澳門教區喺1576年1月23號成立，首任主教係賈尼勞。首位華人主教係林家駿主教。現任主教係黎鴻昇，係首位澳門土生土長嘅華人主教。由於回歸前有大量土生葡人返葡萄牙，教友以華人為主。
聖公會維多利亞教區喺1849年成立，管轄範圍包括澳門。中華聖公會港粵教區喺1912年成立，管轄範圍包括廣東、香港同埋澳門。1951年因為中國大陸政局轉變，香港以及澳門嘅聖堂脫離中華聖公會港粵教區，成立聖公會港澳教區。而家由香港聖公會教省取代，喺1998年成立香港聖公會澳門傳道地區。
澳門亦係基督新教喺中國嘅第一站。
教育
高等院校
澳門大學
澳門理工學院
澳門旅遊學院
聯合國大學國際軟件技術研究所
澳門城市大學國際公開大學）
澳門保安部隊高等學校
澳門科技大學
澳門鏡湖護理學院
歐洲研究學會
澳門高等校際學院-現已改名為聖若瑟大學
澳門管理學院
中西創新學院
姐妹城市
里斯本
波圖
科英布拉
林雪平
聖保羅
布魯塞爾
澳門人口
澳門通訊
澳門交通
澳門軍事
澳門觀光景點
澳門特區門戶網站
*澳門特區政府新聞局
澳門印務局
澳門城市指南
澳門旅遊局
澳門格蘭披治大賽車網站
政權交接儀式
澳門廟宇與節誕
MacuHub - 中國與葡語國家和地區經貿資訊網
澳門的姊妹城市
澳門旅館
Wikitravel旅遊指南 - 澳門
特別領土 |
中環 | 中環，又叫中區，係香港一地，地處香港島北岸，域多厘城四環之一。環頭西起消防街、急庇利街、城皇街、樓梯街，東至金鐘道與灣仔相接，南便去到堅道，北便經干諾道中望海。圍起上嚟約莫有309英畝。中環自香港開埠計起，一路都係行政同商業中心，亦係香港政府、香港立法會所在地，故此有人話此地乃係「香港心臟」。
名
中環與中區，並非同一概念。中環個環，唐人聚居嘅地。最初係今日中環街市對上嘅谷，有幾條涌喺處，華人在此搭屋聚居。而中區係英人地域分野。
風物
現時花園道同鐵崗之間個山仔，大早開埠嗰時經已欽定為政府用地。故此政府機關即如港督府、輔政司署、軍需局、兵房都通通擺響嗰處。而海關、海軍船塢、添馬艦海軍基地亦建於中環海旁。時移世易，雖則香港幾經變遷，不過舊蹟依然。
舊陣時重未曾填海，德己立街、威靈頓街嗰頭洋行多過米舖。當其時嘅洋行成棟樓都係佢嘅，樓下係辦公室，樓上就做職員宿舍。中環銀行亦都多到離晒譜，幾乎冚棒冷外國銀號都將總行置於中環。就咁，皇后大道中打上慢慢變成金融商業區，南便就做咗商業住宅地。外國三教九流諸如天主教、聖公會、浸信會都響中環興建總堂，愛嚟做傳教基地。後嚟重有埋西式學校，教化好多唐人子姪。
開埠初期，好多鬼佬唔妥唐人，做乜都唔滲唐人玩，中環一隅，唐人與狗唔入得。及至軒尼詩出任港督之後，至准唐人響中區買地。
時至1911年，中環經已旺到出汁，華洋薈萃、商賈雲集。享譽盛名有聖約翰座堂、港督府、舊大會堂、香港會所、畢打街舊鐘樓諸如此類。
家陣中環住宅同商業分得一清二楚。威靈頓街南便係住宅地，海旁係商業中心，石屎大廈林立，即如國際金融中心、交易廣場、置地廣場、匯豐銀行大廈、中國銀行大廈、怡和大廈。座座大廈都零舍唔同人，每每令遊客歎為歡止。
中環雖則係旺到爆嘅商業區，之但係麻雀雖小五臟俱全，區內都相當多休憩場所，好似兵頭花園、香港公園、遮打花園、皇后像廣場、愛丁堡廣場咁。其中香港公園算係好去處，至啱冚家一齊去。
區內有眾多西式古蹟，譬如話荷李活道中區警署、域多利監獄、都爹利街煤氣燈之類。
中環至有異域情懷之地，相信皇后像廣場敢認第二都冇埞敢認第一。逢親禮拜日，皇后像廣場至遮打道都轉做行人專用區，准許各種團體做騷，呂宋文化大放異彩。
得意街名
港英政府官名
堅尼地道
砵甸乍街
羅便臣道
般咸道
德輔道
卑利街
懷舊古老街名
利源東街
利源西街
高陞街
攀桂里
詩
1870年，黃遵憲赴廣州考鄕試途經香港，吟詩幾首，其中不乏講及中環情形。
見當其時中環洋商共教會之新奇：
講述上中下環紙醉金迷、夜夜笙歌之情形： |
展拓香港界址專條 | 《中英展拓香港界址專條》 係響1898年6月9號，由大清同埋英國響北京簽訂。
專條內容係，英國向清廷租借香港九龍界限街以北、深圳河以南嘅地方，同埋附近包括大嶼山等二百幾個島，將香港境址擴展到后海灣同大鵬灣，為期99年，直至1997年6月30號為止。不過，清政府同時間保留九龍寨城嘅管治權，兼且繼續喺九龍寨城派駐官員。
建議
擴展九龍界址，係1894年由遮打向港督羅便臣提出嘅。
當時香港島同九龍半島無險可守，香港個港亦唔係全個喺英治之下，有部份係大清。一旦其他敵對歐洲勢力打入香港，又或者喺大嶼山等島駐紥，到時會無得守。而且當時香港島有人口密集，鼠疫橫行，需要分散人口減低風險。同埋，香港島同九龍半島亦都無可能糧食自足，重有係工業亦要地發展。
之後由The Chamber of Commerce、The China Association同埋The Navy League力推，尤其係後者。而英國海軍同陸軍都有份提防務意見。港督羅便臣推動英國政府。而英國駐華公使竇納樂同大清打交道。
談判
1898年3月，俄國迫大清租旅順同大連共25年，引起英國不安，所以英國借勢迫大清租威海衞同等年期，7月1號簽《訂租威海衛專條》。同時訂下如果廣東、廣西有任何租借地，會另要求租地以求平衡。同期3月，法國想染指廣東、廣西，4月迫大清租廣東西部嘅廣州灣。英國乘機以平衡勢力為由，竇納樂迫大清畀英國擴址200英里，6月9號簽下《展拓香港界址專條》，租99年。之後11月16號，大清亦迫住租廣州灣畀法國。
移交
1898年6月9號簽訂之後，香港本埠並無即時公告。10號，香港本地仍然未知結果，會否全部仰或部份。
英人並無卽時收地，而係等到調查完，勘定界，諗定方針先做，先至收。原因定喺一八九八年四月十七號正式接收，因爲鄉民開打新界六日戰，結果提早一日，喺四月十六號，喺九龍城同大埔升旗接收新界。
香港
香港史
新九龍 - 界限街以北，獅子山以南的地方
新界 - 現時定義：獅子山以北、深圳河以南的地方
1898年
香港史
大清
英國史
不平等條約 |
九龍 | 九龍一地，係香港境內中心，北連新界，南為維多利亞港，以獅子山、大老山同飛鵝山一帶嘅山脈為北界。東至鯉魚門，西至荔枝角，南為九龍半島之端尖沙嘴。西邊海面嘅昂船洲就喺行政劃分上成為九龍嘅一部分。九龍望南，對面海就係香港島。九龍全境係市區，同港島北岸市區遙遙相對。
直至2003年，九龍雖然只係得四十六點九三平方千米，但係就住咗香港三成人口。根據2006年中期人口統計，九龍住咗二百零一萬九千五百三十三人。迫夾嘅九龍，當中部份區份，更曾經長期位居世界人口密度榜首。不過香港政府好多年嘅政策實行後，將一部份人移去新市鎮，密度變到比較低。
大清時，九龍就有九龍巡檢司衙門，設喺九龍寨城。九龍巡檢司簡稱九龍司，係新安縣兩個司之一，管今日香港同部份深圳地方。
今日界限街以南嘅九龍半島，響1860年由清政府割讓畀英國，由香港政府喺行政上劃為九龍。到1898年，清政府再被迫租借界限街以北、深圳河以南嘅土地畀英國，之後香港政府就將由界限街去到到獅子山等山脈之間嘅地方叫做新九龍。今時今日，除咗別義之外，「九龍」一般係指界限街以南嘅九龍半島加埋新九龍。
地理
九龍同香港島曾經係一個大型火山口。九龍北界嘅山脈同港島綿綿嘅山脈形一個圈咁，就係當時火口嘅邊緣。未有任何填海之前，維多利亞港東面嘅九龍灣係淺灘同平地，而九龍半島一帶就啱啱相反，大片山頭響中間突出。維港西面長沙灣曾經係大沙灘。大角嘴係一條長長嘅半島，而九龍塘一帶就有湖有田。經過大量填海同變做都市之後，除咗山勢，已經好難認得出原本嘅自然地貌。
行政
自從1982年推行代議政制之後，行政劃分多以區議會選區為準。1994年之後，九龍就分為五區，分別係：
九龍城區
觀塘區
深水埗區
黃大仙區
油尖旺區
而立法會選舉選區就以人口拼做兩個：
九龍東—包括黃大仙區同觀塘區
九龍西—包括油尖旺區、深水埗區同九龍城區
歷史
名嘅來源
九龍名字來由未有定論，所以有唔少傳說。有人話因為北部有九條山脈形成九條龍脈，所以叫「九龍」，但實際嗰頭附近跟本就無九座山，呢個講法似乎只係風水佬穿鑿附會。
查實「九龍」呢個名一早喺1573年明朝嗰陣已經有，不過呢個講法係根據康熙二十七年勒文謨嘅《新安縣志》入面引述明朝舊誌嘅講法而嚟，所以未必係當代文獻，喺《新安縣志》卷八《兵刑志》第十二頁「寨船」咁講：
『明(朝)本寨舊有戰船大小五十三艘，汛地六處，各派戰船八隻分總領之。中哨船五艘，欽總統之。自萬曆十九年改設參將，陸續增至一百一十二隻，派守佛堂門外，淘濘、餓公澳、九龍、屯門、急水門、東西涌、餓公頭、赤灣、老萬山、浪白等處汛海』
由此可見「九龍」可能喺明朝已經出現。但查實「九龍」原本其實係一條村嘅名，叫「九龍村」，喺《新安縣志》卷三《地理志》第七頁「都里」就有「九龍村」，除咗「九龍村」重有「香港村」所以有人話香港島因為「香港村」而得名，而九龍半島就係因為「九龍村」而得名。
明郭棐響朱翊鈞做皇帝嘅萬曆年間，寫咗本粵大記，呢本書由1577年寫到1594年。裏面個海圖就有九龍山，畫響尖沙嘴同官富巡司之間。可能就係九龍半島上面，由紅磡到九龍城之間嘅山。
至於「九龍」點解，而家重未考究到，因為開村嘅人有條村嘅命名權，但係「九龍村」嘅人喺康熙六年因為實施遷海政策，所以已經畀人趕走晒，而家都搵唔返「九龍村」嘅村民出嚟問，所以「九龍」嘅意思，就只有一堆穿鑿附會嘅理論，證實唔到個名嘅真正來源，但九龍確定係因為「九龍村」而命名。
背景
根據考古發現，九龍可能早喺東漢時就有人住。李鄭屋漢墓就係東漢時嘅墓穴。入面嘅磚面刻有大吉番禺，就證明九龍響當時係番禺管治之下。再加上2004年，響旺角鬧市掘出為數唔少嘅東漢、晉朝同埋唐朝嘅陶器同埋制作架生。足以證明九龍自東漢以嚟都有人住。
宋朝，九龍灣一帶淺灘係官府鹽場，當時就叫做官富場。鹽係當時重要產物，係生活必需品，販鹽者亦可以發達，做成壟斷。為咗防止壟斷，唔少朝代嘅官府都禁止民辦鹽場，由官府直接承包。地名官塘同埋鹹田就係鹽場嘅遺證。
南宋末年，蒙古滅宋，宋帝趙昰同趙昺走難到官富場，響土瓜灣北一座小山休息。兩人隨軍繼續走難，而村民就叫嗰座山做聖山，山上刻字宋王臺。
喺明朝，九龍係海防要地，當時尖沙嘴又叫中門，而東面就係鯉魚門，兩個海門都係華南重要海道。海賊佔過鯉魚門後山，所以叫佢做魔鬼山。
清朝為咗管理寶安縣南境，響今日九龍城起咗座九龍寨城。
城市景觀
交通
因為九龍係香港市區嘅重心，交通一向好多發達，地鐵一開波就首先響九龍通車。、、同都經過九龍。而九廣鐵路響20世紀初由尖沙嘴打通上廣州。
唔同時九龍有唔同嘅主要街道。家吓九龍中間最主嘅路係彌敦道，向西有長沙灣道，向東有太子道，重有好多其他公路。 |
強姦 | 強姦一般指男人對女人夾粗嚟嘅陰道性交，多數係犯罪。廣泛啲講，亦包括一個或多個人以暴力、威脅等手段，強迫一個或多個受害人發生嘅性行為。「強姦」嘅同義詞有老強、強暴、姦污、施暴、性侵以及強制性交等。
强姦係種性暴力，受害者嘅身體同埋尊嚴會受損。一啲犯強姦嘅人亦都可能帶有性虐待嘅性癖好。
意思
狹義
傳統上同法律上嘅強姦犯定性都係指男方而唔係女方，主要係由於生理上嘅特點——喺一般情形，要個男嘅情願，先至會性興奮，繼而扯旗，然後再插得到條㞗入去個屄度；至於個女嘅，就算唔鍾意，只要唔夠本事反抗，就阻止唔到。不過亦都有女人綁起男人，再用春藥整到佢條嘢不由自主噉舉起，然後交配嘅罕有案例。其實，違反意願噉達成所有陰道性交前設條件嘅方法，唔止得物理同化學類，心理脅迫一樣有若干效果，更莫講話多種手段並用。亦有針對神經嘅藥物同儀器，能夠夾硬令陰莖勃起。
廣義
無分男女，只要係一方夾硬令人同佢發生性關係，就係強姦。由於唔同國家嘅風俗文化都唔同，有啲國家認為，滿足到「強行發生性行為」呢個定義，就係犯強姦罪；而有啲國家法律就只限制男方而無限制女方呢一種行為，所以詞理同法理都可能有落差。
犯罪情況
聯合國數據
根據聯合國婦女署2013年統計126個國家。由數據反映發展中國家較發達國家強姦問題更加嚴重，而重視孔孟之道嘅日本、新加坡，同中華民國，當中有發展中國家，但性罪行係屬於世界上最少行列。
第一個括號顯示，每隔幾多分鐘就發生女性性侵案，數字越小案件越多。
第二個括號，指該國自世界經濟論壇2013年度《全球性別差距報告》，性別平等指數得分：
最高人均犯罪地區
印度
較高人均犯罪地區
阿富汗
中非共和國
中度人均犯罪地區
哥倫比亞
也門
馬里
索馬里
美國
南蘇丹
波蘭
羅馬尼亞
最低人均犯罪地區
中華民國
日本
荷蘭
新加坡
中華人民共和國
中國大陸
近代
據《廣西文革機密檔案資料》披露：1967至1968年間，性暴力現象好普遍。當中，完整強姦、輪姦、性虐待，乃至性暴力辱屍、毀屍記載有二百二十五個案例。按民調，女性受害者人數應當千人以上。一時間，殺人姦妻、殺父姦女竟成為廣西省區農村社會常態。
不過，文革時期官府受理都會有好多屈人食死貓案件，真正犯人多走得快好世界，最近就有媒體報導大陸有80幾歲醫生平反成功。另外有女黨員被下令強姦，例如張志新。
近年
中國全國犯罪人均上係好普遍，當中性犯罪同性病屬全球性嚴重水平。聯合國科學統計為按人均犯罪同數字，中國都係全球第二名，排第一係印度，並有年增長率惡化。上海、安徽、四川、河南等地先後發生老公強迫老婆同佢做愛情況，且司法機關處理時會有分歧。婚內有無強姦，「婚內強迫性行為」係咪犯罪，理論界、司法界，同社會都有關注同爭論。綜合當局同非官方來源，疑強姦案當中有好多，都被當作其他較輕微罪行處理，例如原本可能係強姦但變成告非禮、猥褻，甚至有執法當局試圖遊說受害人和解了事。近期，較出名又有國外媒體報導係指香港女導演林淑貞個案。佢疑身處中國大陸時，受到海南航空人員企圖強姦。
香港
自香港主權移交後，平均每年有一百幾十單案被差人列為強姦，差人重話2017年頭10月有56單，多過上年一成。根據《刑事罪行條例》第122條：「猥褻侵犯係刑事罪行，最高可處10年監禁......」強姦定性都好合乎「國際標準」，同樣要有強迫性質，必須有陰莖插入陰道情節，先算強姦。
而強迫肛交方面，就由《刑事罪行條例》第118B條：「意圖作出肛交而襲擊」罪所規范。
戰爭暴行
近代
軍佬搞強姦係戰爭罪，打仗時好多國家都有強姦發生。蘇聯紅軍曾經喺二戰之後佔領咗德國、波蘭各東歐地區，並做過好多姦殺暴行。歷史學家安東尼·比弗喺佢本書《柏林在1945年陷落》入面提過，蘇聯強姦咗200萬位德國婦女同幾千個前蘇聯婦女。重有韓戰時，中共軍人強姦過韓國婦女，至今共匪一類依然臭名遠播。根據中國人民志願軍第42軍吳瑞林軍長回憶，因為強姦朝鮮民女問題，所以入朝初期已槍斃一批志願軍。根據《一九五二年志願軍後勤工作簡結》，11萬人志願軍後勤部隊中，由1952年1月至11月中，就有一百零九人自殺，三十九人自傷，六百八十七人逃亡，汽車肇禍壓死八十一人，壓傷九十四人，誤傷一百零八人，強姦四十一人，通姦五百一十四人，雞姦一百五十人。1954至1955年，最少發生20單強姦殺人事件。題外話，有好多志願軍返去中國唔係被成美軍間諜、開除黨籍、就係打成右派，好多都冇好收場，直至毛澤東政權因文革結束而倒台，80年代中共先至為志願軍戰俘恢復名譽。
大日本帝國軍妓問題上，主要係太平洋戰爭時，日軍疑用招募同強迫方式兩種手段要女人為皇軍提供性服務。慰安婦妓女問題主要係人道同國際法方面爭議，係指自願定強迫。不過，如果有指日軍有冇強姦軍妓以外婦女，同歸唔歸類到慰安婦上，就久不可考。反而，南韓學校教材會強調慰安婦係「性奴」，中國等反日國家，多就慰安婦問題上對現代日本存有負面情緒同偏見歧視。
成因同控制
由多項數據同事實見證，聯合國數據反映，相信性犯罪同道德水平，教育程度，資本化程度最少三大方面成正比。因為例子國家證明地區人口愈貧賤愈易出現性犯罪，但高收入人士參與強姦嘅事件就好少成案。相比強姦，政客、貧官、高收入資產階級，相對有更多例子係捲入同錢、政權有關嘅性交易、性賄賂醜聞，例如近年中國反貪而爆出軍中性醜聞，當中湯燦以「軍中妖姬」出名國際犯罪心理學上，罪犯可能出於對性好奇，至性飢渴同過份對性開放，對人存敵意。重有北韓出名「歡樂組」。
另外，學者研究色情經濟可能會影響性犯罪問題。因為性服務非法地區，性犯罪需求同性病傳播率都較高。但大多數性行業合法國家，例如有台灣、香港、荷蘭，同成人動漫電影發達國日本、美國，強姦百份數的確較低，青少年未婚大肚比例都好低。
相關詞彙
輪大米又叫輪姦，指好多人迫一個人同佢哋輪流性交，以多男害一女居多，相反嘅情況好少見。用藥迷暈人哋再姦，叫迷姦。灌醉人哋然後姦，係醉姦。將不省人事嘅人帶走去性交，俗稱執屍。
強姦民意用嚟形容統治者違反人民意見施政，重要讕正義噉樣話係按照佢哋嘅意願嚟做好事。
非禮
性騷擾
㚻姦
性病
愛滋病
人獸交
兒童色情
性交轉運
性罪行
性文化 |
廣東省博物館 | 廣東省博物館係廣東廣州嘅省級綜合博物館，響珠江新城。
歷史
文明路舊館
1957年7月19號，廣東省博物館籌備委員會成立，負責決定博物館選址同收集文物。籌委會提出過好多個選址方案，無一合適，卒之由廣東省委書記陶鑄定喺文明路，舊廣東貢院大鐘樓以東、廣場以北、天文台以南嘅位置。原先計劃起3棟樓，其中主樓坐西向東，重有兩棟副樓分別喺南邊同北邊，拼埋一齊似U字，開口向東。南副樓喺1958年開始起，1959年上半年竣工。淨低主樓同北副樓因為冇錢一路都冇起。1980年代尾，拆除舊樓，起新嘅陳列大樓，1992年10月落成。
珠江新城館
2003年，廣東省政府決定投資8.8億人民幣，喺珠江新城起廣東省博物館新館。政府舉辦國際邀請競賽來徵集建築方案設計，有美國、奧地利、日本、荷蘭、英國等8個國家10間國際建築設計公司參加，最後揀咗香港許李嚴建築師有限公司嘅設計方案「珍寶容器」。2004年12月12號開始起新館，2010年5月18號正式開放。
新大樓個款好似一個「寶盒」噉，主體建築四周圍都係草皮。入口附近嘅建築距離地面有23米，草皮鋪到上去。一入大樓就係一個面積有6000平方米嘅中央大廳，有38米咁高，用咗光棚來整，幾有嶺南嘅建築特色。博物館建築重用咗「剪力牆植入型混凝土巨型筒體-鋼架懸吊結構」，個展廳入面一條柱都冇。。
開放時間
博物館星期二至星期日期早9：00－下晝5：00開門，逢星期一休息，公眾需憑有效證件領取參觀飛先可以進入。
交通
地鐵
：珠江新城站
：大劇院站
廣州博物館
天河區 |
老夫子 | 老夫子可以指兩種作品：
第一種係王澤嘅《老夫子》。佢係一套係華人地區好出名嘅漫畫。1962年王澤開始用「長子」為筆名響香港出版《老夫子》。王澤嘅老夫子漫畫裏面主角有：老夫子、大番薯、秦先生、老趙、陳小姐。王澤嘅「老夫子」同「大番薯」同朋弟嘅好相似，但係，王澤畫嘅老夫子亦加入咗唔少佢嘅個人風格同創意。
第二種指朋弟嘅《老夫子》。係一套內地三十年代嘅著名漫畫作品，當時渠喺報章發表《老夫子》、《老白薯》等漫畫，其人物造型同埋性格同王澤嘅《老夫子》好似，王澤畀人話抄原著。
呢篇文章主要講王澤嘅《老夫子》。
原本嘅老夫子漫畫係喺1937年至1943年之間由朋弟原創，而且刊登喺北京、天津一帶嘅報紙上面，喺嗰啲地方好流行，亦曾經喺1940年嗰陣刊印單行本。
由1962年起，王澤開始喺香港出版《老夫子》。王澤嘅老夫子漫畫裏面有呢啲主要角色：老夫子、大番薯、秦先生、老趙、陳小姐。王澤嘅「老夫子」同朋弟嘅好相似，但係，王澤畫嘅老夫子亦加入唔少佢嘅個人風格同創意。
王澤畫嘅《老夫子》出版之後，大受歡迎，老夫子同其他啲主要角色亦成為今日華人所熟識、家傳戶曉嘅漫畫人物。
內容特色
王澤嘅老夫子漫畫裏面嘅角色有時會反映嗰陣時嘅社會近況，包括喺街上面嘅乞兒、政府高官到演員或者古代武士。有時情節會發生喺啲古怪嘅場景入面，好似遇到外國人、撞鬼、去到未來世界。
當老夫子漫畫為讀者帶嚟幽默嘅同時，佢反映咗當時社會環境嘅轉變。內容有時會帶出近期嘅社會問題，好似貧富懸殊、偷嘢、黑社會等等。佢嘅漫畫有時亦會嘲諷時裝、搖滾樂呢啲嘅藝術。
喺一啲罕見嘅情況下，老夫子漫畫會好嚴肅咁表達對 1960 －1980年代間香港喺政治上嘅轉變同埋意見，佢亦都會批評喺思想上過度親西方嘅中國人。而喺1984年簽署嘅中英聯合聲明亦都成為其中一個主題。由80年代尾至90年代初更加有部份漫畫角色喺漫畫中表現出對九七回歸嘅恐懼。有部分結尾內容更加直接或者間接抨擊中國政府。
其他媒體中嘅老夫子
電影
老夫子漫畫曾經拍做廣東話同國語嘅卡通電影，其中一部更加用埋電腦繪圖技術，同真實嘅演員一齊「演出」。
有好多香港出名嘅明星都有參與：
演員：雪妮、高魯泉、沈殿霞、矮冬瓜、紅薇、陳寶珠、薛家燕、西瓜刨、朱由高、羅蘭、李菁、劉陸華、芬妮、謝霆鋒、張柏芝
配音演員：曾志偉、杜汶澤、余宜發、利嘉兒、楊天經
老夫子電影一覽
老夫子 黑白片
老夫子 同大番薯 黑白片
老夫子三救傻瓜明 黑白片
老夫子
我係老夫子
老夫子奇趣歷險
七彩卡通老夫子 卡通
老夫子《水虎傳》 卡通
山T老夫子 卡通
老夫子2001
老夫子：反斗偵探 卡通
無敵老夫子新傳：少林偵探社
老夫子---魔界歷險記-分一至二輯
老夫子之小水虎傳奇卡通(2011年1月27日)
王澤嘅「老夫子」抄襲爭議
好早之前，早有唔少中國大陸畫家同讀者揭發《老夫子》嘅原創其實係朋弟，質疑王澤先生有剽竊之嫌，但一直都無有受到廣泛嘅關注。直至2001年，一位文化名人馮驥才先生出版咗一本名為《文化發掘老夫子出土──為朋弟抱打唔平》嘅書，指證王澤嘅《老夫子》係抄襲自內地已故漫畫家朋弟嘅《老夫子》，自呢受到社會廣泛關注。
2001年5月9號，《中華讀書報》發表謝其章嘅文章《警惕漫壇扒手》，指王澤「老夫子」系列漫畫抄自朋弟作品。呢前，姜德明、馮驥才等已在媒體上公開呢事，重為朋弟抱打唔平。
馮驥才先生所指嘅朋弟，原名為馮棣。朋弟所創漫畫在1930年代在北京、天津開始出版，裏面嘅角色跟王澤老夫子嘅外形，性格相同。天津作家馮驥才在2001年出版咗一本包含朋弟作品嘅書，呢書有好多朋弟同王澤作品嘅相似之處。
馮驥才為咗證明王澤嘅《老夫子》係抄襲嘅，佢在各地進行大量嘅搜尋，目嘅係要找回朋弟所有嘅原版原作，讓讀者印證呢事。唔過，呢個搜尋過程非常艱苦，好多朋弟嘅原版原作都好難找到，直到今年春天，馮驥才在自己嘅畫展上為觀眾同讀者簽名時，忽然有一藏書家送給佢一個紙包內裏就係藏咗三本朋弟原版原作，其中兩本正係第一集同第二集嘅《老夫子》。其後呢位藏書家再送給佢一本《老白薯》，說呢本係呢位藏書家
在逛書攤時偶然遇到嘅。
西苑出版社都特地為朋弟嘅原著作品重新出版，使朋弟先生平生所創造嘅三個漫畫人物——老夫子、老白薯、阿摩林——再現人間。原書《老夫子》為32開本白報紙本，文字豎排，黑色單版，彩色封面，係中國最早嘅大眾漫畫書嘅形態。而呢次西苑出版社為咗保持原書嘅歷史真實，新版朋弟漫畫叢書5種8冊，一律按照原版嘅版式，封面嘅顏色都保持呢種褪色嘅感覺。內容唔刪唔減，跟足歷史。
爭論內文
朋弟生於1907年四川，王澤生於1924年嘅天津。
朋弟後來到天津工作，重發表《老夫子》、《老白薯》等漫畫。直到50年代，在中國大陸嘅京津一帶，仍然可以找到《老夫子》等漫畫。可見其作品流傳甚廣。
發表《老夫子》時，朋弟同王澤在同一個城市生活。當時王澤正值十多歲嘅小伙子，愛好繪畫。後來王澤於60年代到香港發表同名漫畫《老夫子》，重稱老夫子呢個漫畫人物係佢創造出來。曾經有人問王澤：「認唔認識朋弟？」王澤說：「認識認識，好熟。」朋弟係一個畫家。最出名嘅作品正係《老夫子》。王澤唔只認識朋弟，還同朋弟好熟。換言之，王澤係知道漫畫《老夫子》中嘅老夫子係由朋弟所原創。但王澤發行於香港嘅《老夫子》，從來隻字未提到朋弟及其所畫嘅《老夫子》。但兩本漫畫中嘅老夫子性格及形象極似，有抄襲之嫌。
馮驥才斷言王澤確實抄襲咗朋弟嘅《老夫子》，因為唔論係人物造型或性格設計，王澤嘅「老夫子」同「大番薯」同朋弟「老夫子」同「老白薯」等所獨創嘅漫畫人物幾乎一模一樣，連名字「老夫子」都係人家朋弟先用嘅，呢未免過於巧合。
王澤嘅「老夫子」唔單只個名同朋弟嘅相似，兩個老夫子嘅外形、性格亦都幾乎一樣，兩者都係著住一模一樣嘅長衫馬掛，而「大番薯」又同「老白薯」好似。作家馮驥才指王澤四十年嚟唔單只一直都侵犯版權，仲利用埋內地同香港嘅通訊唔方便，將朋弟嘅創作據為己有。
在《文化發掘老夫子出土──為朋弟抱打唔平》呢本書嘅出版後，王澤對呢事嘅反應顯得十分低調，只係通過其兒子轉話說佢否認咗抄襲一事，重稱呢係有人故意抹黑嘅，而擁有《老夫子》版權嘅王家禧長子王澤所創立嘅哈媒體股份有限公司「WangZ Inc」一直矢口否認所有剽竊作為。
國內最大嘅文壇抄襲案
現時呢宗抄襲案可算係當前國內文壇最大嘅一樁抄襲案：
第一，侵權數量國內最大，據香港一家漫畫雜誌統計，王澤嘅《老夫子》發行量已達1.8億冊；
第二，侵權作品流傳最廣，王澤嘅《老夫子》紅遍四海，佢嘅《老夫子》漫畫更被改編成多部卡通片同被多個導演拍成電影，又成立咗老夫子俱樂部，《老夫子》家傳戶曉，有華人嘅地方就有老夫子漫畫。
第三，侵權時間歷來最長，王澤從1962年發表《老夫子》至今已超過40年。
第四，侵權作品聲名更大，王澤嘅《老夫子》還比朋弟嘅更出名，王澤嘅《老夫子》有「漫畫大師」之稱，在《中國漫畫史》都留有佢嘅名字；反觀朋弟一生畫咗嘅1200幅漫畫，佢嘅作品諷刺時弊，當時都十分出名，但後來因「革命」因素而慢慢被人遺忘，《中國漫畫史》內重無有提及呢位漫畫家。
事隔40多年，先至畀社會普遍知道呢宗抄襲案。原因係當時香港同大陸隔絕，信息唔通，畀王澤有機可乘，王澤嘅《老夫子》在1960年代面世，事隔約 20 年，到1980年先至畀原作者發現，而作者過咗3年便死咗；另一方面當時大陸無版權意識，就算知道畀人抄，都唔識保衞自己權益；重有，中國大陸版權法同執法部門重唔完整，唔可以保障到呢方面嘅權益。
老夫子英文官方網站
老夫子中文官方網站
老夫子 相片集
誰係《老夫子》嘅原創者？
朋弟嘅“老夫子”同王澤嘅“老夫子”
圖：誰係真正嘅“老夫子”
剽竊《老夫子》長達四十年 馮驥才為朋弟伸冤
“老夫子”都要上法庭
馮驥才寫書為朋弟說話 王澤反應低調
香港漫畫
香港文化 |
萬錦廣場 | 萬錦廣場係加拿大安大略省萬錦一間商場，地址係3255 Highway 7 East。
萬錦廣場响1998年開幕，而家有成兩百間舖頭。以售賣華人同其他東亞地方產品嘅商鋪為主，顧客又以香港移民較多。
萬錦廣場簡介
類:約克區
類:加拿大建築
類:商場 |
國際歌 | 《國際歌》係國際社會主義運動嘅主題曲，流傳廣泛。原來嘅法文歌詞由鮑狄埃喺1871年作嘅曲調去唱），狄蓋特喺1888年為呢首歌譜曲。時至今日，呢首歌已經畀人譯成好多唔同語言。
呢首歌曾經嘅第一國際同埋第二國際嘅會歌。
20世紀初，好多歐洲國家，因為呢首歌有宣揚共產主義同埋無政府主義嘅歌詞而禁咗渠。
直到1944年，呢首歌一直係蘇聯嘅國歌。後來蘇聯嘅國歌改咗做《打唔散嘅聯盟》，而呢首歌就成為咗蘇聯共產黨嘅黨歌。最早嘅俄文翻譯係由Aron Kots喺1902年所作，發表喺倫敦出版嘅一本俄國移民雜誌Zhizn度。呢個翻譯版本包括咗原文六段歌詞嘅其中三段同埋副歌。呢首歌最廣泛流傳嘅中文版本就係由俄文版翻譯而成嘅。
呢首歌喺世界各地嘅共產黨人、社會黨人同埋社會民主黨人之間廣泛流傳，同時亦係中國共產黨嘅非正式黨歌。
佐治奧威爾喺佢嘅小說《動物農莊》入面，作咗首《英格蘭嘅鳥獸》用嚟影射國際歌。
廣東話版歌詞
曲：狄蓋特
詞：鮑狄埃
曲：狄蓋特
詞：鮑狄埃
群眾怒吼聲震裂壁壘，
烈火般驅走黑夜，
連貫歷史的正義呼喊，
在今日也呼喚你。
新天地由我們一手創，
讓人民力量體現，
綑鎖與貧窮全部衝破，
流熱血為真理洗擦。
堅守這最後爭鬥，
緊緊結聚為明晨，
Internationale，
要實現在這裏。
堅守這最後爭鬥，
緊緊結聚為明天，
Internationale，
要實現在這裏。
粤語三段歌詞
奮身，萬苦千辛嘅世人！
奮身，凍冰冰飢餓嘅人！
怨聲似驚天暴雷陣陣，
世界亂嗮怎可不挺身。
剝削嘅條例實太過分，
令奴隸完全激憤!
咪當作窮人唔敢翻身，
徹底作反絕不許胡混！
爭鬥已到了最後，
一心一意到明天，
全天下人人有份，
就必將會兌現！
莫等乜鬼嘢天使會救人，
莫等青天帝君或靈神！
自己要爭氣咪衹顧怨恨，
共同自救先至真！
偷與盜咁先會收檔，
衝破牢籠心激盪！
勇氣要全靠自己闖蕩，
趁鐵未冷先可打成鋼！
做工與耕種嘅係我們，
田間工廠駛乜靠別人！
這世上得我哋就穩陣，
怎可便宜啲好吃爛瞓！
多少肉已經畀人侵犯？
但啲烏鴉惡鷹嗰邊近，
即將會盡滅佢於早上，
燦爛嘅陽光遍照塵寰！
普通話版歌詞
1.起來，飢寒交迫的奴隸！
起來，全世界受苦的人！
滿腔的熱血已經沸騰，
要為真理而鬥爭！
舊世界打個落花流水，
奴隸們起來起來！
不要說我們一無所有，
我們要做天下的主人！
這是最後的鬥爭，
團結起來到明天，
英特納雄耐爾就一定要實現！
這是最後的鬥爭，
團結起來到明天，
英特納雄耐爾就一定要實現！
2.從來就沒有什麼救世主，
也不靠神仙皇帝！
要創造人類的幸福，
全靠我們自己！
我們要奪回勞動果實，
讓思想衝破牢籠！
快把那爐火燒得通紅，
趁熱打鐵才會成功！
3.是誰創造了人類世界？
是我們勞動羣眾！
一切歸勞動者所有，
哪能容得寄生蟲？！
最可恨那些毒蛇猛獸，
吃盡了我們的血肉！
一旦將它們消滅乾淨，
鮮紅的太陽照遍全球！
閩南語歌詞
鬥陣，做工的兄弟姊妹！鬥陣，全世界歹命的人！
欲創造幸福的新世界，咱就愛團結起來。
資本家，剝削咱的血汗，緊起來反抗甲伊拼；
毋免驚頭家按怎鴨霸，工人鬥陣力量大！
這是工人的天下，團結起來，勞動者；INTERNATIONALE鬥陣就一定贏！
這是工人的天下，車拼相挺，向前行；INTERNATIONALE鬥陣就一定贏！
毋免求耶穌阿彌陀佛，嘛免望總統皇帝；
勞動者創造人類一切，天下原本工人的！
資本家，剝削咱的血汗，緊起來反抗甲伊拼；
毋免驚頭家按怎鴨霸，工人鬥陣力量大！
這是工人的天下，團結起來，勞動者；INTERNATIONALE鬥陣就一定贏！
這是工人的天下，車拼相挺，向前行；INTERNATIONALE鬥陣就一定贏！福氣個屁 - 黑手那卡西-工人樂隊 | StreetVoice
攷
L'Internationale
樂譜
各種語言嘅版本
MP3格式嘅各種語言版本
Beasts of England
共產主義
法國歌 |
香港語言學學會粵語拼音方案 | 簡稱粵拼或者LSHK粵拼，係粵語嘅一種拉丁拼音方案，香港語言學學會響1993年制定，希望用一套簡單、合理、易學、易用嘅粵語語音轉寫方案，嚟統一社會各界對粵語拼寫嘅混亂情況。語言學會致力推廣粵拼，軟件商同埋網上亦都有基於呢個方案嘅輸入法。
各方應用
呢套方案目前得到香港教育、電腦中文資訊處理等多方面嘅支持。基於粵拼嘅拼音輸入法亦都發展得相當成熟。除咗香港，台灣同日本亦都有使用呢套方案嘅輸入系統出售，中國大陸都有民間人士據此製作嘅輸入方案。方案得到政府、商界、學界等廣泛認同。
香港特區政府嘅中文界面諮詢委員會自從1999年成立開始，就一直用呢套方案作為工作上唯一嘅粵音拼式。佢哋頒佈嘅文件，例如《電腦用漢字粵語拼音表》，都係用呢個方案。
《商務新詞典》2009版用呢套方案做粵音注音系統。
Windows Vista 將「粵拼」預設為其中一種輸入法。
香港中文大學人文電算研究中心嘅《粵語審音配詞字庫》、《粵語音韻集成》及《黃錫淩粵音韻彙電子版》都係用呢套方案做預設嘅注音系統。
香港中文大學中國語言及文學系嘅《現代標準漢語與粵語對照資料庫》亦係以呢套方案做注音系統。
香港中文大學自學中心嘅粵語學習工作坊以佢嚟做注音系統。
香港大學中文學院漢語中心，係用呢套方案作為注音系統，教授粵語發音。
香港大學教育學院非華語學生中文學習支援計劃，亦用佢做注音系統教導非華語學生學習粵語。
「《粵典》計劃」亦都用佢做注音系統。
香港理工大學中文及雙語學系嘅網上漢字輸入系統，以呢套案為注音系統。
香港城市大學翻譯及語言學系設立「粵語拼音資源站」以推廣這方案。並推行這方案以糾正懶音。
香港教育學院語言學及現代語言系嘅《香港二十世紀中期粵語語料庫》用此方案作為注音系統。
香港教育大學語言學及現代語言系嘅粵語自學平台，亦都採用粵拼。負責粵語自學平台嘅片岡新教授表示，好多學者都認為粵拼係最好嘅方案，網上資源又比較多，學生學識粵拼後，自己打字都好方便。
粵音朗讀測試採用呢個方案爲各篇香港中文同粵文篇章標發音，畀應考者備試時參考。
《欽州白話》採用按欽州白話音系增改過嘅粵拼作為注音系統。
字母表
粵拼嘅拼音字母係由拉丁字母 a 至 z 組成，其中 q、r、v、x 唔會用。字調就以阿拉伯數字 1 至 6 標示。
聲母
總共19個，如下表所示：
韻母
韻腹
總共9個，如下表所示：
韻尾
總共8個，如下表所示：
韻母表
韻腹加韻尾組成粵拼嘅韻母，1993年原方案總共56個，2018年新增兩個，去到58個：
掉、舔、夾係口頭語音，唔存在喺傳統讀書音入面。
韻母 a 同 oet 係 2018年新增嘅韻母。
鼻音獨立韻
總共兩個，有：m、ng，係單獨存在嘅鼻音音節。除咗 h ，佢哋唔同其他輔音組成音節。
聲調
聲調以阿拉伯數字 1 至 6 標示在每個音節嘅拼音後面，聲調嘅數字唔使用上標標示：
實際上高陰入、低陰入、陽入聲調嘅音高，同陰平(1)、陰去(3)、陽去(6)係一樣嘅，呢啲入聲調用韻尾 -p、-t、-k 嚟區分。傳統聲調嘅定義，包括抑揚性同頓挫性。而入聲韻尾 -p、-t、-k 正正係影響咗頓挫性。所以粵語有「九聲六調」，標調時可以淨係計實際音高，用1至6六個數字，入聲睇韻尾字母區分就得。
例子
日常詞彙
拼寫例子
優點
粵拼嘅優點係只用22個拉丁字母同埋6個阿拉伯數目字，所以方便輸入同印刷，亦會易學啲。
變化
Cantodict 等粵語詞典所用嘅粵拼同標準粵拼方案有少少唔同，包括：
表示聲調嘅數字用上標表示，而標準粵拼方案唔用上標；
用星號表示轉調，例如，，。
同其他粵語拼寫方案比較
同教院拼音嘅分別
大多數粵語音素，粵拼同教育學院拼音方案一致。例外嘅有：
粵拼分別用 eo 同 oe 表示 同 ，而教院拼音就用 oe 同時表示呢兩個元音。
粵拼用 eoi 表示 ，而教院拼音就用 oey 。
粵拼用 z 表示 ，而教院拼音就用 dz 。
粵拼用 c 表示 ，而教院拼音就用 ts 。
粵拼用 yu 表示 ，而教院拼音就用 y 。
粵拼有三個韻母：eu 、em 同埋 ep 。呢三個韻母係用嚟表示粵語口語之中一啲字嘅讀音，例如 deu6、lem2同埋 gep6。教院拼音本身冇呢三個韻母，不過可以類推出嚟，直接補上 eu 、em 同 ep 三個韻母。
粵拼表示聲調嘅數字唔使上標，而教院拼音表示聲調嘅數字預設係上標。高陰入、低陰入、陽入聲三個聲調，粵拼用 1、3、6，教院拼音用 7、8、9。
同耶魯拼音嘅分別
大多數粵語音素，粵拼同耶魯粵語拼音用同一拉丁字母表示。例外嘅有：
粵拼用 eo 同 oe 表示 同 ，而耶魯拼音就用 eu 同時表示呢兩個元音。
粵拼用 j 表示 ，而耶魯拼音就用 y。
粵拼用 z 表示 ，而耶魯拼音就用 j 。
粵拼用 c 表示 ，而耶魯拼音就用 ch 。
如果韻母 yu 前面冇聲母，粵拼要加聲母 j 喺 yu 之前，而耶魯拼音唔需要喺 yu 之前加聲母。
粵拼有三個韻母：eu 、em 同埋 ep 。呢三個韻母係用嚟表示粵語口語之中一啲字嘅讀音，例如 deu6、lem2同埋 gep6。耶魯拼音冇呢三個韻母，而且冇辦法類推出嚟粵拼嘅eu，因為耶魯拼音嘅 eu 已經用咗嚟表示 同 呢兩個元音。
粵拼用數字表示聲調，而耶魯拼音就用字母上嘅附加符號同埋 h 字母表示。
粵拼新增咗韻母 a 同 oet 兩個韻母，耶魯未有單獨成韻嘅 a ，而且冇辦法標 oet 韻母，因為耶魯用 eu 表示 oe 同 eo ，但係 eut 已經用咗嚟標 eot 韻母。
廣東話拼音
粵文拉丁化
香港語言學學會 粵拼網站
粵語計算語言學基礎建設組 粵拼網站
中文字元資料頁 粵語拼盤
香港理工大學 粵拼網上教室
香港城市大學 粵語拼音資源站
大型 crowd-sourcing 香港粵語辭典計劃《粵典》
粵拼發音指南
MDBG free online Chinese-English dictionary
Mac OS X 用嘅粵拼輸入法
廣東話拼音輸入法
小狼毫輸入法引擎可以用粵拼輸入中文
廣東話拼音
用萬國音標文 |
香港電影金像獎 | 係香港電影業一年一度嘅盛事，而且係港產電影之中最重要嘅獎項。金像獎見證咗香港電影業嘅起跌。2003年得獎嘅《無間道》係代表作之一，嚢括咗最佳男女主角、最佳男女配角、最佳電影、最佳導演、最佳編劇等等嘅獎項。
最佳新演員
最佳女配角
最佳男配角
最佳女主角
最佳男主角
最佳導演
最佳電影
香港電影金紫荊獎
香港電影金像獎協會嘅正式網站 |
香港時間 | 香港標準時間，或者叫香港時間，係香港用嘅時間，由香港天文台授時系統負責管理。香港標準時間係比協調世界時快8個鐘，即係位於東八區UTC+8。
殖民地時代早期，香港時間係靠天文台嘅天文觀測報時。香港喺1904年用格林尼治標準時間，1972年先至採用協調世界時。當國際協調時間係凌晨0:00時，香港係上晝8點。
歷史
香港天文台授時系統係負責香港時間嘅授時服務。1885年1月1號13:00，香港天文台喺尖沙咀警署降咗一個時間球作為報時訊號，開始咗香港時間嘅標準。當時香港時間係用當地標準時間- UTC+7:36:41。1905年元旦，香港時間正式確定為格林尼治標準時間快8個鐘。1972年1月1號，香港時間改以協調世界時作為法定時間標準。而家，香港天文台以銫原子鐘報時系統作為香港時間嘅標準，誤差僅為每日1微秒之內。
香港夏令時間
香港喺1941年4月1號至9月30號開始實行夏令時間，即係夏季期間嘅日子比正常時間快一個鐘。1941年12月，日軍佔領香港。喺香港日治時期，香港名義上全年採用夏令時間，實際上係令到香港時間同日本標準時間一致。香港重光後，由1946年至1980年，香港時間恢復只喺夏季期間採用夏令時間，一般係4月中至10月中。1980年，香港天文台認為香港緯度比較低，唔使用夏令時間，所以取消咗夏令時間。
時間校對
收聽由香港電台發佈嘅六秒信號，亦可以上天文台授時服務網頁。
香港法例第1章《釋義及通則條例》第67條：香港時間
香港天文台 香港授時服務歷史
香港天文台 香港標準時間
香港天文台 香港夏令時間
時
香港地理
中國時區
UTC+8 |
香港外交 | 香港外交係由中華人民共和國中央人民政府授權香港政府自行處理。
香港基本法第七章第一百五十一條提到：
但中央政府喺香港亦設有「中華人民共和國外交部駐香港特別行政區特派員公署」，負責處理由中央人民政府負責管理同香港特區有關既外交事務；協助香港特區政府依照基本法或經授權自行處理有關對外事務；辦理中央人民政府和外交部交辦的其他事務。宜家好多國家喺香港都設有領事館，而招待佢哋嘅工作就由政府總部禮賓處負責。
中華人民共和國駐香港特別行政區特派員公署
中華人民共和國外交部駐香港特別行政區特派員公署，簡稱「外交部駐港特派員公署」，係中央政府協助香港特區行使外交權力嘅機構。根據佢哋個網站話，特派員公署主要嘅工作包括：
幫特區官員用中國政府代表團成員嘅身份參加只係畀主權國家參加嘅國際會議。
授權特區政府同外邊談判同埋締結雙邊協定。
處理外國喺香港成立領事館嘅問題，幫特區政府爭取其他國家畀特區護照免簽證，頒發各類簽證同證件。
轉達關於外國領導人、大粒佬、專機或者軍機、軍用船隻嚟香港訪問嘅問題，受理外國要喺港設立通信系統嘅問題。
發佈同中國外交或者香港有關嘅外交事務新聞，審批外國記者返內地嘅申請，同埋審批香港記者跟國家領導人出訪嘅問題。
對一般人嚟講，特派員公署對日常生活最緊要嘅職責就係批外籍人士返內地嘅簽證，同埋幫內地或者台灣人搞出國、或者台胞返內地嘅手續。
外籍人士同內地、台灣、澳門人嚟香港同喺香港住嘅簽證係由香港特區政府入境事務處負責，而香港永久居民返內地嘅通行證正常都係由中旅社批。呢啲工作都唔駛由特派員公署做。
做過公署特派員嘅有：
第一任 馬毓真
第二任 吉佩定
第三任 楊文昌
第四任 呂新華
第五任 宋 哲
外國駐港領事館
根據香港特區政府禮賓處網站嘅資料，直到2005年5月13日為止，一共有56個國家喺香港開咗總領事館，有55個國家喺香港開咗名譽領事館。
係香港開咗總領事館嘅國家有：
亞洲
孟加拉國 柬埔寨 朝鮮民主主義人民共和國 印度 印度尼西亞 伊朗 以色列 日本 哈薩克斯坦 韓國 科威特 老撾 馬來西亞 緬甸 尼泊爾 巴基斯坦 菲律賓 沙特阿拉伯 新加坡 泰國 土耳其 阿拉伯聯合酋長國 越南
歐洲
奧地利 比利時 捷克共和國 丹麥 芬蘭 法國 德國 希臘 匈牙利 意大利 荷蘭 波蘭 羅馬尼亞 俄羅斯 西班牙 瑞典 瑞士 英國
非洲
埃及 尼日利亞 南非
美洲
阿根廷 巴西 加拿大 智利 哥倫比亞 墨西哥 秘魯 美國 委內瑞拉
大洋洲
澳大利亞 新西蘭
係香港開咗名譽領事館嘅國家有：
亞洲
巴林 不丹 塞浦路斯 約旦 馬爾代夫 蒙古 阿曼 斯里蘭卡
歐洲
阿爾巴尼亞 克羅地亞 冰島 愛爾蘭 拉脫維亞 立陶宛 盧森堡 馬耳他 摩納哥 斯洛伐克共和國 斯洛文尼亞 烏克蘭
非洲
貝寧 喀麥隆 中非共和國 剛果 剛果民主共和國 科特迪瓦 赤道幾內亞 埃塞俄比亞 加蓬 加納 幾內亞 肯尼亞 萊索托 馬達加斯加 馬里 毛里求斯 摩洛哥 莫桑比克 納米比亞 尼日爾 塞舌爾 坦桑尼亞聯合共和國 多哥 突尼斯 烏干達
美洲
巴巴多斯 古巴 牙買加 蘇里南 特立尼達和多巴哥 烏拉圭
大洋洲
斐濟 巴布亞新幾內亞 薩摩亞 湯加
另外重有5個官方認可代表機構：
國際清算銀行亞太區辦事處
歐洲聯盟歐洲委員會香港辦事處
國際金融公司東亞及太平洋地區辦事處及世界銀行東亞及太平洋地區私營發展部辦事處
國際貨幣基金組織香港特別行政區分處
聯合國難民事務高級專員署香港辦事處
外國領導人訪港期間，主要嘅禮節事宜由香港特區禮賓處安排。
香港居民喺內地同海外嘅保護
喺一國兩制下，香港同內地並冇領事保護嘅問題；但因為香港居民嘅身份証明文件都係香港特區政府管同簽發，內地部門同香港對應嘅部門冇任何統屬關係，所以香港特區政府喺北京開咗個駐京辦事處，裏面有個入境事務處駐北京辦事處，為香港居民提供協助，根據入境事務處網頁嘅資料，佢嘅服務包括：
發入境許可證俾唔見咗證件嘅香港居民。
如果有乜嘢嚴重意外或者傷亡，幫當事人通知香港親友同提供諮詢意見。
應當事人要求聯絡香港親友提供緊急金錢援助。
如果香港居民喺內地被拘捕，應當事人香港親友要求向內地執法機關了解情況或提供律師資料。
香港永久居民主要都係中國籍人士，但亦都有大批外國籍人士－－包括歸化外籍嘅華裔香港人。所以香港居民喺海外嘅領事保護就比較複雜。一般嚟講，當地中國大使館或領事館會向中國籍人士提供保護，而外籍人士就由佢嗰個國嘅籍國家提供保護。
不過，呢個標準亦有漏洞。用2004年印度洋大地震做例子：嗰陣時係香港聖誕節長假，所以有大批香港居民喺各個唔同東南亞國家，佢哋當中有中國籍，亦有外國籍嘅香港居民。當時唔少外籍香港居民需要聯絡喺香港嘅親友，或者需要返香港，但又唔見晒返香港所需要嘅錢同埋證件，甚至有罹難人士需要辦認係咪香港居民，呢啲都係當地中國領事館、或者外籍香港居民嗰個國籍嘅領事館一時難以代辦嘅事項，搞到呢班香港居民陷入孤立無援嘅境地。結果喺災後一個禮拜內，香港特區政府派出一支145人嘅隊伍去最多香港人嘅泰國災區成立支援中心，負責搵失蹤港人下落、補辦證件、提供應急金錢、核對同辦認身份，安排罹難者家屬認屍等。宜家特區政府入境事務處考慮緊設立一條支援熱線，幫境外港人提供全球支援服務，保障港人喺海外嘅人身安全。
中華人民共和國外交部駐香港特別行政區特派員公署官方網站
香港特別行政區禮賓處
香港特別行政區駐北京辦事處
香港特區政府入境辦事處協助在內地的香港居民服務指南
印度洋海嘯後香港政府為海外港人提供支援
《基本法》中華人民共和國香港特別行政區 - 第七章：對外事務 |
新界 | 新界係香港三大區域之一。1898年6月9號，英國政府同清政府喺北京簽訂《展拓香港界址專條》，租借由九龍界限街以北，至深圳河以南土地，連同附近233個島嶼，為期99年，到1997年6月30號為止。由於「從九龍界限街以北至深圳河以南」之間嘅土地並冇一個統一嘅地名，所以英國人就將呢塊土地稱為New Territories。中文名係「新界」，可以指為「新嘅租界」嘅意思。
地理及政區
根據香港地政總署測繪處喺2010年10月嘅公佈，新界大陸面積有747.18平方公里。連同大嶼山等其餘233個島嶼計算，總面積就有975.23平方公里。轄下共有9個分區，每區都有佢哋嘅區議會：
離島區
葵青區
北區
西貢區
沙田區
大埔區
荃灣區
屯門區
元朗區
人口
根據2010年香港人口普查，新界人口總數3,352,856，佔全港人口51.025%。
離島羣
喺香港二百幾個離島入面，以大嶼山、南丫島、長洲同埋坪洲比較多人住，島上面大部分嘅自然環境同名勝古蹟一直保存住，島上嘅鄉鎮而家都仲保持住養魚、種菜、醃製等等嘅作業，亦都係本地都市人放假嘅好去處。
法定古蹟
西貢滘西洲石刻
粉嶺龍躍頭覲龍圍圍牆及更樓
西貢大廟灣石刻
粉嶺龍躍頭麻笏圍門樓
荃灣三棟屋村
元朗橫洲二聖宮
大埔舊北區理民府
西貢東龍洲石刻
西貢上窰村
西貢東龍洲炮台
西貢龍蝦灣石刻
粉嶺龍躍頭老圍門樓及圍牆
大埔元洲仔前政務司官邸
粉嶺龍躍頭松嶺鄧公祠
西貢佛頭洲稅關遺址
粉嶺坪輋長山古寺
元朗新田麟峯文公祠
大埔大埔頭村敬羅家塾
大埔碗窰村碗窰
元朗山廈村張氏宗祠
大埔文武二帝廟
大埔上碗窰樊仙宮
舊大埔墟火車站
荃灣汲水門燈籠洲燈塔
上水廖萬石堂
元朗屏山鄧氏宗祠
荃灣海壩村古屋
元朗屏山愈喬二公祠
元朗新田大夫第
元朗屏山聚星樓
粉嶺龍躍頭覲龍圍門樓
西貢滘西洲洪聖古廟
元朗廈村楊侯宮
粉嶺龍躍頭天后宮
沙田王屋村古屋
上水河上鄉居石侯公祠
沙頭角鏡蓉書屋
屯門何福堂會所馬禮遜樓
元朗錦田二帝書院
元朗八鄉元崗村梁氏宗祠
元朗八鄉上村植桂書室
元朗廈村鄧氏宗祠
九龍水塘5項歷史構築物
城門水塘紀念碑
沙頭角蓮麻坑村葉定仕故居
元朗屏山坑頭村仁敦岡書室
新界之最
新界擁有好多香港之最：
大帽山：全港最高嘅山
大嶼山：全港最大嘅島嶼
深圳河：全港最長嘅河流
元朗平原：全港最大面積嘅沖積平原
馬屎洲特別地區入面岩石：全港現存最古老嘅岩石
萬宜水庫：全港儲水量最大嘅水庫
沙田區：全港最多人口嘅行政區劃
離島區：全港最大面積嘅行政區劃
城門郊野公園：全港首個郊野公園
南大嶼郊野公園：全港面積最大嘅郊野公園
香港地質公園：全港首個世界地質公園
青山公路：全港最長嘅行車道路同街道
屯門-赤鱲角隧道：全港最長嘅行車隧道
青馬大橋：全球最長嘅行車鐵路雙用懸索吊橋
香港國際機場：全球最繁忙機場之一、全港最大單一地段
葵青貨櫃碼頭：全球第六繁忙貨櫃港
羅湖出入境管制站：旅客全球第二亦都係全球最繁忙貨柜車過境口岸
船灣淡水湖：全球首個喺海入面興建嘅水庫、全港面積最大嘅水庫
香港中文大學：全港面積最大嘅院校、全港最大中央石油氣用戶之一
愉景灣：全港地盤面積最大嘅住宅項目、全港最大中央石油氣用戶之一
天盛苑：全港單位同埋樓宇數目最多居屋屋苑
逸東邨：全港樓宇數目最多嘅公屋屋邨
葵涌邨：全港單位數目最多嘅公屋屋邨
睇多啲
Hill, R. D., Kathy Ng, and Tse Pui Wan. "The Suburbanization of Rural Villages in the New Territories, Hong Kong." (Working Paper No. 38) (Archive) 香港大學城市研究及城市規劃中心 (Centre of Urban Studies & Urban Planning, CUSUP). 1989年4月.
攷 |
大牌檔 | 大牌檔又寫大排檔，係廣東同香港一種好受歡迎嘅露天食肆，最大特色係冇冷氣同埋唔係太企理、有好多唔同種類嘅食品、抵食、同埋夠鑊氣。喺香港，雖然被視為香港人嘅集體回憶，但係真正嘅大牌檔到今時今日已經買少見少。直到目前為止，全香港只係剩返廿九間大牌檔，主要集中喺中環、深水埗同埋石硤尾。另外，喺一啲市政大廈熟食中心入面嘅食肆會保留些少大牌檔原有嘅風味。而喺廣東，多個地方仍然有保留大牌檔。
歷史
呢類無牌經營嘅熟食檔喺19世紀末開始出現，向收入低微嘅人提供包括粥、飯、麵等等嘅平嘢食。除咗中環之外，灣仔同埋跑馬地馬場周圍都有唔少熟食檔。其實，1918年跑馬地馬場大火就係由平台下面嘅熟食檔引起。另外，喺一啲碼頭附近亦有呢類熟食檔，叫做為食碼頭，專做搭船過海嘅乘客生意。
第二次世界大戰之後嘅1945年，香港嘅殖民地政府為咗令到喺戰爭期間死傷嘅公務員嘅屋企人有嘢做，所以就發咗啲特別嘅牌照畀佢哋喺公眾地方開熟食檔。個牌上面有持牌人嘅相。因為呢種牌畀一般嘅牌大張，所以就俾本地人叫做大牌，而呢類熟食檔就順理成章叫埋做大牌檔。由嗰陣時開始，香港嘅街頭巷里就越嚟越多大牌檔。
不過到咗1956年，因為大牌檔造成嘅交通阻塞同埋衞生問題，同埋一啲持牌人喺黑市將經營權出租，政府決定唔再發出「大牌」，同時唔再畀轉讓同埋繼承牌照。
1975年之後，好多大牌檔搬咗去一啲好似尖沙咀海防道之類嘅臨時街市，又或者由市政局管理嘅市政大廈入面嘅熟食中心度經營，以便監管。為咗改善公眾衞生，政府又喺1983年起陸續向持牌人贖返呢種牌照。由於大部分持牌人都已經年紀大，同埋牌照只可以轉讓畀配偶，好多持牌人都將大牌交返畀政府，要番啲賠償。由呢個時候起，傳統嘅大牌檔就好快咁減少。
到咗而家，好多大牌檔都係生存喺熟食中心，而有部分較為成功嘅就搬咗去有冷氣嘅鋪位度經營。但係，或者係因為舊式嘅大牌檔象徵住好多香港人嘅集體回憶，佢哋好多都會認為呢啲搬走咗、唔再係喺路邊開檔嘅大牌檔係唔及得舊時嘅咁好食。
各地大牌檔
香港持牌大牌檔
廣州大牌檔
澳門大牌檔
廣州飲食
澳門飲食
香港飲食
集體回憶 |
青衣島 | 青衣島，或者就咁叫青衣，係香港西面水域嘅一個島，響新界南面，接近荃灣同葵涌，係香港都會區嘅一部分。面積約十點六九平方千米。青衣島絕大部份嘅海邊已經填晒海，而且重拼埋周圍嘅兩個島，牙鷹洲同洲仔。未填海之前，島上有東北部有三個海灣同埋漁港。佢哋就係門仔塘、青衣塘同埋青衣灣。滄海桑田，海面變晒做青衣嘅新市鎮。
青衣島四面都係海。東同北面同荃灣葵涌隔住條藍巴勒海峽。西面係馬灣海峽，南面就係維多利亞港。島上有鄉村，市區，重工業同輕工業，亦都係香港嘅油庫。以前個島好隔涉，但家下已經係香港交通樞紐，有七條橋駁住。個島係去香港國際機場必經之地，附近航道係東西海運必經。藍巴勒海峽邊，青衣島東南係九號貨櫃碼頭，係葵青貨櫃碼頭一部份。
青衣島1974年青衣大橋通車之後，就開始納入荃灣新市鎮一部份，係由長青邨開始，一直由南向北發展。青衣島發展比較散，各邨各有各核心，而最旺嘅地方響東北便，青衣港鐵站嘅青衣城。附近亦有長發邨嘅長發商場，係領匯其中一個重要商場。舊時有青衣大街，不過已經移平起晒樓，唔再係島嘅中心。青衣島大部份公共設施都響島東北。
名
青衣島英文寫做，而再早一啲又寫做。早期地圖上面，青衣島個位標咗青衣潭或者青衣潭山。青衣個名，唔知點來，不過有幾個傳說。一說青衣島個海多青衣魚，另一說係青衣以前好多船到，交易會磅衫，叫稱衣，叫叫下叫青衣。不過青衣島個名見於白玉禪師嘅讖詩「長沙左手接青羅，右攬青衣濯碧波，深夜一潭旦斗現，裡頭容得萬船過，有人下得朝陽過，十三年後必登科，若是世人尋不得，回頭轉問釣魚哥。」呢首詩傳說係鄧符協落戶岑田，響荃灣一個叫「半月照灣」嘅名穴度葬佢老竇，掘到呢讖詩石。長沙就係長沙灣，青衣就係青衣島。中間洋面有好多船來來往往。
青衣其實重有古名，叫春花落。家下青衣東南都有個地方叫春花落，嗰度有條村叫春花落。咁啱早期青衣島英文亦都寫做或者不過條村同古名嘅關係不明。大明時青衣對出個海叫春花洋。春花洋有海盜出沒，大明水師就響度打低班海盜。大明粵大記海圖畫低春花落，響葵涌隔籬。
行政
青衣島家下係屬葵青。雖然係個離島，但係同荃灣好近，所以多年來都係荃灣範圍，所以舊時係歸荃灣區，而唔係離島區。後尾荃灣區實在人太多，青衣島同葵涌劃咗出來，開個葵涌及青衣區，即係家下葵青區。
不過鄉村又有自己分法，青衣島自成一角，屬青衣鄉事委員會。呢樣同葵涌唔同，葵涌係歸荃灣鄉事委員會。青衣鄉事委員會曾經響島好有政治影響力，不過自從有區議會同已經廢咗區域市政局，影響力大不如前。家上青衣住城人口多過村人口好多，影響力更加細。
史
青衣島因為響邊疆，古代記載唔係好多，家下搵到最古老記載，都係大明嗰陣嘅海防圖。 |
星加坡 | 星加坡，又有同音異字星架坡、星嘉坡、星加波、新咖波，或者新加坡，官名係東南亞城邦。又有星洲之稱。唐人又叫佢做石叻或者叻埠。
地理上星加坡由星加坡島同埋周邊幾個島組成，地處馬來半島最南邊，馬六甲海峽南口，南面有星加坡海峽同印尼廖內群島隔海相望，北同馬來西亞相隔柔佛海峽，有新柔長堤相連。
1819年英國東印度公司嘅萊佛士同柔佛蘇丹簽訂條約，獲批准喺星加坡建立交易站同殖民地，後來稱為「星加坡開埠」。由於特殊嘅地理位置，星加坡喺第二次世界大戰之前一直係大英帝國喺東南亞最重要嘅據點，因為噉慢慢發展成為繁榮嘅轉口港。1965年獨立後，喺總理李光耀嘅領導之下，新加坡喺一代人嘅時間內從一個第三世界國家轉變為一個有錢嘅已發展國家，人均國民生產總值居世界前茅。星加坡以廉潔嘅政府、清潔嘅都市、高效率同完善嘅法制聞名於世，但同時又以政府嚴格嘅管制著稱。
歷史
星加坡早期主要有馬來人住，佢最早嘅文獻，源自中國公元3世紀。14世紀中國大明時將星加坡叫做淡馬錫。1819年1月29號英國不列顛東印度公司僱員萊佛士登陸星加坡，並開始管轄呢個地區。1824年星加坡正式成為英國殖民地，最初隸屬於英屬印度殖民當局管轄，1867年升格為海峽殖民地，受英國直接統治。
1941年太平洋戰爭時期，星加坡畀日本佔領達3年6個月，改埋名叫「昭南特別市」。1945年8月英國重新接管星加坡，恢復舊名。1959年星加坡取得自治地位，1963年佢同馬來亞聯合邦、砂勞越同北婆羅州成立馬來西亞聯邦，完全脫離英國統治。1965年8月9號馬來西亞宣布將星加坡驅逐出聯邦，星加坡被迫獨立。
星加坡獨立後，尤其喺1970年之後，政治上嘅自由空間畀政府逐步壓制，之不過經濟上高速發展，好快就成為東南亞重要嘅金融同埋轉口貿易中心，成為「亞洲四小龍」之一。同時星加坡人嘅生活水平，亦得到大幅度提高，住屋、教育、交通等問題，都步步解決，到1990年李光耀卸任總理時，星加坡已經成為區內，乃至整個亞洲經濟發展模範。喺吳作棟做第二任總理嗰陣，星加坡平穩度過咗1997年亞洲金融危機。但到21世紀初第三任總理李顯龍接任嗰陣，星加坡又再度遇到，點樣面對區內其他經濟體系崛起嘅新難題。
政治
根據星加坡憲法，星加坡實行嘅係議會制政府。國家機構三權分立，總統由直接民選產生，係國家元首。國會議員亦都係選舉產生，總理喺國會多數黨中產生，佢領導嘅內閣擁有行政權，並由獨立嘅公共服務委員會管理公務員嘅聘用同埋處分。總理喺議員入邊揀人做內閣部長。
自1959年起，人民行動黨一直係唯一嘅執政黨，喺議會亦好少有能夠形成監督力量嘅反對黨。外界普遍認為，人民行動黨對反對黨同埋異見分子嘅打擊係毫不留情，包括喺選舉前重新劃分選區、運用行政資源同訴諸法律行動等。但同時唔可以否認嘅，人民行動黨確實喺星加坡人中有好高威望，建國後咁多次選舉，行動黨嘅總得票率未試過低過60%。
有啲西方國家指責人民行動黨主宰咗星加坡主要嘅政治舞臺，因為國會成員絕大多數都係該黨黨員，三任總理李光耀、吳作棟同李顯龍亦都係人民行動黨黨員。由於國會嘅構成來自選舉結果，呢啲指責並無太大嘅說服力。不過，星加坡即使係實行選舉制度，亦有啲人認為星加坡政府體制似乎更接近專政統治而唔係民主政治。
一般認為，星加坡言論自由嘅空間喺1965年獨立之後就一直受到壓制，雖然近年佢為咗鼓勵創意產業嘅發展同展現更開明嘅政府態度，已經喺呢方面有所放鬆。有啲人認為，人民行動黨政府通過政府持股嘅方式間接控制咗該國兩大媒體集團，反對聲音亦因為種種限制好難通過其他私人出版機構出版佢哋嘅著作或者發表言論。外國媒體批評星加坡政府，有時會俾人告誹謗而要賠錢，或者俾星加坡政府限制喺星加坡嘅發行量。此外，個人或民間組織亦被禁止自行安裝衛星天線接收器，冚辦爛鬼佬嘅電視節目都可被審查。政府亦對網絡進行管制，要求大型新聞網站必須攞牌，而封鎖嘅網站好多都係鹹網。
人民嘅行動自由並冇受到太大限制，但當局對一切集會活動都非常關注。只要達到一定數量嘅戶外集會，都必須同警方備案。星加坡嘅內部安全局擁有非常大嘅權力，殖民地時期留低嘅內部安全法授權佢哋可以喺必要時無限期拘留任何被懷疑可能對種族和諧同社會穩定造成威脅嘅人士，並可以喺不經審訊嘅情況下扣押多年。有啲人認為，呢部法律喺人民行動黨政府對付共產黨嘅時候被濫用。
此外星加坡嘅高壓管制重表現喺對日常行為嘅監督上：香口膠被禁止喺星加坡境內銷售；隨地丟垃圾、用完廁所後唔沖水、喺地鐵飲水或者食嘢都有機會招致高額罰款或強制勞役，好似罰喺公眾地方掃街示眾。呢個國家重擁有可能係全世界最嚴格嘅禁毒法律，攜帶毒品入境或藏毒作販賣用途嘅主要刑罰係絞刑。另外對於成年男性犯罪者重可以使用笞刑處罰。不過雖然大多數外國人無法理解呢啲嚴厲嘅刑法，大多數星加坡人都認同可以用重罰來遏制犯罪或破壞性嘅行為。
地理
星加坡一共有大小島嶼 50 幾個，地勢起伏和緩。主島星加坡嘅面積佔 90% 以上。星加坡好多地都係填海得來，1950年到而家大約有20%嘅國土面積係由填海來。
星加坡地處熱帶，一年到頭都比較炎熱，氣溫變化較細，年平均溫度喺24到32攝氏度之間，濕度高，每日平均濕度係84%。降雨充足，年均降雨量喺2400毫米左右，每年11月到1月係雨季，雨水較多。
星加坡早期嘅移民多數聚集喺中南部星加坡河入海口一帶，其他地區好多係熱帶雨林或農業用地，不過今時今日除咗少數嘅自然保護區外，基本上都已經係城市。星加坡綠地面積非常大，除咗美化城市外，重有降暑嘅功用。
由於無淡水河，星加坡嘅主要水源就係降雨，因此修建咗多個水塘。雖然降雨量大，呢啲雨水都係無法滿足當地嘅用水需要，目前50%嘅水源依靠進口，大部分嘅水係喺馬來西亞進口。星加坡亦都積極開發其他水源，包括海水化淡同埋再生水。
人口同語言
星加坡係世界上人口密度第三高嘅地方，排喺澳門同摩納哥之後。常住人口超過570萬，其中25%以上係外國公民。本國公民當中，四分之三嘅人口係華人，亦係世界上除咗兩岸四地，唯一華人人口佔大多數嘅國家，大概有76%。馬來人佔15%左右，印度族大約7%，重有少部分歐亞混血人口。
住房方面，84%嘅星加坡人口住喺由政府起嘅組屋，價格非常低廉，重可以再轉賣畀無權買新組屋嘅新加坡永久居民或外國人士。組屋之外最多人居住嘅係共管式公寓，屬於私人嘅公寓住宅，價格一般係政府組屋嘅四、五倍之多。此外重有少部分嘅排屋或獨棟別墅。
星加坡有英文、馬來話、華語同埋泰米爾話四種官方語言，其中馬來話係國家語言，但係政府機構多數用英文。早期嘅星加坡華人大多習慣使用唔同嘅漢語族語言，例如福建話、廣東話等等，但係經過幾次大規模政府主導嘅講華語運動後，華語已經有壓倒性優勢。不過，受到香港演藝文化影響，廣東話喺星加坡民間仍然有一定地位。而近年星加坡政府喺一啲政策推廣上，亦會視乎對象使用方言。
不過，英文先至係星加坡嘅主導語言。政府一方面對最大族群華人推行講華語運動，一方面又喺80年代頭廢除華校制度，除咗中文同道德堂，所有嘅課程都係以英文嚟教，所以，星加坡人日常工作同生活，都係以英文為主要語言。另外，喺星加坡使用星式英文非常普遍，但係星加坡並唔樂見政府發起咗「講正確英語運動」，鼓勵國民學講、多講以英式英文同美式英文為標準嘅英文。
喺政府咁多年嚟有意推動之下，英文成為星加坡嘅共同語言，喺2015年開始，英文開始超越華語，成為新加坡國民最常喺屋企講嘅語言，到2020年，喺屋企主要講英文嘅人已經有成48.3%，而華語就得返29.9%。
宗教
星加坡係一個多元民族、多元文化嘅移民社會，亦因此彙集咗世界上多種宗教。
82%嘅星加坡人有宗教信仰。
佛教：星加坡第一大宗教。約佔總人口33%，信徒基本上係唐人。
伊斯蘭教：馬來血統同巴基斯坦血統嘅人基本上都係穆斯林，有34.8萬人，全國有約80座清真寺。著名嘅有花蒂瑪清真寺同蘇丹清真寺。
基督教同天主教：10歲以上信徒28.5萬人，係星加坡唯一信眾人數重增長緊嘅宗教。有186座教堂。星加坡最早嘅教堂係禧街嘅阿美利安教堂同聖安德烈路嘅聖安德烈教堂。
道教：佔人口嘅10%，信徒基本上係唐人。
印度教：有教徒8萬幾人，基本上係印度裔。印度廟22座。
其他宗教人數較少，合計只有1萬1千幾人。錫克教係19世紀喺印度傳入嘅，教徒主要係錫克族警察、看守人，有7間錫克廟，包括奎因街嘅中央錫克廟。猶太教喺星加坡有兩個會堂。拜火教冇廟。星加坡雖然有宗教自由，但係對少數偏門宗系，好似耶和華見證人，仍然有所禁制。
經濟
1965年後星加坡經濟發展迅速，係新興嘅現代化工業國家。工業主要包括區內最大嘅煉油中心、化工、造船、電子同機械等。擁有著名嘅裕廊工業區。國際貿易同金融業喺星加坡經濟中扮演重要角色。星加坡目前係繼紐約，倫敦同東京之後國際上第四大外匯市場交易中心。運輸業發達，港口同機場係全世界最繁忙之一。人民生活水平較高，人均國民生產總值超過5萬美元，居世界前列。旅遊業亦喺總體經濟結構中佔重要比重，遊客主要來自日本、中國、歐美同東南亞其他國家。
得益於呢個國家穩定嘅政局、廉潔高效嘅政府同較低嘅成本，早期星加坡係眾多跨國公司在東南亞投資嘅首選地。但係隨住人力成本嘅提高，同埋東南亞其他國家嘅相繼發展，星加坡嘅呢啲優勢逐漸喪失，好多工業、製造業紛紛外遷。但係由於英語嘅普及同高素質嘅人才，星加坡依然係區內最重要嘅金融中心。
但係受限於自身環境同埋全球經濟蕭條影響，2001年星加坡經歷建國後經濟狀況最乍抖嘅一年，GDP負增長2.2%，迫使政府開始考慮其他嘅發展道路。目前該國政府開始鼓勵私人創業同埋依靠中國及印度嘅崛起調整經濟結構，鼓勵企業到新興工業國家進行投資，但重未見成效。
旅遊業同樣係政府重點支持嘅產業，雖然近年來旅遊業頻頻受到打擊，歐美同日本旅客明顯減少，憑住良好嘅旅遊服務質量同豐富多元嘅文化，星加坡每年接待嘅外國遊客重有超過600萬人次。其中中國遊客數量增長最為顯著，主要係由於政府放寬中國公民簽證程序同埋延長逗留時間所致。為咗進一步鼓勵旅遊業嘅發展，星加坡好重視廉價航空行業嘅發展趨勢，除咗開兩間私營嘅廉價航空公司之外，亦鼓勵馬來西亞、泰國、印度尼西亞同埋澳洲等國嘅廉價航空公司將星加坡列入目的地之中，亦表示願意降低樟宜國際機場對過往客機嘅收取費用。
交通
概要
星加坡交通發達方便，交通產業佔全國GDP總產值嘅10%左右。星加坡港嘅年噸位吞吐量，係居世界之冠，2004年全年達到10.4億噸，而以貨櫃數量來計算，就位居世界第二，達到2130萬個標準箱。
航空
星加坡而家有5個機場，其中樟宜機場同實里達機場係國際民航機場；另外嘅巴耶利峇機場、三巴旺機場同登加機場等3個就用作軍事用途。
樟宜機場係東南亞乃至全世界最繁忙嘅機場之一，亦係唔少澳洲去歐洲航線經停嘅站。作為亞洲最繁忙嘅5個機場之一，樟宜機場嘅年旅客數已經突破3000萬人次。樟宜機場雖然已經有超過20年嘅歷史，但依然被評為全世界最舒適嘅機場之一，目前擁有4個候機樓同兩條跑道。估計到2008年，樟宜機場嘅年過境旅客人數就會達到6670萬人次。
重有，星加坡北部嘅實里達機場而家擁有一條長達1620米嘅跑道，專門連接鄰近國家嘅旅遊景點嘅定期航班、團體包機或者接待私人飛機，喺2005年，有關當局計劃擴展跑道到2000米，用來接待波音737級數嘅客機，佢係星加坡第一個國際民用機場。
巴耶利峇空軍基地，擁有一條長達3760米嘅跑道，係畀外國空軍到訪時使用。據了解，美國空軍經常喺呢個空軍基地停留。星加坡另外重有三巴旺空軍基地同登加空軍基地。
公共運輸與公路交通
星加坡島上軌道及公路完善，有10多條高速公路貫穿全島。公共交通同樣發達。而家開通咗5條地鐵線，重有1條起緊。巴士路線有成百條，由兩間巴士公司經營，分別係新捷運同SMRT巴士。祇係新捷運較常故障。
私家車普及率喺星加坡係好高，主要係由於政府嘅諸多限制措施。私人買車必須首先競標攞到數量有限嘅擁車證，一張擁車證嘅價格就已經相當於一架普通進口轎車嘅價格。另外星加坡亦係全球第一個用電子收費站嘅國家，喺入去市中心嘅道路上架設電子道路收費系統，喺高峰時段入去市中心嘅車輛就要自動畀錢。由於買私家車嘅成本太高，再加上完善、方便嘅公共交通網絡，令到大多數星加坡人選擇唔買車，呢個現象有效咁解決咗其他都市普遍存在嘅交通擠塞問題。
教育
星加坡嘅教育制度同英國嘅制度好似，除咗各國語言嘅課之外，其他科目都係用英文教嘅。一般讀完十到十一年嘅中小學之後，可以揀到初級學院、高中或者理工學院讀書，讀初級學院或者高中嘅學生，半數以上能夠升上國內大學。星加坡有5間理工學院同6間大學，其中新加坡國立大學同南洋理工大學係亞洲頗具名氣嘅學府。
每年星加坡都吸納唔少來自中國大陸同東南亞國家等地嘅留學生升學，令星加坡成為亞洲嘅區域教育樞紐。
星加坡教育制度成日俾人批評過分依賴教材，扼殺咗有彈性嘅獨立思想空間。本土戲「小孩不笨」就針對呢個教育弊病拍成嘅。
住屋
星加坡有八成四人住響政府樓，叫做組屋，價錢好平，只係私人樓嘅五分一到四分一。資格方面，家庭公民有優先權，唔係公民嘅永久居民排後面，而單身人士就要35歲後先至買得。星加坡組屋多數都係多層大廈，但係亦都有小量別墅式房屋。
飲食
星加坡人主要食飯多，但因為國內有三大民族，所以飲食文化相當多元化。而星加坡嘅食肆就以熟食市場為主，經濟實惠，除咗當地居民之外，唔少遊客都會幫襯。
攷
Visit Singapore - Passion Made Possible - Visit Singapore Official Site
SG |
閩南話 | 閩南話，亦稱為Hōh-ló-ōe、河洛話、福佬話、鶴佬話等等，喺臺灣又叫臺灣話、臺語，南洋華人俗稱福建話，係屬於漢藏語系漢語族閩語支嘅語言，亦係最有影響力嘅閩語，分布喺福建南部、臺灣、廣東嘅潮汕地區、海陸豐地區、惠州部分地區、雷州半島、海南島、閩西龍巖市區同埋漳平一帶、閩東寧德市嘅福鼎一帶、浙江南部蒼南、平、陽洞頭部分地區同埋東南亞一啲國家同地區。
分布地區
閩南語主要分布喺臺灣同福建，同時喺中國大陸一啲地區同埋東南亞等地區：
江蘇省：宜興縣南部山區
浙江省：以平陽話為代表，主要分布喺沿海地區：
溫嶺縣嘅石塘一帶
玉環縣嘅坎門鎮
洞頸縣嘅本島、半屏島、元角、倪嶼
瑞安縣嘅北麂島、大南鄉
平陽縣嘅南麓島、東部沿海嘅西灣鄉、墨城鄉
泰順縣嘅東南角
文成縣嘅東南角
蒼南縣、長興縣、臨安縣、舟山群島等地區
江西省：東北部近浙江嘅地區
廣東省：東部沿海地區、雷州半島
海南省：以海口話、文昌話為代表，分布遍及全島
廣西壯族自治區
東南亞：新加坡、印度尼西亞、馬來西亞、泰國等地
方言
基本上，按地區，大致可以劃分為以下幾種次方言：
泉漳片
漳州話
泉州話
廈門話
東南亞福建話
浙南閩語
廣西閩語
海陸豐話
潮汕片
潮州話
揭陽話
汕頭話
雷瓊片
雷州話
黎話
海南話
語言之間嘅親近性
漳泉片
漳泉片，就係本土閩南語。漳州同泉州係語言學範疇嘅各種閩南方言嘅發源地，所有閩南方言嘅源頭都係漳州話同泉州話。漳、泉方言內部有啲差異，主要係音韻系統方面有啲唔同，但係相互之間有嚴格嘅對應關係；語法同埋用詞就基本一致。明清以來出現嘅廈門話同臺灣話，都係直接由漳、泉各縣方言混合而成，體現咗亦漳亦泉、唔漳唔泉嘅特色。而因為經濟發展較快同對外交流頻密，廈門話同臺灣話亦被國內外人士睇成典型嘅閩南話。閩臺片嘅閩南話內部較為統一。東南亞嘅福建話亦就係指閩臺片嘅閩南話。
鶴佬話都係閩南話分裂嘅一支。鶴佬話唔係潮州話，兩者相比，鶴佬話同番漳泉片溝通容易好多。用鶴佬話嘅地區有：汕尾，海豐，陸豐同惠東一部分嘅地方。鶴佬人係以前香港四大民族之一。
浙南片
明末清初時期，有好多閩南人搬去浙南嘅蒼南縣、平陽縣、玉環、洞頭一帶同埋福建東北部嘅福鼎、霞浦一帶。浙南同閩東地理相連，口音亦相近，呢個片區統稱為浙南片。閩南話傳入浙南、閩東地區後，由於自身嘅演變同埋受周圍方言嘅影響，同閩南本土嘅閩南話形成一定差別，蒼南人習慣將呢種方言稱為「浙南閩語」。現代嘅浙南閩語同閩臺片嘅閩南話相比較，主要係入聲韻、鼻化韻嘅退化消失同埋用詞方面嘅差別。但整體嚟講，浙南閩語基本重係保留咗本土閩南話其它嘅特色。相對嚟講，浙南閩語比潮汕話更加接近閩臺片閩南話。
潮汕片
潮汕話亦都叫潮州話，同漳泉片嘅閩南語有好多相似嘅地方，但互相之間差別重係非常明顯。佢嘅語法同漳泉片相同，詞匯亦有高度嘅對應，語音語調上就有明顯嘅差異，即使係噉，彼此雖然各講各嘅，但係重算係溝通到，基本上潮閩雙方都可以好快融入對方嘅語系。喺潮汕話同漳泉片相交融嘅地區，兼具有兩者嘅發音特色，好似福建嘅詔安，新加坡等。潮汕話除咗分布喺廣東省潮汕地區之外，重廣泛分布喺東南亞眾多潮汕人聚居嘅地方。
而家用潮州話嘅地區主要有：汕頭市、潮州市、揭陽市等市同埋所屬各縣區，重有海外潮人聚居嘅地方。另外，泰國曼谷同埋其他城市嘅唐人街，法國巴黎嘅唐人街，柬埔寨大部分嘅華人，越南一部分嘅華人講潮州話。全世界大概有3000萬人以潮州話為母語。
海南片
海南話據講係由閩南人遷移過去之後同當地語言混合後形成嘅一種閩方言。
海南話以文昌話為代表，同其它片區嘅閩南語嘅差別最大。
鶴佬人
臺灣話
白話字
普實臺文
現代臺文
通用拼音
TLPA
荔鏡記
參攷
當代泉州音字彙
潮州話拼音方案
閩語維基：首頁
閩語維基：廈門話語音系統
臺語線頂字典
廈門音線上查詢
MLT/MTSS
PSDB
KHDB |
臺灣話 | 本文以閩南語中嘅臺灣話為主，臺灣腔嘅國語請睇：臺灣國語。其他廣義嘅定義，參閱閩南話
臺灣話，亦稱為Hō-ló-oē，習慣上專指喺臺灣所使用嘅閩南話方言，同廈門話非常之接近。
由於「臺灣話」並未有統一嘅標準名，本文將常見嘅「臺灣話」、「鶴佬話」、「河洛話」、「臺灣閩南話」等名詞交互使用。
喺現代臺灣社會，大概有60%嘅人口識講流利嘅臺灣話，大約有80%嘅人口識聽臺灣話。對以臺灣話為母語嘅族群，有一種稱呼，就係鶴佬人或者 Hoklo）。不過，隨著不同族群之間嘅通婚同融合，語言同族群之間嘅界線並唔係呈現完全一對一嘅關係，有啲「台語人」唔識講台灣話，而有啲非台語人卻能夠講流利嘅台灣話。例如有啲平埔族因為漢化得早，生活語言已經同台灣人冇乜差別；但係有可能部分台語人生活喺以華文為主嘅地方，對臺灣話暸解就少啲。
名
臺灣話主要有呢啲稱呼：
臺灣話／臺語：臺灣社會嘅傳統習稱，文化部嘅官方名稱就係臺灣臺語；但有部分人卻認為「臺灣話」應該係指廣義嘅台灣嘅語言，即係包括臺灣客家話同埋原住民語言、外省語言等，但也有人認為臺語一詞係固有稱法，且出現時間早于閩南語，此外閩南語同台灣話都唔完全一樣。參閱臺語文章。
臺灣語：日本統治時期日本人對臺灣話嘅稱呼。
hok-lo話：客家人早期稱閩南人為「hok-lo 人」，而閩南語即係「hok-lo 話」。
福佬話：部分學者對「hok-lo 話」嘅本字考證，認為「hok-lo」嘅本字係「福佬」。不過呢種考證結果係咪準確，有一定嘅爭議。詳見鶴佬文章。
鶴佬話：部分臺灣學者所提出，將「Hō-ló」純粹以字精確記音而製造出嚟嘅新詞彙，此詞有專指臺灣話嘅傾向。1
河洛話：「河洛」為「Hō-ló」嘅音譯之一。
臺灣閩南語：由部分學者所提出2。
「台灣話」簡史
閩南語嘅形成
台灣話嘅前身——閩南語，係閩語嘅一支3。中國漢朝末年嘅三國時代，中原發生戰亂，難民開始進入福建，造成原有「百越族」土著民族嘅語言發生變化，而逐漸形成最初期嘅閩語。然而，漢人大規模入閩，喺「永嘉之禍」嗰陣開始，由於晉室南遷，大批北方漢人入閩，而帶嚟3世紀時嘅漢語，亦即所謂「十五音系統」，而「泉州話」亦喺呢陣漸漸形成。
唐代時，陳政、陳元光父子帶兵入閩平亂，進而屯墾漳州，帶嚟7世紀北方嘅中古音；10世紀時，王潮兄弟又帶軍隊入閩平黃巢之亂，亦帶入當時嘅中古音。從以上嘅兩批移民，所帶嚟嘅漢語，經過一番演變就形成咗所謂嘅「漳州話」嘅基礎。
閩南語喺臺灣嘅傳播同台灣話嘅形成
北宋時期，喺泉州等口岸相繼設立掌管外貿嘅市舶司，令泉州發展成當時國際上嘅著名商港，對外海線交非常方便。之後，閩南地區有唔少人民，因為政治、經濟或其他因素而移民海外，亦帶埋佢哋嘅母語 — 閩南語過去。明末時，閩南發生大旱，鄭芝龍招攬過幾千人到臺灣墾殖，佢哋大多數都喺臺灣定居，重同臺灣原住民通商、甚至通婚，而促進咗漢人同臺灣各原住民族喺血緣同埋語言上嘅融合。
從16世紀開始，西歐各國開始進行各種殖民海外嘅計劃。西元1624年起，荷蘭、西班牙先後佔領南、北臺灣，尤其荷蘭人統治臺灣將近40年，實施王田制，召募閩南人開墾臺灣。來到臺灣嘅漢人好多出身漳州同埋泉州，喺長期同平埔族雜處同埋荷蘭人嘅統治下，隨移民所帶嚟嘅閩南語亦都吸收咗一啲新嘅語言因素。明末鄭成功抗清失敗之後，率大軍攻佔臺灣，趕走荷蘭人。鄭家出身泉州，鄭氏王朝嘅文教制度嘅定立者 — 陳永華，亦係泉州人，而佢所帶嚟嘅軍民亦大多數係泉州人。因此，而家臺灣嘅閩南語，有幾大嘅泉州音成份。
1683年，施瑯征伐臺灣，鄭氏王朝覆亡，清廷正式統治臺灣。隔年，清廷為咗防鄭氏遺民，頒布渡臺禁令，設下嚴格條件限制人民渡臺，其中以粵籍禁渡，造成客家人比較遲啲嚟到臺灣，臺灣嘅開發幾乎都係由閩南人領先，而臺灣嘅語言亦以閩南語為絕對優勢。雍乾之世，禁令漸鬆。1862年，因牡丹社事變，欽差大臣沈葆禎嚟到臺灣辦理防務，以「開山撫番」為名，招徠墾野，因而解除咗長達近200年嘅渡臺禁令。喺清廷統治臺灣嘅200幾年間，閩南人嚟到臺灣嘅人數激增，移民嘅語言隨佢哋足跡而傳播到臺灣各地。日後由於交通開始便利，人口四處流動，結果漳泉兩語混淆，全臺灣除咗宜蘭、鹿港等少數地區保存到較純正嘅口音之外，其他各地都普遍通用一種唔漳唔泉、亦漳亦泉嘅新嘅閩南語，語言學家洪惟仁將佢稱之為「漳泉濫」。
中日甲午戰爭後，清廷戰敗，將臺灣割讓畀日本。喺日本統治臺灣期間，教育方面推行「國語」政策，日本語喺政治上佔盡優勢，喺民間使用嘅臺灣話難免受其影響，直至今日，而家嘅台灣話之中重可以中搵到日本話影響嘅痕跡。1945年，第二次世界大戰結束，日本戰敗，國民政府接收臺灣；戰後國共發生內戰，國民黨政府戰敗，帶住大批軍隊同埋難民撤退去臺灣，呢次係臺灣有史以來規模最大嘅一次移民活動，再加上日後推行嘅「國語」運動，喺佢影響之下，台灣話再度加入新嘅語料。
「台灣話」嘅分類
從語言系統嚟講，台灣話係閩南語嘅一種方言，而閩南語又被部份語言學家認為係一種漢語方言。
然而亦有學者質疑呢種說法嘅正確性。理由如下：
第一，關於現今中國境內嘅唔同漢語，其到底係唔同嘅「語言」定係「方言」，一直喺學界有爭議。由於使用唔同漢語嘅人之間，彼此基本上並冇辦法用口語進行溝通，因此有學者認為，呢啲唔同嘅漢語，基本上係「語言同語言」嘅關係，而唔係「方言同方言」嘅關係。
第二，如果以閩南話當作討論主軸嘅話，已經有唔少學者指出，閩南語本身同其他漢語之間嘅差異非常之大(見董忠司 2001；林修澈 1994)。以王育德(1960)嘅研究為例，佢就發現閩語廈門方言同北京話之間所共享嘅「同源詞」有48.9%，比英文同德文之間「同源詞」嘅比例(58.5%)低。亦就係講，如果以「同源詞」當作指標嚟比較語言之相近程度嘅話，閩南話同北京話之間嘅差異，比英文同德文之間嘅差異大。
以呢啲研究為基礎，最近有一啲研究台灣話嘅學者，對台灣話嘅定位提出咗一種唔同嘅睇法。佢哋試吓將台灣話嘅結構同埋基本詞彙，同南島語系同埋侗臺語系聯繫喺埋一齊，而論證其他非漢語語言對於台灣話嘅強大影響(見Chin-an Li 2000；董忠司 1996；酒井亨 2002；趙加 1991等)。佢哋認為，閩南語可以被視為係屬於漢藏語系嘅一種語言，而唔係方言，而台灣話係閩南語嘅一種方言。不過，呢啲研究結果目前重係具有爭議性。
部份語言學家重同意將台灣話睇成漢語嘅一種方言。口語差異好大嘅方言並非只存在喺漢語，比如德語喺各地區嘅口語方言，其差異程度亦都係相當之大，但重係都被睇做德語嘅方言。所以，佢哋唔可以將口語差異嘅大小作為方言同埋語言嘅評判標準。
漢藏語系 漢語 閩語 閩南方言 台灣話4
各地腔調
誠如上面所言，臺灣話係主要由漳州話同埋泉州話合併而成，所以造成而家臺灣話「唔泉唔漳」嘅現象，亦冇純漳州話或者純泉州話。依各地泉漳混合比例嘅唔同，亦產生臺灣各地腔調，主要如下：
臺灣優勢腔：由臺南、高雄、屏東為中心，最大嘅特徵係將白話字「o」唸成唔圓唇嘅元音。其之所以成為優勢腔，係因為臺南係臺灣最早開發之地，加埋人材輩出，將其習慣腔調帶去大眾媒體，即成咗臺灣最普遍嘅腔調。
語音
從語音上嚟講，台灣話係一種聲調語言，使用唔少嘅變調規則。台灣話嘅特色之一係佢包含咗「白話音」同埋「文讀音」兩種音韻體系，同一個字常有文、白發音唔同嘅情形5。白話音係日常生活語言嘅發音；文讀音則係閱讀漢語古文經典時候嘅讀音。目前喺生活詞彙使用上，文白交疊嘅情形好多，但未能造成溝通上嘅困難。
對中國北方人而言，閩南語嘅音韻同官話相距極大，基礎對話更係完全冇辦法理解，喺清代時期常須要以筆談先能夠溝通。例如清康熙順天大興人黃叔璥曾任巡臺御史，對臺南一地居民語言有以下有趣嘅記述：
「郡中鴃舌鳥語，全不可曉。如：『劉』呼『澇』、『陳』呼『澹』、『莊』呼『曾』、『張』呼『丟』。余與吳待御兩姓，『吳』呼作『襖』，『黃』則無音，厄影切，更為難省。」《臺海使槎錄‧卷二‧赤嵌筆談》
黃叔璥以官話嘅觀點批評臺灣話，不禁讓人莞爾。但係亦可以反映臺灣話同官話嘅懸殊，讓黃叔璥感覺有如「鴃舌鳥語」。
子音
台灣話嘅子音，以白話字嘅拼寫系統為例，包括零聲母同埋以下音素：
母音
基本元音：a ，e， i ，o， o•，u
海口腔：，
輔音式母音：m，ng
聲調
傳統聲調嘅名稱，分平、上、去、入四聲，四聲又各分陰、陽，一共八個聲調；清音係陰調，濁音係陽調。而北京官話已經濁音清化晒，進而入聲調消失且併入其它三聲。現今閩南語泉州話完整保留咗傳統嘅八聲；台灣話、廈門話、漳州話、同安話淨係保留咗七個聲調，即係第六聲混入第二聲，因此基本上鶴佬話只有七個聲調。
連續變調
台灣話嘅連續變調非常之普遍。一般連續變調遵循規律性，但亦都有一啲特殊嘅現象。
本調第5聲調值24，變後第7聲調值22。
本調第7聲調值22，變後第3聲調值21。
本調第3聲調值21，變後第2聲調值53。
本調第2聲調值53，變後第1聲調值44。
本調第1聲調值44，變後第7聲調值22。
本調第8聲調值4，入聲尾帶“-p/-t/-k”嘅，變後第4聲調。
本調第4聲調值32，入聲尾帶“-p/-t/-k”嘅，變後第8聲調。
本調第8聲調值4，喉塞音韻尾帶“-h”嘅，變後除阻，成為第3聲。
本調第4聲調值32，喉塞音韻尾帶“-h”嘅，變後除阻，成為第2聲。
拼音符號系統
台灣話而家有好幾套唔同嘅拼音符號系統，目前比較多人使用嘅有以下幾套：
臺灣語言音標：Taiwan Language Phonetic Alphabet，簡稱TLPA
白話字：又稱教會羅馬字、閩南白話字、臺語羅馬字，簡稱POJ
臺語方音符號：ㄅㄆㄇ式
通用拼音
臺語現代文：Modern Literal Taiwanese by Taiwanese Modern Spelling System，簡稱MLT/TMSS
普實臺文：Phofsit Daibuun，簡稱PSDB
已經廢咗嘅有：
臺灣語假名
臺灣話同埋廈門話
形成差異
一般嚟講，喺所有嘅閩南話當中，臺灣話同埋廈門話喺發音上最為接近6，同時兩者亦有啲差異。有啲學者指出，呢兩種語言喺語言形成嘅角度嚟講，至少有以下四種唔同：
臺灣各大城市嘅居民並非直接由漳州同埋泉州搬過嚟嘅；而廈門嘅居民就大多直接遷自漳州同埋泉州。
早喺17世紀明末清初嗰陣，大批嘅移民就已經移居臺灣，因此臺南建府嘅時間幾早；而廈門市嘅急速興起，則係19世紀五口通商以後嘅事情。
臺灣由於交通、學校制度、電視、廣播事業發達，工商業、徵兵、就業、就學所帶嚟人口嘅流動量同埋交流量遠超過福建，以致於臺灣話嘅內部差異微小，互相通話冇乜問題。廈門話雖然素有「閩南話嘅標準話」之威信，範圍卻只限於廈門市同埋其近郊，無論係人口定係地域，都不如內部差異微小嘅臺灣話。
廈門嘅住民同泉州、漳州之間嘅來往從未斷絕過；而臺灣跟中國大陸居民嘅往來，曾有清代嘅海禁、日本嘅統治、國共嘅對立等，彼此影響嘅機會就小啲(鄭良偉 1987)。
詞彙差異
而歷來對於臺灣話同埋廈門話嘅語言本身嘅比較研究，學者一致嘅結論係：雖然臺灣話同埋廈門話都係由漳州話同埋泉州話混合而成，但係兩者混雜嘅方式唔同。其中喺語音同埋語法上嘅差異小小，尤其係臺灣話中嘅臺北話同廈門話喺語音上最為接近。臺灣話同廈門話最主要嘅差異係喺詞彙方面，大約有10﹪嘅唔同。呢啲詞彙嘅差異主要表現喺以下幾個方面：
兩地因受本身自然或者文化環境嘅影響而產生嘅特有詞彙。如：台灣話嘅大甲藺、在來米、九孔、花枝、唐山……等。
對於同一個事物或者概念嘅用詞有異。如：「黑板」喺臺灣話係「烏枋」，廈門話係「烏牌」。「鈔票」喺臺灣話係「銀票」，廈門話係「紙字」……等。
有啲詞語，詞義範圍嘅大小唔同。如：「烏白」喺臺灣話可以指黑同白。胡亂。如：烏白講、烏白做。廈門話則係冇義。又如「古意」喺臺灣話係「忠厚老實」嘅意思；廈門話除咗呢個意思之外，另外有「古道熱腸」嘅意思。
由於兩地嘅華語詞唔同而帶嚟嘅差異，表現喺現代嘅、科技嘅詞彙上。如：台灣話嘅「電腦」，喺廈門話裏便稱為「計算機」。臺灣話嘅「計程車」廈門話亦常稱之為「出租汽車」……等。
臺灣話因歷史背景而特有嘅外語借詞，尤其係日文借詞為數眾多，係其他各地閩南話冇嘅詞彙。如﹕甲、放送、tha-tha-mih、水道水……等。
標準話問題
廈門自19世紀中葉成為通商口岸之後，逐漸發展成為中國大陸閩南地區政治、經濟、同埋文化嘅中心，廈門話亦就逐漸成為閩南地區嘅優勢方言，取代咗早期泉州話、漳州話嘅地位而被認為係閩南話嘅代表。而臺灣喺日治時期到1940、50年代之間，亦確實有將廈門話視為臺灣話嘅標準話，並加以倣效嘅傾向。但係，呢種觀念早已消失，由臺灣民間語言同埋語言嘅自然使用、字典詞典同埋教科書嘅編輯等睇嚟，所使用嘅都係臺灣話嘅語音，唔係廈門話。
台灣話、臺灣原住民文化、同埋外來文化嘅交融
台灣話喺三百幾年嘅發展之下，由於種種外來文化嘅影響，原本由閩籍先民帶嚟嘅閩南話，亦由於臺灣原住民文化嘅影響、殖民政權種種語言嘅影響、同埋同外界接觸嘅影響，而同福建本土產生咗一啲差距。以下係更多嘅例子：
受平埔族語言影響者
茫然不知實情 = a-se：源自南部平埔話 assey
老婆 = khan-chhiu：據稱源自平埔話，但呢個講法重未得到學界全面嘅認同
受馬來語影響者
西谷米 = se-kok-bi：源自馬來話 sago
檳榔 = pin-nng：源自馬來話 pinang
吸收歐洲語言者
打火機 = lai-ta：源自日本話嘅，而日本語源自英語嘅 lighter
忌廉 = khu-li-mu：源自日本話嘅，而日本語又源自英語嘅 cream
番茄 = tho-ma-to：源自日本話嘅，而日本語又源自英語嘅 tomato
打工 = a-lu-bai-to：源自日本話嘅，而日本語又源自德語嘅 Arbeit
電單車 = o-to-bai：源自日本話嘅，而日本語又源自英語嘅 auto bike
貨車 = tho-la-ku：源自日本話嘅，而日本語又源自英語嘅 truck
螺絲批 = lo-lai-ba：源自日本話嘅，而日本語又源自英語嘅 screwdriver
短路 = sio-to：源自日本話嘅，而日本語又源自英語嘅 short
水泥 = khong-ku-li：源自日本話嘅，而日本語又源自英語嘅 concrete
麵包 = phang：源自日本話嘅，最早源自葡萄牙語嘅 pão
受日本話影響者
海苔 = no-li：源自日本話
便當 = pian-tong：源自日本話
阿給 = a-ge：源自日本話嘅別稱：
黑輪= ou-lian：源自日本話
天婦羅= thian-puh-la：源自日本話
日本芥辣 = oa-sa-bi：源自日本話
魚生 = sa-si-mi：源自日本話
黑鮪魚 = tho-lo：源自日本話：鮪魚肚肉
章魚 = tha-kho：源自日本話
乾脆 = a-sa-li：源自日本話
司機 = un-chiang：司機嘅日本話係，暱稱
老先生 = o-ji-sang：源自日本話
老太太 = o-ba-sang：源自日本話
榻榻米 = tha-tha-mi：源自日本話
戶頭 = kháu-chō：源自日本話
裝潢 = si-a-ge：源自日本話
出差 = chhut-tiuⁿ：源自日本話
支坑 = kha-ta：源自日本話”一般淨係用喺臺灣中北部嘅礦場，表示礦工喺嗰個支坑）
注釋
關於「鶴佬」呢個名詞嘅說明， 採用「臺灣閩南語」呢個名稱嘅文獻，包括曹逄甫、蔡美慧；董忠司；侯俊榮；同埋臧汀生等。相關文獻上對於「鶴佬話」嘅其他稱呼重有「臺閩語」、「福臺語」。
本節鶴佬話簡史，主要係整理自侯俊榮；吳守禮。
以葡萄牙語為例，該語言喺語言分類嘅系譜如下：
印歐語系 意大利語族 羅曼語言 Italo-Western Western Gallo-Iberian Ibero-Romance West-Iberian Portugese-Galician 葡萄牙語
葡萄牙語喺分類位階上比鶴佬話更後面，但卻冇人會將該語言話係方言。但呢個唔可以說明鶴佬話係咪漢語方言，淨係能夠說明方言並非由分類位階嘅多少所決定嘅，重有語言嘅影響力、地域差異等其他嘅因素。
$據廈門大學周長楫教授指出三千七百五十八個漢字中文白異讀嘅字有40%左右。
呢一節主要係根據梁淑慧碩士論文嘅第二章第二節改寫嘅。
同台灣話相關嘅研究書籍
字典同辭典
陳修編著，2000，臺灣話大詞典：閩南話漳泉二腔系部分，二版。臺北：遠流出版事業有限公司。
村上嘉英編，1981，現代閩南語辭典。日本天理市：天理大學出版部。
董忠司總編纂，2001，臺灣閩南語辭典。臺北：五南圖書出版公司。
Douglas, Carstairs. 1990. Chinese-English Dictionary of the Vernacular or Spoken Language of Amoy, with the Principal Variations of the Chang-Chew and Chin-Chew Dialects. supplement by Thomas Barclay. Taipei: SMC Publishing Inc.
杜嘉德編，1993，廈英大辭典，巴克禮補編。臺北：武陵出版有限公司。
Embree, Bernard L. M.編，1984，臺英辭典，中華語文研習所編印。臺北：中華語文研習所。
甘為霖編輯，1965，廈門音新字典，9版。臺南：臺灣教會公報社。
黃有實編，1993，臺灣十五音辭典。臺北：武陵出版有限公司。
連橫，1963，臺灣語典 四卷，臺灣銀行經濟研究室編輯。臺北：臺灣銀行經濟研究室。
Maryknoll Language Service Center. 1979. English-Amoy Dictionary. Taichung: Maryknoll Fathers.
邱文鍚、陳憲國合編，1996，實用華語臺語對照典。臺北縣：樟樹出版社。
王育德編，1993，臺灣語常用語彙。臺北：武陵出版有限公司。
吳守禮，1987，綜合閩南臺灣語基本字典初稿。臺北：文史哲出版社。
吳守禮編，2000，國臺對照活用辭典：詞性分析、詳注廈漳泉音。臺北：遠流。
廈門大學中國語言文學研究所漢語研究室編，1993，普通話閩南語詞典。臺北：臺笠出版社。
小川尚義主編，1993，日臺大辭典。臺北：武陵出版有限公司。
許極燉，1992，常用漢字臺語詞典。臺北：自立晚報社文化出版部。
楊秀芳，1998，閩南語字彙。臺北：教育部。
楊秀芳，1999，閩南語字彙。臺北：教育部。
普通語言學
丁邦新，1970，臺灣語言源流。臺北：臺灣省政府新聞處。
董同龢，1992，記臺灣的一種閩南話。臺北：中央研究院歷史語言研究所。
董忠司編，1996，臺灣閩南語概論講授資料彙編。臺北：臺灣語文學會。
官宥秀，2001，臺灣閩南語移民歌謠研究。國立花蓮師範學院民間文學研究所碩士論文。
洪惟仁，1987，臺灣河佬語聲調研究，增訂三版。臺北：自立晚報。
洪惟仁，1994，臺灣方言之旅。臺北：前衛。
王育德，2002a，臺灣語常用語彙，陳恆嘉譯。臺北：前衛。
王育德，2002b，臺灣話研究卷，李淑鳳、黃舜宜譯；黃國彥監譯。臺北：前衛。
吳守禮，1995，閩臺方言研究集。臺北：南天。
吳守禮，1997，福客方言綜誌。臺北：南天。
吳守禮，1998，閩臺方言研究集。臺北：南天。
許極燉，1998，臺灣語概論。臺北：前衛。
許極燉，2000，臺灣話通論。臺北：前衛。
楊秀芳，1991，臺灣閩南語法稿。臺北：大安出版社。
張光宇，1996，閩客方言史稿。臺北：南天書局。
鄭良偉，1989，走向標準化的臺灣話文。臺北：自立晚報。
鄭良偉，1990，演變中的臺灣社會語文。 臺北：自立晚報。
鄭良偉、黃宣範編，1988，現代臺灣話研究論文集。臺北：文鶴。
社會語言學同埋歷史語言學
黃宣範，1995，語言、社會與族群意識：臺灣語言社會學的研究。臺北：文鶴出版有限公司。
周長楫，1996，閩南話的形成發展及臺灣的傳播。臺北：臺笠出版社。
曹逢甫，2000，臺式日語與臺灣國語：百年來在臺灣發生的兩個語言接觸實例。漢學研究：273-97。
曹逄甫、蔡美慧編，1995，臺灣閩南語論文集。臺北縣：文鶴出版有限公司。
Chao, Yuen Ren. 1976. Aspects of Chinese Sociolinguistics: Essays. Stanford, Calif.: Stanford University Press.
Defrancis, John. 1986. The Chinese Language: Fact and Fantasy. Honolulu: University of Hawaii Press.
董忠司，1996，早期臺灣語的非漢語成分初探：兼論尋找本字應該注意的事項，見董忠司，臺灣閩南語概論講授資料彙編，頁1-26。臺北：臺灣語文學會。
董忠司編輯召集，2001，福爾摩沙的烙印：臺灣閩南語概要。臺北：行政院文化建設委員會。
酒井亨，2002，探討Ho-Lo臺語中間e非漢語語詞：羅馬字寫書寫法e正當性 [online]。np：臺語文e網站。[2004年11月21日引用]。全球資訊網網址：。
洪惟仁，1987，臺灣河佬語聲調研究，增訂三版。臺北：自立晚報。
侯俊榮，1901，談當代小說的臺語用字：以王禎和《玫瑰玫瑰我愛你》為例 [online]。臺南市：國立臺南大學語言教育學系。[引用於2005年1月13日]。全球資訊網網址：。
Li, Chin-an. 2000. Lexical Change and Variation in Taiwanese Literary Texts, 1916-1998: A Computer-assisted Corpus Analysis. Ph.D. diss., University of Hawaii.
梁淑慧，2004，臺語新約聖經三種版本的臺灣社會實況化研究。國立新竹師範學院臺灣語言與語文教育研究所碩士論文。
林修澈，1994，臺灣是一個多民族的獨立國家，見施正鋒，臺灣民族主義，頁23-98。臺北：前衛。
王育德，1960，中國五大方言の分裂年代の言語年代學的試探。言語研究 38：33-105。
王育德，2002，臺灣語常用語彙，陳恆嘉譯。臺北：前衛。
吳守禮，1986，閩南方言過臺灣：「綜合閩南方言基本字典」代序 [online]。np：老醫之家：Dr. 吳昭新的Home Page。[2005年1月13日引用]。全球資訊網網址：。
吳守禮，2003，一百年來的閩南系臺灣話研究回顧 [online]。np：臺語天地首頁。4月2日 [2005年1月5日引用]。全球資訊網網址：。
吳守禮，2003，臺語正字 - 28 [online]。np: 老醫之家：Dr. 吳昭新的Home Page。[2005年2月14日引用]。全球資訊網網址：。
余伯泉、朱阿莉、趙家誌、高培倫，2003，論臺灣語直接教學法：三階段一轉換 [online]。np：鯤島園地。[2005年1月12日引用]。全球資訊網網址：。
臧汀生，1989，臺灣閩南語民間歌謠新探。國立政治大學中文研究所博士論文。
張振興，1997，臺灣閩南方言紀略。臺北：文史哲出版社。
趙加，1991，試探閩方言中的狀侗語底層。貴州民族研究 1：45-56。
鄭良偉，1987，從國語看臺語的發音。臺北：臺灣學生書局。
周長楫，1996，閩南話的形成發展及臺灣的傳播。臺北：臺笠出版社。
臺灣語言
閩南話
鶴佬人
白話字
臺語文
臺語文歷史
普實臺文
臺語現代文
TLPA
網上字典同埋百科全書
閩南語版維基百科全書：採用白話字行文
允言 Ún-giân ê臺語文網頁：白話字-漢字線上字典
臺語/華語線頂辭典：白話字Unicode介面
相關文獻
閩南語典藏：歷史語言與分佈變遷資料庫
Ethnologue Report For Chinese Min-Nan
線上書籍：福爾摩沙的烙印：臺灣閩南語概要
白話字聖經
其他實用資源
國立臺東師範學院語文教育學系：臺語羅馬字進修教學網站
臺灣羅馬字協會官方網站
PSDB
MLT/MTSS
KHDB
dmoz上的臺灣話
Travlang (language resources for travellers): Hō-ló-oē
臺灣語言
閩南話 |
廣東 | 廣東，簡稱粵，喺南嶺南邊，面臨南中國海，同香港、澳門、廣西、湖南、江西、福建等地方接壤；同海南隔海對望。源自廣南東路，係宋朝開始設立嘅行政區。宜家嘅建制係中華人民共和國下轄嘅一省，省會係廣州市。
廣東喺語言風俗、歷史文化等方面都有自己獨特嘅一面，同大陸其他地區有好大唔同。廣東亦係大陸地區最發達嘅省份。廣東同廣西、香港、澳門等地有諸多淵源，尤其係喺歷史、語言、文化方面，而廣字就係源於佢哋自晉朝都係跟住同一行政區廣州。廣東地區主要通行粵語、客家話、潮州話同其他閩語。
史
喺十幾萬年前，韶關曲江縣有馬壩人住響度，雲浮同封開都發現過舊石器時代時期嘅文物。
秦朝以前，廣東係越族人聚居之地，稱為百越地，周夷王八年建立嘅楚庭，成為廣東地區嘅中心。秦始皇33年統一嶺南後建郡，嗰陣屬南海郡。漢朝初趙佗據嶺南三郡建立南越國，建都番禺。廣東成為南越國政權地頭。元鼎六年，漢武帝平南越，開番南海郡。元封五年被收入交州。
三國至隋唐
三國吳黃武五年，即226年，分交州合浦以北地段，大約而家廣東地區，叫做廣州，中間取消過，又恢復返。晉朝同南北朝就繼續用呢嗰名。隋文帝在位時，廢晒所有郡，起廣州總管府。仁壽元年因避皇太子楊廣嗰名就改為番州。大業三年復置南海郡，屬番州。唐武德四年復置廣州，初為總管府，後改都督府。貞觀元年置嶺南道。乾元元年，罷嶺南道採訪使，改設嶺南節度使，齋管家下廣東地區。咸通三年嶺南分東、西二道，今廣東屬嶺南東道。
五代及宋
唐末諸藩崛起，南漢國喺嶺南立國，廢嶺南道。而廣東成為南漢政權嘅中心地區，由南漢朝廷直轄。宋太祖開寶四年平南漢廢佢建制，復置嶺南道。大宋至道三年設廣南東路，係今日廣東省名嘅出處。
元
元朝至元十五年，即係1278年，今日廣東分屬兩個行中書省。廣東主要境係歸江西行中書省，下便嘅廣東道宣慰使司，治所喺廣州路。而今日廣東西便，係屬湖廣行中書省，下便嘅海北海南道宣慰使司，治所喺雷州路。
明
明洪武二年，即1369年5月改元朝時廣東道做廣東行省。洪武九年7月，廣東行省改做廣東承宣佈政使司，通稱廣東省。
清
清為廣東省，受兩廣總督管。分做六道，廣肇羅道、南韶連道、惠潮嘉道、高雷陽道、廉欽道同埋瓊崖道。兩廣總督初駐肇慶府、後駐廣州府。
近代
1911年11月9號，廣東省宣佈獨立，成立，1912至1913年，實際上由管治，之後成為中華民國轄區。1916年7月6號改為文人政府。其後多次成為孫中山反北洋政府運動嘅大本營。1926年11月10號省政府改稱省國民政府。陳濟棠主政期間，廣東經濟、文化、交通同埋城市建設喺呢段時間都有顯著發展。
1938年10月21號至1945年8月15號，部份地區淪入日軍手中。
1950年6月27日，中國人民解放軍攻佔珠海萬山群島，全省落入中華人民共和國手中。省政府沿用國民政府嘅制度繼續做省政府，但後來改咗做省人民政府。1968年2月21日，廣東政府因文化大革命跟風改名廣東省革命委員會。1979年叫返省人民政府。
中華人民共和國建國以後，廣東行政區域縮咗，包括將懷集由廣西劃入廣東，而欽州、防城港、北海就撥入廣西，後來又將海南島獨立建省等。海南建省嘅計劃其實早喺民國時期已經有，當時嘅海南重劃為特別行政區，只不過因為中共入侵，令到計劃擱置。
地理
廣東周圍有福建、江西、湖南、廣西、海南、澳門、香港。位於中國南部，北依南嶺山脈、東北為武夷山脈，南臨南海，海岸線3368公里。全境地勢北高南低，北部、東北部同西部都有較高山脈，中部同南部沿海地區多數係低丘、臺地或平原，山地和丘陵大概佔62%，臺地同平原大概佔38%。主要山脈有蓮花山、羅浮山、九連山、青雲山、滑石山、天露山、雲霧山、雲開大山，多呈東北至西南走向，並同海岸線平行。集水面積100平方公里以上嘅幹支流河道一共有640條，分屬珠江同埋沿海諸河水系，主要有東江、北江、西江同埋韓江；境內多年平均降水量1774毫米。
行政區劃
廣東下轄21個地級市，55個市轄區、21個縣級市、41個縣同埋3個自治縣。
經濟
人口
153,266,532
民族同埋民系
廣東以前係百越族居住嘅地方，民族成分複雜多樣。隨住歷史上漢族人嘅不斷南遷，民族間不斷融合，如今廣東以漢族人佔絕大多數，少數民族有瑤族、壯族、畲族、滿族、回族等等。
廣東三大民系
廣東三大民系係指廣東漢族人裏面嘅廣府人、客家人、鶴佬人，佢哋佔咗廣東漢族人嘅大多數。因為三大民系先民入粵有先後、使用嘅語言迥異、習俗各有特色而形成。以前三個民系間有過矛盾，但今日民系間已和睦相處，保持自身特色之餘同時又相互交融。
廣東有五個世居嘅少數民族：畲族、壯族、瑤族、回族、滿族，其中以壯族最多人。
語言
睇粵語、廣東方言
廣東本地人主要講粵語、客家話、潮州話、雷州話、韶州土語等，其中除土語外，其餘都屬於漢語族裏面嘅粵語、客語、閩語支，呢三大方言嘅母語使用者約佔廣東本地人嘅45%、30%、25%。廣東嘅廣州話同埋梅縣話分別係粵語同埋客家話嘅代表音，可見廣東方言喺漢語方言中佔據重要地位。
由於外地民工湧入，廣東都有人講普通話同外省嘅方言。而廣東本地少數民族就用自己嗰種語言。
粵語
最多人使用嘅粵語嘅標準係廣州話，其他地方叫做「白話」，英文叫「Cantonese」，大陸通常稱呼佢「粵方言」。香港、澳門等地區又有另一種嗌法，叫廣東話，幾乎成為官方稱呼。係漢語族之中語言現象比較複雜、保留古時百越辭彙比較多、內部差異較細嘅語言。主要分布香港、澳門、廣東省大部份、廣西壯族自治區東南部，同埋廣泛分布響海外華人社區。以廣州話為公認嘅標準音。
響廣東省，粵方言主要分布響珠三角及粵西地區，內部差異唔大，廣東省境內純講粵語或者講部分粵語嘅縣市有 47 個，佔全省面積三份一以上，有廣州、佛山、肇慶、江門、深圳、茂名、中山、珠海、南海、番禺、東莞、順德、龍門、佛岡、增城、從化、花都、清遠、連縣、陽山、連山、懷集、廣寧、四會、三水、高要、雲浮、高明、新興、鶴山、封開、鬱南、德慶、羅定、陽春、陽江、信宜、高州、化州、吳川、台山、開平、新會、恩平、斗門。此外，惠州、韶關、湛江、海豐、博羅、惠陽、惠東、仁化、樂昌、英德、寶安、電白、遂溪、海康、徐聞、廉江等 16 個縣市亦有部份地區講粵語嘅。
客家話
客家話主要分布響粵東地區，其中河源、梅州係純客家話地區，惠州、深圳、東莞、韶關、汕尾，以及粵西部分地區都係講客家話。
閩語
廣東嘅閩語流行於潮汕地區、汕尾、湛江、中山沙溪一帶等等地方。潮汕地區通常叫佢哋嘅閩語做潮州話或者潮汕話、湛江就叫雷州話、而中山就俗稱隆都話。廣東省常務副省長湯炳權就係隆都人。據隆都誌話齋，沙溪原本係一個島，但福建有漁民先移居呢度、咁就保留咗非常濃厚嘅福建風俗同閩語口音。
宗教
佛教
可統計嘅佛教信徒有32萬人。列為漢族地區佛教全國重點寺院嘅有：韶關南華禪寺，廣州六榕寺、光孝寺，乳源縣雲門寺，肇慶慶雲寺，潮陽縣靈山寺，潮州開元寺。南華禪寺係禪宗嘅祖庭。
道教
可統計嘅道教信徒有12萬人，博羅縣羅浮山沖虛古觀列為全國重點道觀。
基督教
廣東係基督新教最早傳入中國嘅地區。1949年廣東有9萬基督教信徒，屬於基督徒較多嘅省份；如今可統計基督教信徒30萬人，喺全國已經屬於基督徒較少嘅地區之一。信徒多數係東部地區嘅客家人同潮汕人。客家人地區嘅基督教主要淵源於瑞士巴色會嘅傳教活動。廣東人之中，除廣州市區以外，信基督教嘅人好少。深圳市嘅信徒以外來移民為主。
天主教
可統計嘅信徒有20萬人，大部分屬於汕頭教區。肇慶係明代傳教士利瑪竇首先進入嘅中國大陸城市。廣州教區嘅耶穌聖心主教座堂係一座著名嘅哥德式建築。
伊斯蘭教
單喺廣州、肇慶就有2萬名穆斯林。廣州懷聖寺光塔嘅歷史可以追溯到唐宋時期。
文化
廣東具有歷史悠久而又獨具特色嘅文化。廣東粵菜譽滿全國。客家圍屋被認為係中國漢人南遷移民文化嘅代表性建築。
歷史文化名城
廣州- 中山- 肇慶- 佛山- 梅州- 雷州- 潮州
飲食
廣東嘅飲食天下聞名，廣州菜係粵菜嘅代表，更加有「食在廣州」嘅朵，潮菜以精緻典雅著稱，客家菜就以原汁原味見長。廣東人普遍鍾意飲烏龍茶，其中以潮州功夫茶最出名。
廣州菜 - 廣東早茶
潮菜 - 潮州功夫茶
客家菜 - 客家擂茶
戲劇
粵劇
潮劇
廣東漢劇
廣東雷劇
廣東木魚戲
廣東客家採茶戲
音樂
廣東音樂
廣東南音
潮樂
廣東客家山歌
建築
廣東嶺南建築
廣東客家建築
廣東潮式建築
廣東客家圍屋
藝術
嶺南畫派
古蹟
國家級文物保護單位
黃花崗七十二烈士墓
光孝寺
廣州公社舊址
海豐紅宮
紅場遺址
廣州農民運動講習所舊址
三元里平英團遺址
林則徐銷煙池
虎門炮臺舊址
洪秀全故居
雲龍寺塔
三影塔
南華禪寺
陳家祠堂
廣濟橋
黃埔軍校舊址
孫中山故居
國民黨一大舊址
中華全國總工會舊址
梅庵
懷聖寺
光塔
廣州沙面建築群
康有為故居
梁啟超故居
廣州聖心大教堂
硇州燈塔
大元帥府舊址
秦漢造船遺址
南越國宮署遺址
南越文王墓
蓮花山古採石場
筆架山潮州窯遺址
石峽遺址
七星岩摩崖石刻
餘蔭山房
開平碉樓
中山紀念堂
葉劍英故居
教育
廣東人重視教育，興寧等地都係「院士之鄉」。廣州係中國大專院校分佈最密集嘅城市之一。著名嘅大學有中山大學、華南理工大學等。睇廣東大學一覽。
名人
古代
楊孚：東漢大學者，廣州河南下渡村人，寫咗有廣東第一本地方志一《異物志》，本書包含埋啲廣西及東南亞嘅史料。
冼夫人：女酋長，隋文帝楊堅賜封譙國夫人。
張九齡：唐玄宗開元年間宰相，韶關人。係廣東兼大陸南方首個常科狀元。
惠能：唐代禪宗六世佛祖，簡稱六祖，盧姓，喺廣東新興縣出世。
莫宣卿：今廣東封開縣河兒口鎮人，大陸史中最後生嘅狀元，中舉時十七歳，同時係兩廣第一個博學宏詞科「狀元」。
陳大震：有話係廣州沙村人，南宋理宗寶就元年做雷州嘅官陣，創立咗萊泉書院仲寫有《大德南海志》。到元朝就退穏，不仕蒙元政權。
李江，開平人
倫文敘，狀元，佛山市南海區黎涌人，民間好多人識佢
陳獻章：明前理學家，廣東新會人。
袁崇煥：明末將領，廣東東莞人，有話係廣西藤縣人。
佘義士：明末廣東廣州府順德縣人，喺袁崇煥將軍死後，冒著被滅門嘅危險，偷偷埋葬袁崇煥嘅頭顱，並代代為佢守墓，到而家嘅十七代孫，十八代孫仲同袁將軍守著個墓
羅芳伯：清朝乾隆時期人，生於廣東嘉應州，蘭芳共和國開創者。
近現代
陳澧：清朝道光年間著名音韻學者，著有《廣州音說》一書。廣州番禺人。
潘仕成
洪秀全
康有為
梁啟超
黃遵憲
吳趼人
伍廷芳
容閎
詹天佑
馮如
馬應彪
蔡昌
鐘榮光
孫中山
胡漢民
汪精衛
陳濟棠
李鐵夫：名油畫家、革命家，獲譽係油畫之父，廣東鶴山縣人。
高劍父
潘達微
劉紀文
馮如：民國航空之父，廣東恩平人。
朱德：中華人民共和國開國領導人、中華人民共和國十大元帥之首，祖籍廣東韶關。
葉劍英
許廣平
冼玉清：原籍南海西樵，澳門出世，學者、廣東文獻專家， 學術界尊稱佢做冼子，有「嶺南第一才女」、「仟佰年來嶺南巾幗無人能出其右」之美譽，著作有《潄珠崗志》，《更生記》等等
彭湃：中國共產黨早期領導人之一，廣東海豐縣人氏。
吳尚時：廣東開平人，地理學家。
梁方仲：廣州人，著名經濟學家，著有《明代糧長制度》、《中國歷代田賦》等，又係廣州市中山大學「八大教授」之一。
饒宗頤：國學大師，廣東潮州人。
李光耀：祖籍梅州大埔高陂。
黃霑：廣州度出世。香港四大才子之一。
李嘉誠：香港首富，廣東潮州出世。
丘成桐：美籍華人，世界知名數學家。祖籍廣東蕉嶺。1982年獲世界數學最高獎菲爾茲獎。
他信：泰國前首相。祖籍廣東潮州府豐順縣。
英拉：泰國前首相。他信嘅妹。祖籍廣東潮州府豐順縣。
馬化騰：廣東汕頭市人。
曾蔭權：祖籍廣東南海九江鎮。
許崇智
馬思聰
冼星海
蔡楚生
黃飛鴻
吳耀宗
紅線女
薛覺先
關山月
葉挻
中華人民共和國成立後領導人
省委書記：
葉劍英
陶鑄
趙紫陽
劉興元
丁盛
韋國清
習仲勳
任仲夷
林若
謝非
李長春
張德江
汪洋
胡春華
省長：
葉劍英
陶鑄
陳鬱
黃永勝
劉興元
丁盛
趙紫陽
韋國清
習仲勳
劉田夫
梁靈光
葉選平
朱森林
盧瑞華
黃華華
朱小丹
攷
廣東省人民政府 |
盧亭 | 又有嗌做，係自古相傳喺大嶼山嗰頭出沒嘅半人半魚異形。喺大清時期啲粵人留低咗好多有關佢嘅記載，目擊者包括咗高官、文人、同埋啲漁民等。佢亦都留低咗一啲珍貴嘅圖畫，就連大明後期嘅儒學者顧炎武喺佢本《天下郡國利病書》都有關於盧亭嘅文字描述。
古代記載
相傳盧亭嘅起源係喺東晉地方官盧循起兵作反打輸咗之後走佬到去廣東，同剩低嘅手下匿埋喺大嶼山嘅水域嗰度，慢慢變咗種做人魚。
《廣東新語》有咁講：「有盧亭者，新安大魚山與南亭竹沒老萬山多有之。其長如人，有牝牡，毛髮焦黃而短，眼睛亦黃，而黧黑，尾長寸許，見人則驚怖入水，往往隨波飄至，人以為怪，競逐之。有得其牝者，與之媱，不能言語，惟笑而已，久之能著衣食五穀，攜之大魚山，仍沒入水，蓋人魚之無害於人者。」而 17 世紀東莞人鄧淳本《嶺南叢述》又有咁講：「大奚山，三十六嶼，在莞邑海中，水邊岩穴，多居屹蠻種類，或傳係盧循遺種，今名盧亭，亦曰盧餘。」查實早喺東晉嗰時就已經有記載有關「盧亭人」嘅講法，不過對呢啲盧亭人嘅描述同今日「盧亭魚人」嘅傳說好唔同，所以呢個講法未有得到證實。
盧亭一族
相傳話盧亭一族世代都住喺大奚山嗰度，本嚟同中原嘅古漢人冇乜嘢紛爭。後嚟南宋皇朝以盧亭一族冇佢哋許可賣私鹽做理由，喺宋寧宗嗰年出兵大奚山，對島民進行大屠殺。盧亭一族幾乎冚唪唥畀佢哋殺嗮，而據講佢哋啲倖存者就係今日嘅蜑家人嘅祖先，而按呢個講法，喺澳門海邊魚艇上出世嘅音樂人冼星海就係盧亭人嘅後代。
17 世紀粵人詩人屈大均曾經坐船路經大奚山，有感而作咗首《盧亭詩》：
老萬山中多盧亭，雌雄一一皆人形。
綠毛遍身只留面，半遮下體松皮青。
攀船三兩不肯去，投以酒食聲咿嚶。
紛紛將魚來獻客，穿腮紫藤花無名。
生食諸魚不煙火，一大鱸魚持向我。
殷勤更欲求香醪，雌者腰身時嬝娜。
在山知不是人魚，乃是魚人山上居。
編茅作屋數千百，海上漁村多不如。
盧亭山村
據講而家喺珠海嘅梅華西路盡頭再向西一公里嗰度就有一條古村落－「盧亭山村」，但係已經消失咗。
流行文化
《一九八四，盧亭的告別》：詩人廖偉棠嘅短詩， 以「盧亭」隱喻香港。收錄於《櫻桃與金剛》。
《美人魚》：2016年電影，片中美人魚家族嘅原型來自「盧亭」。
《三夫》：2019年電影，陳果導演，入面講主角「小妹」可能係盧亭嘅化身。
《十二傳說》：2019年無綫電視劇集，單元「盧亭魚人殺人事件」用咗盧亭傳說做題材。
香港文化
廣府民間故事
張保仔
人魚
海怪
大嶼山
香港民間故事
傳說中嘅種族 |
涼茶 | 涼茶係喺廣東一帶好流行嘅嘢飲。
廣東一帶地方嘅天氣係屬於典型嘅亞熱帶氣候，夏天好熱，多雨又潮濕，水質就偏向燥熱，而且夏天嘅炎熱時間比較長，再加埋廣東人鍾意食啲煎炒燥熱嘅嘢食，又習慣夜瞓。因為天氣又熱又潮濕，再加埋飲食唔啱，同瞓唔夠等等嘅原因，好容易令人熱氣，所以民間就流行用啲藥性寒涼，消暑解毒嘅中草藥，煲水嚟飲。呢啲各式各樣嘅藥飲就叫做「涼茶」。涼茶可以消除夏天人體裏面嘅暑氣，同冬天乾燥引起嘅喉嚨痛等嘅疾。有甜嘅、酸嘅、苦嘅涼茶，款式多多。
涼茶係有好多唔同嘅種類，其實每個屋企都有佢自己稍為唔同嘅配方。
常見嘅涼茶有廿四味、五花茶、雪梨茶、感冒茶等等。喺廣州、香港、澳門等等嘅地方甚至有專門賣涼茶嘅舖頭。有啲喺廣州嘅涼茶舖更加係有超過一百五十年歷史，喺香港亦有唔少五、六十年歷史嘅涼茶舖。而近呢十幾廿年亦都有集團將涼茶包裝成紙包或者罐裝飲品嚟賣，好似王老吉涼茶咁。
傳統上，涼茶要喺灘凍咗之後先飲。而一般嘅涼茶都係接近黑色嘅，而涼茶嘅味道多數係苦中帶甘。
經粵、港、澳三地政府喺2006年2月努力爭取，涼茶獲中國國務院列為518種「國家級非物質文化遺產」之一。
唔同嘅涼茶種類
涼茶發展到而家，大致可分為以下三種類型：
傳統涼茶
傳統嘅涼茶多數係深啡色，飲落苦澀，多數有埋藥用性質。所以俗語都有話「苦口良藥」。但係多數人係唔會無端端飲啲傳統涼茶。當啲人有啲乜頭暈身㷫，感冒發燒，周身骨痛，喉嚨痛等等情況，先會飲啲對症下藥嘅涼茶。
傳統涼茶，多數歷史比較悠久，配方多數嚟自民間，有啲亦自稱係祖傳古方，好似黃振龍㿀痧涼茶，聽講已經有八十幾年歷史，係袓傳古方，可以醫全身酸痛、皮膚班塊石疹點等嘅病，但呢隻涼茶藥性偏寒，年老體弱、氣血兩種虛者同孕婦都係唔太適合飲嘅，佢嘅藥方係由火炭母、淡竹葉、崗梅根、金錢草、大頭陳、救必應、鑑銀盤、五指柑等等組成。
廣州王老吉涼茶
廣州王老吉涼茶係由崗梅根、木蝴蝶、火炭毋、金錢草、布渣葉、淡竹葉、金沙籐、五指柑、山芝麻、金櫻根十味藥組成，呢啲藥大多數都係廣東民間嘅草藥，功效係清熱解暑等等。對發熱、喉痛、聲沙、口苦尿黃，泄瀉、腹痛等等嘅胃腸濕熱病都有用。
香港廿四味涼茶
據調查香港廿四味涼茶未必係由二十四組唔同嘅藥組成，有啲實際上用咗三十幾種藥嚟做添，但啲人多數通稱佢做二十四味涼茶，佢有清熱去濕作用，對外感風熱、發熱喉痛，咽喉過多長期熬夜而引起嘅唔適服都有作用。
保健涼茶
呢類涼茶同傳統涼茶有啲唔同，佢唔係專門針對某一種病，而係適合所有健康嘅人飲，有清熱消暑等嘅保健作用，同時，佢嘅顏色偏淡，味道冇咁苦澀，多數會有甘甜嘅味道，所以比較受歡迎，好似羅漢果五茶花、菊花雪梨茶同銀菊露，可以防止肺燥咳嗽，或者肝火眼痛，或者唔易中暑，從而起到保健預防嘅作用。
劑型
涼茶嘅劑型發展到今日，已經變成多種多樣，最初淨係有涼茶劑型，佢係由藥物磨粉同粘合劑混合而成嘅一種固體製劑，飲時用熱水泡汁代茶飲用，所以又叫做茶劑，形狀多數係小方塊形或者長方塊形，出面用紙合包住，好似甘和茶、合仔茶同午時茶等。之後亦都有啲做成湯劑嘅，即買即飲，呢種劑型到而家仍然比較普遍，近嚟重發展到沖劑型、易拉罐型同茶包型等等。
香港連鎖式涼茶舖／品牌
喺香港，由於涼茶好廣受歡迎，所以亦衍生咗一啲連鎖式涼茶舖同品牌，例如係養和堂、海天堂、鴻福堂等。除咗有涼茶舖外，佢哋亦透過超市等渠道售賣枝裝涼茶。
連出去
閒話涼茶
涼茶榮升國家文化遺產—明報新聞網 |
約翰·施巴提恩·巴哈 | 約翰·施巴提恩·巴哈，又譯作巴赫，係德國作曲家，係巴洛克時期音樂嘅代表作曲家之一，亦係最偉大嘅音樂家，同時亦都係歐洲最多音作品嘅音樂家之一。
巴哈寫賦格曲嘅技藝首屈一指，情理交融，後來嘅莫札特、貝多芬都曾經向佢嘅作品學嘢。
巴哈係一個音樂世家，當中以JS巴哈最出名，所以咁，巴哈通常係指JS巴哈。
佢喺艾森納赫出世，十歲時變咗孤兒，之後由佢阿哥古里斯多福養大，而佢阿哥亦都教識咗佢風琴等等唔同嘅鍵盤樂器。
1703年佢喺阿恩斯塔特當做風琴師，之後再入呂訥堡學校返學。跟住喺做合唱指揮時，因為喺合唱伴奏進行改革而激嬲當時嘅權貴。
1707年佢同佢堂家姐瑪莉亞結婚。重搬咗去米爾豪森做風琴師。
1708年返去威瑪嘅公爵宮廷。
1711年做咗安哈爾特科滕嘅利奧波德王子嘅宮廷樂師。佢亦喺嗰度作咗好多出名嘅作品，好似1721年嘅《布蘭登堡協奏曲》同1722年嘅《十二平均律鋼琴曲集》咁。
1720年佢老婆死咗，一年之後，即係1721年佢同維爾克結婚。
1723年佢俾人派咗去萊比錫嘅聖托馬斯學校做唱詩班領唱。佢亦喺嗰度作咗好多作品，包括三百首教堂清唱劇。
佢最後喺1750年死喺萊比鍚。
佢生前並唔係咁出名，啲人通常只認為佢係一個管風琴演奏家，到佢死咗百幾年後，啲人先開始認同佢嘅創作，再慢慢得到尊重同成為偉大嘅音樂家。
作品
《E 小調布尼舞曲》
《小提琴第二變奏曲》
... 等等。
德國作曲家 |
番梘 | 番梘係日常清潔用嘅產品，喺好多地方都買到。通常係一嚿嚿嘅。
差唔多所有種類嘅番梘都係含有硫酸鹽嘅化合物。當人沖涼或者洗嘢嗰陣，番梘嘅份子會同啲水結合，而份子嘅另一頭會黐住油性嘅物質，減低污漬同油黐住皮膚或者衣物纖維嘅能力，咁樣個身同啲衫褲就會洗乾淨嘞。
成份
番梘主要嘅成份都係硬脂酸鈉。如果加埋香料同染料，就會做成有色又有香味嘅香梘；如果加啲藥，就變成藥梘喇。
個人護理用品
化學品 |
士巴拿 | 士巴拿係一種架生，作用係方便上緊或者扭鬆正方形同六角形嘅螺絲頭同螺絲帽，手柄畀人揸住用力。
名
個名係由英文spanner音譯過嚟，美國同加拿大叫佢做wrench，中文書面語叫做扳手。
種類同術語
昔士
昔士係地盤術語，即係可以調校尺寸嘅士巴拿。
拎緊
拎緊係地盤術語，一面係戒指形狀，一面係士巴拿形狀，兩面都可以上緊或者扭鬆螺絲頭同螺絲帽。拎緊嘅尺寸通常都係定死咗，無得調校。
科技
架生 |
廣東話拼音方案 | 廣東話拼音方案或粵語拼音方案，係一系列用羅馬字母嚟幫廣州話或粵語拼音嘅方法。
實際情況
1888年傳教士湛約翰設計咗粵語第一套拼音方案「粵語標準羅馬拼音」之後，唔同嘅粵語拼音方案相繼冒起，冇一個統一嘅標準。直至1993年推出嘅粵拼，喺2010年代開始普及，至今已經成爲要數喺呢段時間入面，比較有影響嘅羅馬字母拼寫方案，主要有：
香港語言學學會粵語拼音方案：簡稱粵拼。另外有擴充版粵拼++嚟拼寫粵語代表音以外的粵語方言。
教育學院拼音方案：常用於教育界，如香港教育署語文教育學院中文系、《廣州話正音字典》等。近年漸被粵拼取代。
不成文嘅香港政府音譯：香港政府拼寫人名、地名嘅方案，主要由入境事務處、路政署使用。不過佢同其他方案不同，會有一拼多音以及一音多拼，唔係成文嘅標準化方案。喺1949年以前，廣州市政府同廣州社會都有廣泛使用。
不成文嘅澳門政府音譯：澳門政府拼寫人名、街名、地名的方案。佢都唔係成文嘅標準化方案，會有一拼多音以及一音多拼。
粵語標準羅馬字：19世紀末至20世紀初通行於粵語教會嘅拉丁化文字系統，係上述港府音譯方案嘅濫觴。
廣州拼音方案：廣東省敎育部喺1960年代公佈嘅方案，但係缺點好多，有啲音甚至標唔到，難以使用。到1980年代，饒秉才教授推出修訂版本，用嘅人依然唔算多，通常淨係喺大陸出版嘅粵語敎材先見到。佢過份遷就普通話拼音，對習慣講粵語嘅人嚟講唔太親切。
劉錫祥拼音：一套早期比較多人用嘅方案，啲拼寫比較似英文習慣，比較獲熟悉英文人士嘅青睞。
耶魯粵語拼音，有啲外國敎材會用佢，不過佢嘅聲調標得幾複雜，有啲敎材會自己改裝成數字標調。
黃錫凌羅馬拼音
Meyer-Wempe
粵語羅馬字，由趙元任粵語羅馬字改良而成。佢標調嘅方式複雜過其他方案，採用清濁音搭配陰陽聲調同埋改變字母串法嚟表達聲調。
非羅馬化拼音方案
雖然有啲方案並非使用羅馬字母，但係喺粵語學界相當有影響力，或者喺歷史上都係重要嘅標粵音方案。包括：
《粵音韻彙》使用的寬式萬國音標：佢只要區分音位就得，對音素嘅紀錄寬鬆過嚴格嘅萬國音標。
粵語注音符號
亦有人嘗試以日語嘅假名、韓語嘅諺文嚟各套拼音比較
下面會比較香港語言學學會嘅粵拼、敎院方案、耶魯粵語拼音、黃錫凌嘅寬式音標、嚴格嘅萬國音標、廣州拼音方案、劉錫祥拼音。
聲母
：
例字淨係取聲母。
「渣、叉、沙」嘅聲母，二百年前嘅粵語分開做「章知組」同「莊精組」。今日好大部份粵語地區已經合流，得番個別粵方言片或者某啲口音入面保留區別。當中「將、鏘、私」傾向發做清齒齦音或者清顎齦音，「張、昌、是」傾向發做清齦顎音，不過具體音值要視乎嗰個方言片實際發音而定。
廣州拼音方案雖然有「z、c、s」和「j、q、x」兩組聲母，但係個方案講明兩組嘅音值冇分別，只係喺拼寫唔同韻母嗰陣寫法不同。「z、c、s」同韻母首音「a、e、ê、é、o、u、ê」相拼，「j、q、x」同韻母首音「i」和「ü」相拼。噉做只係令啲拼寫結果似普通話拼寫多啲，冇實際區分意義。
韻母
：
例字淨係取韻母。
有「*」號嘅例子，表示口語變讀。當中有啲讀音係比較新近先出現，所以有啲方案拼唔到，會漏空咗。
喺廣州拼音方案，聲母「j、q、x」係用嚟拼寫「i、ü」韻；另外「ü」行嘅韻母用來拼「j、q、x」嗰陣，省略「ü」嗰兩點；「êü」亦都省略成「êu」。
聲調
：
表中嘅平、上、去聲以「a」音爲例，入聲以「at」音爲例。
有「*」號嘅例字，表示口語變讀。
耶魯粵語拼音喺陽聲調嘅元音後面加「h」。
粵語拼音輸入法
反切
合音
連出去
粵語拼盤：多種粵語拼音方案自學教程
粵語審音配詞字庫
小學中文科常用字研究：真人讀常用字粵音、粵語拼音查詢
粵語書院 - 粵語協會
香港語言學學會
粵拼網站
香港教育大學粵語自學平台
香港理工大學語音導修室 |
芝士蛋糕 | 芝士蛋糕，係西方甜品嘅一種。有一重柔軟嘅上層，混合咗特殊嘅芝士，好似ricotta cheese，或都係cream cheese，再加上糖同埋其他嘅配料，好似雞蛋、忌廉同埋生果等。芝士蛋糕通常都以餅乾做底，有幾種固定嘅口味，如呍呢嗱芝士蛋糕，朱古力芝士蛋糕等，至於表層加上嘅裝飾，通常係士多啤梨或藍啤梨。
有時芝士蛋糕睇落去唔係太似一般蛋糕，反而比較似批嘅一種。
簡史
芝士蛋糕據知係源於古早嘅希臘，喺前776年時，為了供應雅典奧運所做出來嘅甜點。跟住由羅馬人將芝士蛋糕從希臘傳播到成個歐洲。喺19世紀跟著啲移民，傳咗到美洲。
名店
喺美國紐約市，公認最好食嘅芝士蛋糕店叫做「Juniors'」，位於布魯克林。喺台灣台北市，公認最好食嘅芝士蛋糕店則位於天母「吃吃看」。
另一種芝士蛋糕
喺英語度，cheesecake亦成日用來形容清涼嘅海報女郎。
相當多種嘅芝士蛋糕做法——英文
藍莓芝士蛋糕做法——中文
西方甜品
蛋糕 |
教育學院拼音方案 | 教院拼音方案，又叫《常用字廣州話讀音表》拼音方案，係一種標準粵語嘅羅馬拼寫方案，有啲敎材同敎育硏究項目都用過佢。
特點
「教院拼音」方案嘅特點，係依從國際音標，同時喺有規律嘅情況下，將國際音標羅馬字母化，方便啲人用一般電腦鍵盤輸入，亦可以避免亂碼同埋冇咗啲字符呢類問題。由於佢係以《粵音韻彙》裏面所使用嘅國際音標做基礎，佢嘅羅馬字母拼寫，就可以同國際音標好有規律咁樣直接對應，方便咗用者响「教院拼音」同國際音標兩個系統之間嘅轉換，唔使額外學習咁多嘢。
另一方面，「教院拼音」完全採用一般電腦鍵盤可以直接輸入嘅英文羅馬字母嚟拼寫，免除輸入、顯示特別符號嘅煩惱。
所以，佢能夠同時滿足「準確標注語音音素」同「方便資料的輸入、儲存和傳送」兩項要求，一直以來受到教育界嘅歡迎。
發展同歷史
呢套「教院拼音」系統，最早係由余秉昭司鐸响佢1971年在所寫嘅《同音字彙》使用，只係當時佢把聲調直接用「上平」、「上上」、「上去」、「下平」、「下上」、「下去」、「上入」、「中入」、「下入」呢啲文字寫出嚟。
到咗1990年，香港教育署語文教育學院中文系出版嘅《常用字廣州話讀音表》，就將聲調由「上平」、「上上」、「上去」呢啲文字，改做「1」、「2」、「3」等數字標調。1994年香港教育署語文教育學院中文系出版嘅《常用字廣州話異讀分類整理》，亦沿襲《常用字廣州話讀音表》嘅做法。之後，呢套「教院式」方案就定型，而且獲得教育界垂青。
2000年出版嘅《廣州話正音字典》沿用「教院拼音」方案，亦都將方案嘅「長a音」固定拼寫做「aa」。主編這些字典嘅學者詹伯慧認為，呢套拼音方案多年嚟已經喺香港中、小學廣泛採用，香港教師都熟悉。2002年施仲謀主編嘅《廣州音北京音對應手冊》，2003年浸會大學中文系教授潘慧如等人主編嘅《小學中文科常用字研究報告》、《小學中文科常用字表》同埋佢個網站等等，亦都沿用呢套拼音系統。
不過香港語言學學會喺1993年推出香港語言學學會粵語拼音方案，簡稱粵拼，佢跟「教院式」方案有好多相似之處，但係佢因應過往嘅不足而改善、補完，喺設計上係完善過「教院式」方案。喺推出十年間，粵拼漸漸取代咗「教院式」方案嘅地位，無論喺學界定日常生活，都獲得更加廣泛嘅應用同支援。香港教育學院語言學及現代語言系嘅粵語語料庫同粵語自學平台，亦都採用粵拼，而非「教院式」方案。當中負責粵語自學平台嘅片岡新教授表示，好多學者都認為粵拼係最好嘅方案，網上資源又比較多，學生學識粵拼後，自己打字都好方便。所以香港教育大學目前已經唔再用「教院式」方案。香港各間大學亦都相繼改用粵拼。
方案內容
「教院拼音」粵語拼音方案的拼音字母，由拉丁字母 a 至 z 組成，聲調就以阿拉伯數字 1 至 9 (或 1 至 6 ) 標示。
聲母
19個，請睇下面個表：
韻母
韻腹
8個，請睇下面個表：
韻尾
9個，請睇下面個表：
韻母表
韻腹加韻尾組成粵拼嘅韻母，共58個：
掉、舔、𨋍、夾、坺係口頭語音，唔存在於傳統讀書音中。
鼻音獨立韻
兩個，係：m、ng
聲調
實際上高陰入、低陰入、陽入聲調嘅音高，同陰平、陰去、陽去係一樣嘅，呢啲入聲調用韻尾 -p、-t、-k 嚟區分。傳統聲調嘅定義，包括抑揚性同頓挫性。而入聲韻尾 -p、-t、-k 正正係影響咗頓挫性。所以粵語有「九聲六調」，標調時就算唔用7至9，淨係依實際音高用1至6，都可以睇韻尾字母嚟區分入聲。
拼寫舉例
同其他粵語拼寫方案比較
同粵拼嘅分別
大多數粵語音素，本方案同粵拼一致。例外嘅有：
粵拼分別用 eo 同 oe 表示 同 ，而本方案就用 oe 同時表示呢兩個元音。
粵拼用 eoi 表示 ，而本方案就用 oey 。
粵拼用 z 表示 ，而本方案就用 dz 。
粵拼用 c 表示 ，而本方案就用 ts 。
粵拼用 yu 表示 ，而本方案就用 y 。
粵拼表示聲調嘅數字唔使上標，而本方案表示聲調嘅數字預設係上標。陰入、中入、陽入聲三個聲調，粵拼用 1、3、6，本方案用 7、8、9。
中文字元資料頁：粵語拼盤
小學中文科常用字研究
香港教育學院粵語網路課堂
粵語拼音輸入法
粵語拼盤 (粵語拼音自學課程)
廣東話拼音輸入法(免費)
粵音資料集叢
廣東話拼音
用萬國音標文 |
臺灣啤酒 | 臺灣啤酒，簡稱臺啤，係臺灣菸酒股份有限公司所發售嘅啤酒品牌，係臺灣最受歡迎嘅啤酒品牌之一。
最早喺臺灣日治時期，1920年，臺北嘅高砂麥酒株式會社首釀臺啤。第二次世界大戰結束之後，嗰陣啱啱成立嘅「臺灣省菸酒公賣局」接收咗，並改名叫做「臺北第二酒廠」，之後喺1975年又改咗名，叫「建國啤酒廠」。
有人推介飲臺啤最好嘅方式係冰過後配上臺灣小食，臺啤獨特嘅風味係釀造過程中加埋嘅蓬萊米嚟嘅。
臺啤贏過一啲國際獎項，包括1977年「International Monde Selection」以及2002年「Brewing Industry International Awards」。
雖然積極於外銷，但係除咗喺臺灣同埋海外臺灣人社群之外，唔多見臺啤嘅蹤跡。
為咗宣傳，臺灣菸酒股份有限公司亦都將旗下嘅籃球隊叫做臺灣啤酒隊，原名公賣金龍隊。
臺灣菸酒股份有限公司
臺啤系列產品
酒國英雄的臺啤介紹
臺灣嘢飲
啤酒牌子 |
豬扒包 | 豬扒包係個麵包包著塊炸豬扒。豬扒包係小食，係個搽咗牛油嘅包夾塊豬扒。豬扒通常係煎或者炸熟，亦有用水灼後再煎熟。而家香港唔少茶餐廳都有豬扒包賣。
澳門豬扒包
豬扒包比較出名嘅係澳門，原因係澳門旅遊業借助豬扒包做噱頭，大賣旅遊廣告吸引香港人，話去澳門旅行一定要食「正宗澳門豬扒包」。而有啲旅遊書都話氹仔大利來記豬扒包最出名。重話每日下晝3點鐘限量出爐。唔少新去旅行嘅香港人貪新奇，會一早喺舖頭前面打蛇餅等買大利來豬扒包；每當假期同埋旅遊旺季，大利來豬扒包好快賣晒。不過當地澳門人同埋成日去澳門嘅香港客，就一定唔會得閒再去排隊。
後來呢隻豬扒包傳咗去香港，所以豬扒包喺香港都幾出名。
用料
豬扒
洋蔥
薑
生粉
牛油
醬油
糖
搞清楚
用方包夾塊豬扒係叫做豬扒三文治，烘底後叫豬扒多士。
香港包
澳門小食 |
真耶穌教會 | [ 粵語白話文 ] [ 廣東話拼音 ]
真耶穌教會係基督教五旬節教派之一，由中國人張靈生同魏保羅喺1917年創辦，20世紀初喺中國北京出現。呢個教會嘅目標係更正各教派對《聖經》嘅錯誤解釋，並且將拯救萬民嘅真福音傳遍世界，以便迎耶穌再嚟。而家主要分佈喺廣東、香港、臺灣、新加坡、日本、韓國同中國各地。真耶穌教會包括二十世紀初由、美國傳入嘅安息日會、信心會、神召會等教派嘅某些教義。佢哋亦強調相信獨一真神，反對三位一體教義；靠趕鬼禱告醫病，唔需要睇醫生同食藥。禮拜嘅時候，要求信徒跪低同聲祈禱，或者唱靈歌、跳靈舞。
十大信條
信耶穌：信耶穌乃係道成肉身，為咗拯救罪人代死喺十字架上，第三日復活、升天；佢係人類唯一嘅救主，天地嘅主宰，獨一嘅真神。
信聖經：信新約聖經同埋舊約聖經係神所默示嘅，為證明真道係唯一嘅根據，同埋信徒喺生活嘅準則。
信浸禮：信水浸係赦罪重生嘅典禮，必須由已經受水靈二浸嘅人，奉主耶穌嘅聖名，喺活水中幫受浸嘅人予以低下頭嘅全身浸禮。
信聖靈：信受聖靈係得天國基業嘅憑據，並以講靈言為受聖靈嘅明證。
信聖餐禮：信聖餐係為咗紀念主嘅死，同時領主肉、主血，與主聯合，能夠得永生，喺末日復活之典禮。要時常舉行，但一定要用無酵餅同葡萄汁舉辦嘅。
信安息日：信安息日係神賜福嘅日仔。但要喺恩典之下紀念創造同救贖嘅恩，並盼望來世永遠安息而遵守。
信得救：信得救係本乎恩，亦因著信。但必須依靠聖靈追求聖潔、實踐經訓，敬神愛人。
信審判：信主耶穌必定會喺世界末日，從天降臨，審判萬民；義人得永生，惡人受永刑。
信教會：信本會係耶穌基督藉晚雨聖靈所設立嘅，為咗復興使徒時代嘅真教會。
信洗腳禮：信洗腳禮係與主有分，同教訓相愛、聖潔、謙卑、服事、饒恕之典禮。對每一個受浸者，要奉主耶穌嘅聖名給予洗腳一次，至於彼此洗腳，必要時亦可行。
五大基本教義
五大基本教義為：洗禮、洗腳禮、聖餐禮、安息日同聖靈。
洗禮。認為洗禮除咗象徵與耶穌同死、同葬、同復活等意義之外，亦含有赦罪、重生、成聖同得救嘅實質功效。由於教會提倡「一神觀」，所以只奉耶穌嘅名為信徒施洗。喺受洗嘅時候，主張信徒以面朝下嘅低頭方式全身浸入水中。
洗腳禮。聖職人員要奉主耶穌嘅名為信徒行一次洗腳禮。主張洗腳禮係對主嘅愛同謙卑服事嘅表現，從而「與主有分」。
聖餐禮。每年舉行嘅次數不限。
安息日。認為喺星期六，所崇拜喺呢一日舉行。安息日係神喺萬物造成之時設立嘅。
聖靈。主張真正嘅教會必須得著聖靈嘅浸。教會認為神所應許嘅聖靈分兩次賜下：第一次喺使徒時代嘅聖靈稱為「秋雨」；第二次就喺末世主再臨前賜下，稱為「春雨」。唯有切望受聖靈嘅人先至有神嘅生命。受咗聖靈嘅信徒禱告時，會講方言同埋震動身體。
真耶穌教會簡介影片
真耶穌教會國際聯合總會
真耶穌教會台灣總會
真耶穌教會臉書官網
真耶穌教會喜信網路家庭
香港嘅真耶穌教會
真耶穌教會歷史史跡考
基督新教 |
政府新聞處 | 政府新聞處係香港政府專責處理公共關係嘅部門，作為政府嘅公共關係顧問，負責政府嘅出版、宣傳同埋新聞工作，係政府與香港同埋外國傳播媒介間溝通嘅橋樑。新聞處亦透過傳媒把政府政策向市民進行宣傳，同埋提高市民對政府工作嘅認識。
新聞處屬下設有本地公共關係科、宣傳同埋推廣科、香港以外地區公共關係科同埋行政科。現任新聞處處長係陳偉偉，另設有兩名副處長同埋6位助理處長，並有兩名新聞秘書，分別協助政務司司長同埋財政司司長處理對傳媒嘅工作。
本地公共關係科屬下嘅新聞組，新聞組負責向傳媒同埋公眾發放政府消息。而大眾傳播研究組則負責向政府各部門反映報章、電視同埋電台等傳媒發表嘅社論等意見。
香港政府新聞處
香港政府部門
香港傳媒 |
延喜 | 延喜係日本嘅年號，喺昌泰之後、延長之前嘅901年至922年期間。呢時代嘅日本天皇係醍醐天皇。
改元
昌泰四年七月十五日 因辛酉革命改元
延喜二十三年閏四月十一日 改元延長
出典
延喜年間要事
西元對照表
日本年號 |
網絡外部性 | 某一商品嘅消費具有網路外部性 (network externality)，若且唯若任一消費者消費該商品所產生嘅效用隨著該商品嘅消費人數嘅增加而增加，即係越多人用，嗰樣嘢就越有用。最典型嘅例係電話。
參閱
網路效果
外部性
經濟學 |
維他奶 | 維他奶係香港街知巷聞嘅飲品牌子。維他奶自1940年開始喺香港生產，到而家生產廠房已經遍佈中國大陸、香港、澳門、澳洲同美國等地。
維他奶現時由香港上市公司維他奶國際集團有限公司管理，公司亦以「維他」作為旗下其他飲品，包括果汁、牛奶、茶類飲品，汽水、蒸餾水同埋豆腐等產品嘅牌子。
歷史
維他奶豆奶由創辦人羅桂祥博士研製。羅桂祥希望能夠為香港一般家庭提供一種又平、蛋白質又豐富嘅嘢飲，用嚟代替價格貴啲嘅牛奶。有「中國之牛」稱號嘅大豆，含有豐富蛋白質、價錢又平，羅桂祥認為由大豆製成嘅豆奶，可以成為牛奶替代品，因此研製出維他奶。
維他奶豆奶於1940年4月3號面世，首間維他奶工廠位於香港島銅鑼灣記利佐治街，首日只賣出 6 支豆奶，賣港幣 6 仙。維他奶早期係由售貨員踩單車逐戶派送，加上早期維他奶冇經過消毒殺菌處理，產品容易變質，要即日飲，因此未受消費者歡迎，戰前每日大概賣到1,000支。
日治時期，維他奶工廠停工，香港重光後工廠恢復生產，並喺1950年搬去香港仔黃竹坑，除每日派送外亦透過零售商分銷方式銷售，1953年起，維他奶改以高溫加熱殺菌處理，唔使冷藏貯存，銷量開始大增，至 1950 年代中期已達每年1200 萬樽。最初維他奶推出嘅豆奶冇加工，1962年加入麥精維他奶，同年喺九龍觀塘工業區起新廠房。1987年新界屯門廠房落成，並成為集團總部。1994年3月30號，維他奶集團正式喺香港聯合交易所上市，首日股價大概 1.5 港元。同年喺中國廣東省深圳市嘅廠房正式投產。1998年，喺上海及美國麻省艾爾市嘅Nasoya廠房投產。
早期嘅維他奶以闊口牛奶樽售賣，後來改為裝汽水嘅玻璃樽。1975年首度從瑞典引入利樂包裝鋁箔紙包裝保鮮設備，加入 250 毫升嘅紙包裝，並以超高溫消毒，令產品可以擺多個月。1976年維他奶以「維他」牌子，推出一系列果汁飲品，其後又喺1979年推出檸檬茶同菊花茶等飲品。1984年推出375毫升大包裝，到1999年更推出小包裝嘅125毫升，方便啲細路去飲；現時更有355毫升鋁罐裝以及250毫升鐵罐裝出售。
由於維他奶推出時一直標榜自己嘅健康形象，以「點只汽水咁簡單」嘅口號作招徠，故此唔少校規比較嚴嘅學校亦破例畀維他奶喺學校小賣部寄賣。喺學校賣嘅維他奶一般係玻璃樽裝。喺寒冷嘅冬天飲小賣部賣嘅熱維他奶，係唔少香港人嘅童年回憶。
廣告宣傳
維他奶曾經推出過幾個有特色嘅廣告。喺1950年代，維他奶推出過一系列嘅口號去賣佢營養豐富嘅優點：
維他奶令你更高
維他奶令你更強
維他奶令你更健美
喺1970年代，廣告人紀文鳳為維他奶創作新廣告口號，佢初時用自己嘅口頭禪「我唔簡單嫁」寫咗「唔止汽水咁簡單」，嚟話畀人聽維他奶比汽水更健康，顧嘉輝創作廣告歌時，負責填詞嘅黃霑建議將「唔止」改為「點止」，話唱出來會更響亮，結果廣告大受歡迎，「點止汽水咁簡單」更成為日常用語。後來維他產品亦好多時會用電視等媒體作宣傳：1993年，維他奶嘅電視廣告《鄉情》，由陳浩民主演主唱，而首歌曲就係用林子祥唱嘅「誰能明白我」；故事話有個爺爺橫過鐵路路軌幫個孫買維他奶，情節好似朱自清寫嘅文學作品《背影》中阿爸幫個仔買桔嘅故仔，用人情味去吸引觀眾注意。
維他奶廣告嘅路線開始比較創新大膽。喺1990年代後期，維他檸檬茶用過維園阿伯做電視廣告嘅主角。喺2000年嘅電視廣告入面，維他奶用復古嘅教育電視風格嚟幫一啲上一代常用嘅詞，例如「搭訕」、「凍柑」等等嘅非正統字典解釋嚟吸引後生仔注意。2002年，維他純蒸餾水嘅廣告，就用咗律師同埋「波士」嚟做主題。喺2003年，維他奶出咗新口號「維他奶至緊要得你開心」，電視廣告就用咗偷拍手法，當顧客拎起一包特製嘅道具維他奶嗰陣就會發出笑聲，嚟話畀觀眾知維他奶為顧客帶嚟歡笑。
2008年，維他奶改咗包裝，新口號係「一小步 一進步」。
生產設施
而家，維他奶喺世界多個國家都有工廠，包括香港屯門、中國深圳同埋上海、重有美國麻省艾爾市同澳洲維多利亞省。
香港屯門間廠喺1987年落成，面積34,000平方米，有生產線、總辦事處、產品發展、工程部等等唔同嘅部門。香港同深圳嘅廠房都得到ISO9001品質認證。
環保政策
空樽循環再用
維他奶曾經同香港兩間連鎖便利店7-11同埋OK便利店合作，推出維他奶空樽回收計劃。便利店會為每個退回嘅維他奶空樽回贈港幣5毫至1蚊，計劃獲得香港環保組織地球之友嘉許，地球之友亦希望其他飲品生產商推出類似嘅回收計劃。
無基因改造成份
根據香港綠色和平組織嘅報告，維他奶同一啲著名乳製品生產商同樣被標籤為「綠色產品」，因為產品不含基因改造成份。
維他奶變味事件
1995年10月，有顧客投訴維他奶飲品有類似火水味，維他奶回收市面上同類產品。
1995年12月至1996年2月期間，有3名顧客飲咗未過期嘅麥精維他奶，發現有酸味，在傳媒報導事件後，維他奶嘅深圳廠房停產以及回收全部8百萬包紙包豆奶產品。但其後仍然有兩名顧客發現維他奶產品有酸味，結果維他奶香港屯門廠房亦全面停產，並回收所有包括豆奶及其他飲品。截至1996年1月16號，回收嘅產品達到1300萬包。
事件發生後，香港衛生署對維他奶進行多次抽樣檢驗，喺51個樣本中，細菌含量以及各樣成份都冇超出標準，但為咗維持消費者嘅信心，維他奶決定請瑞典籍專家去香港廠房作詳細調查。調查發現問題源自包裝機，為確保產品質素，維他奶要將成條生產線拆除及重新組合。其後事件獲得解決，維他奶產品冇再發現有酸味。
參考
《維他奶的故事》，維他奶集團網站
《2005/2006年報》，維他奶國際集團有限公司
《港曾發生「酸奶」事件》，大公報，2005年6月2號
《When Milk Turns Sour: Lessons in Crisis Management From a Hong Kong Beverage Maker》，Alejandro Reyes & Law Siu Lan, Asiaweek，1996年1月26號
《新浪維他奶專題》，維他奶不良歷史事件
維他奶國際集團有限公司
Vitasoy USA Incorporated
Vitasoy Australia Products Pty. Ltd
維他天地
維他奶飲料網站
維他奶產品廣告
從豆奶到普洱 - 香港記憶
豆奶
香港嘢飲
香港牌子 |
島 | 島指完全被海、河、湖等水體包圍嘅陸地。又有叫洲、嶼、山、星等等，字義相近，亦有分別，地域習用唔同。廣東話地名，多數用洲。如香港嘅長洲。受中國近代政權統一影響，有啲改以島為尾。學術上多稱島。
洲經佛教，引伸到大洲，畀大洋包圍。如今世界七大洲概念，歐洲、亞洲，由此而來。
名
洲名，受地域，起名族羣，洲形，時局，政治變更，而有所變化。
洲
洲最初寫州，甲骨文已有，水中地咁解。古文明，由耕田發展出來，養起眾多人，多數江邊水邊，州就係川中地嘅形態，水中可居嘅地方。之後州字加義，轉為地域分野。於是另造新字洲，以示原意。
洲做地名，廣東有好多，如電白有竹洲。上下川附近有漭洲。珠海有香洲。零丁洋有三板洲。香港有坪洲、長洲、昂船洲、菓洲。廣州黃埔原有章洲。大鵬灣專洲。福建泉州，有湄洲。
佛教講世界，有四洲，浮喺水上，即四大洲。翻譯西洋世界分野，如亞洲歐洲，亦參攷佛教概念而來。
字
《說文》
州。水中可居曰州。周遶其旁，从重川。昔堯遭洪水，民居水中高土，故曰九州。《詩》曰：在河之州。一曰：州，疇也。各疇其土而生之。
島
島，原寫㠀，上鳥下山，島指海中住得嘅山。有異寫嶋。現今外國名多繙為島。
字
《說文》
㠀。海中往往有山可依止曰㠀。从山，鳥聲。讀若《詩》曰：蔦與女蘿。
嶼
嶼，意思同島一樣。但通常指細啲。福建話常用，如鼓浪嶼、糖嶼，廣東話少用。香港有大嶼山，但嶼字可能另一啲字訛變。
字
《說文》
嶼。㠀也。从山，與聲。
山
山，海水之州都係山，中國古輿圖常見。廣東有零丁山、萬山、七星山。福州有馬祖山。浙江臺灣，以及東海，多叫山，如舟山。
星
星，通常幾個洲為一組，如七星，九星等。
簪或針
簪或針，好細嘅洲，細到石咁，如大星簪。
沙
沙，水上浮出來嘅沙洲，多數喺江口。如萬頃沙。亦有南海大洋中積沙地。
礁
礁，水面見到嘅石，沉低過水面，就係暗礁，福建嗰面常用，如將軍礁。現今學術亦用，如珊瑚礁。
其他
近代學術跟日本，通稱島為多，按西洋意思，繙有羣島、列島。另有火山島，人工島。
半島
安全島 |
行政長官 | 行政長官，分別根據兩本基本法，係中華人民共和國嘅特別行政區嘅元首同政府首長，又叫做特別行政區首長，簡稱特首。
有關文章
香港特別行政區行政長官
澳門特別行政區行政長官
中華民國
海南特別行政區行政長官
台灣省行政長官
北韓
新義州特別行政區行政長官
政府首長
元首 |
金山阿伯 | 金山阿伯係清末民初時嘅一種現象。金山阿伯係指嗰啲生活喺廣東地方，因為搵唔夠錢畀家人生活，要出洋到舊金山或新金山做苦工，掘金礦。因為美加澳都排華，立例唔畀女眷跟埋去，所以留響金山嘅男人都變成單身寡佬。當佢哋辛辛苦苦慳埋慳埋好多年，終於蓄到咁上下錢，已經變咗年老阿伯，另外有講法係話啲人響外國做到老先返嚟，唔一定指單身寡佬。響呢個時候佢哋返中國娶老婆。中國人就叫佢哋做金山阿伯。
中國史 |
無厘頭 | 無厘頭，原本成句或者係「莫釐頭尻」。「尻」字最原本係解䊆屁股嘅骨——「說文解字：尻，臀也。」。而「無厘頭尻」原意係指啲人頭尾不分，亂晒大籠，唔知做乜，後尾因為個「尻」字等同㞗字發音相同，所以先畀人用嚟噉用。其實原本呢個字係粗口, 但係因為冇人注意,而且聽落去都唔似,變成咗一個流行話。
另一個可能來源係來自無來頭，即係唔知邊度來。
依家嘅「無厘頭」，意思同樣係鬧人講嘅嘢同埋做嘅事不知所謂，無聊到冇人有，又或者發生咗嘅嘢根本搞唔清來龍去脈，令到人一頭霧水。後來「無厘頭」呢三個字喺香港嘅電影入面出現，於是乎廣泛咁傳揚開嚟，甚至成為一種電影風氣，繼而影響埋社會意識形態，有所謂「無厘頭文化」。
無厘頭文化嘅特色係經常將講嘢嘅字詞誇張咁演釋，或者講埋晒啲同主題風馬牛唔喇更嘅嘢，有時講緊嗰陣重要配合埋啲誇張嘅形體或者面部動作，目的係要令原本好簡單嘅說話或者訊息兜個大圈，搞到啲人唔知唔明一味得個估字。
香港著名電影藝人周星馳好擅長呢種誇張嘅演釋，佢將無厘頭呢種意識形態喺電影電視裏面大肆發揮，變成一種喜劇元素；睇返喺佢初期嘅電視或者電影作品裏頭，經常都會出現無厘頭嘅說話同埋形體動作嚟引人笑，於是就俾大眾公認為無厘頭文化嘅祖師爺。
因為周星馳嘅影響，而家「無厘頭」呢個詞亦都畀國語用咗去，喺粵語以外嘅語言都會用到呢個詞。
時至今日，「無厘頭」呢三個字雖然都重係一個貶義詞，但因為後面嗰個「尻」字慢慢咁俾人淡忘棄用，經過日子同埋社會形態嘅洗擦同打磨之後，基本上已經冇乜攻擊性，脫離咗粗俗語言嘅行列而成為一個普通嘅形容詞。
其他「無厘頭」
雖然話「無厘頭」無冇點話清楚佢嘅定義，正因為噉，所以呢個詞成日俾人亂咁用。
BBC:周星馳談無厘頭
俗語
廣東俗語
香港文化 |
拉丁文 | 拉丁文係印歐語系嘅一種語言。由古羅馬嗰陣到18世紀，佢係成個歐洲嘅共通話。
起源
拉丁文，原本係喺而家意大利半島上邊，一個小地方拉丁山裏面，古代拉丁人嘅話。拉丁人之中一班人起咗個城市叫做羅馬。後尾，由於喺嗰個地方興起嘅羅馬共和國同埋羅馬帝國統治晒成個地中海地區，因此拉丁文成為咗成個地區共通話。羅馬帝國雖然喺公元5世紀滅亡，但係之後喺歐洲有好大影響力嘅羅馬天主教會，都將拉丁話作為佢嘅官方話。因此成個中世紀同埋之後到18世紀，成個歐洲嘅上層人士亦都用拉丁文交流。而家，雖然淨得梵蒂岡一國仍然用拉丁話，但好多學術用語例如生物學同法律入便都有用拉丁文做字。
影響力
印歐語系入邊嘅一個大語族－－羅曼語族，亦都係嚟自拉丁話，其中包括好多人都用緊嘅法文、西班牙同意大利文。
拉丁話主要係用拉丁字母寫。
數字 |
物理學 | 係自然科學嘅一門。物理學主要研究嘅係宇宙嘅基本組成要素：物質、物質喺時間同空間入面嘅運動、以及好似係能量或者力呢啲概念都係物理學嘅研究題目－細至構成物質嘅基本粒子，大至成個宇宙，都係物理學嘅研究範圍。物理學會透過分析同發現宇宙最基本嘅定律嚟去了解宇宙係點樣運行嘅，而且因為宇宙入面嘅嘢幾乎冚唪唥都會受制於呢柞定律，物理學可以話係自然科學之中最基本，覆蓋面最廣嘅。
一條物理定律通常會用數學方程式嚟描述宇宙入面嘅某啲普遍嘅現象。舉幾個出名嘅例子說明：
牛頓第二定律：－「一件物件受嘅淨力」等如佢嘅質量乘佢嘅加速度；
歐姆定律：－「經過兩個點之間嘅電壓」等如「兩個點之間嘅電流」乘「兩個點之間嘅電阻」。
狹義相對論當中嘅時間膨脹：
－簡單講，「一個移動緊嘅觀察者所經過嘅時間」等如「一個靜止嘅觀察者所經過嘅時間」除以「1 減移動觀察者嘅速度嘅二次方除光速嘅二次方」嘅開方。
... 等等。
物理學係其中一門歷史最悠久嘅自然科學：物理呢家嘢喺成 2,000 年之前嘅古希臘已經有人喺度研究；雖然係噉，喺一至廿世紀嘅大多數時間，物理學都俾人睇成自然哲學一門，要去到成 17 世紀左右，科學革命打後，物理學先至自己分咗出嚟做一門獨立學科，而到咗廿一世紀，物理學嘅蓬勃發展令物理學下出咗好多子領域，而呢啲子領域所做嘅研究好多時都高度專化到彼此之間難以溝通。
物理學嘅悠久歷史表示，佢同好多科學領域都有住密切關係：首先，物理學同數學之間緊密合作，因為物理定律往往都係要用數學方程式嚟表達先至夠精確；而且其他自然科學－包括化學、生物學、同地球科學等－研究嘅對象都係會遵守物理定律嘅，所以好多科學家都會同物理學家合作搞跨學科研究；另一方面，物理學亦都同各門嘅工程學有啦掕，好多科技上嘅發明都要靠物理學知識上嘅創新先至整到出嚟。總體嚟講，物理學喺科學界裏面係一個好緊要、好有影響力嘅學科。
詞源
物理學喺現代英文嗰度係 physics，呢隻字係由 1715 年開始俾用英文嘅人攞嚟指「對能量同物質嘅特性嘅研究」嘅；而物理學喺希臘文嗰度個名係 φυσική。英文同希臘文呢兩隻字嘅源頭都係古希臘文名詞 ta physika，呢隻字意思係自然嘅事物噉解。
喺眾漢文入面，「物理」呢隻詞歷史悠久，最早可以喺戰國時期嘅佚書《鶡冠子：王鈇篇》嗰度搵到－「願聞其人情物理所以嗇萬物與天地總與神明體正之道。」不過喺呢度，物理指嘅係「所有事物嘅道理」，而唔係「研究能量同物質嘅自然科學」。打後喺三國時期，楊泉著有《物理論》，係最早書名嗰度有「物理」呢隻詞嘅著作，及後 15 世紀嘅江西學者方以智受到西人嘅影響，撰寫咗百科全書式著作《物理小識》，而喺呢啲地方，「物理」嘅含義已經演化成學術之理，包括咗自然科學嘅各個領域同人文學嘅部分領域。不過要留意嘅係，大中華地區同西方一樣，喺現代前嘅時期並未有將「研究能量同物質嘅自然科學」視為一個獨立嘅領域。
喺 19 世紀晚期，西方科學傳入大中華地區。呢個時候嘅唐人翻譯者好興將 physics 譯做格致學或者格物學，源自「格物致知」－呢隻詞源自於《禮記．大學》：
－句嘢用廣東話講就係「如果要增進知識，實要窮究事物嘅道理，唯有窮究事物嘅道理，先至可以增進知識。」呢句話指出明瞭事物係增進知識嘅關鍵方法，而喺物理學當中，研究者成日會用觀察、模擬、實驗同埋[[演繹推理]等嘅方法嚟獲得知識，所以一般都認為將 physics 翻譯做漢字詞彙格致學或者格物學有道理，不過呢個嗌法並冇廣受採用，最後大中華地區主流始終係以物理學稱呼「研究能量同物質嘅自然科學」。
物理學哲學
基本哲學
物理學哲學係科學哲學嘅一門，指哲學家同物理學家對於「物理學應該點搞」嘅一啲睇法。喺呢方面，物理同其他科學領域一樣，會跟足科學方法嚟去研究物理法則。物理學界會：
根據手上已知係真嘅事實，諗一啲理論出嚟，呢啲理論通常係用數學模型嘅方式表達嘅；
跟手就靠邏輯性嘅思考，去諗吓呢柞理論會做點樣嘅預測；
然後就做實驗同觀察嚟攞數據，驗證吓個理論嘅預測係咪真確；
如果數據顯示，個理論係做唔到準確嘅預測嘅話，就要一係根據攞到嘅數據睇吓個理論要點改先可以令佢做到準確啲嘅預測，一係就要諗新理論取代舊理論。
上述嘅過程會係噉不斷重複，直至手上嘅理論做得到完全準確嘅預測為止－於是乎物理學就有持續嘅發展，做到愈嚟愈準確嘅預測。到咗現代，物理學經已有龐大嘅理論體系，有多個理論解釋各種嘅物理現象，而呢啲理論每個都閒閒地俾物理學家重複驗證過上百次－非常經得起考驗，所以學界一般認為呢啲理論係有返咁上下正確嘅模型－能夠充分噉描述現實。而且物理學家仲會不斷噉去搵新嘅現象研究，睇吓呢啲理論能唔能夠解釋新現象，又或者使唔使諗新嘅理論。
喺物理學研究當中，物理學家仲會有分工：理論物理學專門負責諗理論，而實驗物理學專門負責設計新穎嘅實驗方法，嚟驗證前者諗出嚟嘅理論，兩者相輔相成。理論家諗嘅理論會話到俾實驗家聽，跟住落嚟要驗證啲乜假說同埋有啲乜可能性係未俾人發掘到嘅，而實驗家又會為理論家提供實驗數據－呢啲數據有陣時仲可以刺激理論家諗新嘅理論出嚟。物理學嘅呢兩方面仲擴展咗工程學同科技上嘅進步：涉及實驗物理研究嘅物理學家喺做實驗嗰陣，往往要用到好似係粒子加速器或者激光呢類先進嘅架生，所以實驗物理研究令工程師有誘因嘗試諗一啲新器材出嚟，而嗰啲做應用研究嘅物理學家又好多時會轉去喺科技行業嗰度做嘢開發新科技。
哲學影響
物理學嘅研究成日會影響返哲學轉頭：物理學上嘅發展會啟發哲學上對於「宇宙到底係啲乜」同「時間到底係啲乜」等嘅觀念有所改變；例如係量子力學噉，好似法國博學者拉普拉斯噉嘅 19 世紀科學家普遍都仲係相信古典嘅決定論－決定論係一種宇宙觀，認為每一件事嘅起因都係打前時間點嗰陣發生嘅事件，當中拉普拉斯認為只要人知道嗮宇宙喺某一個時間點嘅狀態同所需嘅物理定律，就會有能力完美噉預測跟住落嚟會發生乜嘢事。
不過後嚟量子力學嘅研究發現，宇宙入面有啲現象係本質上就有隨機性嘅，即係話就算一個人知道嗮宇宙喺某一個時間點嘅狀態同相關嘅物理定律，都會有啲現象係佢冇辦法完美準確預測嘅－所以家吓啲物理學家都好少可仲會堅定噉信古典決定論呢種世界觀，或者至少會諗吓有冇啲新版本嘅決定論。
遠古物理學
物理學嘅歷史好悠久：物理呢家嘢早喺公元前 6 世紀嘅古希臘嗰陣經已有人喺度研究；當時嗰啲古希臘哲學家好興思考宇宙嘅本質等嘅課題，會喺度為「乜嘢係物質」等嘅問題作理論性討論，當中公元前 5 世紀嘅德謨克利特提出原子論，主張宇宙萬物都係由好細粒嘅原子組成嘅，而呢個諗頭喺 2,000 年打後俾現代物理學家證實係真確；後嚟物理研究喺中世紀嘅歐洲同伊斯蘭世界都有繼續發展，亦都出咗唔少有睇頭嘅諗法，例如係由一班阿拉伯人同波斯人學者所出版嘅《光學之書》，就有提出一啲連現代光學都仲會用嘅概念。總括嚟講，早期嘅物理理論有唔少都俾現代研究證實咗係錯嘅，但上述例子顯示，早期人類的確有零散噉出一啲經得考驗嘅物理理論。
不過喺 15 世紀之前嘅世界，世人並冇將物理學當做一門獨立嘅科學領域。例如西人直至中世紀結束為止都一路將「對能量同物質嘅研究」歸做自然哲學嘅一門－將呢啲研究同對物質成份嘅研究以及對生命體嘅研究包埋一齊做一個領域。
古典物理學
物理學知識喺 15 至 19 世紀期間嘅歐美地區有重大嘅躍進，而呢個時期嗰套物理學理論就係所謂嘅古典物理學。「古典物理學」一詞可以指廿世紀之前嘅物理學，而狹義上係指 15 世紀晚期至 19 世紀晚期嘅一柞物理理論；當時嘅西歐喺各門嘅科學上有咗重大進展，出咗好似牛頓等嘅大科學家以及一套完整嘅科學方法思想，開始全面噉運用數學模型描述物理學所研究嘅現象，產生咗好多到咗今日都仲有用嘅理論同概念－呢啲物理理論可以喺一般地球環境下做非常準確嘅預測。另一方面，西人亦都係喺呢個時期開始將物理學視為一個獨立領域嘅。
古典物理學包含咗三大重要理論：
古典力學：由牛頓等人搞起嘅一套理論框架；呢套理論假設咗伽利略式相對性，會運用牛頓運動定律等嘅少數幾條定律嚟描述物件喺空間入面嘅郁動，喺一般地球環境下可以做到好準嘅預測。古典力學當中比較重要嘅定律有以下呢啲：
牛頓第二定律：
；「一件物件受嘅淨力等如佢嘅質量乘以加速度」，呢條定律又可以寫做
； 係指動量，而 係動量隨住時間改變嘅率。
由古典力學嘅推論嗰度仲可以帶出動能嘅概念，一件物件帶嘅動能可以用以下呢條式表達：
，當中 係件物件嘅速度。
古典電磁學：建基於古典力學，用古典力學嘅方法嚟分析帶電荷物件嘅郁動，以及呢啲郁動會點樣影響電場同磁場；古典電磁學包括咗麥士維方程組－由麥士維諗出嚟、用四條方程式解釋嗮電磁現象嘅理論。以 表示電場， 代表磁場，用微分方程寫嘅話：
高斯定律：
；簡單啲用口常用語講，即係「電荷嘅存在會產生電場，而一個封閉表面嘅電通量同電荷量成正比」。
高斯磁定律：
；用口常用語講，即係「當一個磁偶極產生磁場，成個空間嘅磁場總和會係 0」。
法拉第電磁感應定律：
；簡單啲講就係「當一個空間有磁場改變嗰陣，就會產生電場」。
安培定律：
；簡單啲講就係「穩定嘅電場或者電場改變會產生磁場」。
上述呢柞定律仲可以攞嚟分析光等嘅電磁波嘅行為。
熱力學：用幾條熱力學定律解釋能量相關現象嘅理論：
能量守恆定律：
； 指一個封閉系統嘅能量改變， 指以熱形式供俾個系統嘅能量，而 指個系統作喺周圍嗰度嘅熱作功－簡單講就係，「一個封閉系統嘅能量改變等如佢吸嘅能量同釋放嘅能量嘅總和，能量唔會無端端多咗或者少咗」。
熱力學第二定律：
，呢個 係熵；簡單講，意思係兩個互相有能量交流嘅系統梗係會傾向最後變成平衡嘅狀態。
... 等等。
古典物理學喺廿世紀前取得巨大嘅成功，而且當中嘅某啲諗法助長咗決定論嘅思潮：由呢柞理論組成嘅世界觀能夠解釋同預測大部份用肉眼觀察到嘅物理現象，而且呢啲理論做起預測嗰陣嘅誤差好細，勁到有物理學家仲揚言話呢套理論框架有能力解釋嗮所有嘢，未來嘅物理學家將會冇嘢做；除此之外，古典物理學好多諗法都同古典嘅決定論相容－呢個理論框架冇本質上隨機嘅現象，所以好多當時嘅哲學家同物理學家都認為，宇宙喺本質上係合乎決定論嘅－佢哋相信喺任何一個時間點，喺一個封閉系統入面，只要人完全知道嗮嗰個系統嘅狀態，就會有能力完全預測個系統下一刻所有部份嘅狀態，而人做唔到呢樣嘢純粹係因為技術問題搞到佢哋做唔到完美嘅量度。呢種世界觀係所謂嘅機械鐘宇宙－佢哋話一個噉樣嘅宇宙就好似一個機械鐘噉，係一部完美噉跟住物理定律嚟行嘅機械。
現代物理學
現代物理學廣義上係指廿世紀起始嘅一套物理學理論：廿世紀初嗰陣，物理學界發現咗一啲打前嘅古典物理學理論解釋唔到嘅現象，於是有愛因斯坦同普朗克等一班有才華嘅物理學家合作諗出咗一啲新嘅理論。呢啲理論嘅特徵係，佢哋放棄咗一啲古典物理學當中有問題嘅假設，例如古典物理學假設咗能量同質量係兩樣獨立嘅嘢，而量子力學就放棄咗呢個諗法。狹義上，現代物理學嘅理論框架主要包括咗以下嘅理論：
量子力學：講原子同原子啲組成部份嘅理論，並且提出咗一個重要嘅諗法－所有物質都可以想像成波動，例如量子力學嘅呢條式：
；
呢條式當中嘅 係波長， 係普朗克常數， 係嚿物質嘅動量，而動量等如嚿物質嘅質量乘速度；呢條式顯示，一件物件可以同時具有波長以及質量－打破咗古典物理學嘅假設。
狹義相對論同廣義相對論：放棄咗絕對時空嘅諗法，探討時間、空間、同萬有引力呢啲嘢之間嘅相互關係嘅理論，好似係狹義相對論當中講嘅時間膨脹現象噉：
；
呢條式講嘅係，「一個移動緊嘅觀察者所經過嘅時間」等如「一個靜止嘅觀察者所經過嘅時間」除以「1 減移動觀察者嘅速度嘅二次方除光速嘅二次光」嘅開方；呢條式顯示，兩件物件可以因為有相對速度而過嘅時間唔同－破除咗絕對時空嘅假設。
呢啲理論解釋得到好多古典物理學理論解釋唔到嘅實驗結果，例如係：
光電效應；
黑體輻射，古典物理會推出紫外災變；
氫原子能夠存在，而佢嗰粒電子唔會喺 0.000000000001 秒之內撞落去粒質子嗰度。
... 等等。
量子力學
量子力學呢套理論嘅其中一個基本諗法係：
以光電效應實驗做例子：想像有場實驗佈置似幅附圖噉；19 世紀嘅物理學上已知某啲金屬對可見光同 UV 等嘅電磁波敏感，畀電磁波射到嗰陣會有電子由嚿金屬嘅表面嗰度射出嚟；而家想像實驗者駁好嗮電極，射一束頻率 嘅電磁波落嚿金屬度，當中
發射極係射電子嗰嚿金屬；
光電子係發射極因為界光射到而射出嚟嘅電子；
A 係量度股電流有幾勁嘅架生；
實驗展示，發射極入面嘅電子的確會吸收能量，掙脫佢哋所屬嘅原子，喺個電路入面流動，產生電流。
不過實驗者搵到嘅結果，由古典物理學嘅角度有啲怪異：光電效應實驗入面有一個閾值頻率 －
如果 ，無論束光強度幾高都唔會有任何電流產生，
但如果 ，噉就算束光強度好低，都照樣可以有光電子產生，
當時嘅新進物理學家就提出咗個革新性嘅諗頭，話噉係因為啲能量係論件計嘅：光係論件計、冇得再砍件嘅能量；而一束光入面每「件」能量嘅大細同條光束嘅頻率成正比，
喺呢條式入面， 係粒光子嘅頻率。如果束光嘅頻率太低，每一「件」能量就會細過頭，搞到粒光子撞落粒電子度嗰陣，唔能夠傳達足夠嘅能量，畀粒電子掙脫佢所屬嗰粒原子。噉就成功解到光電效應。
「光嘅能量唔係斬幾細件都得嘅」呢個諗法亦都表示，光具有「有限分得」呢個本嚟認為係物質先有嘅特性。
相對論
另一方面，相對論亦都係喺廿世紀早期崛起嘅。當時嘅物理學界俾幾個謎團困擾，其中一個係緲子之謎：緲子係一種特殊粒子，佢哋由地球地面以上幾公里嘅大氣層嗰度以超過光速 90% 嘅速度飛落地面。一般嚟講，緲子嘅半衰期淨係得 2.197 微秒左右。根據古典物理學，如果一粒緲子以光速 99% 嘅速度飛向地面，佢大概率只會飛大約 650 米咁長距離－跟住喺下一刻佢就會消失。但出乎意料嘅事實係，非常之多嘅緲子依然可以飛超過 650 米咁長距離，撞落地球表面，俾地表嘅感應器探測到－呢點同古典物理學作嘅預測唔夾。
愛因斯坦喺呢段時期提出咗狹義相對論。呢個理論框架假設咗一樣嘢：無論一個觀察者嘅速度係點，佢所見到嘅光速都會係一樣嘅；由呢一點當中，愛因斯坦推導咗一柞公式出嚟，描述時間同速度之間嘅關係，包括咗時間膨脹嘅概念。根據時間膨漲，一件物體郁動速度趨近光速嗰陣時，佢過緊嘅時間會變慢，而嗰件物體過緊嘅時間同佢嘅速度之間嘅關係可以用一條方程式嚟表達：
；當中 代表光速。
呢條式解釋得到緲子之謎：根據狹義相對論，當一粒緲子以光速 99% 嘅速度飛行嗰陣，佢過緊嘅時間會變慢－令佢可以喺自己消失之前飛到超過 650 米嘅距離。後嚟啲物理學研究者用條式計咗一計，發現呢條式真係準確噉預測到緲子嘅行為，為愛因斯坦個理論提供咗實證支持。
現代衝擊
現代物理學個理論框架顛覆咗好多當時物理學界嘅固有諗法，令物理學界發現古典物理學查實係一套唔完整嘅世界觀－雖然古典物理學喺好多場合度都仲係有用，但係喺某啲情況下就會失效。一般嚟講，物理學界認為喺當研究嘅對象
明顯大過原子；同
速度明顯低過光速；
嗰陣時，古典物理學先至會啱用。根據條時間膨脹方程式，一件嘢郁動速度明顯低過光速嗰陣、 就接近零－於是乎件嘢過緊嘅時間就近似外界嘅時間。
另一方面，量子力學入面「光係一束束嘅能量」呢個諗頭源自波粒二象性嘅諗法。呢個諗法指出，微觀粒子同時會有波動同粒子嘅特性。例如係光噉，光喺古典物理學當中俾人當係波動嘅一種，而唔係物質；但量子力學就話，光有某啲粒子先至有嘅特性－好似係光電效應所顯示咗嘅「冇得砍件」呢樣特質。而事實係，後嚟嘅實驗又發現咗，電子－本嚟俾人認為係粒子嘅一種－都好似波動噉樣、曉得繞射。於是乎就產生咗一個問題：本嚟物理學界諗住波動同粒子－能量還能量，物質還物質－係完全唔同嘅兩樣嘢，但而家知道咗之前認為佢係粒子嘅嘢可以出現好似波動噉嘅行為，而之前認為佢係波動嘅嘢可以出現好似粒子噉嘅行為，噉到底代表咗啲乜？
哥本哈根詮釋係廿一世紀初最常見嘅量子力學詮釋。根據呢個詮釋，一粒粒子嘅波動係表示緊嗰粒粒子喺唔同位置嘅機會率－喺做量度前，粒粒子會喺空間入面有個波動，每個位置嘅波動大細表示「嗰粒粒子喺嗰個位嘅機會率」，當一粒粒子喺某個位置有大幅度嘅波動嗰陣，噉就表示佢有好大機會喺嗰個位置嗰度，而如果佢喺某個位置嘅波動幅度細嘅話，即係表示佢喺嗰個位置嘅機會好細。當有個觀察者做量度嗰陣，個波動會崩塌，然後粒粒子會出現喺其中一個位置。呢個諗法好大膽，而且又引致一個問題：如果呢個詮釋係啱嘅，噉即係話宇宙入面至少有一啲現象喺本質上係隨機嘅。呢點令到古典嘅決定論大受打擊。到咗今日，雖然仲有唔少物理學家詏緊應唔應該接受哥本哈根詮釋，但一般都認為古典嘅決定論已經崩潰－現代物理學改革咗世人對宇宙本質嘅了解。
同其他領域嘅拏褦
同數學
"Mathematics is the language in which God has written the universe."
Galileo Galilei
物理學同數學相輔相成：數學係研讀物理學必備嘅工具之一，包括幾何學、代數學、同微積分等方面嘅概念喺物理學理論入面成日會用嚟表達變數之間嘅關係－首先，重要嘅物理學理論冚唪唥都會為求簡潔清楚而會用數學方程式嚟表達。而且靠住呢啲數學工具，物理學研究者有得用推理嘅方去由舊嘅理論嗰度推導出一啲新嘅理論。因為噉，有志做物理學研究嘅人基本上一定會讀返咁上下程度嘅數學，仲會嘗試將數學上嘅新知識應用落去物理學思考當中。
數學喺物理學入面嘅角色唔淨只係推導同計算嘅工具咁簡單：數學語言係一種抽象語言，唔似得自然語言－數學語言每個符號都有好精確嘅定義，可以準確噉表達物理學上嘅諗法；相比之下，如果吓吓都係用自然語言講物理定律同理論，好多地方可能會有歧義性等嘅問題。數學語言嘅精確性令物理學家可以用佢哋啲算式做精確嘅預測－令到佢哋柞理論更加具有可否證性。
對於數學喺物理學當中嘅重要性，伽利略喺佢 1623 年出嗰本書《分析者》裏面噉講：「喺我哋眼前嘅宇宙呢一本巨著嗰度，寫滿咗精彩無比嘅哲理。但如果我哋唔學識宇宙嘅語言，唔能夠理解當中嘅符號，噉我哋就絕對冇可能識得呢本巨著嘅內容。呢本巨著係用數學語言寫嘅，內在嘅符號係三角形、圓形、同其他幾何圖樣。冇咗呢啲語言同符號，我哋絕對冇辦法識得當中任何一個字，我哋就會好似係喺黑暗迷宮入面嘥時間漫遊嘅流浪者。」
應用
第啲科學
物理學係一門純科學，但物理學上嘅發現對第啲科學領域嚟講可以好有價值：物理學目的在於探索大自然嘅奧秘，搵出大自然當中前所未知嘅法則；而物理學係純科學當中嘅基礎科學－物理學所研究嘅變數，好似係速度、時間、同質量等，係宇宙入面絕大多數事物都擁有嘅屬性，所以物理學上嘅理論同定律會適用於宇宙嘅絕大多數事物；第啲自然科學－例如化學、地球科學、同生物學－研究嘅事物都會遵守物理定律，而呢啲領域嘅理論同定律多數都唔會適用於物理學研究，好似係生物學噉，生物學研究有生命嘅嘢，所以生物學上嘅理論同定律只會適用於有生命嘅嘢，但物理定律所掌控嘅事物就包含嗮生物同非生物－物理學上嘅定律能夠掌控生物學嘅研究對象，而生物學上嘅定律唔會掌控物理學嘅研究對象。
呢一點意味，物理學嘅理論同定律成日會俾人攞嚟解釋第啲科學領域研究嘅現象，但物理學唔需要第啲領域嘅理論同定律。例如神經科學上嘅基於電導模型噉，就運用咗古典電磁學上電路、電壓同電流等嘅概念，用以下嘅簡化模型剖析神經細胞點樣用微電傳達訊號，將一粒神經細胞抽象化噉想像成一個噉樣嘅簡單電路：
工程學
工程學泛指運用科學知識創造新科技以及設計有經濟價值嘅產品嘅領域，包括機械工程學同建築學等嘅領域，而物理學嘅知識對現代工程學嚟講不可或缺。例如係工程學上對鐘嘅研究噉，鐘係指用某啲能量計時間嘅機械，所以整鐘需要有一啲有固定週期嘅物理過程先會整得到，而 17 至 19 世紀期間好常見嘅擺鐘就用咗簡諧運動呢個古典力學現象嘅原理。根據古典力學上對簡諧運動嘅研究，如果有一個左右兩邊揈嘅鐘擺，只要個鐘擺揈嘅幅度有返咁上下細，個鐘頭嘅週期可以用以下呢條式計：
；
呢條式講嘅係，週期取決於三個數－、、同 ，當中圓周率係常數， 喺地球上會係常數，而 要維持不變好容易－即係話一個噉嘅鐘擺嘅週期會係一個恆定不變嘅數值，於是人就可以靠數住個鐘擺擺咗幾多次嚟計時間，例：設計一個鐘，個鐘擺條繩嘅長度 設好咗，令個鐘擺會每 1 秒擺一次，如果個鐘擺有用齒輪等機制駁落去一支秒針嗰度，就會做得到用個鐘擺計時嘅效果。
子領域
物理學係其中一門最歷史悠久嘅科學。初頭物理學冇話分乜嘢子領域，但後嚟嘅物理學家做啲研究愈嚟愈深入，於是乎慢慢就令到某啲物理學課題嘅研究深入到唔係做嗰飯嘅物理學家連睇都睇唔明－就出咗有物理學嘅子領域呢家嘢。由廿世紀開始，物理學嘅各個領域專化到大多數嘅物理學家成個職業生涯都只係可以專精搞某一個領域，好似愛因斯坦啲噉嘅全才大師已經買少見少。
現代物理學最重要嘅子領域有：
粒子物理學
粒子物理學研究組成物質嘅基本粒子、呢啲基本粒子嘅結構、同基本粒子彼此之間嘅交互作用同關係，同現代科技相輔相成：基本粒子有好多都唔會喺自然條件下存在、存在嘅生命周期極之短、或者係冇辦法單獨出現，物理學家要研究佢哋要用極高能量嘅粒子加速器去撞呢啲基本粒子出嚟，所以粒子物理學家會設計開發一啲做呢類研究需要嘅高能量加速器、感應器、同電腦程式－直接噉同科技領域有緊密合作。順帶一提，因為粒子物理學嘅研究要將高能量嘅粒子撞埋一齊，所以粒子物理學有時又會俾人嗌做「高能物理學」。
標準模型係粒子物理學研究嘅一個重要理論貢獻，能夠好準確噉描述咗基本粒子之間嘅交互作用。呢個模型能夠說明嗮廿一世紀初 12 種已知嘅粒子，想像呢啲粒子之間以強作用力、弱作用力、電磁力、同引力四種力交互作用，以及互相交換規範玻色子。呢個模型成功預測咗上帝粒子嘅存在－喺 2012 年，歐洲核子研究組織宣佈探測到上帝粒子，轟動咗成個物理學界。
原子分子同光
原子物理學、分子物理學、同光物理學關係好密切，好多時會俾人擺埋一齊講。呢幾門物理子領域專門研究原子、分子、同光，仲有係光同物質之間、以及物質同物質之間嘅相互作用。呢啲領域嘅目標係要了解物質點樣喺原子同分子層次構成同埋光點樣同物質有相互作用，會發展關於控制原子、分子、同光嘅方法，並且精確噉測量同分析佢哋嘅物理性質。呢幾門物理發展出嚟嘅實驗同理論技術成日會俾人用喺其他科學領域度，例如係化學、生物學、天文學、同醫學等都會用到呢啲領域嘅知識。
原子物理學顧名思義，專門研究原子，主要可以分做三大門：第一係研究大自然嘅基礎定律；第二係了解原子嘅結構，以及原子同光嘅相互作用；第三係研究原子同電子之間、或者原子同離子之間嘅相互作用。
分子物理學嘗試了解分子嘅結構同物理性質以及係更加複雜嘅物質狀態，例如係液體等等。分子物理學跨越咗物理同化學之間嘅邊界，主要嘅研究目標包括咗要了解分子嘅形狀同結構、分子嘅對稱性、分子嘅內部能量態、分子嘅光學性質同電磁性質、探測分子嘅方法、同呢啲嘢喺科技同醫藥等領域有乜嘢用途。分子物理學嘅常用工具有光譜學同埋繞射等等。
光物理學研究光嘅性質，仲有係光同物質之間嘅交互作用，研究範疇包括咗光嘅生成、探測方法、同光譜學。光物理學嘅內容同應用光學以及光工程學好接近，例如係對激光嘅研究。光物理學專注喺光嘅基礎物理研究，而應用光學就注重將有關光嘅知識應用喺相關嘅科技同其他科學領域度。光工程學就注重光學器件嘅設計同發展。
凝聚態物理學
凝聚態物理學研究物質嘅宏觀性質。「凝聚態」指嘅係由大量粒子組成，而且粒子同粒子之間有強嘅交互作用嘅系統，為現代物理學提供一個分析同描述多粒子系統嘅理論框架。凝聚態物理學研究嘅對象包括日常生活都會見到嘅各種固體同液體，又會包括喺地球上少見嘅極端環境當中先會出現嘅凝聚態，好似係
喺好低溫嘅系統先會出現嘅超流體、
喺某啲物質裏面先會見到嘅超導態、以及
喺某啲磁性物質內部因為定域於原子晶格嘅自旋而出現嘅鐵磁性
... 呀噉。凝聚態物理學起源自 19 世紀對固體同低溫嘅物理學研究上嘅發展，而喺廿一世紀做咗物理學嘅最大子領域之一，對化學、材料科學、納米科技等嘅研究好重要。
天體物理學
天體物理學主要研究天體嘅性質以及結構－包括咗恆星、行星、星系、星雲、暗物質、以及黑洞等等。天體物理學係
天文學同埋
宇宙學
嘅姐妹領域，彼此之間關係密切，天文學對天體作出測量，搵出唔同天體嘅位置、郁動、同光度等嘅資訊，例如係某粒恆星嘅位置同光譜；天體物理學想要了解天體形成同死亡所涉及嘅物理機制，會攞天文學研究上有關「唔同恆星嘅大細」同「唔同恆星分別發乜色嘅光」嘅數據，推測呢啲恆星內部發生緊乜嘢物理過程；而宇宙學可以話係三個領域當中尺度最龐大嘅，企圖解釋宇宙嘅整體特性或者歷史，會攞天文學上有關「唔同天體嘅郁動」嘅資訊以及天體物理學上有關「引力點影響天體嘅郁動」嘅資訊，研究宇宙大爆炸對今日宇宙嘅影響－呢三個領域相輔相成。
天文物理學係一門用到好多唔同方面嘅知識嘅領域：天文物理學家通常都需要用好多唔同嘅物理學理論，先可以完全了解一個天體嘅行為，好似係用古典力學計算個天體嘅運轉，用電磁學嚟研究太陽風等嘅電磁現象，用量子力學嚟了解恆星點樣靠核聚變等嘅機制嚟產生能量，以及係用相對論嚟了解具有極強引力嘅物體等等。
物理科學
物理定律
數學
化學
天文學
宇宙學
工程學
機械
心理物理學
文獻
Aaboe, A. (1991). "Mesopotamian Mathematics, Astronomy, and Astrology". The Cambridge Ancient History. Volume III (2nd ed.). Cambridge University Press. ISBN 978-0-521-22717-9.
Allen, D. (10 April 1997). "Calculus". Texas A&M University. Retrieved 1 April 2014.
Ben-Chaim, M. (2004). Experimental Philosophy and the Birth of Empirical Science: Boyle, Locke and Newton. Aldershot: Ashgate Publishing. ISBN 978-0-7546-4091-2. OCLC 53887772.
Cajori, Florian (1917). A History of Physics in Its Elementary Branches: Including the Evolution of Physical Laboratories. Macmillan.
Cho, A. (13 July 2012). "Higgs Boson Makes Its Debut After Decades-Long Search". Science. 337 (6091): 141–143. doi:10.1126/science.337.6091.141. PMID 22798574.
Clagett, M. (1995). Ancient Egyptian Science. Volume 2. Philadelphia: American Philosophical Society.
Cohen, M.L. (2008). "Fifty Years of Condensed Matter Physics". Physical Review Letters. 101 (5): 25001–25006. Bibcode:2008PhRvL.101y0001C. doi:10.1103/PhysRevLett.101.250001. PMID 19113681.
Dijksterhuis, E.J. (1986). The mechanization of the world picture: Pythagoras to Newton. Princeton, New Jersey: Princeton University Press. ISBN 978-0-691-08403-9. Archived from the original on 5 August 2011.
DONUT (29 June 2001). "The Standard Model". Fermilab. Retrieved 1 April 2014.
Feynman, R.P.; Leighton, R.B.; Sands, M. (1963). The Feynman Lectures on Physics. 1. ISBN 978-0-201-02116-5.
Feynman, R.P. (1965). he Character of Physical Law. ISBN 978-0-262-56003-0.
Godfrey-Smith, P. (2003). Theory and Reality: An Introduction to the Philosophy of Science. ISBN 978-0-226-30063-4.
Goldstein, S. (1969). "Fluid Mechanics in the First Half of this Century". Annual Review of Fluid Mechanics. 1: 1–28. Bibcode:1969AnRFM...1....1G. doi:10.1146/annurev.fl.01.010169.000245.
Gribbin, J.R.; Gribbin, M.; Gribbin, J. (1998). Q is for Quantum: An Encyclopedia of Particle Physics. Free Press. Bibcode:1999qqep.book.....G. ISBN 978-0-684-85578-3.
Grupen, Klaus (10 July 1999). "Instrumentation in Elementary Particle Physics: VIII ICFA School". AIP Conference Proceedings. 536: 3–34. arXiv:physics/9906063. Bibcode:2000AIPC..536....3G. doi:10.1063/1.1361756.
Guicciardini, N. (1999). Reading the Principia: The Debate on Newton's Methods for Natural Philosophy from 1687 to 1736. New York: Cambridge University Press.
Halpern, P. (2010). Collider: The Search for the World's Smallest Particles. John Wiley & Sons. ISBN 978-0-470-64391-4.
Hawking, S.; Penrose, R. (1996). The Nature of Space and Time. ISBN 978-0-691-05084-3.
Honderich, T. (editor) (1995). The Oxford Companion to Philosophy (1 ed.). Oxford: Oxford University Press. pp. 474–476. ISBN 978-0-19-866132-0.
Howard, Ian; Rogers, Brian (1995). Binocular Vision and Stereopsis. Oxford University Press. ISBN 978-0-19-508476-4.
Kellert, S.H. (1993). In the Wake of Chaos: Unpredictable Order in Dynamical Systems. University of Chicago Press. ISBN 978-0-226-42976-2.
Kerr, R.A. (16 October 2009). ‘‘"Tying Up the Solar System With a Ribbon of Charged Particles". Science. 326 (5951): 350–351. doi:10.1126/science.326_350a. PMID 19833930.
Krupp, E.C. (2003). Echoes of the Ancient Skies: The Astronomy of Lost Civilizations. Dover Publications. ISBN 978-0-486-42882-6. Retrieved 31 March 2014.
Laplace, P.S. (1951). A Philosophical Essay on Probabilities. Translated from the 6th French edition by Truscott, F.W. and Emory, F.L. New York: Dover Publications.
Leggett, A.J. (1999). "Superfluidity". Reviews of Modern Physics. 71 (2): S318–S323. Bibcode:1999RvMPS..71..318L. doi:10.1103/RevModPhys.71.S318.
Levy, B.G. (December 2001). "Cornell, Ketterle, and Wieman Share Nobel Prize for Bose-Einstein Condensates". Physics Today. 54 (12): 14. Bibcode:2001PhT....54l..14L. doi:10.1063/1.1445529. Archived from the original on 15 May 2016.
Lloyd, G.E.R. (1970). Early Greek Science: Thales to Aristotle. London; New York: Chatto and Windus; W. W. Norton & Company. ISBN 978-0-393-00583-7.
Mastin, Luke (2010). "Greek Mathematics - Plato". The Story of Mathematics. Retrieved 29 August 2017.
Mattis, D.C. (2006). The Theory of Magnetism Made Simple. World Scientific. ISBN 978-981-238-579-6.
Maxwell, J.C. (1878). Matter and Motion. D. Van Nostrand. ISBN 978-0-486-66895-6.
National Research Council; Committee on Technology for Future Naval Forces (1997). Technology for the United States Navy and Marine Corps, 2000–2035 Becoming a 21st-Century Force: Volume 9: Modeling and Simulation. Washington, DC: The National Academies Press. ISBN 978-0-309-05928-2.
O'Connor, J.J.; Robertson, E.F. (February 1996). "Special Relativity". MacTutor History of Mathematics archive. University of St Andrews. Retrieved 1 April 2014.
O'Connor, J.J.; Robertson, E.F. (May 1996). "A History of Quantum Mechanics". MacTutor History of Mathematics archive. University of St Andrews. Retrieved 1 April 2014.
Oerter, R. (2006). The Theory of Almost Everything: The Standard Model, the Unsung Triumph of Modern Physics. Pi Press. ISBN 978-0-13-236678-6.
Penrose, R.; Shimony, A.; Cartwright, N.; Hawking, S. (1997). The Large, the Small and the Human Mind. Cambridge University Press. ISBN 978-0-521-78572-3.
Penrose, R. (2004). The Road to Reality. ISBN 978-0-679-45443-4.
Rosenberg, Alex (2006). Philosophy of Science. Routledge. ISBN 978-0-415-34317-6.
Schrödinger, E. (1983). My View of the World. Ox Bow Press. ISBN 978-0-918024-30-5.
Schrödinger, E. (1995). The Interpretation of Quantum Mechanics. Ox Bow Press. ISBN 978-1-881987-09-3.
Singer, C. (2008). A Short History of Science to the 19th Century. Streeter Press.
Stajic, Jelena; Coontz, R.; Osborne, I. (8 April 2011). "Happy 100th, Superconductivity!". Science. 332 (6026): 189. Bibcode:2011Sci...332..189S. doi:10.1126/science.332.6026.189. PMID 21474747.
Taylor, P.L.; Heinonen, O. (2002). A Quantum Approach to Condensed Matter Physics. Cambridge University Press. ISBN 978-0-521-77827-5.
Thurston, H. (1994). Early Astronomy. Springer.
Tipler, Paul; Llewellyn, Ralph (2003). Modern Physics. W. H. Freeman. ISBN 978-0-7167-4345-3.
Toraldo Di Francia, G. (1976). The Investigation of the Physical World. ISBN 978-0-521-29925-1.
Walsh, K.M. (1 June 2012). "Plotting the Future for Computing in High-Energy and Nuclear Physics". Brookhaven National Laboratory. Retrieved 18 October 2012.
Young, H.D.; Freedman, R.A. (2014). Sears and Zemansky's University Physics with Modern Physics Technology Update (13th ed.). Pearson Education. ISBN 978-1-292-02063-1.
攷
拎
物理學網站
PhysicsCentral – Web portal run by the American Physical Society.
Physics.org – Web portal run by the Institute of Physics.
Usenet Physics FAQ – FAQ compiled by sci.physics and other physics newsgroups.
Website of the Nobel Prize in physics – Award for outstanding contributions to the subject.
World of Physics – Online encyclopedic dictionary of physics.
Nature: Physics – Academic journal.
Physics – Online magazine by the American Physical Society.
The Vega Science Trust – Science videos, including physics.
HyperPhysics website – Physics and astronomy mind-map from Georgia State University.
PHYSICS at MIT OCW – Online course material from Massachusetts Institute of Technology.
物理學期刊
Review of Modern Physics.
Nature Physics.
Physics Reports.
Physics of Life Reviews.
Applied Physics Reviews.
物理 |
蚊 | 蚊係種昆蟲，細，亦會飛，特徵係有一條又細又長嘅嘴，同六隻好長嘅腳。未成年嘅幼蟲活喺水裏面，有完整嘅頭殼，重有一對氣孔喺第八腹節嘅後面。蚊公係吸食植物嘅汁液為生嘅，而蚊乸會吸血補充營養嚟生蛋，因為要血嘅氮。
構造
蚊係真昆蟲，有分頭胸腹三個部分。胸部有出六隻腳。
得一對翼，係前翼，冇後翼同中翼。後翼進化成定風棒，而中翼就同好多昆蟲一樣，完全退化咗。
傳染疾病
蚊喺吸血嘅時候，亦可能會同時傳染登革熱、瘧疾、黃熱病、絲蟲病等等嘅病，而佢同時亦都係某啲病原體嘅中間寄主，所以啲人通常會將蚊列為害蟲嘅一種。
分類
伊蚊 Aedes
按蚊 Anopheles
叢蚊 Armigeres
苛蚊 Coquillettidia
家蚊Culex
絨蚊 Culiseta
費蚊 Ficalbia
黑蚊 Heizmznnia
嗜血蚊 Hemagogus
霍蚊 Hodgesia
鉤蚊 Malaya
曼蚊 Mansonia
妙蚊 Minmomyia
直腳蚊 Orthopodomyia
鱗蚊 Psorophora
煞蚊 Sabethes
土蚊 Topomyia
巨蚊 Toxorhynchites
翠蚊 Tripteroides
尤蚊 Udaya
藍帶蚊 Uranotaenia |
2005年安曼炸彈襲擊 | 2005安曼炸彈襲擊係約旦首都安曼一連串有預謀嘅自殺式炸彈襲擊。呢次襲擊發生響2005年11月9號，總共有三間酒店俾人炸，分別係凱悅酒店、拉迪臣酒店同埋地時酒店。呢單嘢有56人死咗，250人受傷。
當時響拉迪臣酒店裏面，費城波場正正舉行緊婚禮，有成三百位賓客。當其時突然間爆炸，成個波場炸到爛晒，玻璃窗都飛晒落街，連個天花板都冧埋。唔單止咁，連大堂嘅天花、燈，傢俬，玻璃門都整到爛晒。
第二個炸彈就響安曼凱悅酒店嘅大堂度爆，破壞力一樣咁勁。酒店大門口、柱、天花磚坐冚辦唥炸爛晒。連帶接待處同酒吧都炸埋。
2005年
約旦 |
亞洲 | 亞細亞洲，舊時又譯亞西亞洲，簡稱亞洲，係七大洲中最大、人口最多嘅大洲，全部土地喺東半球；大部分土地喺北半球。大致上可分做東亞、東南亞、南亞、西亞、中亞、北亞六個部分。
地理
亞洲喺歐亞大陸東邊，同非洲隔住蘇彝士運河、亞丁灣、曼德海峽同紅海；同歐洲隔住烏拉山脈、高加索山脈、烏拉河、裏海、土耳其海峽、黑海同愛琴海；同北美洲隔住白令海峽。亞洲東面係太平洋；北面係北冰洋；南面就係印度洋。亞洲跨越嘅經緯度好廣闊，最東同最西嘅時差有成11個鐘。
名
「亞細亞」嘅譯音來自拉丁文，佢嘅詞源來自古希臘文，係古希臘人稱呼佢哋嘅東面，又有講法話意思係太陽昇起嘅地方。又有種講法認爲，呢個詞源自希臘人東面嘅亞述人，「亞述」轉成古希臘文嘅，對應拉丁文嘅。而亞述話中，呢個詞嘅意思亦係東方。原本「亞細亞」係指而家嘅小亞細亞，後來泛指東方，之後成爲大洲名。
亞洲國家一覽
：
1香港同埋澳門目前係中華人民共和國嘅「特別行政區」。
2中華民國目前實際統治範圍為台灣、澎湖、金門、馬祖、東沙群島同埋南沙群島地區，請睇台灣問題。
3巴勒斯坦由於以巴衝突，到家下都冇確定嘅邊界。
4土耳其傳統上被認為係一個歐洲國家，佢絕大部分地區屬於亞洲，只有博斯普魯斯海峽、馬爾馬拉海同埋達達尼爾海峽以西嘅3%國土，比如伊斯坦布爾，至係位於歐洲大陸。
5俄羅斯大部分國土位於亞洲，即烏拉爾山脈，烏拉爾河，高加索山脈以東地區，但傳統上被認為屬於歐洲。
6其中俄羅斯同埋土耳其嘅歐洲部分冇計入亞洲總面積內，所以呢個數大過實際亞洲總面積。
7克什米爾地區存在多國之間嘅領土爭議。中印邊界東段亦存在領土糾紛，上面地圖標示嘅係印度方面要求，中國方面認為喜馬拉雅山南坡屬於中國固有領土。
亞洲主要地理圖 |
南極洲 | 南極洲係一塊響南半球嘅大洲。未發現之前，啲人都以為嗰度係汪洋一片。嗰度係世界上至凍嘅地方。
南極洲係最南嘅大洲，南極就響佢上面。平均來講，響各大洲之中，係至凍、至乾、至大風嘅地方。平均高度都係最高。佢98%都係畀冰冚住，面積有14 000 000平方千米。除咗海邊，成個地方都係好少降水，所以技術上來講係沙漠，重係世界上最大嘅沙漠。響上面無恆常嘅人住，只有一啲抵得冰嘅動植物先會生存到，好似企鵝、海狗、苔蘚、地衣，同幾種水藻。 |
周星馳 | 周星馳，花名星爺，係香港一個電影演員同導演。佢曾經屢破票房紀錄，因而又稱做「星爺」。
佢唔少戲嘅劇情都有一個共通點：開始時主角都好輕浮，一係就不學無術，一係就係小無賴。跟住佢會俾人整到好慘，之後就會去修行，修行返嚟武功就會大增，個人亦踏實好多，打贏啲敵人之後就會退出江湖，過返啲平凡嘅生活，有種「大隱隱於市」嘅味道。
演藝生涯
周星馳細細個就好崇拜李小龍，由嗰時開始已經嚮往成為一個專業嘅演員，所以中學畢業之後就參加咗TVB藝員訓練班嘅考試，但俾人淘汰。落選後嘅周星馳四圍咁搵窿路，終於畀佢成功入讀TVB藝員訓練班第11期嘅夜訓班。喺1982年畢業後，跟著吳孟達及星仔俾人擺咗去做兒童節目《430穿梭機》，同埋最多只係喺幾部電視連續劇做下臨記。不過睇返喺《430穿梭機》入面有個環節叫做《黑白殭屍》，其實嗰時星仔扮演嘅黑殭屍已經開始俾人認識佢嘅喜劇嘅天份。直到1986年周星馳先至有機會參演一套單元劇《哥哥的女友》，跟住慢慢再有機會喺其它劇集做吓配角，好似《生命之旅》、《鬥氣一族》、《阿德也瘋狂》、《大都會》等等。
1989年，周星馳終於有機會主演《蓋世豪俠》，喺劇入面初顯無厘頭風格；佢喺劇中經常講嘅「坐低飲杯茶，食個包」成為咗當時嘅流行口頭禪。同年喺另一套電視劇《他來自江湖》入面，星仔更大展功力，演譯喜劇角色「何鑫淼」，成為香港連續劇嘅一個經典人物。呢一刻周星馳嘅無厘頭演技開始受人注意。呢套劇入面，星仔同吳孟達嘅父子組合極之搞笑，兩人嘅合作亦因為呢套劇而開始大受觀眾歡迎，奠定咗日後合作無間嘅拍檔關係；甚至到後來星仔拍電影紅咗之後，呢對熒幕父子更加喺鏡頭外上演一場別開生面嘅上契，就係做後輩嘅星仔反過嚟做契爺，而做前輩嘅達叔反而係契仔，成為當時娛樂圈嘅一時佳話。
1988年周星馳喺李修賢他嘅提攜下演出電影《霹靂先鋒》，重因為呢套片而勇奪第25屆金馬獎嘅最佳男配角。1990年導演劉鎮偉趁住賭片風潮，請咗星仔同達叔搭檔演出《賭聖》一片，套戲只係食返賭片嗰條水加埋喜劇路線，開頭以為觀眾反應只會一般，但係估唔到最後個票房竟然高達41,326,156港元，大破當時嘅香港票房紀錄。1991年《逃學威龍》再次大破香港票房紀錄，周星馳同埋周潤發、成龍三個當時得令嘅電影演員俾人合稱做「雙周一成」。之後由星仔主演《家有囍事》、《審死官》重屢破票房紀錄。喺1992年，周星馳主演嘅幾部電影囊括香港票房排行榜嘅前5名，夠嗮風光。
九十年代中期，由於港產片嘅產量慢慢減少，周星馳電影嘅產量亦都受到影響，不過亦都標誌住星爺參與編導工作嘅開始。早喺1994年嘅《國產凌凌漆》，周星馳就初次有份以導演嘅名義出師；其後嘅《大內密探零零發》、《食神》、《喜劇之王》幾套戲，周星馳都有參與幕後編導嘅工作。1993年到1995年係星爺嘅全盛時期，不過到咗95年嘅《百變星君》、《回魂夜》就開始有走下坡嘅趨勢。直到2001年，周星馳首次全權執導嘅《少林足球》一出，喺香港嘅票房就已經高達60,739,847港元，又再次打破香港華語片紀錄。星爺重憑呢部片獲得第21屆香港電影金像獎最佳男主角、最佳導演、最佳影片等幾個大獎。
到咗2004年，周星馳身兼監製、導演、編劇同埋主演嘅《功夫》，再爆香港票房紀錄61,278,697港元，打破埋《少林足球》所創下嘅香港華語片票房紀錄。而周星馳因為呢部片而奪得第42屆金馬獎最佳導演、最佳劇情片等殊榮，重入圍第63屆電影金球獎嘅最佳外語片，真係可以講得上叫好又叫座。
影響
周星馳響華人影壇係一個極具代表性嘅人物，原因係不少華人已經視「周星馳」等於係「喜劇」。佢嘅笑片好多人睇，係噉破票房紀錄，唔少香港人平時同人傾計嗰時，都不自覺用周星馳嘅對白，例如「你講嘢呀？」就出自周星馳嘅電影，意思係「你係咪喺度吹水？」
同時，周星馳嘅電影亦都令到喜劇成為繼動作片後香港嘅電影主流，後期片商開嘅戲，亦都多咗笑片。外地電影人一諗起港產片就諗到動作片同搞笑片，原因係港產片只有呢兩種戲先至真正影響全球。尤其係周星馳非常尊敬李小龍，所以佢嘅戲有唔少嘅鏡頭都係特別向李小龍致敬，例如安排某啲角色着李小龍式嘅衫，或者扮佢嘅武打動作。喺日本，除咗李小龍之類好受歡迎之外，自少林足球之後，周星馳嘅戲亦有好大嘅影響。喺嗰度甚至有位名作家將自己嘅筆名改做「馳星周」，以表示自己係周星馳嘅忠實Fan屎。
佢拍嘅戲除咗好多人買飛入場睇之外，重有學界專門研究佢嘅電影，重將周星馳定性為藝術家。由於佢喺咁多部戲入面都係以小人物由低做起，再加上佢自己低微嘅出身，所以唔少人都會當周星馳喺香港草根階層由低做起嘅表表者，亦有人將周星馳睇成香港精神嘅象徵。
演出作品
電視劇
1982年：天龍八部
1982年：430穿梭機
1983年：射鵰英雄傳
1988年：鬥氣一族
1989年：蓋世豪俠
1989年：他來自江湖
1990年：孖仔孖心肝
電影
周星馳主演或者參與過嘅電影大概有50部。
TBA年 : 功夫 2
2019年：新喜劇之王
2017年：西遊·伏妖篇
2016年：美人魚
2013年：西遊·降魔篇
2008年：長江七號
2004年：功夫
2001年：少林足球
1999年：喜劇之王、玻璃樽、千王之王2000
1998年：行運一條龍
1997年：97家有囍事、算死草
1996年：大內密探零零發、食神
1995年：西遊記第一百零一回之月光寶盒、西遊記大結局之仙履奇緣、回魂夜、百變星君
1994年：破壞之王、九品芝麻官、國產凌凌漆
1993年：逃學威龍3之龍過雞年、唐伯虎點秋香、濟公
1992年：漫畫威龍、家有囍事、逃學威龍2、審死官、鹿鼎記、鹿鼎記2之神龍教、武狀元蘇乞兒
1991年：整蠱專家、龍的傳人、賭霸、新精武門1991、逃學威龍、賭俠2之上海灘賭聖、情聖、豪門夜宴、非洲和尚
1990年：望夫成龍、一本漫畫闖天涯、龍鳳茶樓、風雨同路、咖喱辣椒、小偷阿星、師兄撞鬼、賭聖、無敵幸運星、江湖最後一個大佬、賭俠
1989年：龍在天涯、義膽群英、流氓差婆
1988年：霹靂先鋒、捕風漢子、最佳女婿
得獎記錄
2005年：台灣金馬獎：最佳導演《功夫》
2001年：香港電影金像獎：最佳導演、最佳男主角、傑出青年導演《少林足球》
2001年：香港金紫荊獎：最佳導演《少林足球》
1997年：香港金紫荊獎：最佳男主角《西遊記大結局之仙履奇緣》
1992年：亞太影展：最佳男主角《審死官》
1988年：台灣金馬獎：最佳男配角霹靂先鋒
經典對白
《功夫》
砂煲咁大個嘅拳頭你見過未，連我自己都驚呀！
一支穿雲箭，千軍萬馬來相見！
《九品芝麻官》
如花
甲：我未同你嗌交，你食我嘅住我嘅痾我嘅瞓我嘅，你重溝我啲女你係咪人嚟？ 乙：係佢話做雞做到悶，做到冇癮，我家下安慰佢啫，你都係雞，重係隻老雞添，有冇曾幾何時覺得空虛覺得寂寞覺得凍丫？／甲：有……關你咩事呀？ 乙：唔關我事？我做雞竇都想雞乸好，佢一冇心機就待慢啲客，啲客就會嬲，一嬲就唔嚟，唔嚟就執笠，執笠我就瞓街，你夠膽話唔關我事？／甲：你駁我咀？因住收尾嗰兩年！ 乙：收尾兩年同你執骨！／甲：因住生仔冇屎窟！ 乙：冇屎窟個仔係同你生嘅！／甲：我睇你惡得幾耐！ 乙：惡到你斷氣為止！／甲：我… 乙：你冇化妝好過化妝，做鬼好過做人！ ／甲：你… 乙：我做人夾到你抽筋 做鬼嚇到你失魂
呢段係包龍星練成鬥鬧交絕技之後，同龜婆鬥鬧嘅對白其中之一二。
皇帝將蘋果擺在官員頭上，要包龍星用飛刀掟蘋果時，包龍星：可唔可以蒙住眼？ 皇帝：莫非噉樣掟會準啲？ 包龍星：皆因我見到血會暈！
方唐鏡：打我阿笨﹗
包龍星對大太監李連英講：你呀，檸檬頭，蝠鼠眼，秤鈎鼻，八字眉，葵扇耳，嘴，老薑牙，燈芯頸，鴛鴦膊，長短手，高矮腳，雞胸狗肚飯桶腰！我係你就死咗佢啦！叻到抆，除褲瞓，周身囉柚印，抵你插住碌棍咯！
包龍星對大太監李連英講：你老母湊大你咁辛苦你走去做太監就是為不孝，唔尊重老佛爺就是為不忠，你呢個不忠不孝嘅死人妖坐響度腳做咩呀！
常威：你條仆街跣我？包龍星：跣你咪跣你囉﹗
包龍星：我有今日都係多得皇上嘅提攜，我對佢都非常之掛念，好在我重收埋皇上呢條龍底橫，聞一聞格外醒神，索一索舒筋活絡，一𦧺唔會兩頭擺添！
《唐伯虎點秋香》
9527
唐伯虎做書僮華安之前嘅僕人編號。
小李飛刀個老母，哦，原來係小李老母飛刀。
唐伯虎：燒雞翼，我鐘意食。
但係你老母講你就快釘
唐伯虎母：越係快釘之所以越要整多隻，如果而家唔食以後無機會再食。
你真係就快釘？唐伯虎：我真係就快釘！
全部：如果而家唔食以後無機會再食。
小強！小強你點呀小強？小強你唔可以死㗎小強！我同你相依為命、同甘共苦咗咁多年，一直當你係親生骨肉一樣供書教學，估唔到今日白頭人送黑頭人。
稟夫人，小人本住在蘇州嘅城邊，家中有屋又有田，生活樂無邊，點知個唐伯虎，佢橫蠻不憸點，勾結官府目無天，巧取豪奪我家田，我阿爺同佢翻面，慘被佢一棍來打扁，我阿嫲鬧佢欺善，更被佢捉了去唐府，強姦了一百遍，一百遍！最後重懸樑自盡慘無邊，佢還將我父子，逐出了家園，流浪到江邊，我為求養老父，袛有獨自行乞在廟前，點知個唐伯虎，佢實在太陰險，知道此情形，竟派人來暗算，把我父子狂毆在市前！小兒身壯健，殘命得留存，可憐老父魂歸天，此恨更難言，為求葬老父，唯有賣身為奴更作賤，我一面勤賺錢，一面讀書篇，發誓把功名盡顯，手刃仇人意志堅，從此【唐寅詩集】伴身邊，我銘記此仇不共戴天！
呢段係劇中唐伯虎以敲擊樂嚟表演嘅數白欖內容。
《一本漫畫闖天涯》
你老豆有身紀紀紀紀，恭喜恭喜
《家有囍事》
巴黎鐵塔反轉再反轉
無定向喪心病狂間歇性全身機能失調症，簡單啲嚟講即係腦震盪！
醉拳甘迺迪，即係南拳北腿孫中山嘅下集
媾女就好似食煎雙蛋噉，嗱跳緊繩呀！媾完，要即刻食，食得呢，唔好嘥！
阿諾「豬」－－華生力「啤」
邊個淫蕩啊？你淫蕩！邊個淫蕩啊？我淫蕩！
我愛你
人生有個真正朋友的確好極！飲勝！
生仔好痛㗎
《賭俠》
各位觀眾，五條煙！
你睇我唔到！你睇我唔到！總之你硬係睇我唔到！
昨日，我菲律賓工人行過街市，聽到有個賣魚佬講話有條友仔叫做賭神，係你。哈哈……我當堂嚇一跳，然後得啖笑。呢個世界，居然有人自稱為賭神，噉即係分明當我流唧！嗱！我就叫賭聖，你賭啤都要帶隱形液晶體眼鏡，我呀睬你都嘥氣，直情睇穿牌嘅，呢啲就叫特異功能。呢度有隻煙士，只要我輕輕一捽，就即刻變為一隻皺咗嘅煙士，因為我未發功呀嘛，發咗功變副麻雀出嚟都得。你話我講嘢無厘頭，我夠話你瞓醒戇㞗㞗咯。望咩呀？條氣唔順呀？發個輪嚟大家研究下。當然，你要補番一百幾廿萬過我就唔再講㗎啦。啤咩呀？學嘢唔使錢呀？抄低我聯絡電話係︰(香港)3345678，我再重覆一次係︰(香港)3345678。你唔搵我我無所謂，因為呢啲係你嘅損失。十點鐘後唔好打嚟，因為我瞓咗！
逝去感情如何留得住，半點痴情遺忘殊不易，更多悽悽慘慘的遭遇，我不知道，冚家剷！
刀仔鋸大樹。
你吹得我脹咩？答：吹你唔脹
我講個幾多次用特異功能贏返嚟嘅錢只可以做善事唔可以使㗎嘛！答：我知，第一次就衰，第二次就仆街，第三次就冇命呀嘛！
有冇搞錯呀，成日揼男人底褲落嚟，屋企冇女人㗎？
大命大命！嗱係咪呀，我都話仆硬㗎啦，你依家信我啦！重未重未！做咩呀！仆街囉！唔係啩！
《少林足球》
你快點回去火星吧！地球很危險呀！
：要用唔咸唔淡嘅普通話讀出嚟。
開心嘅時間過得特別快，又係時候講拜拜。
喺呢個 Moment，我要爆啦！
醬爆喺跳舞前嘅一句爆發性說話。適用於任何將要「爆」嘅情況，例如：發脾氣、起跑、去廁所……等。
《西遊記》系列
「曾經，有一份好真誠嘅愛情擺喺我面前，但我無好好咁去珍惜，等到失去嘅時候先至後悔莫及，人世間最痛苦嘅事情莫過於此。如果上天能夠畀我一個重新嚟過嘅機會，我會同嗰個女仔講三個字：『我愛你』。如果係都要喺呢份愛加上一個期限，我希望係，一萬年。」
做咩呀？你愛呀？你愛要出聲先得㗎，你愛我畀你，你唔愛我當然唔會畀你啦！無理由你話愛我唔畀你，你唔愛我畀你㗎嘛！大家講道理丫嘛！嗱，我數三聲，你話愛唔愛喇喎。
你係葡提子？ ／唔係！我係菩提老祖！／咩唔提老母話？／你講粗口？我係菩提老祖化成抽葡提子嚟打救你㗎！嗰兩個係妖精嚟，唔信攞我塊照妖鏡去照就知啦！／我妖你老母塊鏡！撻咗我抽葡提子！噉我抽葡提子喺邊？／我咪你抽葡提子囉！／大聲啲！
世間上，人同妖都有阿媽生嘅，人嘅阿媽叫人阿媽，而妖嘅阿媽就叫妖阿媽。
唐僧唱：「Only you~ Can take me 取西經~ Only you~ 能殺妖精鬼怪~ Only you，能保護我，唔使俾~ 啲蚌精蟹精depp(食)我~ 只有你咁勁，就是only you~」
《食神》
鹼水麵冇過冷河，所以成碗湯有鹼水味。魚蛋亦都冇魚味，但係你為咗掩飾，專登加啲咖喱汁將佢做成咖喱魚蛋，但係噉做太天真，因為你煮嘅時間唔夠，咖喱味根本只係喺表面，而冇入到裏面，掂到湯之後重要沖走埋。好好哋一粒咖喱魚蛋，俾你整到冇魚味亦都冇咖喱味，失敗！蘿蔔冇揀過，太多渣，失敗！啲豬皮又煮得太腍，冇咬口，失敗！啲豬紅，一夾就散，失敗中嘅失敗！最慘係啲大腸，入面都重未通乾淨，重有嚿屎，你有冇攪錯呀？喂！屎呀，屎呀喂！
佢高傲，但係宅心仁厚；佢低調，但係受萬人景仰；佢可以將神賜畀人嘅火運用得出神入化，做出堪稱火之藝術嘅超級菜式！究竟佢係神仙嘅化身，定抑或地獄嚟嘅使者？無人知，但係有一樣嘢可以肯定嘅，每個人都會畀一個稱號佢－食神！
俾你估到我重叫食神？！
爭咩呀？兩樣溝埋變做瀨尿牛丸啊～笨！
少林寺十八銅人！
方丈份人好小氣！
《整蠱專家》
整蠱道具：
無敵整蠱箱：收埋整蠱道具
誠實豆沙包：食咗會講真話
謊言豆沙包：食咗會講大話
遙控電流蕉：令對方拎兩隻蕉喺手，再經由遙控發出強勁電流
忌廉血滴子：忌廉血滴子會好似傳統血滴子一樣不停轉，但罩住敵人個頭，會放出過期忌廉！
慚愧波板糖：食咗會大聲噉講出自己以前所做嘅錯事
淫賤不能移：食咗之後會變得極度鹹濕
肌肉硬化針：打針之後肌肉會變硬
超級戇膠膠：會黐住地面動彈不得
霹靂金鋼拳：被打嘅人會遠遠噉彈開
紅粉迫擊炮：射出紅色粉末
我交個女朋友畀你你帶佢嚟睇九點半，我交個老母畀你你咪帶佢嚟睇十一點半？！
我嘅真正身份係，改進社會風氣，風魔萬千少女，提高年青人嘅內涵，刺激電影市道，玉樹臨風嘅整蠱專家古晶，英文名叫Jing Koo。我根本唔係你個仔，我老豆叫古九寒，我老母叫吳係波，我係金默基高價請返嚟整蠱你兩仔爺令到你哋唔可以同程樂兒一齊嘅人。
喺古晶嘅公司內討論時：
古晶：我發過好毒嘅誓：呢世媾唔到女！
女：你媾唔到女，我咪畀你媾囉，如果唔係我一世都媾唔到仔囉，噉得未？
古晶：得！夠爽快！不過我重有一個要求﹗
女：乜野呀？
古晶：你可唔可以整整容先？
女：
而呢個風筒只係表面嘅掩飾，事實上，佢亦係一個鬚刨，問你死未？
呢支唔係普通嘅電筒，呢支係唔使電芯嘅太陽能電筒！喺有光源嘅時候佢會着，冇燈佢就絕對唔會着。如果想佢着，只要攞個電筒出嚟照住佢…噉佢就會着啦！
我費一生嘅精力，集合十種殺人武器於一身嘅︰超級武器霸王！！產品編號︰「攞你命３０００」，經已研究成功咗啦！西瓜刀、單車鏈、火藥、硫酸、毒藥、手槍、手榴彈、三角銼……每樣都係獨當一面嘅武器，家下集合埋一齊，問你死未？
：所謂超級武器霸王，其實只係將以上嘅十大武器用禾稈草縛埋一齊。
唉，你噉樣「座」係無用㗎，好似你呢啲咁「猝」色嘅「難」人，無論匿埋喺邊，都好似漆黑之中嘅螢火蟲一樣，咁鮮明，咁「猝」眾。你憂鬱嘅眼神，唏噓嘅鬚根，神乎奇技嘅刀法，同埋嗰杯 Dry Martini……都已經將你深深噉「猝」賣咗。雖然你係咁「猝」色，但係行有行規，無論點，你都要找埋尋晚條過夜數，叫雞唔使畀錢呀！？
好靚表姐對凌凌漆講。
漆：咁多年啦，我以為國家已經將我忘記咗。 長官：點會呢，就算係一條底褲一張廁紙都有佢嘅作用。 漆：呢個比喻真係一流。
DRY MARTINI 唔該。望咩唧攞過杯嚟啦，望喎，離嗮譜嘅你呢啲，望喎，真係。
喼神！
《逃學威龍》
周星星遙距作弊
星：即刻話我知呢啲係咩嚟！ 細龜：港幣！ 星：我夠知囉！ 細龜：知你又問？
星：你哋最叻係咩嘢？ 細龜+另一位同學：溝女！
星：溝女係為咗咩呀？ 玩吖嘛！
《回魂夜 (1995年電影)》
商場間精品店十點關門，佢哋習慣朝早至少存啲錢入銀行嘅，噉我哋一於聽晚去爆佢格，Yeah！唔好！格離花店好啲。點解呀？花店條女個波好大㗎，姦佢！妖！點解成世人都係噉㗎你？聽晚爆佢格。爆完格，再姦佢？爆完格咪有錢咯，有錢咪去叫雞囉，做人有啲原則好唔好？叫完雞，再姦佢。哦～～～
Leon：我要個豉汁蒸橙。啊，要多個椒絲腐乳西瓜，少辣好啦。
Leon：捉鬼用保鮮紙，打鬼用朱古力。
Leon：保鮮紙含有一種硝酸氧化硫，可以將鬼嘅能量分子包住。
星樂園-周星馳台灣忠實Fans論壇
星星幫-周星馳國際影友會台灣分會
風雪中的故居／周星馳，好一個香港影壇神話！
風雪中的故居／《功夫》，周星馳的「真功夫」？
周星馳電影
金馬獎最佳男配角
金馬獎最佳導演
前無綫電視男藝員
類:香港電影導演
類:香港電視男演員
香港電影男演員
香港細路電視節目主持人
星馳 |
單車 | 單車，又叫腳車、自行車或腳踏車，係兩轆車，人力踩，需要少少平衡力先可以踩。
而用單車就叫踩單車。踩單車嘅人就係單車手，而參與單車比賽嘅就係單車選手。
簡史
由槪念到兩輪木馬
最早追溯到十五世紀，已經有「騎住一部兩轆車作代步」嘅槪念圖。例如達文西嘅學生Gian Giacomo Caprotti da Oreno喺1493年畫嘅設計圖。但一般相信，1817年至1818年之間德國人Karl Drais男爵發明嘅Laufmaschine先至係單車嘅始祖。但係呢種兩輪木馬並無傳動裝置，要靠騎手雙腳撐地推郁架車。
1830年代
第一部真正靠騎手踩腳踏帶動車轆轉動嘅單車應該係蘇格蘭人Kirkpatrick Macmillan嘅後輪驅動單車。呢部單車以一系列踏板同槓桿構成傳動系統，同現代以鍊條傳動嘅單車好唔同。
前輪驅動以及Penny-farthing
1860年代至1890年代期間，流行前輪驅動嘅單車。由於前輪直徑直接影響騎手每踩腳踏一圈單車前進嘅距離，所以單車前輪越嚟越大。由於前輪比後輪大好多，尤如將當時英國兩款硬幣擺埋一齊咁，所以呢類單車叫 Penny-farthing。
高重心帶嚟安全問題，騎手一旦炒車會受重傷，所以當時踩單車係一項攞條命嚟較飛嘅玩意。
「安全單車」同其後
1885年，英國人John Kemp Starley將旗下生產嘅單車改用鍊條同齒輪嚟驅動、又裝配直徑統一嘅前後轆；新設計單車以 "Rover" 之名推出市場，反應熱烈。由於比起 Penny-farthing，"Rover" 踩起嚟較為安全穩定，所以後嚟 "Rover" 單車被稱為「安全單車」。
1888年，蘇格蘭人John Boyd Dunlop發明咗充氣式車胎，令行車舒適性大增。
因為踩單車唔再係玩命嘅危險玩意，單車活動亦開始普及。
十九世紀末至二十世紀初，斜躺單車面世，由於呢種單車喺風阻以及車手發力等各方面都具有優勢，以至國際單車聯會喺1934年禁止呢類單車參賽。
1910年代，單車變速器面世。
單車基本結構
一架典型單車嘅基本結構包括車架、傳動系統、燮位 / 座椅、制動系統、手柄，成個結構組合由 1885年第一部有鏈單車出現之後冇乜變過
。不過𠵱家嘅設計細節上已經改進咗好多，好似用電腦幫手設計；現代物料；個人化、特別用途設計等。
單車響歷史上有佢嘅影嚮力，無論喺文化或者工業嘅範疇。早期嘅造單車用當時嘅技術，家下研究、設計、造單車嘅科技唔單止用咗現代嘅技術，重提出啲嶄新嘅概念。
單車用途及種類
單車最先響 19世紀嘅歐洲出現；到咗而家，全世界嘅單車有成十億架。係世界各地主要嘅交通運輸工具，好似中國大陸同荷蘭咁。踩單車作為消閒活動亦大受歡迎，單車嘅其他用途有：畀細路玩、運動、速遞員送速遞、郵差派信、警察巡邏、緊急醫療、軍事用途、單車比賽……
今日嘅單車，因應唔同嘅用途而發展出唔同類型嘅單車。例如室內場地競賽單車、公路賽單車、山地單車、貨運單車等等。
電動單車
單車嘅動力係人用腳踩，即係人力。為咗唔使踩咗咁辛苦或者慳力，有人就將細型嘅電動摩打安喺單車之上，提供有限嘅動力，電動摩打同電池一般好細同唔起眼，同普通嘅單車差唔多。
單車徑
三輪車 |
基里地馬地 | 係太平洋一個珊瑚礁。占士曲喺1777年12月24號發現呢個島，所以叫做聖誕島。響珊瑚礁之中，用陸地面積來計，佢係世界最大嘅。唔單止咁，佢重係現存最古老嘅珊瑚礁。響1956年到1962年之間，英國同美國喺呢度做核試。個島今日係屬於基里巴斯。
基里地馬地亦係世界上最早迎接新年同埋日出嘅地級市。佢喺立國之後，時區一直係UTC-10，直到1994年12月30號，基里巴斯政府宣佈將佢本國時區改成UTC+14而跳過咗1994年12月31號而直接入咗1995年元旦。另外，佢雖然同兩個美屬無人島——豪蘭島同貝克島只係一海相隔，但係有26個鐘頭時差。
基里巴斯
地球之最 |
熱帶氣旋 | 熱帶氣旋係一種低氣壓天氣系統，喺熱帶或亞熱帶海域形成，佢嘅能量嚟自水蒸氣冷卻凝固嗰陣放出嘅潛熱。移動就主要係受到科氏力同其他大尺度天氣系統嘅影響，最終會喺海上消散、轉化做溫帶氣旋或者登陸後喺陸上消散。登陸嘅熱帶氣旋可以造成嚴重嘅財產或者人命傷亡，係由天氣引發嘅天災之一。不過熱帶氣旋亦係大氣循環其中一個組成部分，將熱能由赤道地區帶去高緯度。
熱帶氣旋嘅環流受科氏力影響而圍住中心旋轉。喺北半球，熱帶氣旋沿逆時針方向轉，而喺南半球就順時針咁轉。
喺西北太平洋，一啲比較強嘅熱帶氣旋叫颱風，而喺東北太平洋同北大西洋就叫颶風，印度洋就叫旋風。廣東話入面，受熱帶氣旋吹襲俗稱打風。 |
颱風 | 颱風係熱帶氣旋嘅一種。氣象學嚟講，按世界氣象組織定義：熱帶氣旋中心持續風速去到12級或以上叫做颶風或者本地近似意思嘅名，其中北太平洋西部用緊嘅近似嘅名就係颱風。
據美國軍方聯合颱風警報中心統計，由 1959年到 2004年，喺西太平洋同南中國海海域，平均每年有 17.7 個颱風，最多喺八月出現，其次就係九月同十月。
詞源
颱風係俗語上用嚟統稱西太平洋上高嗰啲熱帶氣旋。其他地區嘅熱帶氣旋就分別有佢哋各自嘅俗稱。
結構、災害、生成條件
睇熱帶氣旋
熱帶氣旋
龍捲風
颶風
熱帶氣旋強度分析法
香港熱帶氣旋警告訊號
拎
氣象武器
國際氣象組織
台灣颱風資訊中心全球資訊網
熱帶氣旋資訊
香港天文台：西北太平洋及南海熱帶氣旋名字(2004-)
熱帶氣旋分級
西北太平洋熱帶氣旋移動之研究報告
熱帶氣旋字典 |
大戲 | 大戲，又叫廣東大戲，而家習慣叫粵劇，係揉合唱做念打、樂師配樂、戲臺服飾、抽象形體等等嘅表演藝術。粵劇源自南戲，由明朝嘉靖年間開始喺廣東、廣西出現。粵劇每一個行當都有各自獨特嘅服飾打扮。2006年5月20號，粵劇排喺第一批 518 項國家級非物質文化遺產名錄裏面。2009年9月30號，粵劇俾聯合國教科文組織列入人類非物質文化遺產名錄。
史
元朝以前
粵劇同中國其他板式變化體戲曲好似京劇、詩讚類戲曲好似上海越劇、黃梅調一樣起源於中國民間嘅齊言民歌，最早可上溯先秦嘅《詩經》。
中國齊言體民歌，發展到中古時代，即魏、晉同唐代，達到空前嘅高峯，更形成咗一代嘅文學體式──唐詩。呢啲講求平仄，秩序井然嘅齊言體民歌，嚮唐代佛教寺廟嘅俗講表演度，唔單止形成咗講故仔嘅內容，重加入咗節以木魚嘅節拍特色。但係，由於長期處響社會低層，加上受外來音樂影響嘅宴樂，嚮唐代一直為統治階層所欣賞，所以都無幾大嘅發展。而由宴樂發展出來嘅詞樂，經歷咗唐宋，更加形成咗律分宮調嘅戲曲。
元朝
到咗元朝，雜劇成為最受歡迎嘅戲劇種類。當時稱一幕戲做一折。以後只選演一幕戲就叫做折子戲。粵劇有好多劇目係由元朝雜劇流傳落嚟，甚至有啲粵劇傳統戲碼同雜劇完全相同，例如《西廂記》、《竇娥冤》、《踏雪尋梅》、《倩女離魂》、《趙氏孤兒》等。
明清
喺明清間嘅廣州城，經濟繁榮，號稱「金山珠海，天子南庫」，財富嘅沉澱積累，南北歌舞伎藝亦好早傳到咗呢度，呢個背景之下嘅珠三角一帶，民間戲曲活動相當活躍，當其時被稱為「土腔土調」。
明朝
明初嶺南詩派南園前五子之首孫蕡所作嘅廣州歌，記述咗廣州城南濠畔一帶歌舞曲藝興旺，當其時歸德門外食肆眾多，歌舞藝伎如雲，其中就有唔少係土腔女伶，繁盛規模大過秦淮河成幾倍。
明朝歸有光所編寫嘅【莊渠遺書】卷九記錄咗明代正德16年欽差魏校嘅【諭民文】，裏面有「倡優隸卒之家，子弟不許妄送杜學。」「不許造唱淫曲，搬演歷代帝王，訕謗古今，違者拿問」等說話。呢啲可以話係廣東有關戲劇最早嘅文字記錄。據【新會縣志】記載，明朝成化初年，當地嘅「鄉俗子弟多不守本業，事戲劇度日」。明代嘉靖40年【廣東通志】就有所記載：廣州府「二月城市中多演戲為樂，諺雲正燈二戲」，重有「搬戲難成器，彈弦不是賢」嘅俗語，所以「江浙戲子至，必自謂村野，輒謝絕之」。呢個證明咗當時已經盛行大戲。
到咗明代，南戲嘅弋陽腔已經喺廣東流行，昆班、徽班及江西、湖南戲班經常進入廣東演出。根據【粵劇史】，廣東出現咗一個女花旦，叫做張喬，南海人，係一位青衣。原籍蘇州嘅佢喺廣東出世，因為佢阿媽係蘇州崑腔戲子嘅緣故，被記載為昆腔班女戲子。可見各地戲班中人開始喺廣東落地生根。雖然廣東人受咗外來嘅薰陶而開始學演戲，但係喺成化年間，學戲仍未被保守人士所接受，石灣太原霍氏族譜曾經有禁止良家子弟學戲嘅家箴。後來慢慢先出現組成本地人為主體嘅戲班，並過渡到本地人為全體嘅戲班。為咗區別兩者，前者被稱做「外江班」，而後者被稱做「本地班」。
明代亦係處於外江官員主宰地方官府嘅情況，本土歌藝備受打壓，似弘治三年順德知縣吳廷大，以「城鄉演戲過多」為由，下令拆曬全縣演戲嘅「淫祠」。
而正德十六年，欽差提督學校廣東等處提刑按察司副使魏校，正式宣佈演戲係違法。廣州城內原先喺明嘉靖年間，係有幾座金花夫人廟演戲比較興旺嘅，演期長啲可以延續幾個月都有，但到咗魏校禁戲嗰陣就拆曬，剩低城外河南一間金花廟。
呢陣時外江商人亦有唔少入粵經商，弋、昆、高、梆等外江戲班隨之蜂擁而來，仲成立咗戲班行會組織即係梨園會館。當其時廣東本地啲戲班既冇經濟實力同外省商人抗衡，由外省人主持嘅官府更只會支持返啲外省戲班，本土戲班就俾外省戲班排擠，喺梨園冇立足之地，畀日漸邊緣化。呢陣佛山鎮啲官吏，相對少過廣州城，本土戲班就群集去咗佛山。
「未有八和，先有瓊花」響戲行中係無人唔識嘅。明萬曆年間，喺佛山鎮大基尾，啲戲班成立咗瓊花會館，作為本土戲班行會會所。呢個就係粵劇行會創始，火神華光亦就咁成為咗大戲同仁嘅祖師爺。根據【佛山忠義鄉志】嘅記載：「鎮內有會館凡三十七，瓊花會館建築瑰麗，為會館之最。」。當時瓊花會館座落喺「優船聚於基頭，酒肆盈於市畔」嘅大基鋪。當時會館門口有四條大柱，重有個亭。館門口嘅牌匾係「會館」兩個字，全館嘅面積比當時嘅祖廟重大。全館共分三進：第一進係鐘鼓，繼後有可拆可合嘅臨時舞臺；第二進係瓊花宮大殿，大殿前係天階；第三進係會所。華光誕時戲行中人匯聚瓊花宮大殿祭祀華光帝。瓊花會館附近就係佛山大基尾河邊嘅瓊花水埠，方便坐紅船嘅伶人上岸或者到其他地方演出。據講伶人最初僱用紫洞艇作為戲船，後來加上帆哩，喺船身繪畫龍鱗菊花圖案，船頭油做紅色，因而叫做紅船。
粵劇唔單止吸收咗弋陽腔嘅特色，並且同徽劇、漢劇、湘劇、祁劇、桂劇有血緣嘅關係。因為所演嘅劇目、唱腔、音樂、表演方式等等，同徽、漢、湘、祁、桂劇大致相同。例如：《晴雯補裘》同《獨佔花魁》呢兩齣戲碼，《鏟椅》、《跳臺》、《夜戰馬超》等南派武打劇，桂劇同粵劇完全相同。雖然話外江班接近徽班，本地班接近西班，但其實本地班建立嘅初期，主要區別喺組班嘅班底。本地班係由本地人組成，主要係指本地藝人組成嘅專業戲班。但有時都可以包括一啲農民喺進行季節性演出活動而臨時組成嘅戲班。
清朝
廣東本地戲班早期活動嘅中心嚮佛山。順治十五年嚮靈應祠祖廟前建華封戲台，臺上演戲鼓桌什物俱全。康熙年間改名為萬福台，係廣東現存最華麗精巧、嶺南地區規模最大嘅古戲台，見證粵劇發展歷史。戲台分前後兩部份，前台以金漆木雕為佈景，具有强烈嘅舞台效果。整個萬福台重採用拱型結構，無論站喺邊，聽得到嘅音質基本相同。
雍正年間，廣州重出現「土優」、「土班」。有文獻記載：「廣州府題扇橋，為梨園之藪，女優頗眾，歌價倍於男優。……能昆腔蘇白，與吳優相若。此外俱屬廣腔，一唱眾同，蠻音雜陳。凡演一出，必鬧鑼鼓良久，再為登場。…… 榴月朔，署中演劇，為郁林土班，不廣不昆，殊不耐聽。探其曲本，止有白兔、西廂、十五貫，餘俱不知係何故事也。」
乾隆年間，廣東一帶比較安定，商貿發達。佛山重係商幫薈萃，因此娛樂要求而更加興旺，吸引百多個外省戲班來廣東演出。呢啲外江班主要來自江西、湖南、安徽、姑蘇等地。佢哋喺乾隆二十四年合作嚮廣州創建「粵省外江梨園會館」。而本地班嚮佢哋嘅集中地－佛山成立咗「伶人報賽之所」嘅戲班同業組織——瓊花會館。另外粵西「下四府」嘅演戲活動都好頻繁，每年嘅關帝、天妃、冼夫人一類神誕，均有「演戲迎神」嘅習俗。
咸豐四年，粵劇藝人李文茂響應太平天國起義，嚮佛山經堂古寺率領梨園弟子，編成文虎、猛虎、飛虎三軍。清政府為咗消滅三軍勢力，殘殺藝人，火燒瓊花會館，禁演粵劇15年。嚮禁演期間，本地班藝人逃亡省外海外，有啲粵劇藝人為咗生活，加入徽漢等劇嘅外江班，掛京、漢、徽、湘等皮黃戲班招牌演出，因而促成梆子同埋二黃嘅合流。咸豐十一年，李文茂、陳開先後敗死，清政府禁令稍弛，本地班乘機再度興起。同治九年，高要縣紳士馮光緯等人曾經上稟請求准許演出夜戲，而知縣亦表示同意，可見禁令鬆弛嘅情況。
同期大批華工被押騙到海外，隨住出國華工嘅大量出現，廣東戲曲逐漸傳播海外。《美國華人史》記載粵劇為華人帶來咗賴以生存嘅民間文化。當年從三藩市請來嘅青年男演員經常來往於巴特同瑪麗斯維爾等礦區，為當地華工演出傳統嘅舞蹈同折子戲。擁有123名演員嘅鴻福堂劇團嚮美國大劇院首次登場，上演粵劇，大獲成功，並嚮唐人街建立咗自己嘅劇場。另一方面，移居到越南、新加坡、印尼等地嘅大量華僑仍然保持咗固有嘅習慣，僑民當中以廣東人為多，佢哋愛好粵劇。因此越南西貢有粵人劇團。新加坡嘅戲劇，都係由廣東人來演出。十九世紀七十年代，印尼出版爪哇文譯本《薛仁貴》、《楊忠保》、《狄青》、《貴夫人》，後來重有馬來文譯本嘅《乾隆君遊江南》。
粵劇解禁後，本地班表演方式改變好多，聲腔已經吸收咗二黃，並能以梆子、二黃為主，兼用大腔演出。當時表演角色分為武生、正生、小生、小武、總生、公腳、正旦、花旦、淨同丑十大行當。後來經鄺新華、獨腳英、林之等人努力，粵劇得以重生，並組成咗粵劇仝人嘅新組織——八和會館。當時建築八和會館嘅費用都係透過全行嚮每年閏月休業嘅時期舉辦義演，扣除工資後所籌集而成。另外，凡係入會會員都需要付出白銀一兩作為「份金」。終於嚮清朝光緒十五年八和會館嚮廣州黃沙舊地海旁街落成。八和會館共分八堂，作為粵劇藝人住宿之用：兆同堂、慶同堂、福同堂、新同堂、永同堂、德同堂、慎同堂、普同堂。不同嘅行當被安排居住不同嘅分堂。小生、正生同大花面具嚮兆同堂。二花面、六分住嚮慶同堂。花旦住嚮福同堂。丑角嚮新同堂。武生嚮永同堂。五軍虎及武打家嚮德同堂。接戲賣戲嘅嚮慎同堂。棚面嘅音樂人員嚮普同堂。由於工作人員有好多，八和會館重設有方便所、養老院、一別所、小學、何益公司。八和會館會員總多，管理制度不斷完善。後期實行行長制度，各行行長都係全體人員推舉出來。
雖然粵劇開始恢復演出，但係嚮劇目內容同表演藝術上，都發生咗重大變化。反映現實生活嘅新劇目不斷湧現，如《梁天來告狀》、《王大儒供狀》、《蛋家妹賣馬蹄》等。當時廣州先後建成河南、廣慶、海珠、樂善、南關等戲院，其後出現調製戲班演出嘅寶昌、宏順、怡順、太安等公司，全都活躍於廣州、香港、澳門等地。文獻記載「廣州班為全省人士所注目，其名優工價，至於二三千金，聲價甚高，然大概以擅演男女私情……為第一等腳色」。
清朝末年，中國嘅知識分子激發戲曲改良嘅浪潮席捲全國。光緒廿四年，中國日報副刊之旬報特闢鼓吹錄一門，由楊肖歐、黃魯逸幾名記者撰作戲曲歌謠來諷刺時弊政治得失，引起廣州香港等地嘅報刊注重戲曲歌謠。光緒廿九年，一篇觀戲記猛烈批評當時嘅戲曲曲本迂腐，激發唔到國民嘅精神。冇幾耐，反映時弊嘅作品陸續出現，譬如：《新廣東女兒傳奇》、《黃蕭養回頭》同梁啟超嘅《班定遠平西域》等等。呢啲新編嘅劇本之中，有啲係由富有舞台經驗嘅藝人編撰。對粵劇影響深遠嘅應該係同盟會所組成嘅「志士班」。辛亥革命前後十年間，嚮港澳廣州等地曾出現咗30多個呢類嘅「志士班」，例如：採南歌班、優天社、振天聲社、仁聲劇社、民鏡社、國魂警鐘社等。演出咗《周姑娘放腳》及《盲公問米》，使宣傳效果超出預期。為咗加強反清反帝反封建嘅宣傳，重編演咗《文天祥殉國》、《戒洋煙》、《虐婢報》、《秋瑾》、《溫生才刺孚奇》等戲。
民國初期
喺辛亥革命前後，一啲粵劇老倌包括金山炳、朱次伯等人開始對粵劇進行革新運動。原因係光緒三十年，廣州繼道光三十年第一間戲曲戲園出現後，再次興建戲院，並稱之為「戲院」。戲院改變咗粵曲嘅演唱方式，令到原來需要滿足野台演唱，要克服風急聲弱嘅情況改變過來，令到以平喉演唱成為可能，而戲院由於令到觀眾嘅流動情減低，唔似過往戲班坐紅船到唔同地方演出，觀眾嘅消費習慣亦隨之改變，紅伶需要爭取觀眾。呢次，初出茅廬嘅朱次伯，因為原本擔嘅小生小生聰，不願演出尾戲，由佢做代表，佢就以平喉白話演唱一齣《寶玉哭靈》，大收旺台之效，令到演唱平喉白話成為風尚。
根據廣州粵劇研究者陸豐先生嘅研究，粤曲唱腔嘅舞台語言係喺1921至1927年產生轉變，又因為演唱平喉白，不但可以吸收廣東嘅講唱音樂例如南音、木魚等，目前最早記載結合南音同梆黃曲嘅係1924年由陳小漢阿爸陳醒漢演唱嘅《芭蕉島》之憶美。亦因為演唱平喉白話，粵曲嘅調門亦變為降B調。
白駒榮主要嘅貢獻喺1917年同千里駒喺國中興班，將十字句二黃改為「八字句二黃」，令到粵曲出現一種新嘅曲式，並成功將白話引進粵劇同降調。及後金山炳首先局部將白話帶入粵劇，朱次伯同白駒榮努力將白話引進過程中都落咗唔少功夫。至於降調方面，戲棚做戲係要高調大聲唱戲，而同白駒榮同期嘅小生太子卓都係唱子喉，白駒榮已開始將聲調降低唱平喉，唱腔自成一格。到咗1920年左右，終於將戲棚官話全面改為白話，由子喉演唱改為用平喉演唱。梆子同二黃一律唱低八度，令梆子、皮黄喺風格上統一起來。
及後薛覺先率先引入新嘅化妝技巧及西樂樂器。喺同一時期，省港班嘅崛起，薛覺先同馬師曾嘅競爭進入白熱化成為薛馬爭雄嘅局面，促進咗粵劇嘅改革同興盛。例如：薛覺先同小提琴家尹自重合作設計「薛腔」。嚟自上海嘅呂文成將北方二胡嘅絲弦改成鋼弦，創出咗高胡，音色高亢明亮。名伶陳非儂邀請梁以忠擔任其戲班嘅音樂領導。當時更出現咗如盧有容、梁金堂等著名編劇家，先後為馬師曾及薛覺先寫過唔少名劇，手法亦著重同當時流行嘅電影同話劇非常接近。
其實據歷史資料記載，1925年廣州有40幾班大型粵劇戲班，當中每一班嘅人數可以多達150多人。廣州出現「海珠」、「樂善」、「太平」、「寶華」、「民樂」、「河南」等十所大戲劇場。同期，開始產生「薛馬桂白廖」五大流派。當時大老倌嘅收入相當可觀，喺每圓可購米兩擔嘅時候，佢哋嘅年俸可以高達18000圓。因此好多人認為演粵劇可以名成利就，令人趨之若騖。據不完全嘅統計，呢個時期喺穗、港、澳活動嘅專業同埋藝人兼任嘅編劇家有百幾人，新編劇目高達四五千個。可以話係粵劇嘅黃金時代。
到咗二十世紀三十年代，當時香港立法局有法例禁止男女同班，所以歷年來粵劇中只有全男班、全女班之分。及後羅文錦爵士喺立法局中提議，講話男女既能同坐，點解唔可以同班。於是喺1933年秋，香港總督貝璐取消男女合班禁令。雖然廣州曾經出現男女同班嘅「共和樂班」，演出僅十個月就被廣州公安局禁止，但係廣州亦喺1936年10月左右跟隨香港解禁。陳非儂同埋馬師曾因為接咗越南及緬甸之約，離開咗太平劇團。太平劇團嘅班主源杏翹適逢其會，喺原本嘅班底下聘請譚蘭卿、上海妹同麥顰卿三位女藝人為花旦，令觀眾耳目一新，盛極一時，其它各班亦紛紛聘用女花旦，於是男花旦逐漸被淘汰，係粵劇歷史大轉變之一。
從此粵劇喺香港非常流行。當時演出主要集中喺利舞台、高陞戲院、太平戲院及新光戲院等舊式戲院。差唔多一星期七日都有唔同嘅劇目上演。當時粵劇不但喺廣東、廣西、香港、澳門等地流行，由於好多中國人移民海外，以致東南亞、大洋洲、美洲嘅廣東華僑聚居地區都有粵劇演出。東南亞一帶更有世代相傳嘅粵劇藝人、固定嘅劇團、行會同埋演出場地。例如新加坡嘅「慶維新」以及吉隆坡嘅「普長春」。除此之外，海外華僑對粵劇需求吸引咗好多粵劇戲班到海外演出。但係，大型戲班嘅人數往往都會超過一百人，支出龐大，導致精簡人手，開始出現大約50-70人所組成嘅小型粵劇劇團。呢啲都促使咗戲班「六柱制」嘅形成。
共和國建國初期
到咗二十世紀五十年代，中華人民共和國啱啱成立，積極挖掘優秀劇碼、繼承粵劇傳統，喺藝術上都全面革新，而且培養咗一批新藝人。1958年，廣東粵劇院正式成立。1960年同埋1962年先後創立廣東粵劇學校同廣東粵劇學校湛江分校。喺粵劇史上，係第一次有培養接班人嘅綜合性專業學校。
同時期電影開始蓬勃，粵劇吸引力大減。但係後來創作嘅粵劇電影重新將粵劇帶入電影院，令粵劇重獲昔日光輝。當時著名嘅粵劇電影有《蟹美人》、《龍王三宮主》、《黃飛虎反五關》、《萬里琵琶關外月》、《四郎探母》、《寶蓮燈》、《雙仙拜月亭》、《紅娘》、《夜光杯》、《千面美人魚》、《香羅塚》等等。
五十年代末，香港嘅粵劇形勢不妙，當時紅伶芳艷芬因為結婚而退落來，薛覺先、馬師曾、紅線女離開香港，連紅透半邊天嘅新馬師曾都唔多熱衷於演出。不過後來麥炳榮同鳳凰女組織班霸大龍鳳劇團，有譚蘭卿加入，並由林家聲擔當小生，演出好多著名劇目《百戰榮歸迎彩鳳》、《刁蠻元帥莽將軍》、《彩鳳榮華雙拜相》、《鳳閣恩仇未了情》等。無耐，陳好逑同林家聲另立新班大龍鳳劇團。後來新劇團紛紛迭起，包括羽佳嘅慶紅佳劇團、何非凡嘅非凡響劇團、林家聲嘅慶新聲劇團。
文化大革命期間，粵劇備受摧殘，好多曲譜幾乎付之一炬，被抄家嘅藝人多不勝數，好多藝人紛紛逃亡到香港同澳門，而全個中華人民共和國只有樣板戲先可以演出。1976年後，粵劇至能夠重生，伴奏喺民樂基礎上吸收咗西洋樂器，尤其係爵士樂器，包括電結他同薩克斯。劇本方面更有啲係改編自話劇或電影嘅優秀作品。例如：《關漢卿》、《牡丹亭》等。
喺呢個時期嘅新加坡卻因為韓戰嘅關係而樹膠價格猛漲，導致收入增加，娛樂事業亦一片蓬勃，當地嘅粵劇亦都因為咁而受惠。響呢段時期，相繼到新加坡登臺嘅粵劇伶人有陳笑風、梁瑞冰、羅劍郎、新海泉、馮峰、陳惠瑜、許英秀等。1952年，薛覺先再組覺先旅行劇團二度來新加坡。五十年代末期，有好多香港粵劇藝人到新加坡演出。例如蘇少棠、葉昆侖、關德興、石燕子、秦小梨、余麗珍等。由於名氣關係，門票價格驟增幾倍。到咗六十年代，新加坡各種新興娛樂事業好似雨後春筍出現，電影同電視好快成為主流。生活節奏變得急促，觀眾開始唔願意睇冗長嘅地方戲曲。1968年，新加坡嘅本地職業粵劇班已經唔能夠生存，好多職業粵劇團亦都因為咁而解散。
現代
隨著中國內地實行改革開放政策，唔少喺文革期間遭到打壓嘅文化事業都開始重生，其中包括粵劇。二十幾年間，唔少粵劇團紛紛喺內地湧現，遍佈廣州、佛山各地。同時間各地方省市嘅文化局都相當重視粵劇，利用當地文化資源同歷史題材，打造出好多嘅粵劇新品牌。例如佛山青年粵劇團以黃飛鴻英雄大俠形象，推出黃飛鴻系列粵劇《禁煙記》、《奇情記》等等，其中《奇情記》重榮獲省藝術節8項大獎。而呢個粵劇團喺國內演出常達100場以上，重經常遠赴新加坡、美國、加拿大、香港、澳門等地演出。
而喺其他華人社會例如香港，由於經濟發展，大量新興娛樂事業湧現，粵劇嘅觀眾群都因而日趨老化。大部份新一代嘅香港青年人都視睇粵劇係一種老套嘅行為，對粵劇加以排斥。加上粵劇界又面對欠缺新血嘅問題，因此不斷推出措施解決問題。例如香港八和會館同香港中文大學校外進修學院喺1996年合辦粵劇培訓證書課程，1998年改為同香港演藝學院合辦夜間粵劇培訓證書課程。但由於學生人數唔多，加上合作上出現問題，香港演藝學院主動解除同八和會館嘅合作關係，八和粵劇學院只有十二名學生同埋兩名導師繼續留低。雖然係噉，香港各間大學仍然設有粵劇學術研究中心。例如：2000年3月1號成立嘅香港中文大學戲曲資料中心同埋1998年成立嘅香港城市大學中國文化中心。香港大學音樂系都有有關粵劇嘅課程。
2005年8月，粵劇表演場地新光戲院因股權易手，新業主突然宣佈唔再出租畀粵劇劇團，曾任香港八和會館主席嘅汪明荃代表粵劇界同新光戲院嘅業主商討續租，希望業主為咗香港粵劇界嘅前途而准許新光戲院以現時嘅租金續租三年。會後，雙方召開記者招待會。汪明荃喺記者會上直指香港政府嘅各個局長口講支持本地藝術發展，但係對呢件事一直唔理會，只講唔做，重炮轟政府只提供偏僻嘅高山劇場作為粵劇表演場地，最後要身為民政局長嘅何志平承諾增撥資源大搞。
行當
粵劇嘅行當原為「末」、「生」、「旦」、「淨」、「丑」、「外」、「小」、「夫」、「貼」、「雜」嘅十大行當。後嚟被精簡為六柱制，即「文武生」、「小生」、「正印花旦」、「二幫花旦」、「丑生」、「武生」。
呢啲都係根據角色嘅年紀、性別、性格、外型等特徵嚟分類嘅。「末」代表年老角色。「生」代表男性角色。「旦」代表女性角色。「淨」就係性格剛強暴躁嘅男性角色。「丑」就係滑稽角色。
化妝
早期流行濃脂厚粉，但係所用化粧品比較簡單。小生唔抹胭脂，最多係劃黑少少眼眉毛，花旦只係塗下粉末。根據行內習慣，所有老倌都係自行照鏡化妝。一般舊式化妝係先拉起臉部皮膚，用布條紮住頭髮，用白色顏料畫個底稿，確定線條對稱公正，然後正式填上其他鮮豔嘅顏色。對於淨角角嘅化妝，行內稱呼為「開面」。先用白色顏料描畫底稿，喺眼睛同口部附近塗上黑色，將眉毛畫得長長並向上翹嚟表現威嚴，喺其他嘅地方塗上紅色，就完成整個「開面」過程。當然唔同行當就有佢獨特嘅化妝方式。丑角常有一個大白點喺臉嘅中間。其實化妝顏色以紅、黑、白、藍、黃為主。紅色代表血性忠勇，黑色代表剛耿忠直，白色代表奸惡陰險，藍色代表狂妄兇猛，黃色代表驃悍幹鍊。
到咗二十年代，薛覺先將京劇、話劇同電影化妝法同傳統化妝法結合。化妝轉趨輕描淡掃，樸實自然。最常見嘅化妝就係「紅白臉」，先將整個臉塗上白色粉底，然後圍繞著眼睛同顴骨塗抹紅色胭脂。有時候畫咗長長嘅眉毛，重用上鮮紅色嘅口紅。
戲服
粵劇早期服飾主要係模仿明代衣冠式樣，而且加以改良為戲服。清朝時期，京劇越來越受歡迎，交流逐漸增多，服裝制度亦逐漸受京劇影響，而且當時新劇目加入朝廷官員角色，部分戲服都有清朝官服嘅式樣。傳統京劇服裝可分為：蟒、靠、褶、帔、衣。傳統粵劇服裝可分為：
「蟒」：取材自朝廷嘅官禮服，係劇中王侯將相、后妃大臣喺朝會大典穿著。
「靠」：又叫「甲」，即將士用嘅鎧甲，係劇中武將嘅戰袍。
「褶子」：又叫「海青」，係劇中廣泛使用嘅便服。
「開氅」：又叫「海長」，係劇中武將權臣喺非禮儀場合穿著嘅便服。
「官衣」：又叫「圓領」或「補子」，係劇中文武百官辦理公事時穿著嘅官服。
「帔」：又叫「帔風」，係劇中王侯將相、后妃大臣家居穿著嘅便服。
「衣」：凡不入以上六類嘅各式人等穿著嘅服裝。
材料方面以布質為主，後期增加咗膠片或者銅托小鏡點綴戲服。喺50-60年代初珠片戲服大行其道。根據《廣東戲劇史略》對服裝嘅描述：「粵尚顧繡，大率金錢為貴，喺係金碧輝煌，勝喺京滬所制。自從歐美膠片輸入，光耀如鏡，照眼生花。梨園名角，競相採用，奇裝異服，侈言摩登，鬥麗爭妍，漸流詭雜」。可見佢瘋魔程度係點。到咗60年代末，繡花戲服開始受到歡迎，直到今日重係戲行中嘅主流。
不同行當需要不同嘅戲服。例如：小生通常飾演文質彬彬嘅角色，有時候甩袖，所以長袖叫做文袖。小武需要打鬥，短袖才方便演員動作，所以短袖亦叫做武袖。因此文武生嘅戲服會出現文武袖。
頭飾
粵劇髮飾嘅特色主要係片子、水紗、頭套、髮髻、飾物，女角有系統噉上片子、戴頭套同插頭飾飾物。唔同種類頭套、髮髻、髮辮、髮包都有自己嘅特色、用法、製作方式、配戴同保養用具。
基本所有花旦都需要頭飾，其中片子石係花旦必用嘅。頭飾種類繁多，例如大頭、前妝、簪、釵、梅花石、耳邊花、鳳冠、正鳳、七星額、文武髻、牛角帶、漁家絡…等，用料都各有唔同。唔同身份嘅女角固然使用唔同嘅頭飾，有時同一身份嘅女角，因應唔同場合，都會用唔同嘅頭飾。上片子需要特殊嘅用具、基本手法及技巧，並利用片子改善面型同令片子牢固面部嘅技巧。
男角嘅頭飾有太子盔、東坡巾、蝠魚巾、日字巾、紥巾、蓮子帽、帥盔、荷葉盔、紗帽、駙馬盔、平天冠、耳邊花、耳邊球、結子、網巾、水髮、散髮、丫髻…等。
唱做念打
「唱」係指唱功，配合唔同嘅角色有各自唔同演唱嘅方式，包括平喉同子喉。平喉係平時講嘢嘅聲調。子喉係比平喉嘅調高咗八度。大喉係用粗獷聲音。同時，粵劇都會吸收唔同地方嘅獨特唱腔，例如來自福建嘅廣東南音、木魚、廣東嘅本地民謠粵謳同板眼。
「做」係指做功，即係表演。當中包括咗手勢、臺步、走位、關目、做手、身段、水袖、翎子功、水發、抽象表演同傳統功架等等。
「念」係指念白，即係念出臺詞。用說話交代出情節、人物嘅思想感情。
「打」係指武打，例如：舞水袖、水髮、玩扇、武刀弄槍、耍棍揮棒，舞動旗幟等等。
唱腔
清朝初期外江班將戈陽腔同崑山腔傳咗入廣東。到咗太平天國時期，本地班先至逐漸出現，但係唱腔都重係以梆子為主。後來隨住崑曲衰落同受徽班嘅影響，轉做以西皮二黃為基礎唱調。辛亥革命時期，志士班將戲棚官話變咗做白話，又稱之為新腔。抗戰時期，不斷有著名老倌冒起，各自鑽研粵劇並且發展自己嘅唱腔。例如：薛覺先嘅「薛腔」、馬師曾嘅「馬腔」、紅線女嘅「紅腔」同新馬師曾嘅「新馬腔」。
身段
演員透過象徵性嘅姿態同埋動作，交代出劇中人物嘅性格同感情、時空嘅改變同劇情嘅發展。
基本身段包括：站相、臺步、七星步、指掌、雲掌、亮相、跑圓台、開門、拉山、上馬同背供。小生嘅臺步係丁字步，要表現氣宇軒昂。花旦嘅臺步係撇步，要表現輕盈。為咗作猶豫不決、考慮點樣應對等心理狀態或搜索物件、覓路等情節嗰陣時，演員就會運用「水波浪」程序來表達。
唔同行當有自己獨特嘅基本功，例如武行嘅跳大架、馬蕩子、起霸同各種拳劍刀槍等。跳大架係由一連串嘅身段動作組成，包括演員上場、拉山、掛單腳、亮相、七星步、撮步、俏步、雲步、小跳、踢腿、踢甲、車身、洗面、順風旗、走圓台等一連串嘅動作。
表演程序
「自報家門」：戲曲中主要人物出場時嘅自我介紹。由「打引」、「定場詩」、「坐場白」組成。
「打引」：係劇中主角第一次上場時，半念半唱一些韻文結構嘅詞句，叫做「打引」。佢簡單噉自敘心情、處境、身份、經歷、性格，抒發志趣、抱負、情緒。
「定場詩」：當角色念完「打引」之後要念嘅四句詩，係定場詩。內容大半係介紹劇中嘅特定情景同人物嘅思想感情。
《帝女花•香夭》嘅詩白選段：「倚殿陰森奇樹雙。明珠萬顆映花黃。如此斷腸花燭夜。唔需侍女伴身旁。」
「坐場白」：主要角色念完「打引」、「定場白」以後所念嘅一段獨白。內容係介紹人物嘅姓名、籍貫、身世、經歷、心理等。
「跑龍套」：「龍套」係指戲曲中扮演士兵、伕役、宮女等隨從人員，因穿特殊形式嘅龍套衣而得名。「跑龍套」就係扮演呢啲角色嘅意思。
說白
說白可以分做獨白同對白，又可以分做押韻同唔押韻。押韻嘅又包括咗詩白、口古、白欖同韻白。唔押韻嘅有口白、鑼鼓白同浪裡白。
音樂
粵曲嘅唱腔音樂主要分板腔、曲牌同歌謠三種。
廣東本地嘅戲曲音樂，應該係以說唱類嘅南音、木魚、龍舟、板眼、粵謳等為主，因為呢個係根據廣東話嘅語言特色組成，嚮語分平仄、句分上下嘅基礎上面，廣東說唱類嘅唱腔，曲詞句格必須分做兩組上下句式，因為廣東話分陰陽平，呢個同北方語系嘅陰陽平唔同，語音上有好大差異。
粵曲唱腔音樂嘅基本特色係板腔類，即係梆子同二黃，俗稱「梆黃」，即係同京劇嘅「皮黃」同類，所以粵劇都屬於南北路嘅戲曲，即有南路「二黃」唱腔同北路「梆子」唱腔。粵曲嘅板腔原本係由外省傳入，係由詩讚類嘅齊言滾唱方式發展出來，後來節以鼓板，由唔同板式引發唱腔嘅變化，所以叫「板式變化體」。板腔體、詩讚體戲曲唱腔同曲牌體戲曲唱腔最根本嘅唔同嚮板腔體同詩讚體戲曲唱腔冇固定嘅樂調旋律，旋律由曲詞嘅語音決定，所以即使同係「慢板」或「中板」，可以因為曲詞唔同，有唔同嘅音樂旋律。
曲牌體戲曲唱腔就係先有樂調旋律，再填曲詞，其中骨幹音更加唔改得，所以無論千百首同曲牌嘅曲，即使曲詞唔同，但佢嘅分佈聲調一定相同，否則唔同填一首小曲。粵曲嘅曲牌體可以分成好多類，其中主要有崑弋曲牌，即係傳統戲曲曲牌，好似「俺六國」〔即「後庭花」〕、「僥僥令」、「園林好」等。
粵曲都有由民歌嘅戲曲變調，例如出自崑腔劇目《思凡》嘅「朦朧」、「山坡羊」，本來係民歌，但係崑腔化後再傳入粵曲之中。有古譜曲，包括咗《粧台秋思》；不過，古譜中都有較為特殊嘅，好似響明代產生嘅《貴妃醉酒》，原本係《西宮詞》，嚮粵劇嘅起源時期已經傳入粵曲裏面，唔似《粧台秋思》響二十世紀中先至吸收入來。
最特別嘅係一種民歌小調，好似《寄生草》、《打掃街》、《剪剪花》，呢啲曲本來係民間嘅齊言民歌，一如板腔，無固定嘅旋律，由曲詞嘅語音發展出唔同嘅旋律，其中由過序音限制其廻旋往覆嘅方式，一如板腔嘅「士字序」、「工字序」等。但係，當唔同地區嘅人忘佚咗原來嘅唱法，呢啲曲子嘅旋律就俾某一個旋律固定下來，成為咗小曲，呢個都係響粵曲音樂之中一個重嘅組成部分。其實，呢類民歌現今中國都重有好多，好似陝甘嘅《信天遊》，北方嘅《艷陽天》等。
樂器
早期粵劇所用嘅樂器只有二弦、提琴、月琴、三弦同鼓竹鑼鈸，聲調比較簡單。清朝粵劇解禁後，加入咗梆子。進入成熟期以後，粵劇所用嘅樂器多達四十幾種，大致可分為四大類：吹管樂器、彈撥樂器、拉弦樂器同敲擊樂器。其中彈撥樂器包括古箏、琵琶同蝴蝶琴；鑼鼓包括：卜魚／板、沙嘅、雙皮鼓／梆鼓、鈸、京鑼、勾鑼、戰鼓、大木魚、小木魚、大鑼同鈸、大堂鼓。粵劇改革後，更接納咗薩克斯管、小提琴等多種西洋樂器，令音樂效果更臻完善。
梆子屬於無固定音高嘅竹木類打擊樂器。北方稱「梆子」，南方稱「南梆子」，亦稱「方梆子」。北方戲曲所用嘅梆子係實心，簡稱「梆子」，當中係由兩條堅硬嘅木棒組成，演奏時雙手各執一棒互相敲擊而發出聲音。音色響亮清脆，多數用於打拍子，利用嘅技巧簡單。南方梆子就有大、中、細之分，由長方形嘅中空木塊所製成，演奏時懸掛嚮支架上，用鼓籤擊奏。由於可以連續快速擊出聲音，容易營造熱烈緊張嘅氣氛。因為梆子用於擊出節拍，所以產生咗「梆子腔」。梆子腔又稱秦腔或西秦腔，來自陝西、山西同甘肅一帶，音調粗獷激越。清朝初期先至慢慢流傳到廣東。梆子腔有分首板、慢板、中板、滾花同煞板等板式。
木魚都屬於無固定音高嘅竹木類打擊樂器。外狀好似魚頭，中間挖空成為共鳴箱，正面開一條長形魚口，手持小木槌以敲擊發聲。木魚最初係佛教嘅法器，亦係宗教音樂嘅伴奏樂器，後來漸為民間器樂所採用。木魚音色空洞，發音短促，輕快活潑，常扮演伴奏嘅角色，嚮「數白欖」時作敲擊節拍之用。
樂隊
行內稱樂隊或樂師為棚面，鑼鼓嘅領奏者為掌板。安坐於戲台嘅左側。棚面要熟悉鑼鼓點才可以為觀眾營造嘅氣氛。例如：唱口一槌、收掘一槌、收掘三槌、詩白鑼鼓、白欖鑼鼓、閃槌、急急風同叻叻鼓。
早期嘅棚面共分十手：簫笛、三弦簫打錚吹螺、大鈸二弦、掌板大鼓、打鑼掌板、大鼓／副二弦、發報鼓／大鑼、提琴／小鑼大鈸、橫簫大鑼、小鑼同後備。後來，吸收咗其他地方劇種，加入咗短喉管、長喉管、京胡同揚琴。薛覺先率先引入西樂樂器，更開創咗「西樂部」，當中樂器包括咗梵啞鈴、木琴、文德連、結他、色士風同班祖。
譜曲詞
粵劇嘅樂譜稱為工尺譜，係粵劇傳統嘅記譜方式。跟其他地方劇種所用嘅大同小異，都係利用譜字如合、士、乙、上、尺、工、反、六等代表唱腔裏嘅樂音，相等於西方音樂嘅So、La、Te、Do、Re、Me、Fa、So。
曲牌泛指曲牌體系以外嘅說唱同板式嘅曲調名稱。粵劇唱腔分兩大體系，一係板腔體系，另一係曲牌體系。主要分做牌子、大調同小調。曲調係有固定嘅旋律，包括：《陰告》、《銀台上》、《貴妃醉酒》、《罵玉郎》、《戀檀郎》、《秋江哭別》同《平湖秋月》。
表演嘅場地
表演粵劇嘅場所一般分做臨時搭建嘅戲棚同永久性嘅戲臺。明朝時期，人民生活富裕，大戶人家會自設戲臺，招聘私人戲班。
戲棚
早期戲棚內設置神像、安放神壇供奉神明。香港嘅戲棚大多嚮神誕同佛誕演神功戲，以供奉神明同酬神等。
戲臺
戲臺嘅方位以底景分幕前幕後。兩則出入口叫做虎度門。戲臺貼近觀眾席嘅部份叫做台口。觀眾看到台口嘅左邊就係棚面嘅位置。棚面後面就係把子箱。鄰近把子箱嘅虎度門嘅底景位置叫做師傅位。師傅位嘅幕後部份嘅對面就係提綱。幕後除咗一道長走廊，全部係箱位，走廊盡頭就係大棚箱位。從觀眾嘅角度，左邊叫做雜邊，放雜箱；右邊叫做衣邊，放衣箱。
虎度門又叫做「渡古門」，因「渡」同古字「度」相同，即渡過之意。因為以前演員所扮演嘅都係已故嘅歷史人物，所以外江班叫做「鬼道門」。嚮虎度門附近嘅「提綱位」所貼上嘅係一道「提綱」，係開戲師爺將故事、場次、鑼鼓、排場、角色嘅分配等簡略寫上，作為提示之用。嚮二十世紀三十年代或之前，行內人習慣只憑提綱提示，嚮冇詳細劇本之下，故事細節內容全靠爆肚嘅表演方式，所以叫做「提綱戲」。雖然好似笑話，但係可以見到粵劇伶人嘅功力深厚。但係後來有聲嘅影畫戲從美國登陸廣州，直接對粵劇造成衝擊，薛覺先認為「提綱戲」係戲行嘅陋習。因此薛覺先不斷追求完美劇本，促使粵劇急速發展。
傳統嘅戲臺冇繁複嘅實景，全靠演員用身段同做手配合曲詞來塑造劇目嘅活動空間。觀眾通過演員嘅表演加以想像體會。如《金山寺》中所用嘅水旗、雲片，表現波濤洶湧；《遊園驚夢》中花燈把杜麗娘「因情成夢」嘅夢境形象化、浪漫化、莊嚴化。運用兩支旗幟來表現坐車，用做手來表達策馬、開門。早期粵劇戲臺冇佈景，戲棚才掛一幅布幕。好多時候利用一桌兩椅位置嘅變化，象徵不同景物，例如公堂、城牆、山丘等。二十世紀初，粵劇受話劇嘅影響，開始出現利用布類嘅東西製作成嘅「軟景」，嚮大帆布上繪畫城門、花園、宮殿，山林、河岸等景物，掛嚮天幕做佈景。後來，又出現利用木材類嘅東西製作嘅「硬景」。省港班興起後，戲台便出現立體佈景。工作人員用木材同布組成立體佈景，有亭台樓閣、假山、樹木、廳堂等等。後來，其他演員連「宇宙燈」、「吊鋼線」，都搬上粵劇舞臺。三四十年代，粵劇亦流行機關佈景，演員同道具可以移動、可以從天而降、可以升空、亦可以收喺台下面。另外，亦有嚮舞臺上噴射真水、頭盔安裝電燈泡、引爆火等技倆來吸引戲迷。
行內習俗同術語
梨園嘅來歷
唐玄宗李隆基幼年喜愛歌舞。6歲嘅時侯，曾經為佢嫲嫲武則天嚮宮院即席表演歌舞節目《長命女》。因為表演精湛，所以博得在座一班皇親國戚同群臣嘅讚賞。李隆基繼位後，選定咗宮庭嘅一片梨園作為排練歌舞嘅場所，呢個就係梨園嘅來歷。自此，戲行內人自稱梨園子弟。
戲橋
戲橋係開戲前派給觀眾嘅單張，作為介紹劇目之用。一般印上劇情嘅簡介、編劇、導演、演員表等等。
紅船
十九世紀末至二十世紀初，粵劇戲班經常嚮廣州沿海巡迴演出，為咗方便行程，嚮紅船棲身。呢類戲班皆叫做紅船戲班。紅船船艙臥鋪分配同工人職責都有規定，成為日後戲班嘅基礎。一般來講，粵劇戲班分為本地班、外江班、本地外江班同過山班。
爆肚
爆肚即係「即興」，可解作即時嘅創作。演員根據演出時嘅感情，作出同劇本有出入或者冇經彩排嘅發揮。
撞板
嚮演奏或者唱曲嘅時侯，節拍或者速度出現錯誤。由於粵劇好受香港人歡迎，「撞板」成為形容「出錯」嘅俗語。
欲免向隅
因為戲棚係臨時搭建嘅，觀眾席有好多竹柱，嗰啲角落叫做隅。欲免向隅就係說避免竹柱阻礙視線。
紮、叔父
稱呼戲行長輩為「叔父」。「紮」意思係成名或晉升。呢兩個詞語同三合會嘅黑話相同。因為舊社會粵劇藝人奔走江湖，賣藝謀生，難免要同黑社會打交道。
神功戲
嚮傳統節日中，百姓為咗酬謝神恩會舉行一連串慶祝活動，如舞龍舞獅、放鞭炮，更會籌集資金聘請戲班演出戲曲作為主要慶祝活動，呢個就叫神功戲。
喺香港，神功戲泛指一切因神誕、廟宇開光、鬼節打醮、太平清醮同傳統節日而上演嘅所有戲曲。呢種演出唔係粵劇專有嘅，絕大部分嘅潮州戲同福佬戲演出都屬於神功戲。
神功戲儀式流程一般為：
請神
拜先人
拜地方菩薩
拜戲神
破台：如果建戲棚之地未曾上演過粵劇，戲班就要破台；但潮州、鶴佬人就不論塊地有冇做過戲都會破台。
丑生開筆，以硃砂筆嚮後台寫上「大吉」二字。「吉」字嘅「口」一定要開口，以示吉利
台口上香
例戲，依次序為賀壽，《六國封相》，《跳加官》，《天姬送子》。
拜先人
賀誕
還炮
抽 / 搶花炮
問杯選來年值理
競投勝物
分豬肉、紅雞蛋
封台
送神
傳統劇目
早期傳統劇目有「江湖十八本」，按麥嘯霞【廣東戲劇史略】所列：《一捧雪》、《二度梅》、《三官堂》、《四進士》、《五登科》、《六月雪》、《七賢眷》、《八美圖》、《九更天》、《十奏嚴嵩》、《十二道金牌》、《十三歲童子封王》同《十八路諸侯》，十一、十四、十五、十六、十七經已散佚，為早期演員嘅「開山戲」。
同治中葉，有所謂「大排場十八本」，即：《寒宮取笑》、《三娘教子》、《三下南唐》、《沙陀借兵》、《五郎救弟》、《六郎罪子》、《四郎探母》、《酒樓戲鳳》、《打洞結拜》、《打雁尋父》、《平貴別窯》、《仁貴回窯》、《李忠賣武》、《高平關取級》、《高望進表》、《斬二王》、《辨才釋妖》同《金蓮戲叔》。
同治七年，有「新江湖十八本」，按郭秉箴【粵劇藝術論】所列：《再重光》、《雙國緣》、《動天庭》、《青石嶺》、《贈帕緣》、《困幽州》、《七國齊》、《俠雙花》、《九龍山》、《逆天倫》、《和為貴》、《鬧揚州》、《雙結緣》、《雪重冤》、《龍虎鬥》、《西河會》、《金葉菊》、《黃花山》。
清朝光緒中葉，出現著重唱功嘅「粵劇文靜戲」，例如《仕林祭塔》、《黛玉葬花》、《蘇武牧羊》等，又稱為「大排場十八本」。中華人民共和國建國後，整理編寫嘅劇目有《寶蓮燈》、《平貴別窯》、《柳毅傳書》等。
川劇亦有所謂「江湖十八本」即《幽閨記》、《綵樓記》、《木荊釵》、《玉簪記》、《白羅帕》、《百花亭》、《葵花井》、《鸞釵記》、《白鸚鵡》、《三孝記》、《槐蔭記》、《中三元》、《聚古城》、《鐵冠圖》、《全三節》、《漢貞烈》、《五貴聯芳》、《藍關走雪》等。
根據香港梁沛錦博士嘅【粵劇劇目通檢】，粵劇劇碼大約有一萬一千三百六十個。從二十年代起，大量嘅粵劇劇本大致可分為幾種類型：
從舊本整理改編，例如根據江湖十八本
從古典小說或傳奇改編，例如「三國戲」、「封神榜戲」、「水滸戲」。
從民間文學或地方掌故改編，例如《梁天來》。
從外國小說外國戲改編，例如根據莎士比亞嘅【馴悍記】改編嘅《刁蠻宮主戇駙馬》，根據【一千零一夜】嘅月宮寶盒改編嘅《賊王子》等。
從美國電影改編，例如根據《郡主與侍者》改編嘅《白金龍》。
從其他劇種改編移植，例如根據京劇《四進士》改編為《審死官》。
反映現實嘅新創作，例如清末民初一啲革命志士創作嘅文明戲，如《新廣東女兒傳奇》、《黃蕭養回頭》同《班定遠平西域》。
著名劇目
詳情請睇粵劇劇目一覽。
《帝女花》
《紫釵記》
《牡丹亭驚夢》
《鳳閣恩仇未了情》
《無情寶劍有情天》
《竇娥冤》
《萬世流芳張玉喬》
《寶蓮燈》:
《柳毅傳書》
《再世紅梅記》、《蝶影紅梨記》、《香羅塚》、《紅了櫻桃碎了心》、《血染海棠紅》、《紅樓夢》、《三笑姻緣》、《花田八喜》、《白兔會》、《桂枝告狀》、《雙仙拜月亭》
《秦香蓮》、《梁祝》、《鏡花緣》、《花蕊夫人》
《胡不歸》
《雷鳴金鼓戰笳聲》、《情俠鬧璇宮》
《李後主》、《白蛇新傳》、《梟雄虎將美人威》、《俏潘安》
《桃花扇》
《多情君瑞俏紅娘》、《情醉王大儒》
《朱弁回朝》
《戎馬金戈萬里情》
《火網梵宮十四年》
《一曲琵琶動漢皇》、《寶劍重揮萬丈虹》
《桃花仙子》
《非夢奇緣》
《血濺烏紗》
《搜書院》
《三看御妹》、《醉打金枝》
傳統例戲
《六國大封相》、《天姬送子》、《賀壽》、《碧天賀壽》、《跳加官》、《祭白虎》、《玉皇登殿》、《觀音得道》、《香花山賀壽》。
羅家英主演新編粵劇
《南宋鴛鴦鏡》
《曹操與楊修》、《三鎖玉郎心》、《狀元打更》
《英雄叛國》
《章台柳》、《活命金牌》、《鐵馬銀婚》、《狄青與襄陽公主》、《蟠龍令》
楊智深新編粵劇
《張羽煮海》
《陰陽判》
《桃花扇》
《乾坤鏡》
其他劇目
《佳偶兵戎》
《清宮遺恨》、《白蛇傳》之遊湖、《醉打金枝》、《雅雀如何作鳳凰》
《拾玉鐲》
著名人物
編劇
南海十三郎、馮志芬、麥嘯霞、吳一嘯、徐若呆、李少芸、唐滌生、楊子靜、林仙根、譚青霜、陳卓瑩、陳冠卿、何建青、陳自強、蘇翁、潘焯、潘一帆、秦中英、秦太英、葉紹德、李悅強、溫誌鵬、蔡衍棻、阮兆輝、新劍郎
女編劇：容易、望江南、阮眉、區文鳳
撰曲
王心帆、吳一嘯、胡文森、
男撰曲: 陳卓瑩、陳冠卿、陳自強、蔡衍棻、蔡滌凡、鄧寄塵、方文正、靳夢萍、李願聞、梁以忠、勞鐸、潘焯、龐秋華、秦中英、秦太英、沈瑞和、蘇翁、王君如、溫誌鵬、嚴觀發、楊子靜、葉紹德
女撰曲: 阮眉、陳錦榮、馬曼霞
音樂家
尹自重、何大傻、呂文成、梁以忠、王粵王、朱慶祥、馮華、林兆鎏、廖森、卜燦榮、萬靄端、嚴觀發
掌板
宋錦榮
羅家樹
姜林
陳燊
高潤權
潘蘇
打鑼
江牛、高根
頭架
駱津同佢個仔駱慶兒、高潤鴻、朱慶祥、王粵生、馮華、譚兆威、吳聿光
名伶
靚元亨、朱次伯
五大流派：薛覺先、馬師曾、桂名揚、白駒榮同埋白玉堂、廖俠懷
關德興
靚次伯、少新權、白龍珠、廖國森
梁醒波、半日安、李海泉、劉克宣、許英秀、羅家權、新海泉、尤聲普
新馬師曾、羅劍郎、何非凡、麥炳榮、林家聲、林錦堂、李龍、龍貫天、歐凱明、黃偉坤、黎駿聲
任劍輝、祈筱英、龍劍笙、朱劍丹、蓋鳴暉、劉惠鳴
上海妹、陳艷儂、秦小梨、芳艷芬、余麗珍、鄧碧雲、鄭碧影、白雪仙、紅線女、羅艷卿、鳳凰女、任冰兒、陳好逑(文武雙全「藝術旦后」) 、吳君麗、李寶瑩、梅雪詩、南鳳、王超群、尹飛燕、倪惠英、郭鳳女、陳詠儀
陳錦棠、靚少佳，盧啟光，梁蔭棠、石燕子
陳非儂
譚蘭卿
曲藝
四大平喉/平喉四傑：小明星、徐柳仙、張惠芳、張月兒
李少芳、何麗芳，譚佩儀，梁玉嶸、陳玲玉、葉幼琪、何萍
杜煥、陳鑑、區均祥、甘明超、唐建垣
組織
瓊花會館：喺廣東佛山建立，方便聯絡同埋安排同班主訂立合約
吉慶公所：清朝咸豐年間，由李從善老先生喺黃沙同吉大街建立
八和會館：清朝光緒十五年喺廣州建立
慶維新：喺新加坡建立
普長春：喺吉隆坡建立
演出地點
廣州
海珠戲院
樂善戲院
太平戲院
寶華戲院
民樂戲院
河南戲院
西堤大新公司天台劇場
惠愛路大新公司天台劇場
長堤先施公司天台劇場
十八甫寶華公司天台劇場
香港
太平戲院
高陞戲院
普慶戲院
利舞台
娛樂戲院
中央戲院
新光戲院
東樂戲院
東方戲院
皇都戲院
新舞台戲院
百麗殿
寶麗宮
高山劇場
葵青劇院
啟德遊樂場
荔園遊樂場
澳門
澳門文化中心
永樂戲院一院
永樂戲院二院
何黎婉華文娛中心
翡翠戲院
參考
《佛山忠義鄉志》
孔茗，《紅線女傳奇之獨上高樓》，香港博益，1985。
紅線女，《紅線女自傳》，香港星辰出版社，1986。
賴伯疆，《薜覺先藝苑春秋》，上海文藝出版社，1993。
陳守仁著，《香港粵劇研究·上卷》
陳守仁，《儀式、信仰、演劇─神功粵劇在香港》，香港中文大學音樂系粵劇研究計劃，1996。
陳守仁著、葉正立攝影，《神功戲在香港─粵劇、潮劇及福佬劇》，三聯書店，1996。
陳守仁，《香港粵劇導論》，香港中文大學音樂系粵劇研究計劃，1999。
蔡志祥，《打醮：香港的節日和地域社會》，三聯書店，2000。
胡振，《廣東戲劇史》，香港利源書報社有限公司，2002。
胡振，《廣東戲劇史》，香港利源書報社有限公司，2002。
胡振，《廣東戲劇史》，香港利源書報社有限公司，2002。
胡振，《廣東戲劇史》，香港利源書報社有限公司，2002。
胡振，《廣東戲劇史》，香港利源書報社有限公司，2002-09。
胡振，《廣東戲劇史》，香港利源書報社有限公司， 2003-07。
胡振，《廣東戲劇史》，香港利源書報社有限公司， 2003-08。
陳守仁，《香港粵劇劇目初探》，香港中文大學音樂系粵劇研究計劃，2005-01。
胡振，《廣東戲劇史》，香港利源書報社有限公司， 2005-03。
胡振，《廣東戲劇史》，2005-07。
胡振，《廣東戲劇史》
黃燕芳／施君玉，《香江梨園：粵劇文武生羅家英》，香港大學美術博物館，2005-11。ISBN 962-8038-57-5
《瓊花八和歷史拉雜記》任俊三〔即鄺新華少徒靚新華〕是書為1944年的手抄本。
《戲船》劇刊，香港鳳牌出版部1931年出版，是書藏香港大學孔安道圖書館。
《廣東戲劇史畧》──麥嘯霞著
《粵劇》〔詞條〕──賴伯疆著〔載於廣東戲曲志、粵劇春秋等書〕
參閱
粵劇劇團一覽
粵劇電影一覽
粵劇劇目表
粵劇演員一覽
粵劇編劇一覽
嶺南文化
香港中文大學戲曲資料中心網站
香港城市大學中國文化中心
廣東音樂多面睇
中國戲劇場
粵劇簡說
明代南海有花旦
瓊花會館拾零錄：瓊花會館與本地班
一時代有一時代之粵劇
任劍輝專頁
良辰美景仙鳳鳴
粵劇 |
粵劇劇團一覽 | 粵劇劇團一覽
香港
太平劇團、萬年青劇團、覺先聲劇團、雛鳳鳴劇團、仙鳳鳴粵劇團、新東亞粵劇團
錦添花劇團、錦鳳屏劇團、國星粵劇團、錦麗華劇團、精英粵劇團、豐華粵劇團、鳴芝聲劇團
鳳和鳴劇團
龍嘉鳳劇團、龍騰燕劇團、龍嘉詠劇團、龍飛劇團、永光明劇團、香港青苗粵劇團
劍心粵劇團
慶鳳鳴劇團、劍新聲劇團、朗暉粵劇團、貫天劇團、千粵劇團、鳳求凰劇團、好兆年劇團、新群英劇團、錦陞輝劇團、日月星劇團、彩龍鳳劇團、心美粵劇團、鴻運劇團、纓華粵劇團、大群英劇團、麗晶粵劇團、玲瓏粵劇團
聾人粵劇團
廣東
大羅天劇團、人壽年劇團、梨園樂劇團、新中華劇團
廣州粵劇團、廣州紅豆粵劇團、佛山市青年粵劇團、佛山市瓊花粵劇團、廣東吳川市粵劇團、珠海粵劇團、深圳粵劇團、湛江小孔雀粵劇團、肇慶市粵劇團
紅線女藝術中心
澳門
澳門群聲曲藝會
澳門鳳聲粵劇曲藝促進會
其他
新加坡丹戎巴葛民眾俱樂部粵劇團
新加坡八合會館
新加坡敦煌劇坊
粵劇
一覽
藝術團體 |
粵劇劇目表 | 粵劇劇目表
B C D F G H J K L M N P S T W Z
B
白兔會
白蛇傳
白門樓
白蛇傳之遊湖
百里奚會妻
班定遠平西域
別館盟心
寶蓮燈
碧海狂僧
伯牙碎琴
C
釵頭鳳
賊王子
賊王子巧遇情僧
妻嬌郎更嬌
陳橋兵變
秦香蓮
清宮遺恨
情僧偷到瀟湘館
長阪坡
曹操下皖城
曹操與楊修
穿金寶扇
D
大鬧廣昌隆
大鬧養閑堂
大鬧御勾欄
大破朱仙鎮
狄青夜闖三關
狄青與襄陽公主
帝女花
竇娥冤 (又稱六月飛霜)
蝶影紅梨記
定軍山
黛玉歸天
貂蟬拜月
單刀會
刁蠻宮主戇駙馬
踏雪尋梅
F
風雨同舟
鳳閣恩仇未了情
鳳儀亭
鳳儀亭訴苦
粉面十三郎
火網焚宮十四年
火燒博望坡
火燒赤壁
花月影
花田八喜
花蕊夫人
花染狀元紅
苦鳳鶯憐
G
關公送嫂
觀音得道，香花山大賀壽
閨留學廣
孤寒種懺悔
鏡花緣
荊釵記
荊軻剌秦皇
佳偶天成
舉獅觀圖
H
紅了櫻桃碎了心
紅樓夢
漢武帝夢會衛夫人
客途秋恨
J
如用劉錫祥拼音，下面嘅名會響 Y 之下
泣荊花
燕子樓
夜吊秋喜
夜吊白芙蓉
夜戰馬超
夜斬龍詛
燕歸人未歸
胭脂巷口故人來
睿王與莊妃
英烈劍中劍
英雄叛國
陰陽判
玉面參軍
楊二舍化緣
月下釋貂蟬
K
乾坤鏡
L
六國大封相
李後主
李密陳情
柳毅傳書
洛水情夢
荔枝換絳桃
梁祝
攔江截斗
落霞孤鶩
樂毅下齊城
拉郎配
M
牡丹亭驚夢
穆桂英大破洪州
穆桂英下山
盲公問米
夢會太湖
夢斷香銷四十年
文姬歸漢
萬世流芳張玉喬
萬惡淫為首
無情寶劍有情天
舞台春色
N
南宋鴛鴦鏡
南唐殘夢
五郎出家
五郎救弟
五虎平南(段紅玉)
雅雀如何作鳳凰
岳飛班師
P
平貴別窯
蟠龍令
琵琶行
琵琶怨
S
三笑姻緣
三英戰呂布
三打王英
三審玉堂春
三娘教子
三盜九龍杯
三借芭蕉扇
三氣白牡丹
三伯爵
三祭鐵丘墳
三擒三放
三官堂(陳世美)
山東響馬
水淹七軍
沙陀借兵
西樓錯夢
西河會
倩女離魂
新白金龍
隋宮十載菱花夢
獅吼記
審死官 (大戲)
蘇武牧羊
T
唐明皇與楊貴妃
唐伯虎點秋香
桃花扇
鐵馬銀婚
W
王老虎搶親
胡不歸
魂夢繞山河
活命金牌
黃蕭養回頭
黃鶴樓
黃飛虎反五關
華容道
Z
如用劉錫祥拼音，下面嘅名會響 Ch 之下
再世紅梅記
張羽煮海
蔣幹盜書
醉打金枝
醉打韓通
醉斬鄭恩
章台柳
摘纓會
紫釵記
紫鳳樓
趙子龍催歸
趙氏孤兒
朱買臣
周姑娘放腳
昭君出塞
左慈戲曹
粵劇 |
粵劇編劇一覽 | 以下係粵劇編劇名家一覽，據粵拼首字母順序分類：
A
區公偉、歐陽叔亮、歐漢抉
B
白玉堂、鮑少莊
C
陳公貫、陳天縱、陳文彬、陳甘棠、陳劍仇、陳醒漢、陳鐵軍、蔡沃腴、徐若呆、程鐵郎
D
鄧英
F
方森、馮公綽、馮志芬、馮顯洲
G
郭文泰、姜少俠、姜魂俠
J
任護花、袁準、葉次孫
K
葵了緣、鄺達卿
L
李公健、李少雲、李文申、李仙農、李海泉、李鑒潮、林仙根、梁金堂、梁垣三、梁啟超、梁夢、勞緯孟、劉華東、劉震秋、劉髯公、黎少偉、黎鳳緣、黎露初、靚少佳、靚次伯、盧有容、盧墊峰、駱錦卿、呂衛衡、羅劍虹、雷殛異
M
馬師曾、馬騰蛟、麥嘯霞、莫致詳、聞譽可、繆劍神
N
南海十三郎、吳一笑
P
龐一鳳
S
薛覺先、舒仲芙、宋華曼、新靚就
T
譚師曼、陶志聰、唐雪卿、唐滌生
W
王心帆、黃不廢、黃魯逸
Z
謝唯一、張始明、張飄飄、朱晦隱、曾三多
粵劇編劇
人物一覽 |
情濃大地 | 《情濃大地》係香港無綫電視喺1995年推出嘅一部電視劇，喺1995年4月3號至4月28號首播，共20集，由劉仕裕監製。主題曲《故地濃情》及插曲《愛得不夠》都由何家勁主唱。
演員
主要演員：
羅嘉良飾方樹根
周海媚飾劉亞彩
張兆輝飾關天蔭(關學儒嘅第二嗰仔)
關海山飾關學儒
艾 威飾關天福(關學儒嗰大仔)
崔嘉寶飾趙若蘭(關天福嗰老婆)
其他演員：
蔣文端飾關雙雙(關學儒嗰細女)
梁葆貞飾蔡淑賢
郭少芸飾鍾婉珊
劉 江飾方貴祥
李麗麗飾阿瑛
陳佩珊飾方立春(方樹根嗰細妹)
伍衛國飾彩父
陳美琪飾彩母
吳麗珠
馮素波飾關家家傭
吳麗珠
王維德
1995年無綫電視劇集 |
檳城 | 檳城，又叫檳榔嶼、檳州同庇能，係馬來西亞十三個聯邦州之一，馬來亞西北側，北隔玻璃市州同泰國南部相鄰，西隔馬剌呷海峽同印尼蘇門答臘島相對。
地理同行政區劃
經緯度：N 5°3'，E 100°3'。
檳城：意指島嶼本身，素有「東方花園」美譽，大馬旅遊聖地之一。
範圍包括：
檳島：喺馬六甲海峽。
威省：喺西馬來半島面對檳島嘅部分。
沿海為狹長嘅平原，內陸多山地。
首府：喬治市，島嶼東北方，大馬第二大城市。聚集40%嘅人口，係一個以華人爲主嘅、具古老歷史文化嘅城市。
三洲府：英殖民時期之新加坡、檳城、馬剌呷三港口
最高行政長官由華人擔任；未設蘇丹王之州之一。
‘檳榔嶼’此地理名詞最早出現在《鄭和航海圖》，明代茅元儀於1621年所編輯嘅《武備誌》中。由此可以推測檳榔嶼嘅中文名稱喺15世紀初已經存在。
交通
市內交通
市內有Rapid Penang公共巴士服務。另外，亦有 Central Area Transit 免費穿梭巴士畀遊客搭。
陸運
檳島同威省之間以一條長達13.5公里嘅大橋連接，簡稱檳威大橋，喺1985年起。檳威大橋直接連接馬來亞西海岸嘅南北大道高速公路，可達北部馬泰邊境嘅黑木山或南部馬新邊境嘅新山。另外，從威省北海可以由鐵路南下直達吉隆坡或北上泰國嘅合艾同埋曼谷。
水運
行人同埋車輛可以用渡輪來往檳島佐治城同埋威省北海；快艇服務至吉打州浮羅交怡島同埋印尼棉蘭。
空運
佐治城東南方16公里嘅峇六拜國際機場，馬來亞北部主要機場。
人口
密度：大馬之首
人種混雜
19世紀初期：由於檳城早期為自由港嘅身份，且英殖民政府鼓勵移民政策，喺短短數年吸引來自世界各地嘅民族，華人、印度人、馬來人、歐洲人為主要人口，個別族群自成區塊喺喬治城各個區段。
種族比例：2000年，總人口552909人，其中華裔309965人(56.06%)；馬來裔189699人(34.31%)；印度裔50313人(10%)，其他民族2932人(0.53%)。檳州係馬來半島上馬來裔唔佔大多數嘅唯一州屬。
華裔：可從另外角度分成兩類：(1)移民華人；(2)土生華人。後者又可以分成兩類：
華人後裔；
早期移民華人同當地人通婚者嘅後代，即所謂峇峇(baba、Peranakan)同埋娘惹(nyonya)。(參閱馬來西亞文化)雖受西洋文化嘅影響，日常生活中仍保留部分華人傳統，注重華人傳統禮節、風俗同埋信仰。
語言
典型多語社會，大致可分為四種：
馬來語，乃大馬國語，分爲正宗馬來語同埋巴刹馬來語；後者流通於集貿市場嘅族際通用語，混有漢語方言、英語、淡米爾語成分。
英語，大馬嘅通用語，包括正宗英國英語同埋非正式‘檳城英語’。
華語，華族通用語，明顯帶有當地口音嘅普通話域外變體 。
淡米爾語，大多數新馬印度人嘅母語。
漢語方言，多爲福建話，已形成檳城特色，也有粵語、潮州話、客家話等。依場合而會運用唔同語言進行交談，有所謂“語碼轉換”嘅現象。日常生活中華人使用“檳城福建話”(Penang Hokkien)，稱得上係一種屬於本土嘅語言。佢唔同於中國福建話嘅任何一種次方言，因爲唔僅係多種福建話嘅融合，同時從馬來語、英語、漢語其他方言中吸收唔少成分。 但唔大適於表達科學術語，一個講檳城福建話嘅人喺需要表達一些科學概念時，會自然轉換其他語言，通常係華語或英語。
除咗學校教學，檳城嘅地名，店名或人名使用中國大陸嘅漢語拼音並不多。人名拼寫方法為拉丁字母按照方言進行拼寫。他們稱之爲英文名稱。從名字嘅拼法可以辨認出福建人定係廣東人或客家人。
因此同一個姓會有唔同拼法。例如同樣姓“蔡”，有Chuah同埋Chai兩種拼法；“陳”則有Tan、Chan等唔同拼法。更極端嘅情況係，因氣候
檳城氣候潮濕、多雨、炎熱，同馬來西亞大部分地區一樣全年氣温無咩大變化，屬於熱帶雨林氣候。
另外，有時會有灰麈由蘇門答臘森林大火吹過嚟，影響天氣，呢個現象叫東南亞霾害。
媒體
平面報紙媒體
西馬主要嘅華文報紙喺檳城街頭到處可以睇到。
主要有全國發行嘅《星洲日報》(Sin Chew JitPoh，1929年創辦)、《南洋商報》(Nanyang Siang Pau，1923年創辦)、《中國報》(China Press，1946年創辦)、《光明日報》(Guang Ming Daily，1987年創辦)同埋只喺檳城發行嘅《光華日報》(Kwong Wah Yit Poh，迄今世界歷史最悠久嘅一份華文報紙，1910年由孫中山創辦)。
其中後兩種報紙係喺檳城出版嘅。即《光華日報》同埋《光明日報》
報紙以簡體字爲主，偶爾也有繁簡字混用嘅情況，據說係原來使用繁體，後改用簡體，之所以繁簡混用係爲了普及簡體字。
報紙上嘅文章均爲白話，買華文報紙睇係華人生活嘅一個重要部分。
街道招牌與廣告用語
檳城係一個多語社會，街上到處係多種文字嘅招牌同埋廣告。
使用漢字係華人商店嘅標誌。政府規定漢字招牌喺尺寸上唔得大於馬來文，但漢字招牌廣告仍然顯眼，除了標準漢字外，可見方言或普通話極少用到嘅字(如“叻、吡、峇、杪”)等等。
檳城嘅街巷名。
法定嘅檳城街巷名、路標均為馬來語，例如Jalan Pinang(直譯檳榔路，華人稱檳榔‘律’)。但係許多街巷都另有華語或福建話名稱。如“車水路、打石街、打鐵街、汕頭路”等。華文地名記錄華人喺檳城生活嘅歷史，係重要嘅研究資料。
電視台與電台
檳城冇自己嘅電台同埋電視台，所以有聲媒體嘅影響同埋大馬其他地區應該係一樣嘅。
當地嘅華人更喜歡睇華語節目。各語種嘅電影或電視劇都附有包括華語喺內嘅多語字幕。
旅遊資源
升旗山 (馬來語係Bukit Bendera,Bukit係山，Bendera為旗，檳城華人稱之為升旗山); 而英語係Penang Hill,檳榔山之意)：
位喺島嶼中部，檳城嘅主要山麓有西山(Western Hill)，虎山(Tiger Hill)，草莓山(Strawberry Hill)，係當地居民避暑聖地，主峰高830米為檳城至高點。由於昔日英國高官多居住於此，山下士兵利用旗語傳遞重要訊息，此乃升旗山名稱之由來。
登山遊客可以選擇乘搭纜車，或沿著纜車軌道旁嘅小徑及梯級徒步而上，一面運動、一面欣賞隱藏喺升旗山熱帶雨林內嘅奇花異草，沿途並可俯覽喬治市嘅壯麗景色；山上空氣清新，景色一覽無遺，山上另可參觀檳城雀島公園(Penang Bird Park)。纜車於1923年通車，山上小旅館Bellevue，乃由一別墅改建而成，時間久遠可追溯自英東印度公司時期。山腰另有一極樂寺，依山而建，分為三層，被譽為東南亞最雄偉嘅佛教寺廟之一。
檳城雀島公園(Penang Bird Park)
檳城植物園(Penang Botanical Garden)：1884年由英國殖民籌建，主要以種植熱帶經濟作物、蒐集熱帶植物物種為目嘅。園地佔地30公頃，瀑布奔流期間，邊界以原始熱帶雨林圍繞，型塑一個兼具英式庭園與檳城本地風景嘅植物園。園中嘅野生猴子為其另一特色。
海岸景觀
歷史與文化資產
喺馬來語中檳城稱為檳榔嶼(Pulau Pinang)，呢係因為早期島上遍植檳榔樹而得此名。1786年8月11日，英國東印度公司嘅代表，法蘭西斯．萊特船長(Captain Francis Light), 從吉打蘇丹取得檳島，並命名其為“威爾斯王子島”(Prince of Wales Island)，把登陸地稱為喬治市，爾後成為檳城嘅首府。檳城因此成為英國最早喺遠東殖民嘅貿易自由港。喺萊特開闢檳城之前，檳榔嶼已經係東西方貿易途經馬剌呷海峽，所共知可以取得良好品質飲用水嘅地方。水源地相當於現在嘅Dato Kramat及Batu Uban之間嘅地區，當時已有聚落存在。
華人依姓氏群聚之現象
檳城五大姓氏公司(Chinese Kongsi)與會館：一種「社團組織」而非貿易行為，源於華人移民嘅南來，通過血緣、姓緣、地緣關係，團結客居同胞以接應新移民，位於牛甘冬街、打鐵街一帶聚居；緊密格局，以祠堂爲中心，屬於公司嘅建築三面或四面圍繞、相互比鄰帶有「防禦性質」係移民社會初期常見現象。例如：龍山堂邱公司(Khoo Kongsi)、福候謝公司、楊公司、林公司、陳公司。
姓氏橋(Clan Jetty)：姓林橋、姓周橋、姓陳橋、姓楊橋、姓李橋
都市規劃：喬治市係以Light Street，Beach Street，Pitt Street及Chulier Street為粗略嘅邊界，之間為格子狀形狀來作分隔，首開都市規劃嘅先河。
文化資產保存與維護組織
民間：檳城古蹟信託會(Penang Heritage Trust，簡稱PHT)
官方：聯合國教科文組織
官方與民間路名系統
華語教育：
(1819)，大馬華語教育嘅濫觴始於檳城：建立第一家私墊‘五福書院’
(1904), 檳城第一所華文中學(孔聖廟中華學校)創辦。
(1954.6.4)，檳榔嶼三輪車工友聯合會舉行了‘爲南洋大學義踏’活動，500輛三輪車義踏一天，籌獲款項逾萬，轟動新馬兩地，體現大馬華人社會‘再窮唔可以窮教育’嘅精神。
韓江中學等華文獨立中學堅決反對改制；近日籌辦韓江學院華人文化館，有計劃地搜羅華語喺大馬發展之文獻紀錄。
飲食
叻沙- 美CNN旅遊網站評世界50大美食中，檳城亞參叻沙排名第七；
福建麵
沙爹
滷肉- 五香肉
咖哩麵
椰漿飯
麻糬
炒粿條
炒粿角
粿條湯
蠔煎
煎豆乾
雲吞麵
經濟飯
滷麵
四果湯
囉吔
炒印度麵
海南雞飯
娘惹粿
武莫查查- 一種甜品
扁擔飯
印度煎餅
亞榜
肉骨茶
椰絲米糕
咖喱卜
面線糊
淋面
紅豆冰- 一種冰品
煎蕊- 一種冰品
炭烤麵包
鮮魚
芋飯
樂樂
燒魚
東炎面
豬雜粥
海南雞扒
半生熟蛋
冰條
曼煎粿
豬腸粉
經濟活動
友好城市
雅加達
曼谷
吉隆坡
阿德萊德
文獻來源
《馬來西亞檳城華人社會嘅語言生活》，郭熙，2005.5.10
《從19世紀檳城舊地圖分析華族社會與人文空間》，黃木錦，2002
檳城媒體Penang Media.com ，包含姓氏橋/檳城路名中英文簡介
《馬來西亞華人特有社區詞語解讀及交流版》，陸耀榮，
絕對屬於檳城嘅BLOG ，檳城火狗 |
筲箕灣 | 筲箕灣位於香港島嘅中心北岸嘅東便，係香港最早開發嘅地區之一。開埠之前，已經有漁民喺呢個海灣度住。地區行政上，筲箕灣係屬於東區。
史
大明《粵大記》中記有稍箕灣，相信明代之時已有人住。
筲箕灣喺英國未得到香港之前，已有人住。因為呢處啱避風舶船，有好多水上人住響艇度。而岸邊亦有好多舖，一面供給水上人日用品，而另一方面水上人賣海產畀岸上居民。因而係個市集。1865年香港政府統計，筲箕灣有603隻船，307間屋同舖，規模相當大。香港早年有好多海賊，佢哋打劫商船，會響筲箕灣賣賊贓。
雖然家下有唔少傳筲箕灣舊稱餓人灣，之但係1865年香港政府統計，係將兩者分開。況且大明時已有記有筲箕灣，呢個傳說係唔係咁對路。
諺語
「英雄淪落筲箕灣，不知何時到中環」，為早年一句彥語，意喻筲箕灣一地相當隔涉。
出名地方
筲箕灣東大街
香港筲箕灣崇真堂
筲箕灣譚公廟
筲箕灣天后廟
筲箕灣城隍廟
筲箕灣魚類批發市場
香港海防博物館
公共房屋
公共屋邨
明華大廈
耀東邨
愛東邨
居屋屋苑
東駿苑
東盛苑
東旭苑
東濤苑
愛蝶灣
學校
專上學院
香港藝術學院
中學
聖馬可中學
慈幼英文學校 (中學部)
筲箕灣官立中學
筲箕灣東官立中學
小學
筲箕灣崇真學校
慈幼英文學校 (小學部)
筲箕灣官立小學
聖馬可小學
勵志會梁李秀娛紀念小學
香港中國婦女會丘佐榮學校
中華基督教會基灣小學 (愛蝶灣)
中華基督教會基灣小學
愛秩序灣官立小學
交通
交通幹道
東區走廊
筲箕灣道
柴灣道
途經嘅公共交通服務
東區 (香港)
鰂魚涌
西灣河
鯉景灣
愛秩序灣
阿公岩
杏花邨
柴灣 |
粵文維基百科 | 係維基百科協作計劃嘅粵文版，由非牟利組織──維基媒體基金會喺2006年3月25號成立。而家粵文維基計有篇文章。喺維基百科321種語言入面，用文章數量嚟計，規模排第66位，係各種中文版本嘅第三，排響中文維基百科同閩南話維基百科後邊。粵文維基最高排到去第65位，響2021年7月首度出現。
名
2006年4月表決，Cantonese Wikipedia 稱為「粵語維基百科」，Wikipedia 嘅候選名有「Wikipedia」、「維基百科」、「維奇百科」、「棫佳百科」同「域奇百科」。「維基百科」以廿五票當選，「域奇百科」得五票，「棫佳百科」得一票，「Wikipedia」〇票。Cantonese 嘅候選有「廣東話」同「粵語」，「粵語」以十九票當選，「廣東話」以十三票落選。
頭版就沿用返中文維基百科用開嘅副題「海納百川，有容乃大」。
名稱之爭
雖然2006年表決名稱嗰陣已經決定用「粵語」，但仍然有爭議，頭版更長期用「廣東話維基百科」一詞。喺2007年4月，有人再提出用「廣東話維基百科」之稱，一番討論之後，始終無法達成共識。喺2009年5月，頭版就改用「廣東話維基百科」、「廣府話維基百科」、「粵語維基百科」三者隨機顯示。
喺2013年8月，有用戶提議改名做「粵文維基百科」，理據係因為粵語係講出嚟嘅，寫出嚟嘅叫做粵文，所以粵文比粵語更貼切，重可以解決名稱爭議，後來經過討論同投票，社群大部份人同意呢個名，最後喺9月中正式改名。
不過喺其他語言版本嘅語言欄位連返去粵文版本嘅連結名，就一路維持住自開站以嚟用開嘅「粵語」。
域名之爭
粵文維基百科代碼由創站開始都係「zh-yue」，但唔少網站用戶(維基友)覺得噉樣會矮化粵文，而且「zh-yue」亦唔合 ISO 639-3 提議嘅「yue」。雖然元維基同意將代碼改成yue，並且經已喺立案，但到而家都因為技術問題而未有落實呢個改變嘅時間表。
亦有部份嘅維基友想改做「can」、「jyut」或者「yud」、「yïd」。
狀況
粵文維基百科目前計有篇文，包括討論頁、跳轉頁之類就有版，一共編輯咗次。參與人手方面，粵文維基百科共有而家粵文維基文章數量排位去到第66位。之前粵文維基有四次去到第79位後都跌返落嚟，分別係：2010年1月頭到1月中、2015年1月頭到8月底、2015年10月頭到11月中、2016年3月頭到3月底。2016年5月中到5月底，排位頭一次上第78位，之後一度失守，到同年9月底收復返。跟住粵文維基維基排名一路穩步上揚，2018年1月中上過第73位，不過好快跌返落嚟，直到2020年3月底收復返，再響4月底升上第72位，之後排名一路升，2021年7月頭一次上到65位，同年12月失守；2022年6月第二度上到65位，同年8月失守，跌返落66位。
編者邊度嚟
讀者邊度嚟
里程碑
2006年3月30號：有 100 篇文。
2006年9月8號：有 1,000 篇文。
2007年4月28號：打入維基百科頭一百大種話，當時約莫有2,900篇文。
2007年9月23號：有 5,000 篇文。
2009年1月26號：有 10,000 篇文。
2009年5月4號：喺用戶喜好設定嘅架生仔加入「傳統字同簡化字對換」，方便用簡化字嘅用戶
2011年2月28號：有 15,000 篇文。
2012年5月18號：有 20,000 篇文。
2013年8月11號：有 25,000 篇文。
2014年5月11號：有 30,000 篇文。
2015年2月19號：有 35,000 篇文。
2015年9月14號：有 40,000 篇文。
2016年4月29號：有 45,000 篇文。
2016年12月30號：有 50,000 篇文。
2017年7月1號：有 55,000 篇文。
2017年9月24號：有 60,000 篇文。
2018年2月16號：有 65,000 篇文。
2018年12月13號：有 70,000 篇文。
2019年11月12號：有 75,000 篇文。
2020年3月31號：有 80,000 篇文。
2020年5月29號：有 85,000 篇文。
2020年7月20號：有 90,000 篇文。
2020年8月8號：有 95,000 篇文。
2020年8月12號：有 100,000 篇文。
2020年12月18號：有 105,000 篇文。
2021年5月3號：有 110,000 篇文。
2021年7月11號：有 115,000 篇文。
2021年10月9號：有 120,000 篇文。
2022年6月30號：有 125,000 篇文。
彈
成立嘅根據
有批評認為，由於粵文維基百科同中文維基百科都係寫漢字，所以粵文維基百科無必要獨立存在。不過，隨著多個國家各種方言嘅維基百科嘅建立，粵文維基百科嘅存在已經有咗好多個板可以參照。亦有人認為，所謂方言只係官方重視一種語言而輕視另外一種語言嘅結果，實際無所謂嘅方言，粵文並唔係一種方言而係一種獨立嘅語言。大多數粵文維基百科嘅編者同意爾個觀點。另外有人認為，使用同一種文字並唔影響粵文維基百科獨立存在，例如多種歐洲語言都用拉丁字母，但係佢哋係獨立嘅語言。
另外考慮到無論係喺港澳定係內地粵文地區大家平時睇嘅書報都係用中華民國國語書寫，因此有人認為國語事實上更符合粵文人口嘅閱讀習慣。而由於粵文維基百科多數文唔夠中文維基百科咁充實，更加令人質疑粵文維基百科嘅實用性同必要性。更有人覺得粵文維基百科只有體現粵文獨立性嘅象徵意義。不過，只要將兩邊講同一樣嘢嘅文對比下，就會發現，有部分的確係粵文維基百科嗰篇，比中文維基百科嘅更好更豐富。
粵文用字用詞
有批評意見提出，粵文有好多常用字嘅正確寫法並未查明，有啲詞亦無標準寫法。爾個係粵文維基百科發展期間，客觀存在嘅問題。為此，爾度開咗專門版面來規範字詞嘅用法，將渠逐漸解決。
有人認為，粵文書面表達同中文普通話本身差別唔大，不過喺粵文維基百科，有啲編者就特登用口語來突顯兩樣嘅差異，例如：雖然粵文入面都有食物同食品爾兩個詞，但係粵文維基百科個別編輯者情願揀個同普通話唔同，又好少喺文字上用到嘅「嘢食」。對此，粵文維基百科編者回應話，維基係實用嘅工具，而且過度口語化嘅質問，喺20世紀初白話文運動嘅時候已經出現過好多次。
有意見批評，粵文維基百科入面用咗太多粗口字，甚至攞來做性器官嘅名，又聲稱爾個係爾度嘅特有現象。其實噉係對部分粵字用法嘅誤解。
繁簡爭議
有維基用家覺得粵文維基百科淨係用深筆字，無照顧到簡筆字用家嘅需要。為此，2009年5月4號，粵文維基百科行出咗繁簡字處理嘅第一步，整咗個Javascript寫嘅架生，但係後來從2010年7月1號開始用落有問題。關於深筆字同簡筆字點樣處理仲喺度拗緊。 2013年8月有用家重新執過個架生，解決咗部分問題，並且提供源代碼同搜索結果轉換等新功能。
地域中心問題
由於粵文維基百科嘅參與者多數係香港人，有人認為粵文維基百科好可能會出現地域中心。不過，粵文維基百科並唔拒絕香港以外地區用家嘅編輯，亦唔會將啲文改到更啱香港人嘅樣。2013年起有幾個廣東省嘅用家，持續活躍參與，加入咗唔少同廣東有關嘅內容。
參考
維基媒體mailing lists：，，，，
中文維基百科嘅辯論：，
元維基建議書
meta:Requests for new languages/Wikipedia Cantonese
meta:Requests for new languages/Wikipedia Chinese languages
meta:Requests for new languages/Wikipedia Cantonese 2
粵文維基全部資料
Wikipedia:Wikipedia嘅命名；Wikipedia:字詞命名
Wikipedia:Wikipedia嘅命名/粵文維基百科
唐文維基百科
粵語 |
維基百科 | 維基百科係一個建基於wiki嘅多語言嘅百科全書協作計劃，亦係一部用唔同語言寫成嘅百科全書，佢嘅目標同宗旨係為地球上嘅每一個人提供自由嘅百科全書——用佢哋自己揀嘅語言嚟寫嘅，全世界知識嘅總和。
維基百科全書喺2001年1月15號正式成立，由維基媒體基金會負責維持，截至年，維基百科文章數第一嘅英文維基百科已經有550萬篇文，而所有253種語言嘅版本一共突破4700萬篇文，而粵文維基百科亦有篇文，其中文章數前15名嘅維基百科一共佔總文章數嘅75%，大部分頁面都可以由任何人使用瀏覽器嚟睇同修改，英文維基百科亦促成咗其他計劃，例如維基新聞、維基教科書，雖然亦造成對呢啲所有人都可以編輯嘅內容準確性或正確性嘅爭議，但如果所列出嘅來源係受到肯定嘅話，佢嘅內容亦會具有一定嘅水平。
維基百科開放畀任何人寫，咁得到更多人唔同嘅修訂，資料就越豐富，但同時亦被學界懷疑可信度。佢靠共識唔靠學歷，容易俾人竄改搞破壞。不過近年研究搞壞通常好快改返正，而內容同其他百科全書一樣咁準確。
目前維基百科主伺服器喺美國佛羅里達，喺南韓首爾同荷蘭阿姆斯特丹有額外伺服器。內容受當地法例規範。
特點
維基百科本身有三個特點，同傳統嘅百科全書好唔同：
2009年之前，維基百科嘅嘢都用GNU自由文檔許可證發表，維基百科將自己定位做包括人類所有知識領域嘅百科全書，而唔係本詞典、網絡論壇或者其他任何商業性質嘅網站。2009年5月21號，維基媒體基金會理事會決定將文檔授權協議切換到Creative Commons Attribution/Share-Alike License (CC-BY-SA)，呢個決定自2009年6月15號起生效。
計畫本身亦係一個Wiki，畀大眾廣泛參與，維基百科係第一個用wiki系統來編百科全書工作嘅協作計畫。
維基百科內容開放，入面啲嘢畀任何人隨意抄同改。
本身有唔少引人注意嘅特點，正係呢啲特點令維基百科有別於傳統嘅百科全書。可版權
維基百科文本內容跟GNU自由文檔許可證發布，有自由軟件基金會嘅領袖、自由軟件運動嘅先驅理查德·斯托曼博士嘅支持。斯托曼博士係少數幾個喺維基百科或者Nupedia開始之前就提出編撰一個自由嘅百科全書嘅人士。
語言版本
隻隻文各有各版本，佢哋嘅運作都係獨立嘅，編寫文章唔受其他版所限，同一主題嘅文亦唔一定要由其他版本翻譯過嚟，用機器或者網絡自動翻譯嘅文章係絕對唔會被允許嘅，但係鼓勵跨語言嘅編輯者利用人工嚟進行翻譯，唔同嘅語言版本具有相同政策規範，例如「中立嘅觀點」，但其中可能有部份細節上嘅差異，文章同圖片喺唔同語言版本間可供分享，早期係以跨語言連結嘅方式分享，後嚟轉咗使用「維基共享資源」，喺大部分嘅語言版本入面，翻譯過嚟嘅文章只佔文章總數嘅一小部份。
根據Wikistats嘅網絡流量測量服務，截至年，全球所有維基百科版本嘅總文章數同埋編輯次數分別超過1,630萬條同埋9.57億次，而英文維基百科嘅流量就佔咗維基百科總流量大概21%同45%，其餘54%就由其他語言嘅維基百科分佔。而根據知名嘅Alexa Internet網路流量統計網站排名，維基百科目前係世界第八、美國第六大網站，亦係世界第一大無廣告網站。
以下列出嘅係文章數頭15名嘅維基百科語言版本，依照世界標準時2018年4月1號嘅文章數排序，最新數據如下：
維基百科總文章數：48,604,475。
請注意，文章數只係比較唔同語言版本間規模嘅一種形式，文章質量同樣重要，例如喺某啲維基百科版本入面，有好多文都係楔位文章同埋超短文。另外，某啲語言版本已登記嘅總用戶數雖然較少，但實際參與編輯嘅總人數較多，令總文章數相較起來反而較多，例如俄文維基百科已登記嘅總用戶數只得中文維基百科嘅60.43%，但實際參與編輯嘅總人數估計係中文維基百科嘅2.2倍，因而總文章數超出57萬，係中文維基百科嘅1.79倍。
守則
呢啲守則令成個計劃能夠平穩同埋有成效咁展開，以下只係其中嘅一啲守則。
由於參與者擁有唔同嘅意識形態同背景，嚟自世界唔同角落，維基百科試圖令佢嘅文章客觀、公正。呢個並唔係話要以"一種"客觀嘅觀點嚟表述，而係公平咁呈現一個議題所有嘅觀點。
有一啲所有參與者都要遵守嘅重要嘅命名常規。
維基友用“討論頁”嚟討論點樣修改文章，而唔係喺文章度討論。至於一啲會影響到好多文章嘅議題就放喺元維基入面討論。
有一啲唔受歡迎嘅文章，因為佢哋嚴格嚟講並唔係百科全書嘅文章。
維基百科社群有好多受廣泛支持嘅規則必需遵守。其中最受支持嘅一條規則係：「如果規則令你覺得緊張同有壓力，令你唔想再參與維基，咁就忘記呢啲規則，做你自己嘅事啦！」但令人驚奇嘅係，雖然係咁，維基至今依然係一個好有組織、好有規範嘅系統。
參與嘅人
維基百科係由全球無數志願學者、玩家、學生等等有知識嘅人一齊建築嘅。計劃嘅參與者叫做維基友。參與者嘅人數喺度不斷咁增加，特別係受到良好教育嘅人士。
成個計畫冇所謂嘅主編。兩個創立維基百科嘅人，占美·威爾斯同拉里·桑格，鍾意將自己睇成係負責防止計畫走回頭路嘅普通參與者。
喺計畫嘅最初幾年，桑格係威爾士請嘅一個職員，負責管理維基百科；當出現意見分歧，佢可以聽完各種意見後作最終決定。但係隨著資金嘅短缺，桑格最終不得不辭職，不過佢依然參與維基百科計劃。
占美·威爾士同全體維基友，而家負責桑格之前嘅部分工作。為維基百科作出過貢獻嘅其他現時同過去Bomis嘅僱員包括Tim Shell，Bomis嘅創辦人之一，同程序員Jason Richey以及Toan Vo。
審核機制
維基百科係個民主制、精英制、獨裁制嘅混合。通常大部分嘅內容，由一般嘅維基友討論、修改，通常係以民主嘅形式。維基百科嘅系統裏面同時有資深嘅網友擔當管理員，佢哋擁有比普通維基友更大嘅權力，好似刪除文章或者封鎖用戶。好敏感嘅議題，就由珍寶·威爾士最後把關。
歷史
維基百科最初嘅構想係拉里·桑格同一個電腦程序員Ben Kovitz喺2001年1月2號喺美國加利福尼亞州嘅一次談話中最早提出嘅。Kovitz當時係wiki程序嘅協作開發者之一。當佢喺晚餐向桑格解釋wiki嘅概念嗰陣，桑格即刻發現wiki可能係整一個更開放嘅百科全書計劃嘅技術。喺之前嗰幾個月，桑格同佢嘅老闆威爾士，Bomis, Inc. 嘅總裁兼CEO，討論過點樣通過建立一個更開放、輕鬆嘅計劃嚟協助Nupedia發展。
因此桑格即刻說服威爾士喺Nupedia入面建立一個wiki。Nupedia嘅第一個wiki喺1月10號上線，不過喺Nupedia嘅編緝人員入面遇到極大嘅阻力。因此，一個新嘅以「維基百科」命名嘅新計劃喺1月15號喺wikipedia.com正式啟動。位於聖地牙哥嘅伺務器同電纜都係由威爾士捐嘅。
喺科技站點Slashdot嘅三次報道後，維基百科開始受到越嚟越多嘅關注，此外Google一日亦會帶嚟成百人嘅新流量。
英文維基百科喺2001年2月12號達到1,000頁，9月7號達到10,000篇文。喺計劃嘅第一年，有超過20,000篇文俾人整咗出嚟，平均每個月1,500篇。2002年8月30號，已經有40,000篇文。成長嘅速度自計劃之初就喺度平穩咁增長。
隨之而嚟嘅就係國際化嘅維基百科，2001年5月，13個非英文維基百科版本計劃開始。到9月，又有三個語言版本加入咗維基百科大家族。到咗嗰年尾，挪威文等另外三個語言版本亦宣布成立。
2002年2月，由Edgar Enyedy領導，非常活躍嘅西班牙文維基百科突然退出維基百科並起咗佢哋自己嘅自由百科；理由係未來可能會有商業廣告同失去主要嘅控制權。同一年10月，喺維基百科參與者Daniel Mayer同其他參與者試圖重新整合兩個計劃，但係Enciclopedia Libre嘅參與者投票決定，喺維基百科能夠提出一個團圓提案之前，反對重新整合。然而，Enciclopedia Libre嘅用戶唔排除喺未來重新合併嘅可能性，同埋希望繼續同維基百科保持聯繫。呢場紛爭亦引起咗關於非英文維基百科版本嘅角色嘅廣泛討論，並且直接導致非英文維基百科嘅幾項重大改革。
亦成日有破壞者訪問維基百科同埋大肆破壞計劃，通常呢啲破壞都會好快被修複，但係對英文維基百科頭版嘅不斷破壞最終導致頭版被「保護」，以確保得管理員先可以修改佢。
2002年3月，用戶ID24開始喺英文維基百科發表好多極左文章，關於佢嘅激烈討論最終導致嚴重嘅人身攻擊，珍寶·威爾士最終喺2002年4月禁止ID24對維基百科進行編輯。而成日喺德國歷史相關嘅文章入面發表親右翼觀點，同埋導致多次爭論嘅用戶「Helga」，就喺2002年9月被禁止編輯維基百科。
2002年8月，喺珍寶·威爾士宣布佢將唔會喺維基百科上面刊登商業廣告之後冇耐，維基百科嘅網址由wikipedia.com變成wikipedia.org。
同年10月，Derek Ramsey開始用機械人軟件自動添加有關美國城市嘅信息。呢啲文章都係自動由人口普查報告度產生嘅。同時，類似嘅程序重用喺部分其他議題。
2002年12月，兄弟計劃Wiktionary正式開始；佢嘅宗旨係建立一個所有語言嘅詞典。佢同維基百科喺同一個伺務器上運行，用同樣嘅軟件。
2003年1月，維基百科開始支援TeX數學公式顯示，代碼由Taw編寫。
2003年1月22號，英文維基百科達到10萬篇文嘅里程碑，並再次被Slashdot報道，兩日後，當時第二大嘅維基百科，德文維基百科，亦達到1萬篇文里程碑。
評價
雖然有研究話維基百科嘅準確度同傳統百科差唔多，但係學界一般仲係認為維基百科唔係可靠嘅來源，唔應該喺學術論文引用。
維基百科嘅普及令到好多人接觸新知識都係透過維基白科，所以寫得好嘅文可以視為一種教育工具，甚至係一種會對社會有廣泛、良好同持久嘅影響嘅 ｢科學傳意｣，但係反過來講，有人就認為正係因為佢有爾種影響，但係維基百科同 Google、Apple 同 Amazon Alexa 等等已經過分緊密結合，結果造成咗互聯網嘅資訊壟斷，但係因為維基百科啲文又好多都唔係真係寫得深入或者特別好，造成社會上知識膚淺化、快餐化，更加間接造成真係由專家寫嘅小規模專門網站消失。
軟件同硬件
維基百科採用嘅wiki軟件版本係由Clifford Adams編寫嘅UseModWiki。2002年1月，維基百科開始喺PHP wiki軟件上運行，並使用MySQL數據庫。Magnus Manske重特別為維基百科專門寫咗好多功能。之後冇耐，隨著人流增加，網站速度明顯下降，到咗幾乎無法編輯文章嘅地步。對軟件嘅一啲修改只能應付暫時嘅需要。跟住Lee Daniel Crocker由頭開始寫過成個程序；由2002年6月開始，一個新嘅程序開始運行。Brion Vibber從此開始負責修補同維修程序同埋數據庫。目前所用軟件叫做MediaWiki。
2005年1月，維基百科運行喺佛羅里達州嘅39個伺務器。到咗2005年9月，伺務器嘅數量已經加至100幾個，分佈喺全球四個地方。
其他語言版本
類似計畫
維基百科成日被攞嚟同下面嘅計畫做比較：
Nupedia：維基百科嘅前身，已停止嘅百科全書計畫。
Everything2：範圍更廣嘅計畫，性質不限百科全書，內容屬於唔開放。
Citizendium：由維基百科創辦人之一嘅拉里·桑格喺2006年成立，試行階段需要冊，冊自由，要求用戶真名同個人簡歷，用戶分作者同編者，編者多數係專業人員，有權「贊同」某一次編輯。
自由百科：由部分脫離西班牙話維基百科嘅用戶建立嘅網上百科全書。
Wikiznanie，類似俄文維基百科嘅網上百科全書。
h2g2：英國廣播公司發起嘅有時好幽默嘅百科全書，建基於Douglas Adams嘅小說入面虛構嘅百科全書《銀河便車指南》。
大英線上百科全書：屬於大英百科全書嘅網上線上版，但係要畀錢先用得，兼且只畀大英百科全書嘅專家學者編輯同埋更改。
偽基百科：模仿維基百科而起嘅，但係以搞笑同埋惡搞為主，比較幽默怪誕。
其他類似中文計畫：互動百科、百度百科、維庫、維客、香港網絡大典、台灣大百科、天下維客、中華維客、互動維客、MBA智庫百科、卡瓦旅遊百科、搜比旅遊百科、漢語方言百科大全等。
Wikipedia:維基百科你唔知嘅10件事
維基媒體
百科全書
維基百科喺香港
維基百科入口網站
中文Planet Wikimedia
維基百科嘅時序線—元維基上關於維基百科歷史嘅介紹
Toward a New Compendium of Knowledge - Larry Singer
The Early History of Nupedia and Wikipedia: A Memoir
Hawpedia—適合用手機睇嘅維基百科
The Free Universal Encyclopedia and Learning Resource—Free Software Foundation endorsement of Nupedia (later updated to include Wikipedia) 1999.
Nature's responses to Encyclopaedia Britannica, Nature, 2006年3月23號
粵語維基百科頭版
維基媒體工程
維基百科
內容開放
Web 2.0 |
鬼火 | 鬼火，卽燐火或磷火，又叫青燐或青磷，係種青綠噉色嘅「火」。
鬼火唔太光，夜晚嗰陣會顯眼啲，查實日頭都有，不過難睇到啫。
鬼火多數係春天至夏天出現，喺落完雨後零舍常見。
外型
一般都係青色嘅，但係都會有青白色、紅色、藍色同埋黃色。如果講體積，有好似人咁大隻，亦都有好似粒米咁。
鬼火有時會一隻一隻咁出現，都會有次會幾隻幾隻，重會有廿幾三十隻咁出現。
地點
大部份見到嘅鬼火都係响墳墓附近見到。但係喺水邊、森林、草地都會出現鬼火。亦都有少部份喺城市、街上出現。
來源
人或第啲動物嘅身體含磷，屍體腐爛嗰陣，會產生磷化氫，周邊氣溫高啲，磷化氫同空氣中自燃，化成鬼火。夏天氣溫高啲，出現嘅機會多啲。
鬼魂
仙子
攷
自然現象
傳說
仙子 |
馬來西亞 | 馬來西亞，粵多稱呼馬拉或，係東南亞一國。馬來西亞俾南中國海分為兩個部分：位於馬來半島嘅西馬來西亞，即係馬來亞，北接泰國，南部隔住柔佛海峽，以新柔長堤同埋第二通道連接新加坡；東馬來西亞，位於婆羅洲島嘅北部，南部接印度尼西亞嘅加里曼丹，汶萊國就夾喺沙巴州同埋沙撈越州之間。馬來西亞係東盟嘅創立成員之一。
歷史
自古以來，來往中國、印度同其他更遙遠國度嘅商船川航馬六甲海峽，令馬來半島崛起成為東南亞主要嘅貿易中心。喺托勒密嘅地圖上，馬來半島被稱為「黃金半島」，馬六甲海峽就係Sinus Sabaricus。歷史上最古老嘅馬來王國喺公元10世紀時發展自沿海港口城市，包括吉打州嘅狼牙修及布秧穀，霹靂州嘅木歪及Gangga Negara，以及吉蘭丹州嘅Pan Pan。伊斯蘭教喺14世紀傳至登加樓州。15世紀初，拜里米蘇拉創立馬六甲王朝，但馬六甲王朝嘅繁榮就迎來咗葡萄牙喺1511年嘅入侵。之後荷蘭同英國相繼以馬六甲為殖民中心，並控制馬六甲海峽。
英國喺1826年設立咗海峽殖民地並漸漸嘅喺馬來半島擴展影響力。海峽殖民地包括檳城、新加坡及馬六甲。萊特喺1786年開拓並發展檳城為軍事及商業中心。但檳城好快俾斯坦福•萊佛士爵士喺1819年開拓嘅新加坡取代。兩年之後，英國喺1824年英荷條約下佔領馬六甲，並成立咗歸駐喺加爾各答嘅英國東印度公司所管轄嘅海峽殖民地。1867年，喺倫敦嘅殖民廳接管海峽殖民地。
同時，幾多馬來州屬嘅統治者為咗解決州內嘅紛爭而向英殖民者求助。喺殖民廳接管海峽殖民地嘅十年內，一啲馬來半島西海岸嘅馬來州屬亦同時被英殖民者控制。海峽殖民地嘅商人都希望英國政府介入馬來半島產錫州屬嘅內政。華僑黨派嘅紛爭及內戰使英政府採取咗有利於商人嘅炮艦外交。1874年嘅邦咯條約最終導致英殖民者嘅權力擴張。喺20世紀之前，由彭亨、雪蘭莪、霹靂及森美蘭州組成嘅馬來聯邦為英總督們所管轄。呢啲總督聽令於駐喺新加坡嘅最高專員兼海峽殖民地總督。最高專員就直接向倫敦嘅殖民廳報告。
其他嘅馬來半島嘅州屬被稱為馬來屬邦。雖然佢哋唔直接屬於英殖民者，但州內都駐有英國參政司。四個北部州屬：玻璃市、吉打、吉蘭丹及登加樓曾經被泰國統治。英屬北婆羅洲曾被蘇祿王朝統治，英籍嘅布洛克家族就管轄擁有大片森林嘅沙撈越州。第二次世界大戰時日軍嘅統治及戰後馬來亞共產黨嘅叛亂促使越來越多人支持馬來亞嘅獨立。戰後英國政府成立馬來亞聯合邦嘅計劃招來咗強烈嘅抗議。馬來族群要求一個更有利於佢哋嘅制度，並且強力反對新加坡嘅加入。同時佢哋亦唔允許雙重國籍制度，因為噉會令唔少嘅移民族群持有馬來亞及祖國嘅國籍。馬來半島最終喺1957年8月31號成為獨立嘅馬來亞聯邦。呢個新嘅國家並唔包括新加坡。
一個名為馬來西亞嘅聯邦國家喺1963年9月16號成立。佢納入咗馬來亞聯邦，英屬新加坡，北婆羅州及沙撈越州。汶萊蘇丹雖然曾表示有意加入，但最後因為石油利益糾紛而放棄。馬來西亞喺獨立初期所面對嘅危機包括印度尼西亞想佔有馬來西亞嘅意圖，新加坡喺1965年嘅退出及1969年5月13號種族衝突。菲律賓亦曾經喺呢個時期聲稱擁有沙巴州嘅主權因汶萊蘇丹喺1704年將佢東北嘅領地讓畀蘇祿蘇丹。呢個問題重未全面解決。
1969年之後，第二任首相敦阿都拉薩推展嘅意喺增強土著喺經濟領域控制嘅馬來西亞新經濟政策遭到其他族群嘅反對。至此以後，馬來西亞維持種族政治嘅均衡並發展佢獨特而有利於馬來民族及中庸伊斯蘭教嘅經濟及政治制度。
1981年至2003年間，喺第四任首相馬哈迪嘅領導下，馬來西亞從一個普通嘅發展中國家轉變成一個新興嘅工業化國家，經歷巨大嘅經濟成長。喺呢段期間，馬來西亞嘅地理景觀亦因為多項大型計劃而改變。1997年亞洲金融風暴前，馬來西亞喺全球經濟競爭力排名表上躍居第廿一位，人均年收入從1986年嘅1830美元增加到1996年嘅3627美元，國民富裕程度喺整個東南亞地區僅次於星加坡同汶萊，係泰國嘅2倍同印尼嘅5倍。馬哈迪政府亦嘗試將馬來西亞打造成區域教育中心，教育同語言政策漸趨寬鬆同開放，包括畀英語成為好多公立同私立大專院校嘅教學語言、中小學英文教數理政策，以及畀華文教育組織建立南方學院、新紀元學院同韓江學院。因為努力推動經濟改革，馬哈迪亦被尊稱為「馬來西亞現代化之父」。
1998年，亞洲金融風暴令馬來西亞嘅經濟同政局嚴重受挫；馬哈迪喺公開批判貨幣投機家暨股票投資家索羅斯等外匯投機客、下令禁止股票放空嘅同時，拒絕時任副首相安華以及國際貨幣基金組織嘅危機緩解「藥方」，對貨幣進行管制。經濟專家當時認為外資將因此卻步，馬來西亞會步入經濟衰退期；之後馬哈迪嘅政策收到成效，領導馬來西亞走出金融危機，經濟復甦步伐係當時受金融危機打擊國家中最快嘅。1999年，馬來西亞重新步上經濟成長軌道，經濟增長率接近金融危機前嘅水平，嗰年經濟成長率約達6%；2000年，馬來西亞獲國際評級機構穆迪調升評級，指佢經濟發展前景穩定，整體經濟表現優於鄰近嘅泰國、印尼同菲律賓等國。
2003年10月31號，馬哈迪正式宣布辭去總理職務，結束咗長達22年嘅領導生涯。
大件事
2006年10月19號，一名蒙古女郎阿爾丹杜雅·沙麗布喺馬來西亞首都吉隆坡嘅沙亞南區暗角處，俾人用C-4炸藥殺害，或者被殺後俾人用C-4炸藥毀屍滅跡。
2015年7月，美國《華爾街日報》揭露，中東神秘人物將7億美元嘅政治獻金匯入馬來西亞首相納吉阿都拉薩嘅銀行戶口，以用作其下嘅「一個馬來西亞發展有限公司」，惹坊間爭議，最終佢畀馬來西亞法庭裁決無罪。
2017年2月13號，朝鮮民主主義人民共和國已故最高領導人金正日個大仔金正男，喺馬來西亞吉隆坡國際機場俾2個懷疑係由北韓特務組織指使嘅女人用VX神經毒劑殺死。
2020年7月28號，吉隆坡高等法庭宣判，馬來西亞前首相納吉阿都拉薩涉及一馬弊案嘅SRC洗黑錢案嘅7項指控，包3項刑事甩底罪、1項濫權同3項洗黑錢控罪成立，各判坐監10年；濫權控罪判坐監12年，兼罰款2億1000萬令吉；至於3項洗黑錢控罪，各判坐監10年。7項加嘅刑罰總共坐監72年同罰款2億1000萬令吉，但各項刑期同時執行，最終判處坐監12年同罰款2億1000萬令吉，如果唔畀罰款篇加監5年。
政治
馬來西亞行君主立憲制。佢嘅象徵性統治者稱為馬來西亞最高元首，由九個馬來州屬——柔佛、雪蘭莪、吉打、霹靂、吉蘭丹、彭亨、登加樓嘅蘇丹，加上森美蘭嘅嚴端同埋玻璃市嘅拉惹之中輪流擔任，每任為5年。另外四個州屬由象徵性州元首統治。
馬來西亞政府制度同大不列顛相似，因為馬來西亞曾經係英國殖民地。但實際上，行政執法部比司法部嘅權利大。法律規定每五年內必須舉行一次全國大選。
行政執法權主要係喺首相所領導嘅內閣手中，馬來西亞憲法規定首相必須係馬來西亞國會下議院議員，並且佢對下議院嘅控制必須得到最高元首嘅承認。內閣係喺馬來西亞國會上議院及馬來西亞國會下議院中選出。內閣須向上下議院報告。
國會由上議院及下議院組成。所有69位上議員嘅任期為三年，只能續任一屆。其中26位由13個州議會選出，另外43位則由最高元首委任。219位下議員係喺全國各選區中被選出，任期最長五年。聯邦政府及州政府分別擁有立法權。
州政府由州議會選出嘅州務大臣或州首席部長領導。州議會嘅作用係輔助蘇丹或係州元首。
馬來西亞實行議會君主立憲嘅政治制度。根據1957年7月2號正式宣佈嘅《馬來亞聯合邦憲法》，馬來亞聯合邦為議會君主立憲制國家，最高元首為國家首腦、伊斯蘭教領袖兼武裝部隊統帥，由馬來西亞統治者會議選舉産生，任期5年。最高元首擁有立法、司法同埋行政嘅最高權力，以及任命首相、拒絕批准同埋解散國會等權力；最高立法機構係國會，由下議院同埋上議院組成；各州設立州政府同埋州議會，州首腦係蘇丹或州長，各州由州務大臣或首席部長管理行政；兩次大選間隔唔超過5年。1963年馬來西亞聯邦成立後，將1957年憲法改名為馬來西亞聯邦憲法，繼續沿用。憲法嘅規定，奠定咗馬來西亞政治發展嘅基礎。
馬來西亞現任首相係依斯邁沙比里。做得最耐嘅係馬哈迪，佢喺馬來西亞歷史上曾經長期擔任巫統嘅主席，五次蟬聯首相，在位長達22年，尊稱「馬來西亞現代化之父」。
馬來西亞從1959年舉行獨立後嘅第一屆大選開始，至今一共舉行咗13屆大選。喺以往嘅歷次大選中，儘管朝野政黨都展開咗激烈嘅競爭，但基本上一直由巫統為首嘅政黨聯盟執政。下議院有219個議席，議員任期5年。上議院有70名議員，其中44名由最高元首任命，另外26名由各州立法議會各推派兩名，任期3年。
馬來西亞最高法院喺1985年1月1號正式成立。1994年6月改名為聯邦法院。設有馬來亞高級法院同埋婆羅州高級法院，各州設有地方法院同埋推事庭。另外重有特別軍事法庭同埋伊斯蘭教法庭。
馬來西亞根據憲法實行多黨制嘅政黨制度，但實際實行嘅並唔係典型嘅西方多黨制，而係一種由幾個政黨聯合組成政黨聯盟執政嘅制度。呢種政黨聯盟形式最早出現喺1955年4月馬來亞聯邦獨立前，當時嘅巫統、馬華公會同埋國大黨為謀求馬來亞嘅獨立成立咗「馬華印聯盟」，1957年馬來亞聯邦獨立後，「馬華印聯盟」即成為執政黨；1965年4月，為壯大力量，馬華印聯盟同東馬兩州嘅「聯盟黨」結盟，組成咗「馬來西亞聯盟黨」；1969年，馬來西亞聯盟黨喺大選中失利，後進行調整組建咗一個新嘅政黨聯盟即國民陣線，從此喺歷次大選中都穩操勝券，執政至今。國民陣線當初成立時有巫統、馬華公會、國大黨等9個政黨組成，後來政黨嘅數目偶有增減變動，目前共有14個成員黨。喺國民陣線內部，各成員黨保持相對嘅獨立性，但受各成員黨主席組成嘅國民陣線最高理事會領導，國民陣線嘅主席一般由巫統主席同埋署理主席分任。喺大選中，各成員黨以共同嘅政治主張同埋競選宣言參加競選，加強團結同埋戰鬥力，噉令國民陣線成為馬來西亞最強大嘅執政黨聯盟。
行政區
馬來西亞一共由13個州屬同埋3個聯邦直轄區組成。
注：<亞庇>
聯邦直轄區
吉隆坡
納閔
布特拉再也，布城
地理
馬來西亞主要由中間隔著南中國海嘅東馬同西馬組成。馬來西亞大部分嘅沿海地區都係平原，中部則係佈滿茂密熱帶雨林嘅高原。最高山峰係處於沙巴州嘅京那巴魯山，高4095米，以每年5毫米嘅速度長高。馬來西亞靠近赤道，氣候潮濕炎熱。每年四月至十月間吹西南風，十月至二月間吹東北風。
布城係一個新建立嘅政府機構中心，建立嘅目嘅主要係舒緩馬來西亞最大都市吉隆坡嘅交通阻塞。首相署喺1999年開始搬去布城，預料將喺2005年搬遷完畢。吉隆坡依然係國會所喺地及國家商業及經貿中心。其他主要城市包括檳城，怡保同新山。
經濟
馬來西亞係個中等富裕嘅國家。喺新經濟政策下，佢喺1971至2000年期間從一個原料出產國轉換為一個新興嘅多元工業經濟。經濟成長主要依賴製成品出口，尤其係電子製品。因此全球經濟蕭條及資訊工藝嘅衰退對馬來西亞帶來嘅打擊尤其大。2001年，國內生產總值只有0.3%，主要原因係出口量跌咗11%。然而，有效嘅經濟振興配套令馬來西亞得以減輕經濟危機嘅打擊。
吉隆坡穩定嘅宏觀經濟環境，維持喺或低於3%嘅通貨膨脹率及失業率，加上佢充足嘅外匯儲備及較小嘅外債令類似1997年亞洲經濟危機嘅經濟蕭條再次發生喺馬來西亞嘅可能性變得非常之細。雖然係噉，面對著競爭能力唔夠及高債務等問題嘅大企業為馬來西亞經濟遠景帶來負面影響。
馬來西亞主要嘅股票市場係吉隆坡股票市場及MESDAQ。
基礎建設
馬來西亞係亞洲基礎建設最發達嘅國家之一。馬國嘅電信網絡喺東南亞僅次於新加坡，有470萬固網用戶，超過三千萬嘅手機門號。馬來西亞一共有7座國際港口，其中最大嘅港口係喺雪蘭莪巴生市嘅巴生港，其他主要港口有柔佛依斯干達公主城嘅丹戎帕拉帕斯港、檳城港、關丹港、東馬沙撈越嘅丹絨瑪尼港等。
全國有超過95%人民可以享用乾淨水源。雖然鄉村地區一直係馬來西亞重大嘅發展焦點，但係鄉村仍然落後，例如馬來西亞半島東海岸。
馬來西亞公路網涵蓋98,721公里，當中包括長達1,821公里嘅高速公路同大道。馬國最長嘅高速公路係南北大道，大約800公里長，由泰國邊界去到新柔長堤。其他主要高速公路有橫跨檳威海峽嘅檳威大橋同埋二橋，東海岸嘅東海岸大道、巴生谷地區嘅新巴生河流域大道、白蒲大道同柔佛新山市嘅東疏大道同馬新第二通道高速公路。相較於西馬，東馬嘅公路系統無咁發達同完善。
馬來西亞境內一共有118座機場，其中38座鋪設硬面跑道，主要嘅國際機場有吉隆坡－雪邦、檳城、亞庇、古晉同新山－士乃。馬來西亞嘅國家航空公司係馬來西亞航空，提供國際同國內航班。另外，主要私營航空公司有亞洲航空、全亞洲航空同馬印航空。馬來西亞鐵路系統由國營馬來亞鐵道擁有，總長度有。鐵路路線分佈喺西海岸同東海岸內陸地區，而巴東勿剎站至金馬士站嘅鐵路係覆線電氣化，並備有電動列車行駛。而東馬沙巴嘅蒸汽式鐵路，由丹南至沙巴州首府亞庇，而沙撈越依家仲未有鐵路。
吉隆坡係馬來西亞唯一一個設有城市軌道交通嘅城市，巴生谷綜合運輸系統綜合咗各種交通工具，包括通勤列車、輕快鐵、單軌鐵路、地下鐵同巴士等。而喺十五碑嘅吉隆坡中央車站係馬國最大嘅火車站同巴士樞紐，亦提供往返吉隆坡國際機場同梳邦機場嘅機場鐵路服務。另外，喬治市、新山同古晉亦有意起城軌系統，其中新山將會設有以快捷通巴士為主嘅公交系統，並有一條地下鐵線通往新加坡；喬治市同古晉就有待中央政府審核。
傳統上，馬來西亞嘅能源生產主要依靠煤炭、石油同天然氣。馬來西亞依家具有13GW嘅發電能力。不過，馬來西亞天然氣儲量只得33年，石油儲量只得19年。因應呢個情況，馬來西亞政府努力發展可再生能源依家發電量有16%嚟自水力發電，其餘84%嚟自火力發電。石油同天然氣工業依家由國營石油公司國油所掌控，而成個能源部門由所管理，佢係依據2001年能源委員會法所成立，掌管半島同沙巴州能源。
馬來西亞全國一共有1486間警局同埋316間消防局。
人口
馬來西亞係一個多元化種族國家，主導政治嘅馬來族佔總人口嘅大多數。根據憲法規定，馬來族都係穆斯林，但係其他種族並唔受呢條例嘅約束。
其中，馬來人佔56%、華人佔23%，原居民佔11%，印度人佔7％。非馬來土著喺沙撈越佔一半以上人口。半島亦存有人數唔多嘅原居民群體，佢哋被統稱做Orang Asli。關於邊個可以獲得原居民地位喺各州法律規定都唔同。
馬來西亞華人喺節育、移民、經濟等因素影響下而造成華人所佔人口比例逐漸下降。歷史上，華人係經濟同商業方面佔主導地位嘅社群，佔檳城、怡保、吉隆坡、詩巫、芙蓉同新山多數人口，而怡保同檳城更加保留住豐富中華傳統文化。印度人喺19世紀初開始遷移到馬來西亞。印度人社群大部分係泰米爾人，其他仲有錫克人，以及同當地嘅馬來人混血後代叫仄迪人。好多歐洲人同中東人分別透過通婚進入基督教同穆斯林社群。大多數歐亞混血馬來西亞人嘅可以祖先追溯到英國、荷蘭或者葡萄牙殖民者。馬來西亞公民權大多數依據屬地主義而授予。基於移民法令，喺東馬來西亞嘅沙巴同沙撈越兩個州嘅公民權同馬來西亞半島唔同。每位公民年滿12歲，就會獲發一張生物識別智能芯片身份證，又叫大馬卡，必須隨時攜帶。
馬來西亞預期壽命係76.65歲，女性比男性高啲。只有6.5%人口喺65歲以上，大約23.8%係15歲以下。馬來西亞東西兩半人口分佈好唔平衡。人口主要集中喺馬來亞半島，而全國人口已喺2014年突破3,000萬，其中就有2,000萬住喺半島，70%人口住喺城市。由於勞力密集產業興起，全國估計有300多萬外籍勞工，大約佔國家人口10%。根據沙巴非政府組織，沙巴超過300萬人口當中，有200萬人係非法移民。
另外，根據美國難民與移民署公佈嘅《2008年世界難民調查》，馬來西亞所承擔嘅難民同尋求庇護者大約有155,700人。其中大約有70,500名難民同尋求庇護者喺菲律賓嚟，69,700名喺緬甸嚟，21,800名喺印尼嚟。
佔總人口嘅四分之一嘅華裔喺經濟及貿易領域扮演主要角色。印度裔馬來西亞公民佔總人口嘅大約7%，其中包括印度教徒、穆斯林、錫克教徒、天主教徒、基督教徒同佛教徒。大約85%嘅印裔係泰米爾裔，其他就係咯拉拉裔，錫克裔及Chettiar裔等。
超過一半嘅沙撈越居民及66%嘅沙巴居民係非馬來土著。一小部分嘅非馬來土著亦居住喺馬來半島。非馬來土著包含幾十種族群，但佢哋都有某個程度上嘅共同點。直到二十世紀，大多數土著重保有傳統信仰，但好多土著已轉為穆斯林，基督教徒同埋天主教徒。
其他嘅馬來西亞人民係歐裔、中東裔、柬埔寨裔、越南裔等等。歐裔及歐亞混血人民包括英國殖民者後裔同一啲葡萄牙殖民者後裔。中東裔人民大多係首先將伊斯蘭教傳至馬來西亞嘅阿拉伯人後裔。一小部分嘅柬埔寨及越南裔國民作為越戰難民搬去馬來西亞。馬來西亞人口分佈非常唔均衡，大約兩千萬嘅國民居住喺馬來半島。
1969年5月13號馬來西亞嘅土地上爆發咗種族衝突，主要原因相信係各族間政治及經濟能力嘅差異。呢次衝突令馬來西亞政府開始執行新經濟政策以消滅種族及經濟差異，同時減低貧民率。
宗教
教育
學前教育
馬來西亞學前教育愈嚟愈普及。好多家長都會將仔女送入幼兒園進行學前教育，畀佢哋喺小學之前打好基礎。
即使學前教育唔係強制性，為咗提高馬來西亞學生競爭力，大多數細路都會喺3歲上為期兩年嘅學前教育課程。而馬來西亞政府亦喺呢幾年積極鼓勵細路入讀正式嘅學前教育課程，亦規定負責學前教育嘅教職員必須接受專業訓練同擁有合格嘅專業證書先可以教授學生。呢啲訓練包括兒童心理學、教學方法同埋其他有關照顧同發展細路有關嘅課程。
小學教育
絕大部分馬來西亞小學都係政府學校，分為國民小學同國民型小學兩種，只有好少數係私立小學。依家，政府小學分咗3個類型，以國語作為主要教學語言叫做國民小學；以華語作為主要教學語言叫做國民型華文小學；以淡米爾語作為主要教學語言嘅國民型淡米爾小學。即使呢3種小學主要教學語言唔一樣，但係都採用相同嘅課程綱要，同埋國語同英文都係華小同淡小嘅必修必考科。
華小一般由嗰間學校董事部同教總一齊管理同經營。嗰個部門主要負責行政、租借學校禮堂同埋飯堂招聘事務，而學校方針則都要聽馬來西亞教育部命令。
其實，之前仲有以英文為主要教學語言嘅國民型英文小學，不過喺《1967年國語法案》通過之後，英小就喺70年代中期全部被改制為馬來文為主要教學語言嘅國小或者華文為主要教學語言嘅華小。
馬來西亞小學教育都好普遍，根據教育部喺2000年嘅統計，小學入學率有96.8％。
中學教育
馬來西亞中學係馬來西亞一套5年強制性教育制度。5年強制性教育包括PT3、SPM同兩年非強制性嘅馬來西亞教育制度STPM。馬來西亞中學係由馬來西亞教育部管理。
喺進入國民/國民型中學之前，小學六年級學生可另外，馬來西亞仲有三種模式學校，佢哋係獨立中學、私立中學同國民型中學。
獨立中學，由董總管理。佢係馬來西亞華人創辦嘅一種中學，全國大約只有60間，包括新山寬柔中學、居鑾中華中學等。推行住6年教育，學生可以報考統考同SPM作為佢哋升學渠道。
國民型華文中學，喺馬來亞獨立前後，接受政府建議「改制」嘅民辦華文中學，全國大約有81間，亦算國家主流中學，攞到教育部部分津貼。
私立學校，係指由非政府經營或者管理嘅學校。所有或者大部分經費依靠學費而唔係公共資金嚟維持經營。
華校對方言打壓
馬來西亞華校強制學生喺返學期間講華語，唔畀佢哋講其他方言，講咗方言甚至會同講粗口一樣嚴重，但係仍然會有學生私底下喺學校入內講方言。就係因為咁樣嘅規制，社會上形成咗對方言嘅歧視，亦有「讲方言就罚款成为莘莘学子的鲜明记忆」嘅言論，但係依家略有改善。
國際學校
國際學校主要以英語作為主要教學語言嘅私立學校。呢啲學校課程同時銜接部分歐美國家嘅教育系統。馬來西亞嘅國際學校提供課程同國際性考試包括「O」水準考試、「A」水準考試同IB課程等。
大學先修班
大學先修班係踏入大學嘅最後門檻，由馬來西亞教育部提供嘅升學途徑，有馬來西亞高等教育文憑課程、馬來西亞大學預科班。
馬來西亞高等教育文憑課程係學生喺完成中五課程後繼續讀嘅，完成中六課程之後憑STPM成績申請國內以及國外大學。而另一個途徑就係馬來西亞大學預科班。呢個課程亦普遍上被認為比STPM寬鬆，考高分相對容易，不過由2006年開始呢個課程將會保留30%學位畀土著學生。同時，本地公立大學亦偏向選擇以土著學生為主嘅大學先修課程畢業生。部分熱門科系包括醫學系、藥劑系同法律系亦會保留70%學位畀土著學生。
另外，學生仲可以報讀私立大學開辦嘅大學先修課程或兩至三年嘅文憑課程。學生亦可以喺私立中學選修國外先修文憑，當中包括「A」水準考試、IB課程、南澳大學先修課程等。
高等教育
馬來西亞嘅高等學校分咗大學級別、大學學院級別同學院級別，呢啲劃分係經過由高等教育部嚴格審核評估之後給予嘅資格。一般嚟講，由學院升格做大學學院或者大學學院晉升做大學都係要經過最少5年嘅發展。高等教育部會由辦學質素、學校設施、教學環境、師資力量同學校規模等各個方面進行考核同評估，然後再畀合格嘅院校進行晉升，呢個制度同加拿大等其他國家相同。
本地學生只可以憑STPM或者馬來西亞大學預科班申請進入本地大學。另外，馬來西亞公立大學喺錄取新生方面採取「種族固打制」，亦造成大量馬來西亞人才外流，其中澳洲、英國同台灣都係唔少馬來西亞華人出國繼續求學嘅選擇。一直以嚟，華裔學生考獲佳績但冇被本地公立大學錄取嘅新聞頻頻見報。
好多學生亦選擇到私立嘅高等學府就讀，呢啲高等學府亦會同國外大學合作。另外，馬來西亞亦吸引好多外國出名大學嚟本地開設分校，其中包括諾定咸大學、修咸頓大學、蒙納士大學等。
馬來西亞本地，特別係大吉隆坡地區亦有好多高等學府，當中包括馬來亞大學、馬來西亞國立大學、馬來西亞博特拉大學、拉曼大學等。
醫療
馬來西亞醫療保健主要係由馬來西亞衛生部負責。馬來西亞擁有高效同廣泛嘅醫療保健系統，運營由政府基層普及醫療系統同共存私人醫療系統組成嘅雙層醫療保健系統。2018年馬來西亞全國一共有384間醫院，其中144間係政府醫院，其餘240間係私家醫院。截至2018年12月31號，全國有58,381張病床，當中42,424張屬於政府醫院，另外15,957張屬於私家醫院。
2005年新生嬰兒死亡人數為10人，預期壽命為74歲。2017年，馬來西亞畀美國《國際生活》譽為「全球最佳醫療體系國家」，亦係唯一位居前10名嘅亞洲國家馬來西亞嘅醫療保健同埋醫療體系同美國同埋西歐相比下仍然有優勢。
馬來西亞嘅醫療保健主要分為公立同私營。公立只會提供相當基本嘅醫療保健設施，特別喺鄉村地區。馬來西亞政府亦喺2009年制定一項叫「1Care for 1Malaysia」計劃，以根據「需求使用，按能力付費」為原則進行醫療保健改革，但喺實施方面進展甚微。馬來西亞政府亦好重視醫療保健擴張同發展，所以會喺每年財政預算案中撥款5％嘅發展預算投入到公共醫療保健中，意味住醫療保健完整撥款會增加超過20億令吉。隨住人口不斷增加同人口老化，馬來西亞政府希望喺多個方面改善依家嘅醫療體系，包括翻修現有公立醫院、起多啲新公立醫院、增加綜合公立診所嘅數量，以及改善長遠醫療培訓同擴展。
馬來西亞政府嘅公立醫院擁有好多醫學領域專家同先進醫療設備同設施。但係，同香港一樣馬來西亞嘅政府公立醫院都面對醫護人員短缺，導致求診病人需要等好耐。而私立醫院就大數喺市區，配有最新嘅診斷設備，相比政府醫院唔使等咁耐，但係同時私立醫院嘅醫療費用相對政府公立醫院會貴好多。
法律
馬來西亞嘅法律法系係英美法系，而牽涉到穆斯林嘅非刑事或者非嚴重罪行事務就由穆斯林事務法庭審理。馬來西亞憲法亦限制咗穆斯林法庭嘅權利，如果穆斯林事務法庭唔可以對犯人做出監禁、死刑、鞭刑等判決，穆斯林法庭亦唔可以用伊斯蘭教法中嘅刑罰。
馬來西亞法律對毒品者刑罰好重，持有多過15克海洛因，或多過30克嗎啡或者可卡因，或多過500克大麻人士，又或者未經許可而製造任何數量海洛因，嗎啡或者可卡因，都會處以死刑－絞死。馬來西亞旅遊局嘅旅遊指南同埋飛往馬來西亞境內所有航空公司都會喺降落前同降落後廣播攜帶過多受管制藥物或者攜帶毒品入境馬來西亞會有嚴重後果。另外，喺馬來西亞綁架或者勒索都會被判處絞刑。
鞭刑係一種喺馬來西亞廣泛施行嘅合法體罰。馬來西亞刑事訴訟法第286至291項明文表明可以對10歲以上50歲以下健康男性或者50歲以上嘅男性強姦犯用笞刑，而當中成年人最高刑罰係24鞭，18歲以下未成年人最高刑罰係10鞭，而且唔可以分期執行。馬來西亞鞭刑懲治對象唔一定係重犯，不過鞭刑最主要對象係毒犯、強姦犯同非法入境者。但係大多數外國人唔理解呢啲嚴厲刑法，馬來西亞政府以及大部分馬來西亞民眾就認為嚴刑可以有效制止罪案同破壞行為。曾經喺網上流傳嘅「馬來西亞笞刑」短片中，馬來西亞8000名律師要求政府廢止笞刑。
法院
馬來西亞法院一共分5種：
馬來西亞聯邦法院
馬來西亞上訴庭
馬來西亞高等法庭
馬來西亞地方法庭
馬來西亞推事法庭
馬來西亞伊斯蘭法庭
文化
節日同假期
各州情況
馬來西亞政府部門喺2005年7月1號開始實行五日工作制，每星期兩日休息假期視乎唔同地區而定，其中吉打、吉蘭丹同瓜拉登嘉樓係逢星期五同星期六休假，柔佛亦喺2014年1月1號開始逢星期五同星期六休假，而其他地方就係逢星期六同星期日休假。特定政府部門為咗唔影響公共領域服務效率，會採取輪班工作制，喺周末假日照常服務。另外，銀行、醫院、公營機構、政府學校同政府資助學校都可以享有每星期兩日假期。
私營機構嘅工作日可以彈性實施五日制、五日半制，或者根據勞工法律而制定。每星期休息一日人士，假日會視乎佢所在地方而定，可以係星期五或者星期日，或者由僱傭雙方自行協議。
銀行公眾假期
以下會列出馬來西亞所有公眾假期，可以分為全國、各州同聯邦直轄區公共假日。由聯邦同州政府共同憲報公佈嘅係全國公眾假期，喺全國各地都享有嘅假期，會以黃色顯示；各州嘅公眾假期由州政府憲報公佈，只限嗰個州慶祝嘅假期；聯邦直轄區嘅公眾假期會由聯邦政府憲報公佈，屬於聯邦直轄區嘅假期。齋戒月第一日、開齋節同哈芝節確寶日期，係以宗教司觀察月相之後，最終宣佈日期為準。
所有銀行及公共假日如果同週末假期或者公眾假期重疊，要喺翌日補假。聯邦同州政府有權喺任何時候，將特定日期列為假期、銀行假期或者公眾假期，較常見嘅係元首登基、加冕、成婚、駕崩當日，或者落喺工作日嘅選舉日，或者體育選手喺中獲得佳績嘅翌日，宣佈為特別公眾假期。
</div>
學校假期
中學、小學
</center>
根據《1998年教育條例》第6條文嘅規定，扣除每星期週末假期同公眾假期後，學校上課日數最少要有190日，其餘係學校假期。學校喺學年中享有4日嘅特假，可以係家長日、頒獎日、校慶日、兒童節、學校運動會或者其他節日，具體日期由校方自行制定。近年，教育部會喺農曆新年、屠妖節、開齋節或者其他節日期間畀學校補假，但係唔可以影響法定上課日數，上課日數唔夠，一家要用週末假期或者學校假期補返。
大學
馬來西亞高等教育包括政府大學、私立大學、政府學院同私立高等教育機構，國立高等學府全年分為兩個學期，新生喺學年開始前有大約一個星期有迎新活動，具體入學同放假時間根據各個院校學系而定，通常喺1月或者9月開課，學期課程表會喺學年開始前由校方公佈。
私立院校並無統一固定開課時間，通常由校方自行制定，喺學期結束後大約有2－3個月嘅假期。 |
昌迪加爾 | 昌迪加爾同時兼任旁遮普邦同埋哈里亞納邦兩個邦嘅首府，但係又唔屬於嗰兩個邦嘅任何一個，而係作為印度嘅一個聯邦屬地由中央政府直接管轄。昌迪加爾係一座規劃城市，市內街道係方格嘅形狀。
印度政區
印度城市 |
孔子鳥 | 孔子鳥係一種古鳥屬，佢嘅化石遺跡響中國遼寧省北票市嘅熱河組，即係四合屯同埋李八郎溝等白堊紀時期嘅沉積岩裏面發現嘅。響而家公開嘅化石標本裏面，佢嘅骨骼結構好完整，有清晰嘅羽毛印跡。呢啲咁嘅事實令到孔子鳥變成最出名嘅中生代鳥。根據佢嘅出土嘅地點地質形成史推斷，呢種鳥生活響距離而家1.25到1.1億年左右，即係西方學者所講嘅白堊紀早期同埋中國學者講嘅晚侏羅世。孔子鳥係目前已知最早擁有無齒角質喙部嘅鳥類。孔子鳥係用孔子嚟命名。
古生物
雀 |
不漏洞拉 | 漏洞拉，音譯自越南話「／抔頭自𠉞」，又譯做「漏洞拉」，係1988年香港政府向越南船民播出嘅越南話宣傳聲帶開頭嗰四個音節，係「由而家開始」嘅意思。呢段廣播講番港府對越南船民已經實施咗甄別政策，由公營廣播嘅香港電台負責播出。。
廣播頭尾兩段係用粵語讀番越南話嘅內容，由已故資深播音藝員鍾偉明讀出。中段嘅越南話由一位當時就嚟俾人遣返越南嘅船民讀出嚟嘅。
由於嗰段廣播嘅播放次數都幾頻密，頭嗰四個音節就成為咗唔少香港人背得出嘅越南話。響香港嘅電視節目推波助瀾之下，原本意思係「由而家開始」嘅「不漏洞拉」，有時會俾人用嚟戲稱越南人。
原文
嗰陣時有香港人將呢段越南話用廣東話諧音寫咗下面呢段嘢：
呢段嘢如果用粵音讀出嚟，聽起嚟同原文嘅越南話廣播係好似嘅。
較為接近嘅讀音：
發音嘅接近
因為嗰段廣播會喺夜晚電台每個鐘頭整點新聞報道後嘅華南天氣報告播出後播放，次數好密，加上嗰段廣播有唔少漢字詞彙，佢哋嘅發音亦都同粵語好接近，。
照字面翻譯越南文
以下係將段錄音裡面嗰段越南文照字面譯做書面語。
照意思翻譯越南文
由而家開始，香港已經對越南船民實施新嘅政策。從此以後，所有因為經濟問題以船民身份設法想入香港嘅人，將會當做非法入境嘅。非法入境者唔會有任何移民去第三國嘅可能，渠哋會被監禁同埋等俾人遣返返越南。
香港廣播
越南 |
好人文化 | 好人文化係1990年代之後響社會發展出黎嘅一種網絡文化裏面嘅次文化，同溝仔溝女問題相關，亦都同網絡文化裏面嘅「去死去死團」有啲關係，亦唔包括操行。
好人文化嘅典故係女仔經常都用「你真係個好人嚟咖，我相信你可以搵到比我更好嘅女仔喎」、「雖然你份人真係幾好，但係我地...」呢啲咁嘅藉口去拒絕男仔嘅追求，因此衍生出「好人」嘅講法，意思就即係「對一個女仔交出真心但被拒絕嘅男仔」。
次文化
網絡文化 |
外國口音症候群 | 外國口音症候群係一種臨床上極少見到嘅病癥，患者通常帶有嚴重嘅腦損傷，好似中風咁。
呢種病會令到患者講緊母語嗰陣好似帶住外國口音咁，譬如：一個美國人可能講嘢時帶住法國口音。呢樣嘢聽落好似愚人節笑話，但係响全世界已經發現咗廿幾個患者。
相關書本
病 |
米奇老鼠 | 米奇老鼠，大陸譯做米老鼠，係一隻擬人化嘅黑色老鼠，一般係着住紅色短褲、黃色大鞋同埋白色手套。1928年係和路·迪士尼聯手響迪士尼工作室創作出嚟嘅卡通角色。
米老鼠1928年11月18號喺電影上第一次正式登場，作為迪士尼公司嘅官方吉祥物，米奇老鼠係世界上最出名嘅卡通角色之一。
米奇老鼠嘅女友係米妮老鼠。
唐老鴨
迪士尼角色
鼠 |
丁蟹效應 | 丁蟹效應又叫做秋官效應，係香港股票市場嘅一個奇離現象。
呢個現象嘅內容，係當由香港電視演員鄭少秋主演嘅電視劇播出街之後，股票市場就會突然間狂瀉。從經濟理論上嚟講，呢樣嘢都係咁啱得咁巧；但係，仍有唔少人認為丁蟹效應係真有其事，甚至連跨國證券經紀里昂證券都曾經喺2004年3月為呢樣嘢發表研究報告，令到呢個現象受到一啲其他國家嘅投資者認識。
攷
大時代 (香港電視劇)
丁蟹
自我實現預言
香港電視
香港股市
類:香港都市傳說 |
皇后像廣場 | 皇后像廣場響香港島中環，係香港一個歷史悠久嘅公眾廣場，曾經有維多利亞女王銅像，全盛時期成個廣場有9個銅像，不過而家皇后像廣場已經冇任何皇后或者女皇嘅銅像，只係有一個紀念銀行家昃臣嘅銅像。
至於個女皇銅像，喺三年零八個月嘅時候，被人搶咗去日本，之後再搵返嚟香港，家吓放咗係銅鑼灣嘅維多利亞公園正面處。
皇后像廣場原名中央廣場，1897年政府將廣場改用而家個名。中文名入面「皇后」呢個詞實際係政府官員將英文「女王」一詞「Queen」誤譯而嚟。而英文名就只係用「Statue」代表女皇嘅銅像，亦因為噉，唔知情嘅外地人士會誤以為皇后像廣場係得名自昃臣嘅銅像。
昃臣銅像嘅底座本嚟企高石台，後尾改成三角尖底嘅低石台。坊間傳說指呢個改動係同1960年代到1970年代嘅神秘失蹤案有關，將失蹤案歸咎係「昃臣銅像由高台落嚟」，所以先至修改底座設計「封印」銅像。
中環
香港廣場 |
頭條日報 | 《頭條日報》響2005年7月11號由星島新聞集團正式創辦，係香港繼都市日報之後，第二份響香港大發行量出版免費報紙，亦係星島新聞集團出版嘅第一份免費報紙。佢會響每個工作日朝早響全港各港鐵嘅原九鐵網絡車站及麥當勞快餐連鎖店，同埋街上嘅指定地點派發。
而家頭條日報嘅發行量已經超過都市日報同埋一樣係星島新聞集團嘅收費報紙星島日報，成為香港第一大免費報章同埋星島集團嘅主要業務。
頭條日報官方網站
香港中文報紙
香港免費報紙
星島新聞集團 |
無綫電視 | 係香港其中一間電視台，由利孝和、、、邵逸夫等人創辦。無綫喺1967年11月19號啟播，嗰陣香港得佢一間。佢而家除咗有主要嘅中文頻道翡翠台同埋英文頻道明珠台之外，重有J2同埋全港唯一24個鐘免費播放財經節目嘅無綫財經台，以及全港第二條24個鐘免費新聞頻道無綫新聞台。
電視廣播有限公司而家嘅總部係位於將軍澳工業邨嘅電視廣播城，舊時嘅總部先後喺九龍塘廣播道77號同。
喺1990至2000年代，由於無綫電視劇收視長期拋離當時嘅亞洲電視，加上公司規模亦大過其他香港電視台，所以有大台之稱。
歷史
啟播初期
1965年，香港政府有意發出地面電視牌照，吸引六個財團參與競標，當時中選者係由大股東利氏家族、家族成員、邵逸夫旗下邵氏兄弟有限公司等人、等合組嘅香港電視集團。
無綫電視喺啟播最初五年，只係提供廣播，本地節目亦較為簡單。 1967年6月10號，首批機由日本運抵香港。無綫喺1969年，就試驗製作，包括《香港節》，而第一個彩色節目係電視劇集《鼠縱隊》，同時試驗中嘅《歡樂今宵》喺晚上8點播映。本地製作喺1971年6月中開始播映，首個本地電視劇集係《西施》；11月19號，《歡樂今宵》成為全香港第一個以全面彩色製作嘅直播節目。 1972年開始大部分彩色製作同埋播送，1975年底已經全面完成彩色製作及播送。1976年。無綫開始喺海外市場進行節目發行、視像租賃期業務。
無綫同香港演藝圈嘅關係
無綫電視多年來都製作咗唔少節目得到香港唔少人關注，例如《香港小姐》、《勁歌金曲》同埋等等，亦有唔少國際知名嘅藝人，都係無綫出身，例如：周潤發、劉德華、梁朝偉、周星馳、梅艷芳、張曼玉等。
慈善籌款
無綫電視每年都有同一啲慈善機構合作舉辦籌款節目，當中會搵唔少藝人參予。
歷任董事局主要成員同管理層
TVBuddy
星夢娛樂 - 旗下一間附屬唱片公司
網頁 |
曾蔭權 | 曾蔭權，花名「煲呔曾」、「貪曾」、「649」，係第二任香港特別行政區行政長官，亦做過財政司同政務司司長。
底細
1944年10月7號喺香港出世，屋企排行最大。
1964年喺香港華仁書院預科畢業之後，做咗一排輝瑞藥廠推銷員。
1967年加入政府打工，做二級行政主任。
1971年考到政務主任。
1974年調去財政科。
1977年借調去菲律賓馬尼拉亞洲發展銀行。
1981到1982年得到政府保送去美國哈佛大學，攞咗個公共行政碩士。
1982年做沙田政務專員，嗰時佢嘅上司係新界政務司鍾逸傑爵士。
1984年做貿易署副署長。
1985年做副常務司。
1989年做行政署長。
1990年負責搞居英權計劃。
1991年做貿易署署長，兼總貿易談判代表。
1993年做庫務司。
1995年做第一位華人財政司。
1996年7月6號第一次署任港督。
1997年7月1號香港主權交畀中國之後，做財政司司長，於是乎又做埋行政會議嘅成員。
1998年8月14號，決定入市。
2001年5月1號，頂替陳方安生做香港特別行政區政務司司長。
2005年3月12號，因為董建華唔撈而做署理行政長官。根據香港特別行政區基本法，政府喺7月10日選新特首，曾蔭權再署任多六個月，同時兼任政務司司長。
2005年5月25號，宣布唔做政務司司長，準備參選新嘅行政長官補選。
2005年6月2號，辭職政務司司長嘅請求俾中華人民共和國中央人民政府批咗，正式宣布參加行政長官補選。
2005年6月15號上晝 11 點 50 分，到選舉事務處交參選提名表，下晝 5 點選舉主任朱芬齡法官確認佢嘅提名有效。就係咁，曾蔭權一共得到 710 個選委嘅支持，其中包括 674 份提名表格同 36 份支持同意書。
2005年6月16號下晝 5 點，行政長官嘅選舉提名期結束，選擧主任宣佈收到嘅六份提名中，其中曾蔭權嗰份得到成 674 個選委提名，係唯一有效嘅提名。因此佢根據《行政長官選擧條例》，宣佈曾蔭權係唯一嘅行政長官候選人，重自動當選新一任特首。
2005年6月21號得到中央政府正式任命，嗰日即刻上任。
2005年6月24號上晝 9 點喺北京人民大會堂宣誓就職。
2007年3月25號喺第3屆香港行政長官選舉入面，以 649 票對 123 票贏咗對手梁家傑，當選第 3 屆行政長官。等埋中華人民共和國國務院正式任命之後，響2007年7月1號連任行政長官。
2010年5月14號夜晚10點半透過政府新聞處發出唔參與5月16號投票嘅聲明。
2010年6月17號夜晚6點半開始對余若薇嘅政改電視辯論，其間照稿讀，事後自認輸咗，但同年6月尾，香港2012年政改方案成功通過。
2012年，曾蔭權被東方日報指佢接受富豪款待，出外公幹要住最豪華嘅酒店，而俾人話佢黐商界同埋亂使錢，於是，煲呔曾就被貶稱為「貪曾」。
2015年10月5號，曾蔭權被香港廉政公署起訴兩項公職人員行為失當罪。
2017年2月17號，曾蔭權一項「公職人員行為失當」嘅控罪罪名成立。
2017年2月22號，煲呔曾被判坐花廳20個月，成為香港開埠以嚟，第一位「監躉特首」。
2019年6月26號，曾蔭權喺終審法院打甩公職人員行為失當罪。
榮譽博士
香港理工大學榮譽工商管理博士
香港中文大學榮譽法學博士
香港大學名譽法學博士
香港監犯
香港大學名譽博士
香港理工大學榮譽博士
香港中文大學榮譽博士
香港華仁書院舊生
前香港行政局議員
香港財政司司長
香港政務司司長
香港特區行政長官
蔭權 |
中國 | 中國，一詞出自本位主義思想家，將自己住嘅地方比作「天下中心」，又稱中原。由黃河一帶興起古代文明，後經過幾千年改朝換代同對外戰爭，最後統一成為今日中華人民共和國同而家未被國際承認嘅中華民國，而合計嘅國土面積係全球第三大國，貼近加拿大同俄羅斯。「中國」一詞近200年較常使用，並先後有政權用「中國」嚟做國號。現代國際政治概念上，「中國」成為以漢族為首嘅民族國家。
國家定義
一般嚟講，「中國」有幾種唔同但係相關嘅意思：
歷史上，自三皇五帝嘅傳說時代開始，經歷一系列朝代連埋一齊嘅「歷史整體」。
地理上，位於歐亞大陸東部，太平洋西岸，係世界上人口最多、地域最遼闊嘅國之一，中國版圖由18世紀成形。
政治上，經歷過以上變革現存嘅兩個政治實體，有：現實控制中國大陸、香港、澳門地區嘅中華人民共和國中央人民政府，同政治中心由中國大陸地區遷移到臺灣地區嘅中華民國政府。
詞源
「中國」一詞嘅用法五花八門，講唔同語言，政治觀點或意識形態嘅人可能，對中國嘅地理範圍同歷史上各政權嘅正統性同彼此之間嘅關係，理解、稱號有好多款。
稱號有：
本土稱號：中華、中原、中土、漢國、大秦、大唐等等。
外文稱號：支那、釵拿。
「國」
古代漢語中嘅「國」唔等同現代嘅「國家」。
目前所知「中國」呢個字最早出喺《尚書·梓材》中，入面話：「皇天既付中國民，越厥疆土，於先王肆。」嗰陣「中國」嘅含義只不過係周朝嘅人對自己居住嘅地方嘅稱謂，佢哋認為自己喺大地嘅中心，而四周嘅民族就分別俾佢哋叫做蠻、夷、戎、狄。
「國」最初嘅意思係天子、諸侯所居住嘅築城嘅地方，更遠統治嘅地方稱「野」，「國」對天子可指京畿，好似「國人暴動」。當然諸侯方面亦可以用「國」。好似懿公好養鶴，鶴有祿位，狄人入侵，「國人不出戰」，招致滅國。隨住歷史嘅發展，各政權嘅直接統治範圍不斷擴大，至春秋「國野」已逐漸不分，原先稱「野」嘅地方亦可以叫「國」，「國」指代嘅範圍就係噉逐漸擴大。隨住兼併更加劇烈，進而秦統一各國，「國」嘅概念開始趨向於「地方」、「地帶」，好似「北國」、「南國」、「水鄉澤國」、「雪國」。
「國」亦俾人用來抽象咁指某一地理區域嘅政權同人民，好似「治世不一道，便國不必法古。」，呢種用法接近今日所講嘅「國家」一詞。
史前
世界已發現嘅最早嘅高等靈長目動物中華曙猿喺4500萬年之前中國江南一帶住。由考古發現知，224萬至25萬年前，中國就有直立人，例如巫山人、元謀人、藍田人、南京直立人、北京直立人。中國嘅信史有三千幾年；但係賈湖文化遺址入面出土嘅一批契刻符距離而家有成八千到一萬年，係關於文字起源已發現最早嘅實物資料。
史
夏朝係傳說中，中國第一個朝代，周朝係最長朝代，經歷37代天子，八百幾年，到咗公元前256年先至被秦國吞併。中國漢唐兩朝係鼎盛時期，至今重有華人自稱唐人，而漢族亦因此著稱。
中國係世界文明最早嘅發源地之一，亦係人類歷史上自己創建文字體系嘅文明之一。中國文明嘅歷史至少可以講到四千幾年之前，有文字記載嘅歷史亦有三千幾年。喺大概公元前二十世紀，中國進入咗世襲王朝嘅階段，總共經歷咗夏朝、商朝、周朝、秦朝、漢朝、晉朝、南北朝、隋朝、唐朝、宋朝、元朝、明朝同清朝等等，喺朝代交替嘅時候重經歷過好多動亂同埋分裂時期，有春秋戰國時期、三國時期、五胡十六國時期、五代十國等等。喺清朝末年，西方嘅民主主義同共產主義等思想傳入中國，令中國三千幾年嘅集權王朝時期結束，中華民國同中華人民共和國亦都相繼成立。
人口
2000年中國人口已達到12.95億人。2006年經過統計人口有13億，排世界頭位。2010年人口已達到14億，2011年有14.1億人。
民族同埋民系
已確認民族有56個。漢、壯、藏、蒙、回、滿係最大嘅六個民族。此外重有好多未確認民族，例如穿青人、僜人等。
其中漢族佔全國人口九成；壯族主要住喺廣西，有千六萬人；回族同埋滿族亦各有大概一千萬人。
語言
中華人民共和國政府同中華民國政府都列官方話係普通話，係官話嘅一種變體，由部分北京官腔同埋北方口音嘅混合組成，而同時官話各地都有自己嘅方言，譬如西南官話。喺國際標準化組織嘅639-3號語言代碼表入邊，官話、粵語、吳語、客家話、贛語、湘語、晉語、徽語、閩南語、閩東語、莆仙語、閩北語、閩中語為當代嘅獨立語言，而漢語就作為宏語言。
宗教
多宗教，其中佛教、道教同儒教最多人信，原始宗教喺一啲地區流行。唐時亦流行三夷教：祆教、景教、摩尼教。近年天啟宗教好似天主教、基督新教同回教都多咗人信。
中華民國、中華人民共和國
中國概述
中國傳統文化
中國人
中國史
中國地理
中國統一
中國歷代官方語言
中國國學、中國史學史
中國政區
中國首都
中國憲法
中國國旗
中國新聞史
中國人物相關一覽
中國君主一覽
中國皇后同妃嬪一覽
中國君王仔女一覽
中國公主一覽
中國宰相一覽
中國總統
中國總理
中國以人名命名嘅地名一覽
注釋
有關嘅書
胡耀華：〈對“中國”概念演變及地緣內涵的分析〉。
黃俊傑：〈論中國經典中「中國」概念的涵義及其在近世日本與現代台灣的轉化〉。
趙岡：〈論中國傳統社會的性質〉。 |
地鐵 (香港) | 地鐵，原本叫地下鐵路，係香港嘅集體運輸系統，由地鐵有限公司營運。自1979年10月1號開通去到2007年12月2號同九鐵合併為港鐵為止，香港地鐵總共發展咗7條路綫，全長91.0公里嘅鐵路系統網絡。系統共有53個車站，其中14個係轉車站。
網絡
歷史
概覽
經濟急速發展
1960年代，香港經濟急速發展，人口不斷增加，公共交通嘅需求越嚟越大。所以，香港政府喺1964年邀請咗嚟自英國嘅道路研究部門，就香港交通未來發展進行研究，並喺1967年發表咗《香港乘客運輸研究》，交代香港有必要興建一種集體運輸系統，要嚟解決當時嘅交通問題。
早期系統
1967年9月，英國嘅費爾文霍士顧問工程公司發表咗《香港集體運輸研究》，提議香港興建地底集體運輸城市軌道交通系統，全長51公里，4條路綫分9期興建，耗資150億港元。當時建議嘅4條路綫係噉嘅：
荃灣綫：荃灣↔海軍船塢
觀塘綫：馬游塘↔上環街市
港島綫：堅尼地城↔柴灣
沙田綫：禾寮坑↔尖沙咀
1968年，顧問公司就研究所倡議嘅集體運輸系統嘅建造估價做咗啲修正，要嚟作進一步嘅研究。
1970年，顧問公司完成咗對興建地下鐵路系統嘅進一步研究，發表咗《集體運輸計劃總報告書》，具體提出建造鐵路嘅建議。研究報告建議要起一個全長52.7公里嘅地下鐵路系統，分成3條主要嘅行車綫：港九綫、港島綫及東九龍綫，同埋兩條港九綫嘅支綫：荃灣支綫、觀塘支綫。
港九綫：中環↔旺角
荃灣支綫：旺角↔荃灣西
觀塘支綫：旺角↔馬游塘
港島綫：堅尼地城↔柴灣
東九龍綫：鑽石山↔林士
顧問公司同時亦都建議用「分期興建」嘅方式嚟起頭4期共長20公里嘅路綫，即係「早期系統」。早期系統包括港島綫、港九綫同埋觀塘支綫。
1972年，香港政府成立咗集體運輸臨時管理局，原則上同意咗先起「早期系統」。
1973年3月，香港政府曾經喺屬於地鐵沿線嘅港島舊海軍船塢、尖沙咀半島酒店、荔枝角同埋樂富嘅地底起試驗隧道用嚟試下啲地質。呢啲試驗隧道俾英國財團投到，用900萬嚟起，合約條款中亦1974年初，日本財團簽咗承投工程嘅意向書，但係喺同年嘅11月因為石油危機問題而對投資前景悲觀，決定退出，令計劃一度暫停。
修正早期系統
1975年初，香港政府屬下嘅集體運輸臨時管理局宣佈，將「早期系統」輕輕縮減到15.6公里，即係「修正早期系統」。同時亦都放棄用單一承建合約嘅方法，將工程分番做25個主要土木工程合約同埋10個電機及機械工程合約。由香港政府全資擁有嘅地下鐵路公司亦都同時間正式成立，取代咗臨時管理局監督工程嘅進行，並且打算喺通車之後，用審慎嘅商業原則嚟負責經營鐵路。
「修正早期系統」連接中環至觀塘，喺1975年11月開始動工興建。路綫將香港島中環同九龍嘅主要住宅同埋工業區連接起嚟。路綫其中12.8公里係喺地底起，而其餘嘅2.8公里就係架空路段嚟。全綫有15個車站，包括12個地底車站同埋3個架空車站。
「修正早期系統」最早期叫「香港地下鐵」，當時集體運輸臨時管理局起緊地下鐵時出過一句口號：「香港地下鐵，為你而建設」，後尾改做「地下鐵路，為你建造」，最後通車時就將呢個集體運輸系統正式叫做「地鐵」。
經過差唔多4年嘅工程，修正早期系統嘅北段喺1979年9月30號完工，並且喺10月1號正式通車。嗰陣時地鐵淨係用4卡車行，最平嘅票價係港幣1蚊，相對於巴士嘅票價係兩毫子，對一般市民嚟講地鐵的確係一件奢侈品。喺同年12月31號，路綫伸延到去尖沙咀。1980年2月12號，成個修正早期系統「觀塘至中環段」通車，通車日期比原定嘅提前咗7個星期，成為咗香港第一條過海嘅鐵路。由於過海乘客嘅龐大需求，地鐵列車就由通車初期嘅4卡加到6卡。
起修正早期系統嘅總費用係港幣58億。由於路綫係起喺全世界人口最稠密嘅地區之一，起嘅時候遇上咗好多困難。嗰陣時需要克服地底嘅唔同地質同埋比較高嘅地下水位，有啲路段亦曾出現過地陷等等嘅情況。但係最終仍然可以保持冇超出預算呢項驕人成績。
喺1977年嘅7月，香港政府正式批准起荃灣綫，並且喺1978年11月開始動工。荃灣綫全長差唔多10.5公里，由太子站去到荃灣站。路綫將地鐵嘅版圖總長度加到去26.1公里。成條綫有10個車站，包括6個地底車站、1個地面車站同埋3個架空車站。1982年5月10號，荃灣綫「荃灣至太子段」開放通車。工程費用係港幣41億。
荃灣綫通車之後，喺1982年5月17號取代咗修正早期系統，經尖沙咀直接去到中環。由嗰日開始，修正早期系統剩番嘅路段就叫做觀塘綫，並且需要縮短到油麻地。噉嘅做法係因為喺「修正早期系統」相關文件同埋喺1976年嘅《香港整體交通研究》裡面指出咗荃灣綫喺需求量、必要性同埋技術上嘅要求而做嘅。呢個預計喺1998年之前都仲係啱架，直至東涌綫通咗車之後，分流咗來往香港島同埋荔景以北嘅大批乘客為止。
喺1980年12月，香港政府正式批准起港島綫，並且喺1982年嘅10月開始動工。實際起嘅港島綫係由上環去到柴灣，而且會同荃灣綫嘅中環同埋金鐘交匯成為轉車站。呢條路綫將地下鐵路嘅路綫加到去37公里。港島綫總共有14個車站，包括12個地底車站、1個地面車站同埋1個架空車站，而鰂魚涌站係到1981年嘅12月先至落實起嘅。
喺1985年嘅5月31號，港島綫「金鐘至柴灣段」通車。同一時間，地鐵列車全面加到變8卡。因為起行車管道嗰陣時出錯咗引致延誤，上環站需要等到1986年5月23號先至啟用。嗰日，部份地鐵車站嘅名亦都作出咗改動。「荔灣站」改做「美孚站」，中環站同埋油麻地站嘅英文名稱亦都做咗啲修改。
東隧延綫
當年地鐵打算喺港島綫通車後就休養生息下，暫時唔做大投資住，但係日本財團就提出用民間興建營運後轉移模式嘅形式嚟起東隧，地鐵就樂觀其成噉應承咗。喺1984年初，日本財團提出東隧方案並且主動同地鐵接洽，當時地鐵諗住東隧同重有一年先通車港島綫嘅太古站交匯。但係當政府同地鐵研究呢條鐵、陸兩用嘅隧道之後，認為東隧應該會遷就行車管道而同東區走廊交匯，所以鐵路管道根本冇辦法同太古站連接，最後地鐵唯有大幅度噉改造鰂魚涌車站，變咗一個根本唔啱香港標準嘅轉車站。
因此，觀塘綫就被安排經東隧延長到鰂魚涌。而鰂魚涌站就成為咗港島綫同埋觀塘綫嘅轉車站。有關工程喺1985年12月開始動工興建。1989年8月6號，東區海底隧道起好，觀塘綫觀塘至鰂魚涌一段通車。而新起嘅藍田站亦喺同年嘅10月1號正式啟用。
1989年10月，當時嘅港督衛奕信爵士落實咗將喺九龍城區嘅香港國際機場搬去遠離市區嘅大嶼山，同埋提出咗機場核心計劃，起機場鐵路嚟連接。但係，因為中國政府同英國政府喺造價問題上面出現咗分歧，結果呢條路綫拖到去1994年11月先至開始起。
機場鐵路喺定線初期，只係得一條主線，喺大蠔先至分開2條支線去機場或者東涌新市鎮。因為未來發展嘅需要，先至將機場鐵路分開做兩個部份：機場快綫同埋東涌綫，噉樣做有助利用東涌綫嚟做服務延伸。
1998年6月22號，東涌綫通車，成為第一條延伸到去大嶼山嘅鐵路。1998年7月6號，即係香港國際機場啟用嗰日，機場快綫通車，成為香港第一條來回機場至市區嘅鐵路，當時由機場來回中環市區只需23分鐘。
為咗配合九廣西鐵嘅興建，東涌綫喺深水埗加咗南昌站，呢個車站係由九廣鐵路公司起，地鐵同埋九鐵一齊管理。南昌站已經喺2003年嘅12月16號啟用。
2005年6月1號開始，欣澳站啟用，要嚟準備迪士尼綫喺8月啟用。機場快綫同埋東涌綫嘅全程行車時間分別修訂為24同埋28分鐘。
東涌綫同機場快綫通車初期設有7卡車，東涌綫嘅列車喺2003年初改咗做8卡，要嚟配合南昌站啟用之後增長嘅客量。而機場快綫亦都喺2005年10月開始改埋做8卡車，要嚟配合博覽館站啟用後增長嘅客量。
東涌綫同埋機場快綫嘅列車係由德國嘅Adtranz公司同埋西班牙嘅CAF公司聯合製造，行車時速可以去到每小時135公里，成為咗全世界最快嘅鐵路系統。地鐵同南韓嘅Rotem株式會社訂咗4部8卡嘅高速列車，係買嚟俾迪士尼綫通車之後增加嘅客量。第一批新列車已經喺2006年3月嚟咗香港。
1998年，政府落實將將軍澳綫交畀地鐵起，同時亦決定將東區海底隧道路段交畀將軍澳綫，而觀塘綫嘅總站就由港島改返去新界嘅調景嶺站。
基於將軍澳綫工程需時，地鐵首先進行咗鰂魚涌站嘅轉綫通道紓緩工程，要嚟解決轉綫通道嘅擠塞情況同埋第時將軍澳綫乘客嘅增加，暫時將觀塘綫總站由鰂魚涌站伸到去北角站，直至將軍澳綫落成之後先一齊交返。工程期間曾經試過火燭，所以喺2001年9月27號先至落成啟用，工程拖遲咗差唔多1年。
為咗配合方便觀塘綫嘅乘客可以適應喺油塘站轉過去搭將軍澳綫列車過去港島，將軍澳綫同埋觀塘綫來往北角站同埋藍田站至到油塘站嘅路段喺2002年8月4號啟用，列車喺離開鰂魚涌站同埋東隧路段之後，就唔會再去藍田站，改行一段新起嘅鐵路去新嘅油塘站。另一方面，原本喺起東隧嗰陣時由鰂魚涌去藍田嘅路段就被棄置。
2002年8月18號，將軍澳綫正式啟用，路線延長去到寶琳站，而觀塘綫亦都同時延長到調景嶺站。
通車初期，好多乘客都唔習慣咁繁複嘅轉車過程、同埋將軍澳綫嘅列車班次過於疏落，一度引起混亂。位於油塘嘅轉車站最高峰嗰陣，曾經試過有3班嚟自觀塘綫嘅乘客喺月台度等轉車。另一方面，因為新路軌同列車嘅配合問題，加上新路段好多急彎，令到新路段嘅嘈音特別大，呢個問題直到而家都仲未有妥善嘅解決方案。
支綫：由將軍澳到將軍澳南，係將軍澳綫嘅第二期工程，經百勝角隧道直達將軍澳地鐵車廠隔離嘅新車站。通車後，將軍澳線列車將會「一分為二」，分別係「北角至寶琳」同埋「北角至將軍澳南」，以梅花間竹嘅形式開出。地鐵曾經有興趣喺將軍澳同埋將軍澳南之間起多一個百勝角站，但係因為百勝角發展計劃有變而被擱置。呢條綫喺2009年7月落成啟用。
近年發展
2003年12月16號，為咗配合九廣西鐵通車，東涌綫荔景站同奧運站之間加咗個南昌站，喺香港第一個地鐵同埋九廣鐵路共用嘅車站；美孚嘅轉車通道亦都啟用。
2004年10月24號，為咗配合九鐵尖東站啟用，來往尖東站同埋尖沙咀站之間嘅行人隧道隨住尖東站啟用；尖沙咀站成為咗第4個同九鐵連接嘅轉車站。
2005年6月1號，同迪士尼綫交匯嘅東涌綫欣澳站正式開幕，欣澳站啟用之後，機場快綫同東涌綫嘅車程將會稍為增加，分別係24分鐘同埋28分鐘。
2005年8月1號，來往欣澳同埋迪士尼站嘅無人駕駛鐵路迪士尼綫開始投入服務。市民紛紛趁住暑假周末，帶埋仔女去試搭新車，同埋參觀迪士尼站同附近嘅迪欣湖等等嘅設施。
2005年12月20號，機場快綫博覽館站開始投入服務，要嚟配合亞洲國際博覽館啟用。
2007年第1季，機場站翔天廊通用。由於香港國際機場通用二號客運大樓同埋基礎設施，叫做「翔天廊」，為咗應付離境旅客直接進入翔天廊，所以地鐵公司將會喺機場站上行綫月台對面起一個全新嘅三號月台。三號月台係一個兩邊都落得車既月台。
收費
截至2006年初，香港地鐵收費分為成人同埋特惠兩種。12歲以下嘅小童、65歲或者以上嘅長者、12至25歲嘅全日制學生先至可以用特惠票。3歲以下嘅小童就可以免費搭車。同其他地鐵系統唔同，香港地鐵收費唔係劃一，而係根據路程長短而定。搭嘅站數越多，收費就會越高。一般路綫嘅成人單程收費由港幣3個8至23個1不等。特惠票價差唔多係成人票價嘅一半。
付款方法有3種：八達通、單程票同埋旅客票。
八達通
八達通係香港嘅其中一種電子收費系統，咭嘅大小同信用卡一樣，裡面裝有晶片，用嘅時候將張咭放喺接收器上面就可以完成付款過程。而香港地鐵就係一個最常用到八達通嘅服務。除咗機場快綫之外，香港地鐵為八達通使用者提供優惠。例如來回金鐘同埋尖沙咀，成人八達通收費係港幣7個9，但係單程票收費就要港幣9蚊。
單程票
單程票係一種附有磁帶嘅車飛，要喺入閘之前買咗先。車站大堂設有自動售票機，售賣各種單程車飛。但係，香港地鐵係冇雙程票，除咗機場快綫之外。
旅客票
旅客票分為兩種，分別係一日內任搭嘅通行飛，同埋喺3日之內任搭，附有機場快綫來回程嘅通行飛。旅客喺購買旅客票嗰陣，需要提供旅客證明文件，好似護照噉。
特別版紀念票
每逢新年或者有新嘅卡通片上映，地鐵都會推出新嘅車飛。呢啲車飛嘅表面印咗一啲特別圖案，每張都可以畀一程嘅錢。
用完1次出閘嗰陣張飛唔會收咗去而係畀返人，可以留為紀念。
地鐵服務
香港地鐵喺2004年，每日乘客量就超過230萬人次，成為世界上最繁忙嘅鐵路系統之一。
香港地鐵喺大部份日子都會提供每日19小時嘅列車服務，大約由上晝6點去到午夜1點，非行車時間就要嚟進行軌道及軌旁嘅維修工程。喺一啲假期，好似平安夜同埋大除夕噉，地鐵更加會通宵行走。
地鐵系統
香港地鐵鐵路系統網路全長91.0公里，包括超過129.1公里長嘅隧道所組成。而喺53個車站當中，其中10個係地面車站，8個係架空車站，其餘35個就係地底車站，起喺距離地面12至37米下面。每個車站嘅設計各有不同，唔少車站都採用較為簡單嘅箱形結構，以2至3層嘅結構容納大堂同埋月台，亦都有部份車站採用較為複雜嘅佈局結構，月台起喺鑽挖隧道裡面，而大堂就喺路面以下。有啲仲有多層嘅地庫結構，要嚟提供更多空間去容納車站大堂嘅售票設施、商店、控制室同埋機房等嘅設施。
香港地鐵用嘅重型鐵路系統，可以有效應付眾多嘅乘客需求量。地鐵列車有8卡，可以載2500個乘客。喺繁忙時間，市區綫每個鐘最多可以開34班車，即係每1.75分鐘一班，載客量差唔多85000人次。而地鐵列車數目已經由啱啱通車嗰陣嘅140卡，增加到2002年嘅1050卡(包括機場快綫嘅88卡同埋迪士尼綫嘅12卡）。而每日早上嘅繁忙時間，會有86%嘅車卡投入服務。
地鐵安全
香港地鐵一直都舉行唔少活動，確保乘客注意使用地鐵時嘅安全。例如喺各個地鐵車站裡面有唔少嘅海報，月台同埋車廂亦都有廣播提醒乘客。另外，地鐵引入附例嚟防止乘客進行不當或者危險嘅行為，例如禁止攜帶易燃物品，違規者可以被罰款甚至入獄。值得留意嘅是，地鐵禁止攜帶金屬氣球進入車廂範圍，以免影響架空電纜運作。
由2002年8月開始，香港地鐵開始引入月台幕門到各個地底月台，並且已經喺2005年嘅10月全部完成。而東涌綫、機場快綫同埋將軍澳綫喺落成嘅時候都已經裝咗月台幕門。月台幕門能夠防止乘客墮軌，同埋防止月台嘅冷氣流失。
由於欣澳站同埋迪士尼站車站設計以開放式為主，並無安裝空調設備，所以呢兩個站就引入咗月台閘門。月台閘門嘅高度只有1.5米。月台閘門可以防止乘客墮軌，成本亦都較平，唔駛顧及車站嘅設計。
每個月台兩端都有壓力感應器，一旦有人經月台兩端嘅樓梯行落路軌，感應器就會傳送信號到站長室，通知職員。另外，每個月台都有緊急停車掣，防止有人墮軌而俾列車輾過。
地鐵設施
由於每日有大量乘客使用，所以香港地鐵嘅月台都裝有大量嘅扶手電梯，雖然早期由於認為傷殘人士唔適合搭地鐵而冇裝旅客用嘅升降機，但因應機場快綫嘅開通，而家絕大部分車站都最少有一部，以方便攜帶大型行李嘅旅客之餘，同時亦都方便傷殘人士。與此同時，為咗適應更多傷殘人士搭地鐵，地鐵亦都做咗多項改善措拖，包括車廂裡面嘅輪椅專用位置、盲人導向地板同埋加闊入閘機等等。但係，香港地鐵基於衛生理由，大部份車站都冇洗手間設施，只有機場快綫同埋迪士尼綫先至有。
香港地鐵車站有唔少商店，而且自從地鐵私營化之後，種類就不斷增加。喺大部份香港地鐵嘅車站裡面，都有下面嘅服務：
恆生銀行分行同埋自動櫃員機
中國銀行自動櫃員機
7-11便利店或者OK便利店
美心西餅
另外，每個地鐵站亦都設有收費電話、飲品售賣機及自助攝影機。而站內嘅報刊派發處，就會免費派發四份免費報刊：新聞娛樂報章《都市日報》同《快線周報》、同埋求職招聘刊物《招職》。
地鐵列車
香港地鐵列車係動力分散動車組，全部設有8個車廂，由1500伏直流電嘅架空電纜推動，喺軌距為1432毫米嘅路軌上行走。地鐵車廂採用嘅設計，可以有效應付高流量嘅乘客。除咗機場快綫之外，其餘都設有橫向座位安排同埋額外嘅通風設施，而每個車廂都設有10道車門。
荃灣綫、港島綫、將軍澳綫全線同埋觀塘綫大部份嘅用車都係用由英國都城嘉慕製造嘅列車，最高時速去到80公里。由於列車投入服務初期嘅設計已經不合時宜，所以地鐵喺1998年開始將所有英製列車全面翻新，翻新工程喺2001年8月完成。
為咗配合將軍澳綫通車，地鐵買咗13列由南韓Rotem同埋日本三菱重工株式會社製造嘅列車。呢批列車原本係行將軍澳綫，但地鐵將負責將軍澳綫列車維修嘅將軍澳車廠維修合約外判俾負責英製列車翻新工程嘅United Goninan公司，最終13列日韓列車要行觀塘綫，地鐵就重組英製列車嘅車卡排列，將大部分喺1989年由英國都城嘉慕同埋喺1995年買嘅由GEC Alsthom製造嘅列車車卡調動到將軍澳綫度行。
東涌綫同埋機場快綫用西班牙製造特別設計嘅車廂，當中迪士尼綫嘅車廂，其實係由市區綫調動嘅車卡進行改裝而成，以配合香港迪士尼樂園而被重新設計，例如車廂窗門同埋車廂裡面嘅扶手都係米奇老鼠頭部嘅形狀噉。
為咗配合九廣西鐵同埋迪士尼綫通車，令到東涌綫載客量持續上升，地鐵再訂多4列列車。由於時間緊迫而且訂貨量小，所以地鐵只係以市區線韓製列車做藍本，同南韓Rotem訂購增強型韓製列車。
香港地鐵列車嘅維修工作，目前由5個車廠負責，分別係九龍灣車廠、荃灣車廠、柴灣車廠、將軍澳車廠同埋小蠔灣車廠。每個車廠除咗負責為相應行車綫嘅電動車組提供電力之外，亦都有停車設施、洗車設施同埋預防同糾正性嘅維修設施，例如起重同埋頂升設備等等。
未來發展
新路綫
為咗應付香港長遠嘅發展，地鐵有多條新鐵路嘅發展計劃。
：已經喺2005年6月30號拍板興建。路線將會將而家嘅港島線延長，由上環經西營盤，大學去到堅尼地城，2014年通咗車。
：分為兩段，東段由海怡半島至到金鐘已經通咗車。西段由大學至到黃竹坑，未有興建時間表。
：分為東涌綫延綫同將軍澳綫延綫。東涌綫計劃由香港站延伸至添馬站，而將軍澳綫由北角站經銅鑼灣北站，會展站連接添馬站。兩條路線喺添馬站交匯，而會展站會成為將軍澳綫同東鐵綫嘅轉車站。兩綫暫時仲未有落成啟用時間。
觀塘綫延綫：由油麻地經何文田去到黃埔，2016年通咗車。
車站改善工程
主要行人通道工程：地鐵公司、香港政府同埋地產商，計劃喺各建築物底起行人通道，連接各地鐵車站。
地鐵金鐘站行人隧道工程：連接太古廣場第三期同埋金鐘站現有通往太古廣場嘅行人隧道，長280米，隧道裡面設有行人運輸帶，預計喺2006年9月完工。
地鐵太子站行人隧道延展工程：將而家太子站B出口行人隧道喺西洋菜南街度向南延伸160米，連接始創中心同埋太子站B2入口，現有嘅太子站B2入口就會重建，預計喺2006年2月開始施工。
地鐵荔枝角站行人隧道工程：新起嘅行人隧道喺荔枝角長荔街下面，長300米，連接昇悅居、宇晴軒等等新物業發展區同埋荔枝角站。長荔街將會起兩個新嘅地鐵出入口。
參閱
香港交通
外部連結
地鐵官方網站
地鐵路綫圖
車程及車費
香港地鐵地圖、車費查詢
路政署網頁 |
九龍巴士 | 九龍巴士，全名九龍巴士有限公司，簡稱九巴或，係香港一間巴士公司。間公司於1921年成立，1933年攞到政府嘅巴士專營權，自此成為全香港規模最大嘅一間專利巴士公司，而家係香港上市公司「載通國際控股」旗下企業，現任董事長為李澤昌先生。
歷史
早期發展
九龍巴士公司嘅前身九龍汽車有限公司喺1921年成立，當時開辦兩條巴士線：尖沙咀↔深水埗同埋油麻地↔九龍城，得9架巴士行兩條路線。1930年，九巴由中美汽車公司接辦一條旺角至元朗嘅長途巴士線9號，成為九巴首條服務新界路線，直至1930年代，已經有80架巴士行十幾條路線。
30年代
1932年5月，殖民地政府重整香港公共交通服務，批出兩個巴士服務專營權－香港島以及九龍/新界，後者俾九巴攞到。
1933年4月13號，鄧肇堅、雷瑞德、雷亮、譚煥堂、吳海霖同埋林明勳等人為九巴建立公司架構，九龍汽車有限公司正式成立，同年6月11號地區專利生效，九巴接辦當時中華巴士同埋啟德巴士公司經營嘅共18條九龍同埋新界路線。公司成立初期有106部單層巴。當時嘅單層巴設有頭等軟座同埋二等硬座兩級。乘客想落車就要拉郁車頂嘅粗繩，敲響喺車頭司機旁邊嘅銅鈴，司機就會喺下一個巴士站停車。當時九巴車廠位於旺角水渠道。
40年代
1941年12月25號，日軍佔領香港。當時九巴經營17條路線，車隊數字更增至140部。但後來因為啲巴士俾日軍徵用，所以巴士服務幾乎被迫暫停。1945年二次大戰過後，九巴只能夠維持兩條巴士線嘅服務。1946年2月，九巴改裝二手軍車同埋貨車做巴士，並取消座位等級制，以儘快恢復提供巴士服務。
1949年，九巴率先由英國引入首批20部載得多啲人嘅雙層巴─「丹拿A型」，以應付日益增加嘅客量，兼成為香港第一間巴士公司引入雙層巴。從此香港嘅巴士服務趨向以雙層巴為主力。
60年代
1961年，九巴股票開始喺當時香港嘅香港證券交易所上市。
70年代
1972年，香港海底隧道正式通車，一向提供九龍及同埋新界巴士服務嘅九巴，首次開入香港島。同年，九巴革新乘客畀車錢嘅方式。早年嘅巴士設有售票員同埋稽查員，喺架車度走嚟走去。售票員負責賣車飛，稽查員負責查飛，未買飛嘅乘客要補飛。同一車站上車嘅乘客嘅車費可能唔同，視乎車程嘅長短而定。因為巴士車頭同埋車尾都有閘門畀乘客上落，有啲乘客上車之後，售票員未嚟到就已經到站落車，就唔使畀錢買飛。為咗減少逃票情況以及削減人手，經過多個月測試，九巴自1972年起，正式採用「一人控制模式」，即係喺巴士車廂近司機位裝錢箱，由司機兼任稽查員嘅職務，監察每位乘客有冇入夠錢落錢箱。自此，無論車程幾長，同一車站上車嘅乘客都要喺車頭前門上車，兼即刻畀劃一車費。
1975年九巴為吸引揸車人士改搭巴士，推出豪華巴士路線服務。九巴喺七、八十年代營運嘅豪華巴士路線，包括200以及201等等，但其後佢哋分別被取消或改組，得208線一直營運至今。
80年代
1980年11月11號，新鴻基地產宣佈收購九巴喺股票市場嘅股份，引起收購戰。11月17號，新鴻基地產成功收購九巴，並持有九巴共39.5%股份。
1980年代，隨住地下鐵路通車以及九廣鐵路日漸普及，九巴亦着手重組路線同埋提供鐵路接駁服務，1989年起為方便乘客，幾條M字尾嘅九巴路線，亦容許乘客以通用儲值票畀錢。同期，業務高速發展。1982年更首次開辦市區特快巴士線14X同埋15X，以接近點到點嘅行走方式，吸引更多市民選搭九巴。經過多年同生產商合作嘅試驗，九巴喺1988年引入首架雙層冷氣巴－「利蘭奧林比安」11米冷氣巴，令香港嘅巴士服務進一步提升。
90年代
1990年，九巴荔枝角新總部啟用，取代旺角舊總部。
1992年，九巴率先引入用符合「歐盟1型」廢氣排放標準引擎嘅巴士。
1994年，為咗建立企業形象，九巴開始改叫司機做「車長」，並喺司機位旁邊車頂位置加上一塊綠色膠牌，寫上車長嘅名同埋職員編號。
1996年九巴引入「歐盟2型」巴士。同年九巴嘅全資附屬公司龍運巴士有限公司獲當時香港政府批出專營權，經營北大嶼山以及赤鱲角新機場嘅巴士路線，並喺1997年開始投入服務。對九巴嚟講亦係一個創舉，因為首次有嚟自大嶼山以外嘅巴士行走。同年九巴亦引入低地台巴士－「丹尼士飛鏢」單層巴，方便傷殘人士使用巴士服務。
1997年，用咗100億港元起嘅青嶼幹線正式通車，5月至6月期間吸引大量市民去觀光。九巴於是喺假日特別加開兩條觀光線X31同埋X32，分別由荃灣碼頭以及葵芳地鐵站出發，途經青嶼幹線同埋北大嶼山快速公路之後，唔入東涌新市鎮原車折返，以一償市民參觀青嶼幹線「遊車河」嘅心願，可算係香港巴士史上嘅第一次。與此同時，九巴引入首款低地台雙層巴－「丹尼士三叉戟」雙層巴，方便巴士公司喺傷殘人士使用巴士服務同埋大載客量之間作出平衡。同年九巴同埋其餘四大運輸機構九廣鐵路、地鐵公司、城巴以及香港小輪聯合推出「八達通」聰明卡收費系統。同年，當時嘅九巴集團進行重組，九巴、龍運巴士等成員公司成為一間新成立嘅「九龍巴士控股有限公司」旗下嘅子公司，主要股東仍然係新鴻基等。九巴控股喺2005年改名做載通國際控股有限公司。
1998年，九巴成立全資附屬公司陽光巴士有限公司，專門提供屋邨巴士、員工以及學童接送專車、購物商場穿梭巴士等各種非專利巴士服務。該公司現時係香港其中一間最大嘅巴士租賃服務公司。
1999年，九巴曾經同商業電台合作，喺巴士上安裝收音機設施，播放商業二台節目，到一段時間後就改播香港電台第二台節目。
21世紀
2000年，用聰明卡「八達通」畀車錢已經非常普遍，九巴喺同年4月完成為整個車隊裝上八達通讀卡機。同年11月25號，九巴率先引入「路訊通」系統，乘客可透過裝喺車上嘅電視屏幕，收睇資訊以及娛樂節目；但亦有乘客視為騷擾。
2001年九巴引入「歐盟3型」巴士，同年11月九巴沙田車廠攞到ISO 14001品質證書 ─ 環保管理體系，成為香港巴士運輸業之中首間得到呢個殊榮嘅車廠。
2002年，九巴再次通過ISO品質認證，成功將所有ISO 9001:1994證書升級至ISO 9001:2000版本。同年10月九巴獲《福布斯 Forbes》雜誌頒發美國以外地區「200家營業額10億美元以下的傑出企業」殊榮。
2002年10月，九巴喺藍田地鐵站嘅42C線巴士總站月台，整咗全港首個冷氣候車室。候車室採用透明強化玻璃密封設計，並設有恆溫冷氣，由獨立系統供應鮮風，等乘客喺空氣清新、寧靜舒適嘅環境下等巴士。候車室亦設有一組多媒體資訊系統，裝設一組電子屏幕顯示屏，詳細列出下一班巴士嘅開車時間、路線同埋票價等資料。
2003年9月，九巴喺尖沙咀廣東道新港中心外裝設全港首個數碼巴士站，個巴士站有電腦螢幕，提供交通以及旅遊資訊；同年11月，九巴新荔枝角車廠攞到ISO 14001品質證書。
2006年5月，九巴引入配新款歐盟4型環保引擎巴士。
2007年12月，九巴推出近年嚟最大規模嘅轉乘優惠，涉及七組共21條路線，覆蓋範圍包括西九龍，尖沙咀、荃灣、深井、葵青、沙田、大埔、元朗、洪水橋、屯門同埋新界北區，至此，九巴已經有68組唔同嘅轉乘優惠，共涉及258條路線。另外為配合兩鐵合併，九巴更改旗下位於兩鐵車站嘅巴士站站名，一律叫XX鐵路站，有大概300個巴士站受影響。
2011年底，九巴嘅冇冷氣巴士已經冇幾多架剩。九巴喺其中一架冇冷氣巴士貼上「再見熱狗巴士」嘅廣告，隨後亦有幾個巴士迷組織喺第二啲冇冷氣巴士賣形形式式嘅送別廣告。2012年5月9號，九巴將剩低4條有用冇冷氣巴士行嘅巴士線改晒做全冷氣，自此香港再冇冇冷氣嘅專營巴士行。
2017年6月，九巴宣布改革巴士車隊車身嘅顏色同風格，由自引入超低地台車款丹尼士三叉戟開始就一路用到而家嘅香檳金車身會改為英倫風「城市紅色」車身配銀白色線條，車廂嘅顔色同風格亦都唔同咗好多。九巴表示新形象名為「城市脈搏」。
路綫
截至2018年12月31號，九巴營運緊401條路線，其中有九龍區路線、新界區路線、過海路線、馬場路線、通宵路線同埋墳場特別路線。至於機場同北大嶼山路線，就由佢嘅姊妹公司龍運巴士營運。
車隊
截至2021年1月31號，九巴擁有服役緊嘅載空巴士數量為3997架，係全球最大型嘅私營公共巴士公司之一，全部都係可以畀輪椅人士乘搭嘅低地台冷氣巴。
雙層巴士：3818部
單層巴士：179部
車隊同車廠
到咗2011年11月9號，九巴擁有服役緊嘅載客巴士數量3887架，係全球最大型嘅私營公共巴士公司之一，其中近98%係冷氣巴士。上得輪椅嘅超低地台巴士佔成個車隊總數58%。受到運輸當局嘅「保鐵」政策影響，九巴嘅巴士數量不斷減少，由2003年起，巴士數量已經累積下跌超過400架，重令到九巴喺2008年開始出現嚴重車荒，需要同旗下車齡達17年嘅冷氣巴士申請續牌，初期除咗沙田車廠外其他車廠都唔會安排呢類巴士行走途經快速公路嘅路線，雖然係一年期行車證，但呢類巴士喺距離首次登記日期就到18年嗰陣除牌。另外，為咗解決長遠問題，因應龍運投入新型巴士嘅同時，陸續將部份丹尼士三叉戟巴士髹上全金身，改喺九巴服務。
九巴已經同運輸署保證，由2011年開始，所有專利巴士會回復喺17年或之前退役，並進一步縮細車隊數量；不過因為區議會要求九巴保留冇冷氣巴士服務，所以九巴已經決定安排FZ牌後嘅冇冷氣巴士續牌。
九巴為咗方便分配同管理車隊，就將車隊分配喺九龍同新界嘅4個車廠，並且用唔同嘅英文字母做區分。九巴將呢啲分類廠房嘅貼紙貼喺巴士擋風玻璃嘅左下角。九巴車廠嘅分類有：
K：九龍灣車廠，分支有KBD-KB同埋KLBD-TKO
L：荔枝角車廠，分支有LCKD-LCK同埋LCKD-TSYI
S：沙田車廠，分支有STD-ST、STD-FT同埋STD-SHUI
U：屯門車廠，分支有TMD-TM同埋TMD-UL
除此之外，九巴重有幾個停車場同加油站，例如大埔停車場。
公司管理同營運
文化
喺香港亞洲電視台嘅電視劇《8號巴士站站情》入面曾經以九巴8號線作為電視劇嘅情節內容。
龍運巴士
載通國際
九巴網頁 |
亞洲電視 | 係香港一間已經停止地面廣播嘅電視台，前身係麗的電視，1957年5月29號成立，係香港第一間電視台。現已轉型網絡電視，改叫。
因為收視幾乎舖舖都差過無綫，所以亞視亦都經常俾人叫做「二奶台」，無綫就叫「大婆台」。
行政長官會同行政會議喺2015年4月1號宣佈唔續牌畀亞洲電視，成為香港歷史上首間唔獲續牌嘅電視台。
除咗本地免費電視牌照之外，亞洲電視亦持有非本地電視節目服務牌照，以人造衞星將本港台嘅節目跨境播送到中國大陸，呢個牌照原定有效期至2016年5月31號。亞洲電視亦喺廣東省有落地權，頻道包括本港台同國際台可能喺有線電視網絡播出，不過要配合德勤嘅指示令，因為亞視牌照嘅完結，而決定要提早喺4月2號凌晨0點停播，因此亞視已經成為歷史。
2017年12月18號，宣佈利用OTT平台繼續以「亞洲電視」品牌廣播。2018年1月29號開始透過手機App同OTT平台復播。有部份內容同直播A1台免費，其它節目要另外畀錢。
歷史
亞洲電視原本叫「麗的映聲」，早期以收費有線廣播形式經營。成立之初，「麗的映聲」只有一條黑白嘅英文頻道，每日播四個鐘。1963年，麗的映聲增設中文台，以廣東話為主要廣播語言。1957年，麗的映聲首次播出香港電視史上第一部直播電視劇。初期節目內容包括新聞同體育消息，首映當日嘅電視節目由香港時間晚上7點正至9點正，有晚上7點正：「開幕儀式」、晚上7點40分：「、天氣預報」、晚上7點50分：「香港教育」、晚上8點正：「香港電影」、晚上8點55分：「、天氣預報」。麗的映聲第一代台徽採用放射16道光芒嘅太陽，象徵電視廣播，輻射全港。1973年4月攞到無線廣播牌照，開始免費廣播，改名做「麗的電視」。1982年9月24號改名「亞洲電視」。
公司曾經多次易手，包括1981年3月嘅三大澳洲財團：大衛森、亨利鍾斯、CRA有限公司；1982年6月邱德根旗下遠東集團；1988年林百欣家族嘅麗新集團同埋鄭裕彤家族嘅新世界集團；1998年、劉長樂；2002年VMH控股有限公司。2006年5月12號晚亞視突然宣佈，引入旗下「中信國安集團公司」購買發行嘅「新股」同埋陳永棋嘅「舊股」，變相入股亞視22.22%權益，並且派兩名代表加入董事局。交易完成後陳永棋同埋劉長樂仍然係大股東，兩人合共持有亞視超過七成權益。陳永棋接受訪問嘅時候話有意將亞視上市但係未有時間表。
2009年，亞視原最大股東查懋聲引入旺中集團入主亞視，蔡衍明成為亞視最大股東，但因為佢唔係香港永久居民，所以法例規定唔可以有控股權，董事會表決權上成為少數。2010年3月，查懋聲引入中國商人王征入股亞視，藉以抗衡蔡衍明。王征嘅改革比蔡衍明更出格，解散製作部，王征堂弟盛品儒成為亞視執行董事，操控亞視，製作比之前偏離香港觀眾口味，惹嚟大量投訴。
亞洲電視現有免費電視牌照喺2015年11月30號屆滿，行政長官會同行政會議於2015年4月1號宣佈唔續牌畀亞洲電視。亞視可以提供免費電視服務多12個月，成為香港歷史上首間唔獲續牌嘅電視台。亞洲電視最多可以繼續提供免費電視服務直至2016年4月1號。而亞洲電視沿用嘅模擬廣播頻譜將會由香港電台繼承沿用，而數碼廣播頻譜將由通訊事務管理局重新指配畀其他免費電視持牌機構，現時其中一部分頻譜已經指配畀已經獲發免費電視牌照嘅香港電視娛樂。
亞洲電視被宣佈冇得續牌之後，出現過遲出糧嘅情況。2016年2月5號，大部份員工仍然未收到2015年12月同2016年1月嘅人工，當中部份員工決定根據《僱傭條例》嘅自動遣散條款離職，營運總裁馬熙亦喺當晚即時辭職。2016年2月6號開始亞洲電視停止製作直播新聞報道，違反本地免費電視服務牌照嘅規定。2016年2月20號開始，亞視新聞部恢復製作本港台嘅《六點鐘新聞》同《夜間新聞》。
2016年3月3號，亞視臨時清盤人德勤喺夜晚召開記者會，話亞視同新投資者司榮彬未能達成協議，對方到傍晚死線之前重未能夠有現金到手，決定喺第二朝遣散全部員工，令到亞視提早喺3月4號停播，但係具體停播時間要同工程部商議。3月4號，亞視股東11點半喺亞視舉行記者會，指因為驚德勤粗暴處理清盤，冇信心放錢喺德勤指定嘅戶口，現場一直有人保顧住一個喼，喼入面有500萬現金，同埋500萬支票力證有資金可以營運落去，直至4月1號廣播結束為止。之後又傳德勤預計喺3月4號傍晚6點停播，亦有員工形容已經對亞視「心死」，就算亞視請返佢，都唔會繼續做落去，又話若果投資者有錢，點解唔出糧畀員工先。3月4號最終並未停播，如常喺6點繼續播新聞。2016年3月24號，亞洲電視臨時清盤人向亞視餘下嘅160名員工派發解僱信，信入面列明各員工喺4月1號之後，唔再續約，意味亞視將會喺4月2號停止運作。
2016年4月1號朝早，亞視高級節目執行主任程啟光話夜晚11點59分07秒開始到12點正，亞視會播一張卡同觀眾告別後先至停播，不過最終張卡都「走數」無播到，準時12點正無晒畫面，成為亞視留畀香港觀眾嘅最後一個愚人節整蠱。
亞視停播後，喺香港地區，模擬電視頻譜由香港電台即刻接手，旗下港台電視31A、港台電視33A響00點05分已經開始有節目播，同日朝早6點半正式啟播；1.5條數碼電視頻譜嘅其中0.5條由香港電視娛樂即刻接手，旗下ViuTV頻道凌晨已經可以搜到台，4月6號朝早6點正式啟播。但香港以外嘅地區原先收到嘅亞視兩個頻道都出現咗唔同嘅變化：
以上啲頻道喺廣東有線、韶關有線、東莞有線、甜果時光都出現咗刪台處理。
2016年5月2號，電視台屬下嘅海外台都停播兼官網正式關閉。而衛星牌照亦係同年同月31號到期。
股權變動
亞洲電視冇喺香港上市，先後俾邱德根、鄭裕彤、林百欣同埋陳永棋等人控股營運。
2008年股權分佈
47.58% Alnery No.112 Limited: 股東係、查懋德、費道宜、香港。
10.75% Panfair Holding Limited: 汎泰集團，股東係、查懋德。
26.85% Dragon Viceory Limited: 龍維公司股東係陳永棋同劉長樂等，係以前嘅大股東。
14.81% China Ligh Group Limited: 僑光集團嘅母公司係。
2010年9月股權分佈
52.42%
47.58% Antenna Investment Limited
重要人物
蔡衍明
盛品儒
王征
數碼同埋衛星電視
數碼頻道
亞洲電視新聞財經頻道
亞洲電視動感資訊頻道
亞洲電視魅力資訊頻道
亞洲電視文化資訊頻道
亞洲電視高清頻道
同攷
攷
，頭條日報，2010年9月11號
2002年06月13號，亞洲電視股權
大公報: 亞視數度易主，2008年查氏家族接手
亞洲電視節目一覽
亞洲電視劇集一覽
亞洲電視官方網頁
Android流動應用程式
iOS流動應用程式
香港電視台 |
新世界第一巴士 | 新世界第一巴士服務有限公司係香港五間專營巴士公司之一，喺1998年9月1號接辦中華巴士嘅88條線之後正式開始運作。主要營運港島區嘅巴士線，亦有營運少量九龍區同新界區嘅巴士線。新巴嘅專營權由2023年7月1號起，合併入全新嘅城巴市區同新界巴士網絡專營權。
歷史
1998年初，新世界第一巴士服務有限公司正式成立。由新世界發展有限公司以及英國最大嘅陸上運輸機構第一集團合資，新世界發展持有74%股權，而第一集團就持有其餘26%股權。當時經營港島區巴士服務嘅中華汽車有限公司不獲延續專營權，政府就將佢其中88條路線攞出去公開競投，最後由冇任何交通營運經驗嘅新巴贏得專營權。據當時政府指出，新巴之所以能夠取得專營權，原因係新巴喺香港冇經營任何公共交通服務，符合政府引入新經營者嘅意向，同時新巴重提出一個最重要承諾：接收全部前中巴員工，解決前中巴員工嘅去留問題同埋買中巴原有車隊。呢次競投之後，中巴退出專利巴士市場，全面進軍地產業。
新巴接管88條巴士線後，只用一年幾時間就走上軌道，包括買新巴士、改善管理制度員工福利、加強巴士線班次等等。喺買新巴士方面，新巴專門買低地台巴士，包括「丹尼士三叉戟」雙層冷氣巴同埋「丹尼士飛鏢」單層冷氣巴。最初呢啲新巴士一時間趕唔切付運，新巴只係暫時買中巴嘅舊巴士服務，但呢啲舊巴士之中得冷氣巴有得留低，並相繼得到翻新。至於冇冷氣嘅巴士就喺其後4年內，全部被淘汰，淨係得一架丹尼士禿鷹改為開篷巴，用嚟行山頂纜車接駁路線15C，直到2008年1月底。新巴自1999年3月起安裝八達通收費器，並喺2001年2月搞掂晒。2000年年尾，第一集團將手上嘅26%新巴股權賣畀新世界發展，但公司全名嘅「第一」字眼未有改走繼續沿用。2001年新巴推出八達通轉乘計劃，透過喺唔同路線上實施，令新巴可以借呢個計劃，取消一啲客量唔理想嘅路線，重組巴士網絡節省資源。
新巴嘅服務範圍最初只係喺香港島，直到1999年7月，政府將天水圍北同埋將軍澳南巴士線作公開競投。新巴成功投得將軍澳南嘅一組共7條路線。2001年新巴再投得西九龍新區巴士線專營權，成功將服務範圍擴展至九龍及新界。
喺營運初期新巴不斷強調形象，成日喺巴士上貼自我宣傳廣告以顯示佢嘅進取精神。不過由於之前新巴未有任何本地交通營運經驗，所以經營能力經常受到質疑。根據香港交通投訴組嘅2003年報，新巴嘅投訴率係三大專營巴士公司之冠。
2020年10月，城巴同新巴業務由新創建集團賣咗畀由Templewater Bravo Holdings Limited、Ascendal Group Limited同埋漢思能源組成嘅財團，成為匯達交通嘅一部分，而新巴公司全名嘅「新世界」字眼未有改走繼續沿用。
2022年7月12號行政長官會同行政會議宣布，新巴嘅專營權會喺2023年7月1號併入城巴嘅港島及過海巴士專營權，同日匯達交通開記者會確認2023年7月1號起只會用城巴單一品牌營運，標誌新巴25年歷史結束。
攷
官方網站
香港巴士公司
新創建 |
城巴 | 城巴有限公司係香港嘅一間專利巴士公司。城巴經營好多條香港島、香港海洋公園、沙田第一城、香港迪士尼樂園觀光線同香港國際機場嘅巴士路線，佢亦都有提供巴士租賃服務。
歷史
城巴有限公司前身Passenger Transportation Services (Asia) Limited喺1977年由李日新創立，喺香港提供公共交通管理顧問服務。及後喺1979年，公司開始營運非專利巴士線，並冠以城市巴士稱號，包括香港船塢員工接送車服務。及後喺1981年開辦屋邨巴士線62R，來往沙田第一城同埋九龍塘地鐵站。冇幾耐之後又同香港海洋公園合作，經營來往海洋公園嘅收費穿梭巴士服務。
Passenger Transportation Services (Asia) Limited喺1983年改名做城巴有限公司。
1980年代中，來往中港兩地嘅人流大增，城巴推出來往中國大陸同埋香港嘅直通巴士服務，呢項服務直到2001年因不敵後繼者而停辦。1985年，城巴更自英國買入新嘅利蘭奧林比安冷氣巴，行中港直通巴士線，為日後香港冷氣巴普及化打下基礎。城巴亦提供合約以及私人巴士租賃服務，其中包括為電視廣播有限公司提供員工接載服務。
1987年，城巴俾北海集團收購，其後得到北海集團注資，買咗多架利蘭奧林比安冷氣巴去取代旗下大部分二手車。隨住港島巴士公司——中巴服務水平日漸下降，城巴將業務重點集中喺港島，喺中巴大罷駛期間開辦屋邨巴士線，鞏固港島區業務嘅根基。同時城巴同港府商討進軍專利巴士市場，最後港府喺1991年批出一條已經俾中巴取消咗幾年、行走香港島中半山嘅巴士線12A畀城巴，令城巴喺短短10年間由細規模嘅巴士公司，搖身一變成為香港專利巴士公司之一。城巴投得呢條中半山巴士線之後，就立即派出新型冷氣巴行嗰條線。港府喺1993年決定將中巴26條巴士線攞出去公開競投，城巴成功投得專營權；1995年港府再削減14條中巴路線，直接交畀城巴營運。城巴喺幾年間大幅擴張，買好多冷氣巴，搶佔大量原中巴客源，令中巴嘅整體客量不斷萎縮。
中巴專營權喺1998年9月1號完咗之後，港府再批出12條路線畀城巴，其餘路線嘅經營權就畀咗新世界第一巴士。
除咗港島區服務之外，城巴亦經營其他地區嘅巴士業務，好似喺1997年開始行使十幾條機場以及北大嶼山巴士路線的經營權。雖然係噉，港島區始終都係城巴嘅主要服務範圍。
1996年11月，北海集團將城巴分拆上市。1999年，城巴俾英國第二大巴士公司 — Stagecoach Group收購。
2000年，城巴同九龍巴士屬下嘅路訊通合作，喺幾百架巴士上安裝液晶體電視屏幕，播放預錄節目。
2003年6月9號，Stagecoach因為嗰年嘅沙士疫情以及香港政府以鐵路為主嘅政策而無意繼續投資香港市場，宣佈將城巴賣畀新創建集團，令新創建同時擁有新巴同埋城巴，港島區巴士激烈競爭就告一段落。兩巴及後推出路線重組、八達通轉乘優惠等等，並進行後勤人手編制、管理以及資源合併等等，以節省資源。
城巴同新巴自2005年6月1號起，推出八達通「即日來回證」計劃，同時亦推出跨越城巴同埋新巴嘅八達通轉乘計劃，令八達通卡持有人搭城巴或者新巴路線，可以以優惠價轉對方嘅特定路線。
城巴亦係首間用全球定位系統提供自動報站嘅巴士公司，自1998年起喺城巴機場快線嘅巴士上面用。2006年起，城巴亦陸續試驗新一代全球定位系統自動報站系統，其中2006年中引入，城巴機場快線A10嘅系統，更計劃容許乘客透過手提電話向城巴發送短訊，然後城巴回一個預計到站時間嘅短訊。2007年1月，另一套系統亦開始喺11、12、511線嘅MAN單層巴度用。
2007年7月1號深港西部通道正式啟用當日，城巴開辦兩條由屯門往來深圳灣口岸公共運輸交匯處嘅專利巴士路線，分別係來往屯門碼頭嘅B3線，以及來往屯門市中心嘅B3X線。
2020年10月，城巴同新巴業務由新創建集團賣咗畀由Templewater Bravo Holdings Limited、Ascendal Group Limited同埋漢思能源組成嘅財團，成為匯達交通嘅一部分。
2023年7月1號起，新巴嘅專營權同業務併入城巴。
管理層
主席：張堃、鄭志剛
副主席：鍾澤文
行政總裁：譚利民
營運總裁：韋仁成、李卓豪
商務總監：吳義君、李家超
財務總裁：冬天樂
營運及工程總監︰馮家輝
風險合規及人才管理總監：陳婉婷
非執行董事：鄧竟成
城巴機場快線
攷
城巴/新巴網站
香港巴士公司
新創建 |
新大嶼山巴士 | 新大嶼山巴士有限公司係香港第三間專利巴士公司，隸屬冠忠巴士集團，服務範圍主要喺大嶼山。
佢喺大嶼山開辦咗多條路線來往梅窩碼頭、大澳、昂坪寶蓮寺、東涌等地，重有一條機場巴士線來往香港國際機場同埋梅窩。除此之外，新大嶼山巴士亦有開辦一條由紅磡碼頭開去昂坪寶蓮寺，同埋兩條分別由港鐵元朗站同埋天水圍市中心往深圳灣口岸嘅路線。
佢係香港少數提供日票嘅公共交通機構，佢所提供嘅日票適用於所有路線，但由於售票地點太少，所以買日票嘅人並唔多。
史
1973年之前大嶼山嘅巴士服務
大嶼山早期只係個未開發嘅島，主要村落散佈喺近海處，居民主要依賴水路交通。直至1950年代尾，政府要喺石壁起石壁水塘以解決當年嘅水荒，因此政府同時開始起由梅窩到石壁嘅第一條道路。隨住條路起好，九龍巴士喺1960年4月22號喺大嶼山開辦第一條巴士線1號，最初係由兩架巴士往來梅窩同埋長沙，並隨住道路嘅落成而兩度延長至到水口同埋石壁。不過由於嗰時大嶼山好偏僻，平日需求唔多，假日就因為有一大堆市民往來大嶼山郊遊，搞到當時有好多白牌車行，對九巴1號線造成好嚴重嘅競爭，結果搞到蝕大本，1965年11月1號起唔再服務。
當九巴喺1965年11月1號撤出大嶼山，離島四個鄉事委員會同埋當時白牌車嘅經營者已經有計劃喺九巴手上接手經營嗰條1號線，最後原有九巴行走大嶼山嘅5架巴士，賣咗畀鄉事委員會，並成立「大嶼山汽車有限公司」。後來大嶼山居民自行組織聯德巴士公司、昂平巴士公司同埋大澳公共巴士公司去維持島上嘅巴士服務。
新大嶼山巴士成立
1973年，由於經營不善，三間巴士公司合併成新大嶼山巴士有限公司。1974年4月1號取得經營大嶼山巴士服務嘅專營權，成為香港第3間專利巴士公司。嶼巴成立嗰時，開辦咗多條巴士路線，由於當時大嶼山市民對外主要靠梅窩碼頭嘅船往返香港島，故此絕大部份嶼巴路線都係以梅窩碼頭做總站。
七、八十年代
新大嶼山巴士成立初期只得單層車。去到八十年代由於渡假屋流行，一到假日就有好多渡假人士去大嶼山，於是由1980年開始引入利蘭勝利二型雙層巴士，不過雙層巴士只可以行梅窩至石壁一帶。
另外，由於去昂坪嘅路好窄，初期去昂坪要喺羌山搭小巴上去，直至昂坪路擴闊至雙程行車為止。
1990年代
嶼巴喺1992年1月俾冠忠巴士集團以4000萬港元全面收購，巴士亦開始改以日本五十鈴單層冷氣巴為主力。
1997年東涌新市鎮首期落成同埋青馬大橋通車，以及1998年地鐵通車，大大縮短由市區來往大嶼山嘅時間同埋路程。嶼巴因此大力拓展往來東涌新市鎮至大嶼山各區嘅路線，並喺同年6月1號開辦通宵線N13來往東涌同埋梅窩。
1998年7月6號，新香港國際機場開幕，嶼巴開辦來往梅窩同埋機場嘅A35線，並喺同年11月1號將N13線延長去機場，並改叫N35線。
1999年4月1號，來往梅窩同埋大澳嘅1號線提供通宵服務，路線冧巴係N1。
21世紀至今嘅發展
2001年，嶼巴引入德國猛獅NL263低地台單層冷氣巴，專門行走東涌逸東邨同埋東涌北嘅路線，好似37、38，係首間引入嗰款巴士嘅專利巴士公司。另外佢亦向城巴買咗5架猛獅NL262低地台單層冷氣巴。
2001年1月24號春節，嶼巴開辦由紅磡碼頭去昂坪寶蓮寺嘅假日路線1R，成為嶼巴第一條喺大嶼山以外有總站嘅巴士路線。
2002年1月2號，因應香港迪士尼樂園開始動工，嶼巴開辦P1線來往青衣機鐵站同埋香港迪士尼樂園建築工地以及36P線來往東涌地鐵站同埋香港迪士尼樂園建築工地。隨住地鐵迪士尼綫啟用，呢條線喺2005年8月21號取消。
2007年初，因應深圳灣口岸即將落成啟用，運輸署公開招標兩條來往深圳灣口岸至屯門、元朗嘅巴士路線，並喺2007年6月23號宣佈，嶼巴投得來往深圳灣口岸至元朗嘅巴士路線，冧巴係B2，於2007年7月1號挨晚起隨住深港西部通道啟用而投入服務，成為嶼巴自1974年4月1號起成為專利巴士公司以嚟，首次開辦兩邊總站都唔喺大嶼山嘅專利巴士路線，原有行走東涌逸東邨路線37、38嘅德國猛獅NL263低地台單層冷氣巴亦全部被調走，改為行B2線，因此嶼巴向城巴買6架富豪B6LE，行走37、38號線。
2007年中，嶼巴引入5架配歐盟4型引擎嘅德國猛獅高地台單層巴，全部巴士都已經投入服務。
2007年尾，嶼巴引入10架德國猛獅NL273歐盟4型低地台單層冷氣巴來行走東涌逸東路線37、38以及深圳灣口岸路線B2，巴士已於2008年投入服務。
2010年，嶼巴引入9架中國製青年JNP6122G歐盟5型單層低地台巴士，係香港第一款中國製嘅專利巴士。其後嶼巴再引入十幾架同款車。
2014年初，嶼巴由城巴引入兩架前城巴機場快線嘅丹尼士三叉戟3型雙層客車，令嶼巴自1995年淘汰利蘭勝利二型之後，再一次擁有雙層巴。
因應港珠澳大橋即將落成啟用，運輸署公開招標三條來往港珠澳大橋香港口岸人工島至機場、欣澳站同埋東涌嘅巴士線，最終嶼巴投到去機場同埋東涌嗰兩條，冧巴係B4同埋B6，佢哋喺2018年10月24號隨住港珠澳大橋啟用而投入服務。
參攷
大嶼山巴士跌落山坑
新大嶼山巴士網站
類:香港巴士公司 |
龍運巴士 | 龍運巴士有限公司係由載通國際控股有限公司全資擁有嘅巴士公司。間公司提供往返東涌/香港國際機場同新界市區嘅巴士服務。
歷史
龍運巴士由九巴喺1996年成立，用嚟競投當年運輸署招標嘅北大嶼山同埋赤鱲角新機場路線，並喺同年10月獲批來往嗰帶同埋新界區嘅巴士專營權。1997年5月22號青嶼幹線通車，龍運巴士開辦佢嘅首條巴士線E31，來往東涌市中心同埋舊荃灣碼頭。
赤鱲角機場喺1998年落成後，龍運亦開辦唔經機場後勤區直達機場嘅巴士服務。香港迪士尼樂園度假區喺2005年8月啟用後，亦開辦一條同城巴合營，往來青嶼幹線收費廣場嘅穿梭路線R8，接駁城巴同埋龍運嘅機場及北大嶼山路線，以及兩條直達迪士尼樂園度假區同埋新界嘅路線，但由於客量偏低，兩條新界線改由九巴派車行，班次更不斷削減。後來亞洲國際博覽館啟用，龍運亦會喺有節目散場之後營運兩條去屯門及沙田嘅單向路線，但因車隊數目嚴重不足，要借用九巴車行。
龍運巴士網站
類:香港巴士公司
載通國際 |
澳門新福利公共汽車 | 新福利公共汽車有限公司係澳門其中一間專營巴士公司，喺1988年成立。佢嘅前身係喺1948年成立嘅澳門福利公共汽車有限公司。創辦董事長係前澳門特別行政區行政長官何厚鏵，現任董事長係澳門特別行政區行政會成員廖澤雲。
新福利公共汽車有限公司官方網頁
澳門巴士公司 |
觀塘站 | 觀塘站喺香港港鐵上面嘅一個架空車站，位於香港觀塘區觀塘市中心，喺1979年10月1號開幕，嗰陣時屬於修正早期系統嘅總站。1989年8月6號，東區海底隧道通車，觀塘綫延長至鰂魚涌，取代呢個站成為觀塘綫嘅新總站。而家深夜部分班次亦會以呢個站做總站。
車站結構
呢個站位於觀塘區嘅觀塘道上，喺藍田同牛頭角兩個站中間，由於車站嘅彎度較大，所以月台空隙較闊。而月台上面原本係深灰色紙皮石嘅牆身同柱身，喺車站翻新時改為白色人造纖維板，並喺車站大堂加裝冷氣，令車站大堂唔再太侷。觀塘站外牆嘅色系係灰黑色同天藍色，而大堂同月台嘅色系係白色。
此外，車站下面設有一條行車隧道，主要方便觀塘道嘅車喺車站下面穿過，唔使經過觀塘道、協和街及開源道迴旋處，減輕有關路段擠塞情況。該行車隧道同觀塘站一齊起，而家由路政署管理。
車站樓層
車站大堂
車站舖頭同自助服務
!商店冧巴
!商店名
!鄰近出口
!商店冧巴
!商店名
!鄰近出口
|-
|colspan = 6 align="center"|車站商店
|- align="center"
|KWT01
|香港駕駛學院
|rowspan=2|A
|KWT02
|美心西餅
|A
|- align="center"
|KWT03
|7-Eleven
|KWT04
|天德燕窩禮品店
|rowspan=2|C
|- align="center"
|KWT05
|藝匠修鞋配匙服務中心
|C
|KWT06
|東海堂
|- align="center"
|KWT07
|Starbucks Coffee
|rowspan=3|B
|KWT08
|健康工房
|rowspan=3|B
|- align="center"
|KWT09
|燕之家
|KWT10
|優之良品
|- align="center"
|KWT11
|美心西餅
|KWT12
|八方社數碼
|- align="center"
|KWT13
|家居樂貿易公司
|rowspan=2|C
|KWT14
|康而健店
|rowspan=2|C
|- align="center"
|KWT15
|7-Eleven
|KWT16
|榮華
|- align="center"
|KWT17
|大班麵包西餅
|rowspan=2|D
|KWT18
|7-Eleven
|D
|- align="center"
|KWT19
|点点綠
|colspan = 3|
|-
|colspan = 6 align="center"|銀行或自動櫃員機
|- align="center"
|HSB01
|恒生銀行
|C
|ATM01
|恒生銀行自動櫃員機
|C
|- align="center"
|ATM02
|中國銀行 (香港)自動櫃員機
|D收費區
|ATM03
|恒生銀行自動櫃員機
|B
|-
|colspan = 6 align="center"|其他自助服務
|- align="center"
| -
|自動售賣機
|B、C、D
| -
|郵箱服務
|A
|- align="center"
| -
|「e分鐘着數」機
|C
車站月台
觀塘站設有2個月台，並共用同一個島式月台，1號月台係觀塘綫往調景嶺方向嘅列車用，而2號月台係觀塘綫往黃埔方向嘅列車用。
由於該站沿觀塘道路面上面起，因此月台彎度較高，引致月台同列車之間嘅空隙較闊，故此港鐵公司喺列車同埋月台上播放廣播提醒乘客注意月台空隙，並喺月台邊緣加上膠條縮窄有關空隙。
另外，在觀塘站東面設有掉頭路軌，畀列車掉頭或停泊。現時深夜部分班次會以觀塘站作終點站，再用該掉頭路軌返九龍灣車廠。
車站出口
觀塘站一共有12個出口，分佈喺車站兩邊及中間，主要連接觀塘區嘅市中心及工業區。
A - 裕民坊
A1 - 輔仁街、康寧道、賽馬會診所、觀塘政府合署、瑞和街、裕民坊
設有升降機及失明人士引導徑往返地面
A2 - apm、東亞銀行中心、巧明街、觀塘道、創紀之城五期、駿業里、駿業街、Landmark East
設有升降機及失明人士引導徑往返地面
B - 開源道
B1 - 駱駝漆大廈、東瀛遊廣場、觀塘渡海碼頭、宏利金融中心、成業街、源成中心、開源道、興業街
B2 - 觀塘廣場、泓富廣場
B3 - 香港中華廠商聯合會、海濱道、巧明街、鴻圖道、開源道、偉業街、觀塘公眾碼頭、觀塘碼頭廣場
C - 協和街
C1 - 基法小學、梁發紀念禮拜堂、天香街、月華街
C2 - 巴士總站、協和街
C3 - 協和街小巴站、賽馬會診所、物華街、和樂邨、裕民坊
D - 鯉魚門道
D1 - 翠屏邨、觀塘泳池、觀塘遊樂場、觀塘職業訓練中心、觀塘技能訓練中心、基督教家庭服務中心、香港專業教育學院觀塘分校、香港歷史檔案大樓、觀塘警署、巴士總站
設有失明人士引導徑往返地面
D2 - 協和街
D3 - 開源道
D4 - 觀塘工業中心、東九龍政府合署、觀塘法院、敬業街、勞工處就業中心、鯉魚門道
鄰接車站
接駁交通
九巴：
89 - 瀝源 ↔ 觀塘站
89B - 沙田圍 ↔ 觀塘站
其他路線：1A、3D、5R、6P、11B、11C、11D、11X、13D、13M、13P、14、14B、14H、14X、15、15A、15X、16、16M、17、23、23M、26M、28B、28S、33B、38、38P、40、40A、40P、42C、62X、69C、74C、74D、74E、74F、74P、74X、80、80P、80X、83A、83X、88X、89C、89D、89P、89X、93A、93K、95M、98、98A、213B、215P、215X、234C、234D、252X、258A、258D、258P、258S、259D、267X、268A、268C、269C、274X、277A、277E、277P、277X、296A、296C、889、X42C、X42P、W2、N3D、N293
新世界第一巴士：
796S
城巴：
A22、A29、E22、E22A、E22C、E22S、E22X、N29、NA29
過海隧道巴士：
101、101X、601、601P、606、606A、606X、619、619P、641、671、671X、N619
九龍專線小巴：
22M - 觀塘裕民坊 ↔ 樂華邨
23B - 觀塘裕民坊 ↔ 茶果嶺
23M - 觀塘裕民坊 ↔ 匯景花園
34M - 觀塘裕民坊 ↔ 曉麗苑
36A - 觀塘裕民坊 ↔ 康利苑
47 - 觀塘站 ↔ 順利邨
50 - 觀塘裕民坊↔ 基督教聯合醫院
59／59M - 翠屏南邨 ↺ 觀塘協和街／福塘道
其他路線：23、63
新界專線小巴：
10M - 觀塘裕民坊 ↔ 慧安園
13 - 觀塘裕民坊 ↔ 康盛花園
其他路線：102、102B、103
紅色公共小巴：
觀塘裕民坊 ↔ 藍田
觀塘裕民坊 ↔ 秀茂坪
觀塘裕民坊 ↔ 鯉魚門
油塘油麗邨 ↺ 觀塘裕民坊
觀塘福塘道 ↔ 觀塘曉明街
觀塘福塘道 ↔ 觀塘馬蹄徑
跨境巴士
觀塘跨境快線 - 藍田站 ↔ 落馬洲皇崗口岸／廣州
利用狀況
由於觀塘站係山上面嘅公共交通工具重要接駁車站，有好多居民都會用其他公共交通工具轉車上去山上住宅區。而且呢個站係著名嘅觀塘道上，喺正住宅區同工業區交界，每日朝早同夜晚都好多嘅人流。隨住香港工業轉型，愈嚟愈多工業大廈被改建為商業樓宇，當中比較出名嘅係創紀之城，而家創紀之城五期入面嘅商場「apm」亦成為潮流聖地，更令觀塘站人流增長迅速。
車站歷史
早期系統
根據1970年嘅《集體運輸計劃總報告書》，起緊嘅集體運輸系統共分為4個優先發展嘅早期系統工程及其餘5個稍後發展工程，當時觀塘站係第4期工程嘅其中一個被優先考慮起，同時係成個系統嘅觀塘支綫東面終點站。
修正早期系統
1975年，由於「早期系統」修正做「修正早期系統」，所以呢個站成為「修正早期系統」嘅上行線總點，貫通九龍東、中同埋港島嘅住宅、工業同埋商業區，「修正早期系統」喺1979年落成啟用。
為配合荃灣綫通車，喺1982年5月10號，修正早期系統旺角至觀塘段改叫觀塘綫，列車由當日起只行走觀塘至油麻地各站，而往中環嘅乘客需要喺旺角站轉車。其後，除咗小規模翻新外，觀塘站喺1979年至到1989年期間冇大改動，該站一直係觀塘綫嘅總終站。
東區海底隧道
1984年，政府批准起東區海底隧道，並且將觀塘綫延伸到去港島東區，將觀塘綫嘅總站延長至到去鰂魚涌站，改變咗呢個站作為觀塘綫嘅上行綫總站嘅歷史。
車站改善工程 -現代化工程
機場鐵路落成之後，地鐵為咗配合現代化設計，喺1998年至到1999年間，喺觀塘站做大型翻新工程，為車站加裝咗冷氣系統；並且將舊有嘅深灰色紙皮石嘅牆身同埋柱身，改做白色人造纖維板，同時亦都加咗升降機落地。
2005年，地鐵再整過個車站外牆，為觀塘站外牆拆走舊時嘅深灰色紙皮石，再改成藍色、白色嘅牆身；同時亦都將出口嘅石屎地板改咗做地磚，為車站帶嚟新形象。工程喺2006年中搞掂。
翻新行人天橋上蓋工程喺2008年展開。新上蓋用料主要分兩種：金屬板同透明纖維板。金屬板放喺上蓋正中間，保護電燈、揚聲器等電力設施，透明纖維板就放喺上蓋兩旁，增加採光度，減少用電燈，較以前用不透明物料環保。
車站改善工程 -創紀之城五期
由於新鴻基地產喺舊有嘅東九龍廣場起創紀之城五期，所以喺2001年至到2005年將原本嘅A2出口封閉嚟拆嘢。當創紀之城五期落成之後，將原本嘅行人天橋重建，而新嘅行人天橋有冷氣同埋加咗升降機落地，並且將天橋擴闊咗一倍幾，A2出口亦喺2005年2月重開。由於創紀之城五期裏面亦包括一個大型商場apm，成為地鐵系統第一個得英文嘅指示牌APM，但係後嚟因為發展商話英文字母 a 應該係細草，所以將指示牌改成aPM。
地鐵公司喺2006年7月再次為觀塘站進行車站改善工程，並加設更多商店同埋改善車站通道，以方便乘客由apm進入車站，改善人流增長後所出現嘅擠塞情況。
未來發展
由於觀塘市中心重建計劃喺度研究緊，所以A1同埋C1出口嘅行人天橋將會有機會分階段封閉重建，亦都喺觀塘站帶嚟新人流。
上一站‧下一站
列車班次
港鐵公司－觀塘站街道圖
港鐵公司－觀塘站位置圖
港鐵公司－觀塘站列車服務時間
觀塘
觀塘區港鐵車站 |
澳門公共汽車有限公司 | 澳門公共汽車股份有限公司係澳門嘅專利巴士營辦商之一。原本主要服務澳門海島地區，但係因為澳門半島嘅公共交通競爭力較強，所以近年嘅主力路線轉為澳門半島路線同埋由澳門到離島嘅路線。
澳巴嘅前身叫做澳門海島市小輪船有限公司，喺澳門半島同路環島、氹仔地區提供渡輪服務，重提供路氹地區內嘅巴士服務。喺1974年嘉樂庇總督大橋通車之後，佢開始進一步提供澳門半島至海島市嘅巴士服務，並喺1986年正式改組為澳門公共汽車有限公司。
澳門主權移交之後，澳門政府喺巴士專營權2010年10月14號屆滿前，決定改變巴士服務經營權，改為由巴士公司承包服務，因此交通事務局喺2009年底為巴士服務招標，但佢話澳巴「過咗截標時間4分鐘至提交標書」，所以唔接納澳巴嘅標書，令澳巴面臨結業。經過多個月上訴程序，交通事務局最終喺2010年8月宣佈批出一個標段嘅巴士線畀澳巴，新約喺2011年8月1號生效。
2018年8月1號，同樣有承包澳門巴士線嘅澳門新時代公共汽車股份併入澳巴。
澳門公共汽車股份有限公司網頁
澳門巴士公司 |
九廣鐵路 | 九廣鐵路，又叫，廣州叫，係駁通香港同廣州嘅鐵路。佢由香港嘅九龍，一路去到廣州。一九零六年起，一九一零年通車。鐵路經過香港、深圳、東莞等地。喺香港境內，駁通九龍市區、沙田、大埔、粉嶺、上水、羅湖。當其時香港係英國殖民地，而省城係大清。鐵路分兩份，中國境內叫華段、香港境內叫英段路軌等設施，分兩地管理。華段家下叫廣深鐵路，而英段叫九廣，或者港鐵東鐵綫。來往兩地嘅客運長途車，曾經因為第二次世界大戰同中國大陸政局動盪而中斷，後尾喺一九七九年再通返車。
鐵路兩段，分兩公司管，原本段歸廣深鐵路集團，原英段歸九廣鐵路公司。九廣鐵路公司原本係香港政府機構，後尾化爲公營公司。初頭只管九廣鐵路英段。二十世紀九十年代中期，公司亦管埋、、同鐵路路線。
九廣鐵路網絡
九龍至廣州嘅九廣鐵路
九龍到廣州嘅九廣鐵路包括廣深鐵路，即係廣州到深圳，同，即係九龍到羅湖。現時亦有直通車，來往九龍到廣州、上海、北京，來往九龍到廣州，部分係九廣通列車，即係ktt。
香港境內嘅九廣鐵路
九廣鐵路公司喺香港發展咗3條重鐵路線，全長76.9公里嘅鐵路系統網絡，包括共32個車站，其中5個係轉車站。
：尖東站↔羅湖站/落馬洲站
：南昌站↔屯門站
：大圍站↔烏溪沙站
另外，九廣鐵路亦有1個叫做嘅輕鐵網絡，來往屯門區同元朗區之間，全長36.15公里，共68個車站。
歷史
策劃
十九世紀末，香港同省城貿易頻繁，香港政府同大清政府商議起條鐵路，駁通香港、省城。一八九八年，兩地達成協議，起條鐵路，駁通兩地，是爲九廣鐵路，專營權歸英方所有。而鐵路按地域，分成華英兩段，分別由兩國政府負責。
一九零五年九月，香港定例局通過起九廣鐵路後，香港政府就開始研究路線，派出英國工程師，負責鐵路有關測量。
當時九廣鐵路英段有兩方案。第一方案，由尖沙咀直接向北，穿煙墩山，沿城門河、沙田海同大埔海岸，經粉嶺上水到達邊境。呢個方案嘅好處，係路程短，途經新界嘅行政中心大埔，但缺點係要開成二千四百米嘅煙墩山隧道。另一方案，由尖沙咀向西北沿岸而行，過荃灣同青山灣，再北上屯門同元朗到達邊境。方案優點，只要鑿幾條短隧道就夠，技術上簡單得多，但途經地方，較爲荒蕪，路線亦長。因此，香港政府採納第一方案。
開工
一九零六年，英段動工，全長三萬五千四百米，而華段遲一年，一九零七年動工，全長十四萬三千二百米，呢段大清政府請到鐵路專家詹天佑做總工程師。英段初期路軌，軌距六百一十毫米，工程半路，就全部改用標準路軌，軌距一千四百卅五毫米。工程需要起橋同埋基堤，同隧道五條，當中包括最長嘅煙墩山隧道。呢條隧道，係當時亞洲規模最大嘅工程，用咗三年時間完工。由於當時工地惡劣，隧道內死咗工人五十人。隧道初頭喺英國請管工，但效果甚至劣。之後咁啱雲南起完鐵路，有批意大利人做完嘢，就叫佢哋嚟香港起鐵路。由於起隧道要兩邊起，而山嘅交通不便，煙墩山兩邊，開咗條吊車，運啲工人來往九龍同沙田。吊車一九零七年起，一九一零年起好鐵路就拆。
一九一零年十月一號，英段落成，耗資130萬英鎊。啟用儀式原訂由兩廣總督同香港總督喺羅湖主持，但由於中方最後決定派出次級官員，英方最後派香港輔政司主持。當時鐵路淨係得一條綫，而非今日嘅來回兩綫。火車用蒸氣機車嚟拉，初頭車站就有尖沙嘴站、油蔴地站、沙田站、大埔站同粉嶺站五車站，同年增設大埔墟旗站。當中嘅大埔站，之後改咗名叫大埔滘站。另一方面，由於尖沙嘴車站重未完工，所以喺一九一三年之前，臨時總站設喺疏利士巴利道。
一九一一年十月五號，來往香港到省城嘅直通車，正式通車。呢日喺廣州，舉辦咗廣九鐵路華段開幕禮，到場英方代表有助理輔政司金文泰同港督盧吉爵士，清廷代表有兩廣總督張鳴岐同郵傳部左侍郎李經方，鐵路線喺大沙頭設終點站，命名為廣九車站，又稱大沙頭火車站，火車站設計方係沙面出名嘅治平洋行，由澳洲嘅帕內同美國嘅伯捷二人合夥創辦。
早期發展
一九一一年四月，香港政府採納大埔理民府建議，起沙頭角支線，九廣鐵路粉嶺處，分支駁到沙頭角。興建工程所用嘅物資，主要係之前於九廣鐵路英段拆落嚟嘅六百一十毫米軌距路軌。一九一二年四月一號，支線正式落成通車。支線全線單綫行車，全長一萬一千六百七十米，設車站五個，客貨兩用。
一九一三年，九廣鐵路喺上水開車站，方便去上水哥爾夫球場嘅搭客。同年，直通車進行增速，來往九龍省城，時間縮短到三個鐘零五十分鐘。
一九一四年，火車轉用尖沙嘴火車站月臺，成個車站，一九一六年全面啟用。
一九一九年，何文田增設咗停車點。
一九二三年，省港大罷工，中華民國廣州政府，封鎖香港，禁止人嚟香港，直通車停駛，到一九二七年復駛。
一九二七年，沙頭角公路通車，沙頭角支綫搭客大減。一九二八年四月一號，停辦沙頭角支線。鐵路折起咗，車頭亦賣埋出去。
一九三零年，中華民國內戰，九廣鐵路直通車停駛。
一九三五年，鐵路喺沙田車公廟開站，但翌年停用。
一九三七年八月，九廣鐵路開新直通車，往來九龍、汕頭。同年中國抗日戰爭開始，華段時時受日軍空襲，喺工程人員搶修下，九廣鐵路只能維持有限服務。
一九三八年十月十二號，華段當中一鐵路橋炸毀，修復唔到，直通車停駛。同年十月廿號，廣州畀日軍攻陷，全華段停駛。
一九四一年十二月八號，日軍攻香港，是爲香港保衛戰，英方炸毀英段唔少設施，以阻日軍進攻，同年十二月廿五號，香港政府投降，香港淪陷。一九四三年，日方修好成段九廣鐵路，復辦香港到廣州嘅直通車。另一方面，大部份原屬九廣鐵路英段嘅火車同設備，運到中國大陸用，因此香港重光嗰時，只剩低兩部機車同幾卡車。
戰後發展
一九四九年十月十四號，中華人民共和國嘅解放軍，打敗中華民國軍隊，佔領廣州。由於政治問題，九廣直通車停駛。華段南到深圳火車站為止，其後爲廣深鐵路。而英段改以羅湖站為總站。另一方面，由於要搬走香港市區墳場，兼且方便落葬，香港政府喺和合石起和合石墳場，九廣鐵路開起咗和合石支線，由粉嶺到和合石墳場，平時就用嚟運屍。而每逢清明節、重陽節，就會加開客車。
一九五五年九月五號，英段多咗柴油火車頭兩架用，逐步替代蒸氣火車頭。一九六一年八月，全面使用柴油。
一九七三年，九廣鐵路英段，開工加多一軌，改咗做雙軌。
一九七五年十一月三十號，九龍總站由尖沙嘴海邊，搬去紅磡，冇幾耐，拆咗尖沙嘴總站，只留鐘樓，日後定爲香港法定古蹟。原址興建香港文化中心，而路軌原址，就起咗香港藝術館、香港太空館同新世界中心。
一九七八年，英段推行現代化同電氣化，耗資三十五億港元，同年，和合石支線因配合工程而停駛咗。
一九七九年四月四號，九廣直通車復通，總站喺紅磡。
現代發展
一九八一年四月廿六號，行雙軌嘅筆架山隧道啟用，代替原本煙墩山隧道。
一九八二年五月六號，近郊段完成電氣化工程，九龍到沙田近郊，改用電氣化火車。官方叫火車做電氣化列車。遠郊段電氣化亦陸逐完工。一九八三年五月二號，沙田到大埔墟完工。七月十五號，大埔墟到羅湖完工。香港總督尤德爵士，主持通車儀式。
一九八二年，原油麻地站重建完畢，改名旺角站。而亦加開九龍塘站，可以轉搭香港地鐵。
一九八二年之前，英段由九廣鐵路局管，係政府部門。一九八二年十二月，香港立法局通過《九廣鐵路公司條例》。一九八三年二月一號，九廣鐵路公司成立，自此唔係政府部門。公司由香港政府全資擁有，運作就由管理局監察，管理局嘅成員由港督委任。
一九八三年，大埔墟站南移到運頭角，新站啟用，舊站改爲香港鐵路博物館。
一九八四年十月十五號，九廣鐵路公司，同香港地下鐵路公司，開隻新車飛，叫通用儲值票，可以火車地鐵一齊用，亦可以儲值，唔使逐次買飛。
一九八四年十月十七號，政府妥托公司，開輕便鐵路，駁通新界西北屯門同元朗等地。一九八八年九月十八號通車。
一九八五年，加火炭站同馬場站。一九八六年，加大圍站。一九八九年五月九號，加太和站。
後期發展
一九九六年三月六號，中國政府成立廣深鐵路股份有限公司，管理華段。
一九九八年十月，香港境內，開工。同時擴展網絡，將佢轉為接駁交通工具。因爲公司有嘅緣故，九廣鐵路英段，亦叫做。而輕便鐵路，改名做。
香港政府優先發展鐵路，九廣鐵路公司配合政府，詳細研究同提交建議書，點樣開新鐵路。新項目有三支線，喺大圍接駁馬鞍山鐵路、紅磡車站到尖沙嘴東部嘅延線、以及新過境鐵路通道嘅上水到落馬洲支線。
二零零二年六月廿五號，香港政府宣布九廣鐵路公司，投得沙田到中環線，減筆沙中線，會興建同經營。
二零零二年九月廿四號，香港政府請九廣鐵路公司，起咗九龍南線。
二零零三年十二月七號，開兩新支線，喺天水圍站，新支線長達四千四百米，新車站有十一個。
二零零三年，十二月廿號，落時啟用，工程歷時五年，起名。
二零零四年一月三號，政府重新審訂過九鐵整體規劃，九廣鐵路公司宣佈擱置沙中線，以沙紅線替代。路線相若，但唔會過海，而係改經黃埔再轉入紅磡站，然後經過南環線連接；而原本嘅，會南延過海到中環，令同，喺紅磡轉車，成十字路線。
二零零四年十月廿四號，嘅尖沙咀支線正式通車，改以尖東站為總點。
二零零四年十二月廿一號，馬鞍山鐵路通車。
二零零五年十一月六號，九龍南線動工。
由於九廣鐵路內部爭拗，促成香港政府決定兩鐵合併。二零零七年十二月二號，兩鐵路網絡都歸香港鐵路有限公司管。
收費
八達通
八達通係香港其中一種電子收費系統，卡片嘅大細同信用卡相同，內置晶片，用嗰時將卡片放喺接收器上就畀到錢。而九廣鐵路就係一個最常用到八達通嘅服務。
單程票
單程票係一種附有磁帶嘅車飛，喺入閘之前買。車站大堂設有自動售賣機，賣各種單程票。九廣鐵路各鐵路系統擁有唔同種類嘅單程票：
同：單程車票分為普通等同頭等，普通等車票可以喺各車站售票機買，而頭等同／或羅湖車票就可以喺各車站票務處同自動售票機買，但實施羅湖乘客限額制時，乘客必須喺票務處買；而乘客必須先買前往上水站嘅單程票，並喺大圍站指定補票處補畀上水站至羅湖站之間嘅差額，至可以轉前往羅湖站。
：單程車票可以喺各西鐵車站售票機買飛。
：沿線各站月台都設有自動售票機，畀乘客買單程票。
「全月通」
「全月通」係一種透過八達通嚟用嘅月票，月票記錄喺八達通嘅內置晶片。喺買飛當日指定嘅一個月內，可以無限次搭指定鐵路路線同指定免費接駁服務。呢隻票於指定車站嘅票務處有售。九廣鐵路各鐵路系統擁有唔同種類嘅「全月通」：
：2005年4月推出。首個月嘅推廣價係$300，之後改以正價$380賣，但自2005年4月起用同一張八達通持續買東鐵「全月通」可繼續以$300發售。適用於無限次搭東鐵尖東至上水各站普通等，同馬鐵所有車站；亦可以免費轉東鐵接駁巴士K12、K14、K16、K17、K18同新巴701線。
：馬鐵全月通係試驗性質嘅計劃，2006年1月推出。票價$200，適用於無限次搭馬鐵所有車站同馬鐵+東鐵普通等嘅組合車程，但任何一次車程，起點同／或終點必須係烏溪沙站至車公廟站其中一站，唔係就要畀正常車資；亦可以免費轉東鐵接駁巴士K12、K14、K16、K17、K18同新巴701線。而且，為防止原東鐵乘客濫用馬鐵月票，乘客用馬鐵全月通嗰時，原站出閘同入閘時間要相隔最少20分鐘，唔係就要畀第二程正常車資。不過最後由於銷售效果欠佳，計劃已於2006年6月試驗期之後終止。買開馬鐵月票嘅乘客可繼續以續購價$300買東鐵「全月通」代替。
：2004年8月推出。頭兩個月嘅推廣價係$300，之後改以正價$400賣，但喺2004年10月至2005年7月交返上月嘅$300西鐵月票，並自2005年7月起以同一張八達通持續買西鐵「全月通」可繼續以$300發售。初推出嗰時係一種附有磁帶嘅車飛，到2005年7月改用八達通形式賣。用呢張月票可以喺有效期內無限次搭西鐵、輕鐵、各新界西北嘅九鐵接駁巴士、巴士路線K16、新巴701同702線、專線小巴81K、87K同95K線。
西鐵自悠通
西鐵自悠通前稱節日通，最初係西鐵學生全日通嘅車飛，同西鐵全月通同期開售，售價係$20。呢張飛係一張即日通行車飛，喺買飛當日可以無限次搭、、各新界西北嘅九鐵接駁巴士、巴士路線K16、以及喺推廣期間內推出嘅其他免費接駁服務。為吸引乘客交返用咗嘅磁性車飛，凡交返用咗嘅10張「自悠通」或「節日通」車飛，可免費換「自悠通」一張。
九鐵遊客套票
九鐵遊客套票一套賣$80，2005年5月16號推出，當中包括有九鐵本地線乘車證同九鐵羅湖線乘車證。另外，九鐵本地線乘車證又以$30獨立發售。套票可以喺各、同站買；不過，海洋公園 - 九廣鐵路「逍遙特惠」套票、九鐵快線 - 迪士尼樂園好玩套票、「香港全接通」乘車套票、新渡輪- 九廣鐵路「澳門尊尚」等套票已包括嗰兩張乘車證，有相同功能，九鐵遊客套票自2007年4月1號起停止發售，只有九鐵本地線乘車證重係獨立發售。
九鐵本地線乘車證：可以喺買飛當日無限次搭普通等、、、、各新界西北嘅九鐵巴士、東鐵接駁巴士K12、K14、K16、K17、K18。
九鐵羅湖線乘車證：可以喺買飛當日起一個月內搭普通等或來往羅湖站來回各1次。
九鐵服務
九廣鐵路每日提供近20個鐘嘅列車服務，大概由上晝5點半至凌晨1點，非行車時間就進行軌道同軌旁維修工程。喺一啲假日，例如平安夜同大除夕，九鐵部分路線更會通宵行走。
九廣鐵路喺部分車站提供接駁巴士，方便距離車站較遠嘅市民搭九鐵。輕鐵嘅定位亦包括作為西鐵嘅接駁交通工具，同樣方便距離車站較遠嘅九鐵乘客。
九鐵系統
兩鐵合併之前，九廣鐵路已經發展成有3條重鐵路線，全長76.9公里嘅鐵路系統網絡。系統共有32個車站，其中5個係轉車站。另外，九廣鐵路亦有1個輕鐵路線網絡，全長36.15公里，共有68個車站。
九鐵安全
雖然九鐵各客運設施可以喺99.5%嘅服務時間維持正常，但近年就發生咗多宗嚴重事故，尤其以系統嘅老化問題，令大眾關注列車喺運作時嘅安全。
事故
1984年11月25號嘅08:50，一列由紅磡駛往上水嘅列車，喺上水站落客之後，司機想駛入中線路軌，以便調頭後再駛入南行月台載客。當列車駛到路軌交匯處時，較剪位活動軌未有將列車引入中線路軌，令列車駛入第3條路軌。司機煞唔切掣，撞斷一條電纜柱，然後翻側，第2卡車廂橫放壓住車頭。當時乘客已經全部落車，司機亦同時跳車逃生而無人受傷。
1988年6月4號，一列南行貨運列車喺大學站以北出軌，直到第二日恢復服務。期間東鐵服務中斷咗成日。九鐵方面派出接駁巴士疏導乘客，但場面混亂。例如喺沙田站，夜晚大批乘客爭先恐後上接駁巴士，有人甚至爬窗進入。出事地點位於白石角，嗰段鐵路本來係個急彎，後來於1996年將呢段拉直。而家係香港教育學院運動場。
1994年7月29號上晝10點，一架編號1013嘅輕鐵列車駛至屯門兆禧苑側，湖景路同埋湖山路交界同貨櫃車相撞，輕鐵司機當場死咗，而列車自此冇再行，拆咗嚟攞零件。
1997年6月21號，一架輕鐵列車喺兆康站前右轉時與對面路軌前行嘅列車迎頭相撞，超過20人受傷。
2005年7月21號朝早，一列列車喺八鄉車廠內撞向前面另一架列車嘅車尾，令兩部列車嘅車嘴部分受損。
2005年12月21號，一列南行列車駛至火炭站時，列車車底嘅壓縮器支架鬆脫，九鐵其後檢查全線列車嘅116個壓縮器，共發現9個壓縮器支架出現裂紋，但並無即時向政府匯報。九鐵事後為所有壓縮器加上尼龍索帶同U形托架承托以防止鬆脫。但其後再發現有80個車底組件有裂紋，經過初步調查之後發現列車喺2003年改用列車自動操作系統後，對列車組件增加達1倍嘅壓力。而且部分焊接位焊接唔妥，要剷走油漬先至發現裂紋。另外，列車同路軌嘅接口並唔完全吻合而產生震動，令列車懸掛系統可能產生裂紋。九鐵主席田北辰喺2006年1月14號話，管理局將每晚開會，確保東鐵可以安全行駛後先至會開車，並承諾如果再有主要組件或者綑綁嘅尼龍索帶鬆脫，九鐵將即時決定全線停駛。最後，九鐵喺2006年1月15號獲政府批准，將恢復以人手操作，但由羅湖到尖東嘅行車時間會增加1.5分鐘，而早上繁忙時間嘅班次就會由每個鐘24班減至23班。2006年8月6號起，東鐵列車全線恢復ATO運作。
2006年9月9號，一列北行往羅湖嘅列車，喺香港天文台發出紅色暴兩警告期間，因雨水滲入絕緣體，喺大學站以北故障停駛，車廂先後傳出三次爆炸巨響同火花，過千乘客受困，亦導致南北行列車受阻，數以萬計乘客受影響。
2006年9月13號，一列北行往羅湖嘅列車，繁忙時間喺大學站因列車控制系統嘅電線出現故障，導致南北行列車受阻約40分鐘。故障期間，列車行車時間平均增加15分鐘，等候時間增至23分鐘。因為故障喺繁忙時間發生，部份車站需要實施人潮管制措施。
2007年2月14號，一架列車繁忙時間喺錦上路至荃灣西之間嘅大欖隧道內因列車車頂嘅變壓器漏油，喺高溫下起火燒着，導致列車受阻約40分鐘。期間乘客需要喺隧道行20分鐘至荃灣西站。
九鐵列車
機車
克萊德工程G12機車：5部柴油機車
Clyde Engineering/GMG16機車：4部柴油機車
通用汽車G26 CU 柴油機車：3部柴油機車
西門子公司ER20 機車：5部柴油機車
Adtranz-SLMLok 2000 機車：2部電動機車
0-4-4T：2部蒸氣機車2
2呢兩架蒸氣機車曾經行過沙頭角支線，係九廣鐵路唯一用蒸氣發動嘅機車，機車喺1928年支線停駛後退役，現時陳列喺大埔香港鐵路博物館。
客運列車
英國都城嘉慕製列車喺1996年至1999年間接受翻新工程）3
日本近畿車輛製SP1900型列車：96節車卡
日本近畿車輛製Ktt客車：12節車卡4
日本近畿車輛／川崎重工業製SP1900型列車：154節車卡
日本近畿車輛製SP1950型列車：72節車卡
3車組 E44並冇翻新
4所有近畿車輛嘅列車都係從日本買同埋製造
第1期車輛：澳洲Comeng製，共70卡5
第2期車輛：日本川崎重工業製，共30卡，編號1071-1090同1201-1210。編號1201-1210係拖卡，冇駕駛室
第3期車輛：澳洲A. Goninan製，共20卡
5車隊編號1013因交通事故報廢</small>
巴士
都城嘉慕威曼都城巴士101-139
都城嘉慕威曼都城巴士140-159
豐田Coaster160-171
利蘭奧林比安201-224
富豪奧林比安225-239
三菱MK117J單層巴301-311
三菱BM117L312-317
三菱MP618NRAGDA318 已退回
富豪B10M401-415
丹尼士飛鏢501-503
丹尼士三叉戟11.3米601-622
丹尼士三叉戟10.6米701-747
丹尼士三叉戟11.3米748-753
亞歷山大丹尼士Enviro 500801-809
亞歷山大丹尼士Enviro 200 Dart901-911
而家除咗亞歷山大丹尼士Enviro 500同埋Enviro 200 Dart之外，其餘車款都已經退役。
新路線
落馬洲支線：九廣鐵路公司營運嘅鐵路支線之一。從現時嘅上水站開始，向西北方向延伸，穿越塱原濕地、古洞同洲頭等地，最終連接落馬洲站，全長7.4公里。支線建成後，東鐵北行列車將會分為2個終點站，分別通往2個同中國大陸連接嘅關口－羅湖同落馬洲。屆時，每個鐘將有6班車由尖東站往落馬洲方向行走。工程喺2002年6月14號開始，2007年8月15號通車。
北環綫：九廣鐵路公司營運嘅西鐵鐵路支線之一。喺錦上路站，將會起一條新支線，接駁到東鐵嘅落馬洲支線落馬洲站。
九龍南線：九廣鐵路公司營運嘅鐵路延線之一，全長4.5公里，共3個車站。從西鐵嘅南昌站開始，向南延伸，中途經過九龍西站，再連接現時嘅總站尖東站。延線建成後，西鐵將可由屯門區連接到紅磡。到時紅磡站會成為東鐵同西鐵嘅終點站。工程喺2005年第四季開始，2009年通車。
沙田至中環綫：九廣鐵路公司計劃嘅路線之一。計劃嘅路線分為三大部份：大圍至鑽石山鐵路線、東九龍線同第四條過海鐵路。成個計劃由沙田區嘅大圍站開始，穿過大老山到達鑽石山，再沿東九龍線前往啟德新發展區、土瓜灣到達紅磡。同東鐵交匯後，再經由第四條過海鐵路到達香港島嘅銅鑼灣，最終以中環為終點站。全長17.1公里，將會起10個車站。起好之後，將會係九鐵第一次有載客列車駛到香港島，同地鐵作正面競爭。不過兩鐵合併之後，計劃改為分開大圍至紅磡段，同埋延長東鐵綫而成嘅過海段，後者縮短至金鐘站。
《百載鐵路情》九廣鐵路 2006 九廣鐵路公司出版 ISBN 988-99604-0-0
《九廣鐵路公司2005年報》，九廣鐵路公司，2006年
《九廣鐵路新工程簡報 — 2006年第1期》，九廣鐵路公司，2006年4月
《九廣鐵路公司小冊子》，九廣鐵路公司，2006年
《九鐵歷史》，九廣鐵路官方網站，2006年
《南九龍線》(PDF，英文版) ，香港立法會，2005年1月7號
九廣鐵路資料，香港鐵路資訊中心，2006年2月7號
香港交通
九廣鐵路車站一覽
九廣鐵路官方網站 |
東鐵綫 | 係香港一條通勤鐵路綫，由香港鐵路有限公司營運，亦係香港歷史最悠久嘅重鐵綫。東鐵綫原本係九廣鐵路，又叫九廣鐵路或者九鐵，即係香港市民叫嘅火車。九廣西鐵通車後，亦轉過名做九廣東鐵，最後交畀改名做港鐵公司嘅地鐵公司經營，並改名做。而家條綫由香港島嘅金鐘開始，經過九龍中部、新界東面同北面嘅新市鎮，到達位於中國大陸同香港交界嘅羅湖，而佢之下重有落馬洲支綫由上水站去到落馬洲。成條綫全長大約35公里。由1910年10月1號起營運。截至2009年，東鐵綫總共有16個車站，其中五個轉車站分別接駁、、、同埋，亦曾經可以轉乘沙頭角支綫、和合石支綫同，至於羅湖站同落馬洲站就分別接駁深圳地鐵一號綫羅湖站同四號綫福田口岸站。而家所有車站同路段都起喺地面或者以上。而家全線嘅客運服務都用緊電動列車，目前全線車隊37電動列車。東鐵綫本身用12卡列車，不過喺2021年開始引入9卡列車，2022年5月6號之後全綫用9卡列車。喺港鐵嘅路線圖上以天藍色代表。
東鐵綫同其他城際路綫共用路軌，亦都有貨卡行，不過2010年6月16號就停止咗呢樣服務。
歷史
東鐵綫喺1906年開始起，係「九廣鐵路」嘅一部份。位於香港嘅一段由英方起、管理同營運，而由深圳起到廣州嘅一段由中方起、管理同營運，亦即而家嘅廣深鐵路。「英段」喺1910年10月1號通車，由九廣鐵路局管理。通車初期共有六個站，分別係九龍總站、油麻地站、沙田站、大埔站、大埔墟旗站同埋粉嶺站。當時係單線行車，除咗九龍總站外，所有車站都建有二個月台。英段沿線並建有五條隧道，分別位於油麻地站以北、筆架山、馬料水以南、馬料水以北同埋大埔滘。
隨後九廣鐵路陸續加建更多車站，例如1930年5月16號落成嘅上水站，1956年嘅馬料水站等等。本來馬料水一段係用窄軌起嘅，但喺開幕之前已經全部換晒標準軌，本來嘅窄軌被運去起來往粉嶺至沙頭角嘅支線，但呢條支線後嚟由於運貨量大大減少，喺1928年4月1號停止服務。
早期用嘅蒸汽機車行走九廣鐵路嘅列車，直至1962年用柴油機車全面取代蒸汽機車行走九鐵線。
隨住政府自1970年代起，喺鐵路沿線起新市鎮，令「九廣鐵路」有機會再次被發展。由於九龍總站嘅總站面積太細，而且周圍冇發展空間，所以喺1975年11月30號，九鐵將總站由尖沙咀搬去紅磡。而舊有嘅車站大樓隨即拆卸，淨返鐘樓作為歷史遺跡。
隨之而嚟嘅係一連串嘅大改革。1976年，九廣鐵路局請咗間顧問公司，研究呢條鐵路改良以及擴展嘅可行性。1978年1月，九廣鐵路全面現代化同埋電氣化計劃獲得政府通過批准，工程包括全線雙軌化同起高架電纜，喺九龍同沙田之間起新嘅隧道取代舊嘅筆架山隧道。除咗大埔滘外，沿線其他隧道都被移平以容納雙軌鐵路。同時起埋九龍塘站，以便作為連接地下鐵路嘅轉車站。所有車站都需要重建或遷移，以配合現代化以及電氣化計劃需要。而所有改造工程分段喺1982年同1983年完成，新嘅英國製電動列車全面取代原本嘅柴油機車，史稱電氣化火車時期。
至到1990年代，政府計劃起一條行走新界西北嘅鐵路，並交畀九廣鐵路公司承建。一直以嚟九鐵公司淨係營運九廣鐵路呢條重型鐵路線同埋輕便鐵路。
1996年，九鐵公司為咗清楚劃分現有嘅九廣鐵路同埋將來嘅西部走廊，「九廣鐵路－英段」改名做「九廣東鐵」，而新起嘅西部走廊就命名做「九廣西鐵」。東鐵除作平常通勤之外，亦有城際客、貨運列車行，運載乘客或貨物來往香港至中國內地主要城市，包括廣州、上海同北京等。因為歷史因素，而家重有唔少市民叫東鐵做「火車」，兩鐵合併前部份九巴目的地用過「火車站」一詞，例如「旺角火車站」。
九廣鐵路時代嘅定位原本係近郊鐵路，因沿線新市鎮落成，令客量大幅增加，喺1990年代逐漸改變成區域鐵路，並喺車輛翻新時進行改裝以迎合通勤化嘅需要，而1997年9月1號起決定凍結票價，一直比巴士快，亦令票價比巴士平，但導致本地線虧蝕嚴重。
喺2000年代，東鐵有幾次不同程度嘅擴展。為紓緩東鐵同地鐵唯一嘅轉線站九龍塘站嘅擠迫情況，東鐵尖沙咀延線喺2004年10月24號開通，經歷29年後東鐵又去返尖沙咀。尖東站設有連接尖沙咀站嘅行人隧道方便轉車。同年12月21號，馬鞍山鐵路啟用。而喺2007年8月15號，連接上水站至落馬洲站嘅落馬洲支線亦通車，方便市民使用新嘅落馬洲福田口岸。同時，支線亦預留位置，以便日後起古洞站。
直至2005年為止，東鐵嘅總營業額係36.7億港元。
2007年12月2號，九廣鐵路結束97年嘅歷史任務，九廣東鐵同其他九鐵服務正式同地鐵合併係港鐵，並喺當日改名東鐵綫，同時，旺角站改為旺角東站。2009年8月16號，九龍南綫通車後，東鐵綫改返用紅磡做總站，去尖東站嘅乘客要喺紅磡站轉。2022年5月，沙中綫過海段通車後，東鐵綫直達金鐘。
受武漢肺炎疫情影響，香港賽馬會喺2020年1月26號至10月18號期間唔開放沙田馬場公眾席，馬場站亦因而停用。特區政府同樣以疫情為由，由2020年2月4號開始暫時關閉羅湖及落馬洲管制站，東鐵綫由當日起只維持紅磡站至上水站嘅本地列車服務，另設穿梭列車往返上水站同羅湖站以接載持有羅湖特價證嘅羅湖居民。2023年1月8號落馬洲管制站開返，東鐵綫先至去返落馬洲站。2023年2月6號羅湖管制站開返，東鐵綫亦直通羅湖站。
車廂級別
自蒸汽列車時代開始，九廣鐵路就分為唔同嘅車廂等級，當時分一等、二等以及三等車廂。到電氣化火車投入服務，呢種傳統仍然維持，但就簡化為普通等同埋頭等。現行嘅翻新列車同埋現代列車都有頭等車廂，車廂上面有黃色標貼寫住「頭等 first class 头等」同埋「1」。
搭東鐵綫頭等車廂嘅乘客必須取得頭等確認，唔係就要交附加費HK$500；而頭等額外車資相等於嗰程東鐵綫嘅普通等正價車資，並喺出閘時自動扣除。由於列車設計問題，好多普通等乘客為咗來往兩邊嘅普通等車廂，而拉開普通等至頭等車廂之間嘅掩門，做成騷擾，而且有好多乘客非法坐頭等，於是由2004年8月1號起將頭等車廂掩門用電磁鐵鎖上。乘客如果要喺普通等打開掩門，必須以八達通取得頭等確認或者撳緊急開門掣。
用車
而家有33列現代Rotem生產嘅1141B型列車服務東鐵綫。列車有9卡，其中一卡係頭等車廂。
南韓現代1141B型列車編組(部分訊息可能未必準確)：
D0/1XX*-P0/1XX-M0/1XX+M0/1XX-P0/1XX-F0/1XX+M0/1XX-P0/1XX-D0/1XX*
D0/1XX - 有駕駛室嘅普通等動力車卡
P0/1XX - 附集電弓嘅普通等電力車廂
M0/1XX - 普通等電力車廂
F0/1XX - 頭等拖卡
東鐵綫嘅「靜音車廂」
最近發展
沙田至中環綫
隨住九廣鐵路喺2002年得到沙田至中環綫嘅發展權，2004年就改咗用九廣東鐵過海取代過海嘅計劃。由香港政府起第四條過海鐵路，並租畀港鐵公司營運，以接駁紅磡站同埋香港島，東鐵綫南行列車喺經過紅磡站之後，經起喺灣仔北地底嘅會展站，以金鐘站做終點站，金鐘站成為四綫轉車站。
未來發展
車站一覽‧接駁路線
! width=24 colspan=3 |
! width=125 | 車站套色同埋名
! width=100 | 喺邊區
! width=275 | 車站接駁
! width=150 | 啟用日期
|-
| colspan=7 align="center" style="background:;color:#FFFFFF;" |東鐵綫
|- align="center"
| style="border: 0px;" |
| style="border: 0px;background:;color:white;" |
| style="border: 0px;" |
| style="background:#FFFFFF;" | 金鐘
| 中西區
| 、或者
| rowspan=2 | 2022年5月15號
|- align="center"
| style="border: 0px;" |
| style="border: 0px;background:;color:white;" |
| style="border: 0px;" |
| style="background:#CDC9A5;color:#000000;" | 會展
| 灣仔區
| 將軍澳綫
|- align="center"
| style="border: 0px;" |
| style="border: 0px;background:;color:white;" |
| style="border: 0px;" |
| style="background:#FF0077;color:#000000;" | 紅磡
| 油尖旺區
| 、城際直通車
| 1975年11月30號
|- align="center"
| style="border: 0px;" |
| style="border: 0px;background:;color:white;" |
| style="border: 0px;" |
| style="background:darkgreen;color:#FFFFFF;" | 旺角東
| 油尖旺區及九龍城區
|
| 1969年2月12號
|- align="center"
| style="border: 0px;" |
| style="border: 0px;background:;color:white;" |
| style="border: 0px;" |
| style="background:#007FFF;color:#000000;" | 九龍塘
| 深水埗區及九龍城區
|
| 1982年2月12號
|- align="center"
| style="border: 0px;" |
| style="border: 0px;background:;color:white;" |
| style="border: 0px;" |
| style="background:#000099;color:#FFFFFF;" | 大圍
| rowspan=8 | 沙田區
|
| 1986年4月23號
|- align="center"
| style="border: 0px;" |
| style="border: 0px;background:;color:white;" |
| style="border: 0px;" |
| style="background:#ab7ebf;color:#FFFFFF;" rowspan=2 | 沙田
| rowspan=2 |
| rowspan=2 |1910年10月1號
|- align="center"
| style="border: 0px;background:;color:white;" height="6" |
| style="border: 0px;background:;color:white;" |
| style="border: 0px;background:;color:white;" |
|- align="center"
| style="border: 0px;background:;color:white;" |
| style="border: 0px;" |
| style="border: 0px;background:;color:white;" |
| style="background:#ecb300;color:#FFFFFF;" | 火炭
|
| 1985年2月15號
|- align="center"
| style="border: 0px;background:;color:white;" |
| style="border: 0px;" |
| style="border: 0px;background:;color:white;" |
| style="background:#15ae69;color:#FFFFFF;" rowspan=2 | 馬場
| rowspan=2 |
| rowspan=2 | 1985年10月1號
|- align="center"
| style="border: 0px;background:;color:white;" height="6" |
| style="border: 0px;background:;color:white;" |
| style="border: 0px;background:;color:white;" |
|- align="center"
| style="border: 0px;" |
| style="border: 0px;background:;color:white;" |
| style="border: 0px;" |
| style="background:#6BABE3;color:#FFFFFF;" | 大學
|
| 1956年9月24號
|- align="center"
| style="border: 0px;" |
| style="border: 0px;background:;color:white;" |
| style="border: 0px;" |
| style="color:#888888;" | 白石角
|
| style="color:#888888;" | 建議緊
|- align="center"
| style="border: 0px;" |
| style="border: 0px;background:;color:white;" |
| style="border: 0px;" |
| style="background:#9370DB;color:#FFFFFF;" | 大埔墟
| rowspan=2 | 大埔區
|
| 1983年4月7號
|- align="center"
| style="border: 0px;" |
| style="border: 0px;background:;color:white;" |
| style="border: 0px;" |
| style="background:#E2C93A;color:#000000;" | 太和
|
| 1989年5月9號
|- align="center"
| style="border: 0px;" |
| style="border: 0px;background:;color:white;" |
| style="border: 0px;" |
| style="background:#7fb100;color:#FFFFFF;" | 粉嶺
| rowspan=5 | 北區
|
| 1910年10月1號
|- align="center"
| style="border: 0px;" |
| style="border: 0px;background:;color:white;" |
| style="border: 0px;" |
| style="background:#F6A600;color:#000000;" rowspan=2 | 上水
| rowspan=2 |
| rowspan=2 | 1930年5月16號
|- align="center"
| style="border: 0px;background:;color:white;" height="6" |
| style="border: 0px;background:;color:white;" |
| style="border: 0px;background:;color:white;" |
|- align="center"
| style="border: 0px;background:;color:white;" |
| style="border: 0px;" |
| style="border: 0px;background:;color:white;" |
| style="background:#90EE90;color:#000000;" | 羅湖
| 廣深鐵路深圳站深圳地鐵1號線羅湖站
| 1949年10月14號
|- align="center"
| style="border: 0px;" |
| style="border: 0px;" |
| style="border: 0px;background:;color:white;" |
| style="background:#173117;color: #d9d9d9;" | 古洞
| 北環綫
| style="color:#888888;" | 預計2027年
|- align="center"
| style="border: 0px;" |
| style="border: 0px;" |
| style="border: 0px;background:;color:white;" |
| style="background:#009e9b;color:#000000;" | 落馬洲
| 元朗區
| 北環綫深圳地鐵4號線福田口岸站
| 2007年8月15號
|- align="center"
| colspan=7 style="background:#CCCCCC;" | 附
|-
| colspan=7 width=650 style="font-size:85%;" |旺角東站並唔係接駁及旺角站嘅車站，但可以沿住行人天橋行10至15分鐘來往旺角東站同旺角站。馬場站只係喺沙田馬場跑馬或者有特別節目嗰陣開放。羅湖站同埋落馬洲站都係邊境禁區車站，持有效證件先可以入。北環綫將會連接錦上路站同古洞站，預計喺2025年動工，2034年通車。原本連接新田站同落馬洲站嘅支線將暫緩興建，等到跨境運輸需求有增加嗰陣先起。
綫東鐵綫
東鐵綫 |
馬鞍山綫 | 係香港鐵路有限公司以前嘅一條鐵路綫，而家係屯馬綫一部分。從沙田區嘅大圍開始，途經位於城門河以東嘅乙明邨同博康邨等等嘅公共屋邨、威爾斯親王醫院、沙田第一城、石門工業區，最後進入馬鞍山新市鎮，以烏溪沙為終點站。呢條線全長11.4公里，全程行車時間16分鐘。沿線共有9個車站，當中大圍站同東鐵綫交匯，係馬鞍山綫唯一嘅轉車站。馬鞍山綫大部分路段以高架橋嘅方式興建，只有中間一小部分起係喺大老山公路中央分隔帶嘅地面起。初期嘅馬鞍山綫列車有4卡，因為沙中綫而改用8卡車，喺港鐵路線圖以啡色代表。
為咗配合沙田至中環綫大圍至啟德段啟用，2020年2月14號開始馬鞍山綫延伸至顯徑、鑽石山及啟德站，並改名做「屯馬綫一期」。
歷史
馬鞍山鐵路係1993年發表嘅《香港鐵路發展研究》倡議，連接大圍、城門河東岸地區到馬鞍山市中心嘅鐵路線。當時建議馬鞍山鐵路之後可以駁落東九龍綫。而馬鞍山鐵路喺1994年發表嘅《鐵路發展策略》入面市被列為其中一個優先起嘅項目，同埋被定位做九廣東鐵嘅支線，所以直接交畀九鐵公司興建同埋營運。
馬鞍山鐵路喺2001年2月12號開始起，2004年12月21號通車。2007年12月2號兩鐵合併，馬鞍山鐵路交畀香港鐵路有限公司營運，改名做。
耗資大概100億港元起嘅馬鞍山鐵路，曾經畀人叫做「街坊鐵路」，因為呢條綫只係喺沙田區入面行走，沿綫半公里範圍內有好多個公共屋邨同埋私人屋苑，夾埋有幾十萬居民。通車初期列車由4卡車組成，因為沙中綫而改用8卡車，星期一至六每3至8分鐘開出一班，星期日及公眾假期每5至8分鐘開出一班。
隨住沙中綫發展，2020年2月14號馬鞍山綫由大圍延至啟德，並改名為屯馬綫一期。2021年6月27號屯馬綫一期延長至紅磡站同貫通，全綫叫做。
用車
全綫採用近畿川崎列車、屯馬綫中國製電動列車；列車組合：D-P-M-D
D - 設有駕駛室嘅無動力車卡
P - 設有集電弓嘅動力車卡
M - 動力車卡
車站一覽‧接駁路線
! width=125 | 車站套色同埋名
! width=100 | 喺邊區
! width=275 | 車站接駁
! width=150 | 啟用日期
|-
| colspan=4 align="center" style="background:;color:#FFFFFF;" |馬鞍山綫
|- align="center"
| style="background:#EFF0F1;color:#000000;" | 烏溪沙
| rowspan=9 | 沙田區
|
| rowspan=9 | 2004年12月21號
|- align="center"
| style="background:#BAAADB;color:#000000;" | 馬鞍山
|
|- align="center"
| style="background:#93BCE6;color:#000000;" | 恆安
|
|- align="center"
| style="background:#81F6FF;color:#000000;" | 大水坑
|
|- align="center"
| style="background:#F8F89A;color:#000000;" | 石門
|
|- align="center"
| style="background:#EE691A;color:#FFFFFF;" | 第一城
|
|- align="center"
| style="background:#DC9C9C;color:#000000;" | 沙田圍
|
|- align="center"
| style="background:#EDEDD1;color:#000000;" | 車公廟
|
|- align="center"
| style="background:#05117E;color:#FFFFFF;" | 大圍
|
香港鐵路有限公司網頁
綫 |
西鐵綫 | |}
|}
，兩鐵合併前叫九廣西鐵，簡稱西鐵，或者叫西部鐵路，係香港鐵路有限公司以前嘅一條鐵路綫，長35.7公里。由紅磡灣開始，經西九龍填海區、新界南，穿山入新界西北：元朗同屯門，以屯門站做總站。依家有車站十二個，其中轉車站八個：紅磡站、尖東站、南昌站、美孚站、元朗站、天水圍站、兆康站、屯門站。除咗荃灣西站、柯士甸站同埋尖東站呢三個站完全起喺地底之外，其他站都起喺地面或者高架橋上面。合併之前，西鐵喺路線圖上以粉紅色代表，合併之後，西鐵綫喺路綫圖入面以紫紅色代表。
2021年6月27號起，西鐵綫併入運作。
歷史
提議起
起連接新界西北同市區鐵路嘅提議早喺1970年代出現，當時屯門新市鎮重發展緊，元朗新市鎮亦開始發展，但三個早期嘅新市鎮之中得屯門冇鐵路。1980年代，社會討論過多個鐵路走線方案，總括當時有三大方案：第一係由荃灣經元朗入屯門，第二係由荃灣沿青山公路經屯門入元朗，第三係將重起緊嘅輕便鐵路由元朗站延伸至太和站接駁九廣鐵路。當中第一個方案最貴，第二個方案比較難搞，第三個方案雖然平，但路程太長，唔適宜用輕鐵行。1988年，當時輕便鐵路通車，被視為會起大型鐵路嘅前奏。但呢個計劃連研究都延遲到1991年至開始。
1991年底，香港政府研究交通，開始咗「鐵路發展研究」，其中肯定九廣鐵路對新界東嘅發展影響深遠。1994年12月，香港政府發表「鐵路發展策略」，建議起一條連接九龍西同埋新界西嘅鐵路。呢條鐵路包含本地客運、跨境客運同埋貨運三重角色，被稱為「西部走廊鐵路」。
兩鐵競逐
1995年，政府邀請地下鐵路公司同埋九廣鐵路公司提交計劃書，兩者都有提交。當中地鐵方案嘅優勢係客運段可以同嗰時起緊嘅機場鐵路嘅整合，令列車可以直接來往新界西北同香港島。而九鐵方案嘅優勢，就係客運段可以配合九鐵經營嘅九廣輕鐵作為接駁交通工具，加上九鐵公司喺貨運鐵路經營方面上已經有唔少經驗。
可見呢個時期政府有意準備起西部走廊鐵路，但時間上正處於香港嘅過渡期，中英正處於膠著狀態，中方對機場核心工程後再大量投資建設表示憂慮，因此當時政府冇積極進行。然而喺同一年，屯門公路發生大石磧死人嘅意外，導致屯門公路全線封閉，引致新界西北交通大癱瘓，電視台甚至派人現場報導由荃灣用超過1個鐘嘅時間入屯門嘅情況。呢件事終於迫使政府更積極研究呢條鐵路嘅可行性，後來政府為咗加快本地客運鐵路嘅進度，將呢一段獨立出來起咗先，即西鐵第一期。跨境鐵路就留待第二期再處理。
1996年尾，行政局正式將西鐵興建權批畀九廣鐵路公司。主權移交後，喺香港特區政府大力推動基建嘅政策下，經走線重組同埋處理財務安排，政府終於喺1998年正式授權九鐵公司起西鐵。原先路線喺節省成本嘅前提下，只連接天水圍新市鎮至深水埗新填海區嘅新車站，而延至屯門嘅鐵路，當局認為喺輕鐵輔助下，可以押後至第二期再研究。然而，喺屯門區居民強烈反對之下，最終政府同意將第一期計劃南延至屯門市中心。1998年9月15號，行政會議正式通過起西鐵工程第一期，即係起連接屯門至南昌站嘅鐵路系統。嗰段鐵路系統已喺2003年12月20號正式通車。
建造過程
1996年12月，行政局原則上批准九廣鐵路公司起西鐵第一期。
1998年9月15號，行政會議正式通過起西鐵嘅決定。
1998年10月26號，九廣西鐵正式動工。
2001年7月9號，西鐵嘅隧道挖掘工程完工，自2000年3月31號起進行嘅包括葵青隧道、大欖隧道以及青荃隧道嘅挖掘工程正式完工。
2002年4月，首趟列車抵港。
2002年8月，完成鋪設路軌。
2003年12月20號，九廣西鐵正式通車。
爭議
西鐵起緊嗰時曾經引起唔少爭議，包括荃灣保華、華基工業中心因為喺鐵路沿線上，喺未傾好賠償嘅情況下俾人夾硬拆咗；順基工業大廈俾人拆嚟起大欖隧道嘅通風樓；荔枝角公園大部份土地亦被徵用。而開通之後，雖然大堂空間非常大，但港鐵一直無設置座位畀市民休息。有市民仲會在坐喺走廊玻璃幕牆地台休息；夏天嘅時候，亦有市民因為天氣炎熱坐喺大堂入口涼冷氣。不過由2021年3月開始，港鐵聲稱有人投訴會對車站環境造成影響，喺天水圍站、元朗站及朗屏站大堂近玻璃幕牆位置加裝鐵鍊，唔畀市民坐低。市民批評港鐵無人性，認為鐵鍊亦好樣衰。
爭客
西鐵通車時九鐵曾經預期每日載客達20萬人次，但由於經濟不景，而且面對巴士競爭，鐵路唔方便而車費又偏高，因此西鐵通車初期平均只得10萬人次搭。由於市區車站唔喺心臟地段，亦令西鐵好耐都達唔到佢最初營運目標，而且經常要依賴巴士接駁，競爭形勢一直不利。除此之外，西鐵通車初期成日故障，九鐵公司主席田北辰曾經公開承諾若果西鐵故障情況再冇改善，佢會考慮唔撈。及後西鐵喺2004年8月1號推出月票計劃同埋同年12月20號推出節日通日票計劃，至令每日載客量喺2005年12月達到九鐵公司定下每日20萬人次搭嘅目標。
西鐵綫嘅延伸九龍南綫喺2009年8月16號通車之後，西鐵綫可以直出尖沙咀商業區同紅磡以及接駁其他交通工具，令西鐵綫多咗人搭。
軼事
2001年12月13號，由錦上路站至屯門站之間嘅高架橋舉行落成典禮，象徵呢條13.4公里，全港最長嘅高架橋由1999年7月起用30個月就起好。
2003年12月16號，九廣鐵路公司喺朝早10點正開始一連3日嘅西鐵慈善試搭日，以港幣15元嘅成人票價或7.5元嘅小童或長者票價，畀公眾人士試搭，冇出閘時限兼可以同時享用輕鐵或九鐵巴士嘅八達通免費轉乘優惠。
2004年7月23號，學生日票計劃，「西鐵學生全日通」推出，至到同年8月31號。
2004年8月1號，月票計劃，「西鐵全月通」推出，並一路用到而家。
2004年12月20號，日票計劃，「西鐵節日通」推出。
2005年9月1號，日票計劃，「西鐵自悠通」推出，取代之前嘅「西鐵節日通」。計劃一直延用至今。
2006年12月10號，九鐵公司為慶祝西鐵通車3週年，舉辦九鐵車廠開放日，開放咗八鄉維修中心畀公眾參觀。
2007年2月14號，一列下行SP1900列車駛經大欖隧道時，因車頂電壓交感器過熱引致絕緣油出現氣化並爆炸着火。
2007年12月2號，兩鐵合併，西鐵改名同埋改路線顏色。
2009年8月16號，九龍南綫通車，西鐵綫南行總站由南昌延伸至紅磡，連接東鐵綫，南昌至紅磡沿途增設柯士甸站以及尖東站。
2021年6月20號，西鐵綫嘅紅磡站月台搬咗去因應沙田至中環綫發展而起嘅新月台。
兩鐵合併
2007年12月2號，九鐵同地鐵租賃式合併，原本九廣西鐵嘅路線、設施同埋車一齊租畀香港鐵路有限公司營運，員工就過渡到港鐵公司。西鐵改咗名，路線顏色都改埋。原來接駁地鐵嘅美孚站以及南昌站都改造咗好多，其中西鐵美孚站同地鐵嘅美孚站合併，而美孚同南昌兩站嘅分隔閘機亦喺2008年夏秋期間拆咗。西鐵綫嘅票務，除咗部分優惠取消咗同部分車費減價之外，基本上同合併前一樣。合併帶來嘅重要改變如下：
西鐵改名西鐵綫
路綫色彩變咗
沿線同列車上嘅九鐵標誌被更換為港鐵標誌
西鐵自悠通畀西鐵綫全日通取代
西鐵全月通畀西鐵綫全月通取代
西鐵轉乘新巴701、702線嘅免費優惠同埋971線嘅減價優惠取消
車費減免
位於南昌站嘅西鐵綫1號月台及4號月台之間嘅牆被局部拆除
屯馬綫
2021年6月27號，沙田至中環綫嘅啟德至紅磡路段通車，西鐵綫被併入。
用車
全線採用日本製造嘅列車SP1900型共28列，全部向九鐵公司租用。西鐵設計列車最長9卡，現時只係用7至8卡行。
D3xx-P3xx-M3xx-C3xx-M3xx-P3xx-D3xx
D
C
P
M
加卡
2015年開始，港鐵陸續改裝列車，响2016年1月2號開始投入服務。到時除咗每列會加一卡車之外，都會加裝液晶體顯示屏用嚟顯示動態路線圖同埋電子報站。改裝需時廿八個月，到時載客量會加一成四，預計人流會喺2016年第三季開始舒緩到。
2018年5月27號開始，西鐵綫行嗮8卡車。
車站一覽‧接駁路線
! width=125 | 車站套色同埋名稱
! width=100 | 喺邊區
! width=275 | 車站接駁
! width=150 | 啟用日期
|-
| colspan=4 align="center" style="background:;color:#FFFFFF;" |西鐵綫
|- align="center"
| style="background:#e60026;color:black;" | 紅磡
| rowspan=3 | 油尖旺區
| 、城際直通車
| rowspan=1 | 1975年11月30號
|- align="center"
| style="background:yellow;color:#000000;" | 尖東
|
| rowspan=1 | 2004年10月24號
|- align="center"
| style="background:#D05A3A;color:#FFFFFF;" | 柯士甸
| 可以行去九龍站轉或亦可以行去西九龍站轉高鐵
| 2009年8月16號
|- align="center"
| style="background:#FFFF80;color:#000000;" | 南昌
| rowspan=2 |深水埗區
|
| rowspan=9 | 2003年12月20號
|- align="center"
| style="background:#0088DD;color:#FFFFFF;" | 美孚
|
|- align="center"
| style="background:#A81C07;color:#FFFFFF;" | 荃灣西
| 荃灣區
|
|- align="center"
| style="background:#800000;color:#FFFFFF;" | 錦上路
| rowspan=4 | 元朗區
| 北環綫
|- align="center"
| style="background:#40F5F5;color:#000000;" | 元朗
|
|- align="center"
| style="background:pink;color:#000000;" | 朗屏
|
|- align="center"
| style="background:#FFCF2A;color:#000000;" | 天水圍
|
|- align="center"
| style="background:#33CC99; color:#000000;" | 兆康
| rowspan=2 | 屯門區
|
|- align="center"
| style="background:#035f94; color:#FFFFFF;" | 屯門
|
|- align="center"
| colspan=4 style="background:#CCCCCC;" | 附
|-
| colspan=4 width=650 style="font-size:85%;" |
柯士甸站並唔係接駁嘅車站，但可以經佐敦道行人天橋行大約10分鐘去九龍站，或者喺南昌站轉車，柯士甸站乘客行去九龍站轉東涌綫，會當兩程車計算。
荃灣西站並唔係接駁荃灣站嘅車站，但可以用八達通免費轉專線小巴95K或者行大概15至20分鐘去車站。
北環綫將會連接錦上路站同古洞站，預計喺2025年動工，2034年通車；原本連接新田站同落馬洲站嘅支線將暫緩興建，等到跨境運輸需求有增加嗰陣先起。
香港鐵路有限公司網站
港鐵路綫 |
大圍站 | 大圍站係港鐵同一個架空車站，喺沙田區大圍富嘉花園對開嘅位置，喺1983年8月15號開。
大圍站中央大堂連接A、B、C、D 出口，另外喺1及2號月台南端亦設有出入閘口分別連接F，G 出口及E 出口。
車站結構
車站樓層
車站大堂
車站商店及自助服務
車站有人民幣找換店、各大銀行嘅自動櫃員機、衣履、書籍、食品、公共事業、快餐店、銀行、理財服務及便利店等商店及自助服務。
車站月台
車站設有4個側式月台，位於大堂上面。當中2號同3號月台設有4條斜道連接，令南行轉南行嘅搭客唔使上落樓，斜道設計更方便傷殘人士用。但係其他轉綫乘客就要先經過大堂。要注意嘅係，為方便乘客轉，唔同香港其他嘅鐵路系統，係右上左落嘅。所以位於右邊嘅4號月台係嘅北行月台。
車站出口
大圍站以南設有一個大型公共運輸交匯處，乘客可利用地面行人通道進出車站。另有一條廿四小時全日開放嘅行人隧道，連接村南道同埋公共運輸交匯處。
大圍站共設七個出入口，新設嘅出入口有五個，其中三個位於擴建嘅車站大堂，兩個位於美田路以南連接東鐵綫北行大堂。原有位於美田路以南連接東鐵綫南行大堂，以及位於村南道嘅出入口將會保留。
車站大堂
A - 村南道
村南道、佛教黃允畋中學、金禧花園、富嘉花園、海福花園、香港文化博物館、文禮閣、美城苑、圍方、美林邨、沙田官立中學、沙田診所、大圍村
B - 公共運輸交匯處
公共運輸交匯處、雲叠花園、車公廟、東莞工商總會張煌偉小學、景田苑、李屋村、隆亨邨、五育中學、新田村、沙田祟真中學、新翠邨、田心村、圍方
C - 美田路
新翠邨、雲叠花園、家計會大圍診所、景田苑、隆亨邨、美田路、新翠中心、田心村
D - 富嘉花園
富嘉花園、金禧花園、海福花園、香港文化博物館、美城苑、美松苑、美林邨、沙田公立學校、村南道
東鐵綫1號月台
E - 海福花園
富嘉花園、海福花園、金禧花園、美林邨、美田路
G - 積運街
海福花園、雲叠花園、積運街、中華宣道會鄭榮之中學、東莞工商總會劉百樂中學、景田苑、下城門道、隆亨邨、保良局鄭翼之中心、大圍新村、田心村
東鐵綫2號月台
F - 田心村
美田路、雲叠花園、名城、迦密愛禮信小學、顯田游泳池、海福花園、景田苑、樂善堂楊葛小琳中學、隆亨邨、保良局朱敬文中學、保良局王賜豪(田心谷)小學、新翠邨、田心村
鄰接車站
車站周邊
車站附近係住宅區。有大圍村、美林邨、海福花園、新翠邨同車公廟。
接駁交通
大圍站大堂東面有一條24小時全日開放嘅行人隧道，連接村南道同公共運輸交匯處。
九巴
46P - 顯徑 ↔ 荔景
46S - 顯徑 ↔ 荃灣
46X - 顯徑 ↔ 美孚
72A - 大埔工業邨 ↔ 大圍站
80 - 美林 ↔ 觀塘碼頭
80A - 美林 → 觀塘碼頭
80K - 新翠 ↔ 愉翠苑
81C - 耀安 ↔ 紅磡站
82B - 大圍站 ↺ 美松苑
82D - 白石角 ↔ 大圍站
82K - 黃泥頭 ↔ 美林
85 - 火炭↔ 九龍城碼頭
85B - 秦石 ↔ 九龍城碼頭
86A - 沙田圍 ↔ 長沙灣
87B - 新田圍 ↔ 維港灣
88 - 中秀茂坪 ↔ 大圍站
88K - 顯徑 ↔ 駿景園
89B - 沙田圍 ↔ 觀塘站
249X - 青衣站 ↔ 沙田博康
281 - 新田圍 ↺ 大圍站
281B - 碩門邨 → 尖東麼地道
281M - 新田圍 ↔ 九龍塘站
286P - 美松苑 → 長沙灣
286X - 顯徑 ↺ 深水埗
287P - 水泉澳 → 旺角
287X - 水泉澳 ↺ 旺角
N281 - 紅磡站 ↔ 錦英苑
新巴
798P - 大圍站 ↔ 將軍澳工業邨
隧巴
170 - 沙田站 ↔ 華富
182 - 愉翠苑 ↔ 中環
982X - 愉翠苑 → 灣仔/ 金鐘→ 愉翠苑
985 - 美田邨美致樓 → 銅鑼灣/ 金鐘→ 美田邨美致樓
985A - 美田邨美致樓 → 銅鑼灣
986 - 沙田圍 ↔ 西灣河
989 - 火炭 ↔ 西灣河
N170 - 沙田市中心 ↔ 華富
N182 - 廣源 ↔ 中環
龍運巴士
E42 - 機場 ↔ 沙田博康
E42C - 飛機維修區 ↔ 沙田博康
E42P - 東涌→ 沙田博康
R42 - 迪士尼樂園 ↔ 大圍站
N42 - 東涌站 ↔ 耀安
NA41 - 沙田 ↔ 港珠澳大橋香港口岸
專線小巴
63A - 美松苑 ↺ 大圍站
63B - 恆峰花園 ↺ 大圍站
63K - 美田邨／香粉寮村 ↺ 大圍站
64K - 富山 ↔ 大圍站
68K - 瑞峰花園 ↔ 沙田站
403X - 大圍站 ↺ 石梨
481B - 荃灣街市街 ↔ 大圍
803K - 顯徑邨 ↔ 大圍站
居民巴士
利用狀況
大圍站係同嘅轉車站，附近有多個大型屋苑同大量租單車舖，因此無論平日定假日，都有穩定嘅人流；而喺農曆新年期間，大量市民去車公廟參拜，但由於大圍站去車公廟近過車公廟站，故此乘客都係揀喺大圍站落車行去車公廟，令警方要喺大圍站實施人潮管制。
車站歷史
1983年8月15號，九廣鐵路大圍臨時車站開設，位於城門河西岸，而家大圍工業區對開隔音屏，車站主體用木材搭建，所以俗稱「木頭站」。
1986年4月23號，位於臨時站以南嘅大圍站啟用，當時車站只有兩個相對嘅出入口。
1993年12月，位於2號月台近單車公園嘅大堂啟用。
1995年，車站進行改善工程，加建兩組扶手電梯，並更改入閘區域，令升降機唔使職員協助使用。
大圍站擴建工程
2001年，配合馬鞍山鐵路動工，大圍站週邊開始進行擴建工程。2003年12月24號，大圍站擴建部份局部啟用，當中只有非馬鐵主體建築部份啟用，而家嘅A、B、C出入口亦啟用。原有大堂同日封閉進行改建工程，並將車站主題顏色由黃色變成深藍色。2004年12月21號隨住馬鐵通車，剩低嘅大堂部份同埋月台轉乘通道啟用。2005年4月，新起嘅大圍站公共運輸交匯處啟用，B出入口重開。同年，D出入口周邊翻新完成重開。位於1號月台近海福花園嘅大堂啟用。
事件
有港鐵前員工指出，大圍站一向屬執法嚴謹車站，因負責執行港鐵附例嘅查票組，辦公室位處呢個站，查票組無論出動同返工放工都會經呢個站，所以市民喺大圍站被截查機會率最高。
市民反對大圍站上蓋規劃
2012年12月16號中午，有市民喺大圍站大堂進行「無聲抗議」，反對大圍站上蓋發展項目規劃，自稱站長男士表示市民阻住大堂通道，唔可以喺港鐵範圍內展示標語。其後喺站外落地玻璃幕牆抗議，亦被7至8名港鐵職員包圍，港鐵職員指地面範圍都屬港鐵範圍。
女學生攜帶古箏事件
2015年9月16號，有人喺facebook「大圍聯盟」群組發表一張圖片，一名着校服嘅女學生，孭住一個同佢身高相若嘅古箏喺港鐵大圍站。當時佢俾3個港鐵職員包圍，疑攜帶體積好大深啡色古箏盒，而被截停查問。有網友話，事件發生喺傍晚6點幾，個女學生被指古箏太大，唔可以入月台。之後呢張相喺網上瘋傳，網民紛紛「洗版式」抨擊港鐵處理乘客攜帶大型物件嘅條例有「雙重標準」同「執法不公」。網民以水貨客事件作比較，指港鐵對水貨客寬容，但就唔畀乘客攜帶大型樂器上車。當中有唔少音樂愛好者表示「身同感受」，要求港鐵檢討現行條例。有網民亦隨即喺facebook上載多張喺港鐵車廂相片，相中見到乘客帶住洗衣機甚至關刀、長槍等上車都無職員阻止，有網民質疑港鐵雙重標準，欺善怕惡。
軟尺度男子手杖長度
2015年9月29號，有網民發現大圍站月台見到有懷疑視障人士擺著一支杖求助，高叫「都冇人嚟幫我嘅」，其後先有一名女職員問係咪要搭車。不過女職員入去月台室之後，一名男職員話呢支杖需要短過130厘米先最好，之後就擺出軟尺度。港鐵職員做法引起網民強烈反彈，認為事件荒謬。
過百人抗議禁帶樂器
2015年10月3號俟晚6點幾，超過100名市民喺大圍站大堂示威，抗議港鐵禁止攜帶大型樂器及縱容水貨客，當中幾十個係音樂人，分別㩦帶大提琴、結他、手風琴到場，成功入閘。抗議亦吸引大批市民到場，對港鐵執法不一表示不滿，認為港鐵放生水貨客，部分更鬧港鐵職員，有人更喺大堂地下寫上港鐵「擾亂民生 打壓藝術」紅色大字，亦有人揮動港英旗，話想要「港英年代的地鐵」。到接近7點，有樂手各自喺大堂唔同地方用樂器演奏，吹奏《龍的傳人》同《鳳凰花鼓》，贏到唔少掌聲同喝采，成為全場焦點。到夜晚8點幾人群散去。
清潔工默站抗議被警員截查
本身係藝術家嘅程展緯，同時係大圍站清潔工人，因為唔滿意人工過低，只有最低工資。2022年2月3號年初三喺大圍站大堂內默站抗議。之後有多名警員接報到場，要求程展緯拎隨身物品。之後去九龍灣港鐵總部大樓遞公開信，期間有職員以電話拍攝遞信過程。程展緯批評港鐵只會向傳媒發放「車站清潔獎勵計劃」詳情，但唔會直接同工友或工會溝通。
反修例期間事件
2019年8月5號三罷行動，大量戴口罩嘅市民喺朝早返工時間阻住列車閂門，引起部分無參與罷工市民不滿。其後列車未開出，唔少人坐喺車廂地面等候，亦有人喺月台舉牌。到中午12點有人號召離開車廂後，示威者先陸續散去。
2019年9月1號「機場交通壓力測試日」示威後，大批警員夜晚喺車站一帶截查市民，沙田區議員李世鴻高叫一句「黑警暴打市民可恥」後，就被警方指揮官制服地下，其後多個防暴警員用身體壓向佢，被送到田心警署。警員同時以涉嫌「襲警」拘捕一男一女，兩名男警務人員報稱分別胸痛及手部受傷，其後有市民聲援，包圍田心警署。最後裁判官裁定一男一女襲警罪唔成立，並獲訟費。裁判官指案發地點唔喺示威現場，如果警員可以冷靜處理，衝突就會避免發生。
2019年9月25號俟晚6點幾，休班警員喺車站發現一名青年懷疑跳閘後，上前將佢截停。市民目擊事件期間懷疑有人毆打呢個青年，引起幾十個市民一度上前包圍，懷疑跳閘青年報稱受傷，由救護車送院治理。期間有大約20個防暴警員到場增援，之後護送休班警員上警車離開，在場市民亦陸續散去。
2019年10月2號，示威者喺站內進行抗議活動，期間示威者破壞B出口兩部入閘機、D出口入閘機，售票機、增值機以及近東鐵綫月台玻璃幕牆，大堂更被掟汽油彈。之後放工時間乘客需要排隊超過3分鐘先可以出閘，有乘客接受香港01採訪時表示政府造成民怨，明白示威者訴求，但亦認為示威者唔應該破壞物件。
事故
2014年2月25號清晨6點幾，車站近美田路大快活快餐店嘅廚房，懷疑油煙槽油污滴落爐頭引起搶火，職員撲救無效慌忙報警。其間大量濃煙湧出，令樓上月台、路軌、快餐店內外，同埋美田路都煙霧瀰漫。餐廳食客慌忙走出店外，喺對開空地趕食未食完嘅早餐；月台乘客一度誤以為又有列車事故，紛紛掩鼻走避；列車駛至時候，車上乘客亦大吃一驚，但列車服務未有受影響。消防員接報到場，食店天花灑水系統已經開咗，消防員開喉迅速將火撲熄，其間有10幾個員工同埋40名食客自行疏散，無人受傷。由於大堂水浸，港鐵一度需要封閉大圍站C出入口，至朝早9點35分先至重開。
2014年3月30號，黑色暴雨警告信號發出期間，呢個站同黃大仙、荃灣西、九龍塘站一樣出現水浸，雨水湧入露天路軌。夜晚9點47分，D出入口暫時關閉，乘客需要用C出入口。當時東鐵綫要維持有限度服務，紅磡至大圍12分鐘一班，大圍至羅湖就8分鐘一班。
2020年8月4號下晝5點幾，大圍站近D出口大堂發生搶劫案。一名47歲男工程師原本約買家交收一隻值27萬港元勞力士Daytona手錶時，突然被兩個身全穿黑衫，戴口罩，手持40厘米長牛肉刀及伸縮警棍男子施襲，事主身體多處中刀浴血，而賊人向海福花園天橋方向，登上私家車逃去。現場地面有大量血漬，警方封鎖現場，案件由沙田警區重案組第二隊接手調查。
2021年8月7號凌晨，警方機動部隊喺大圍站進行內部保安同反恐演習，演習模擬恐怖分子喺站內月台發動「孤狼式」襲擊，斬傷多名乘客，同時喺售票大堂脅持人質。機動部隊、刑事應變小隊同鐵路應變部隊等人員喺現場設立事件指揮中心，同港鐵人員進行協調及疏散工作。演習大約有600人參與。
自殺事件
2015年3月26號下晝發生墮軌案，63歲姓方男子跳軌後俾列車撞死，多名消防員同救護員落路軌檢拾清理。死者阿哥到場認屍後神情哀傷，指細患末期胰臟癌，抗病路上飽受痛苦，希望政府推行安樂死合法化。
當中明報喺呢件事報道入面，其中一幅圖片描述出錯，寫成「死者到大圍站認屍後，十分傷心。」，引起網民熱烈討論。
2017年6月11號朝早8點半左右，一名24歲喺沙田區一間中學任職教學助理嘅女子喺大圍站墮軌，並捲入車底，最後證實不治。
2017年7月8號下晝近5點，24歲男子喺facebook透露無法融入社會，由大圍站大堂天橋高處墮下，接獲報案時事主昏迷，搶救後不治。
2019年4月22號夜晚10點半，一名40歲男子跳軌，九龍塘至沙田來回列車暫停。一日後，夜晚10點幾，一名21歲喺港鐵任職電子工程學徒4年嘅青年因生活問題唔開心而跳軌，被一列往紅磡嘅列車捲入車底車死。同年7月27號又再有人墮軌，九龍塘至沙田站服務一度暫停。
上一站‧下一站
列車班次
港鐵公司－大圍站街道圖
港鐵公司－大圍站位置圖
港鐵公司－大圍站列車服務時間
大圍
沙田區港鐵車站
前馬鞍山綫車站 |
沙田站 | 沙田站係香港一個鐵路車站，喺港鐵之上。個站喺沙田排頭圍同田寮隔籬。呢個站係兩鐵合併之前係九廣東鐵嘅一個車站。沙田站早喺1910年開站，佢同埋粉嶺站係現時香港用緊嘅港鐵車站之中，用得最耐。
車站結構
車站樓層
車站大堂
沙田站有車站一個大堂，收費區大堂喺正月台上一層，而非收費區就喺橫跨大埔公路—沙田段嘅大型行人天橋上，駁住新城市廣場。
車站大堂有兩個客務中心，一個喺收費區，另一個喺非收費區。非收費區嗰個，專處理人客嘅票務、買頭等或過境車票，同埋八達通增值，並設有一個城際客運售票處，畀乘客買城際火車車飛。
車站商店及自助服務
沙田站有唔同類型嘅舖頭，畀人買嘢。雖然收費區列明唔准飲食，但係喺收費區及非收費區各設有7-Eleven便利店及餅舖。另外，收費區設有一個找換店，以方便遊客及來往中港兩地人士暢錢。非收費區有零食舖、飾物舖、時裝舖、化妝品舖等唔同舖頭。除咗固定舖頭，非收費區重有臨時檔口，畀人短期租用，呢啲臨時檔口，多數係做宣傳同申請信用卡或電訊網絡生意嘅人租，2009年起更有化妝品宣傳活動。
2011年車站翻新後，車站收費區兩面通道增加咗幾間舖頭，包括美心旗下東海堂、大同老餅家、Giordano同譚木匠。而非收費區商店包括e-plaza精品店及香水專櫃。非收費區商店亦進行重組。Baleno、六福珠寶、PIT時裝店同卓悅化妝品執咗，新租戶包括FANCL、謝瑞麟、周大福同眼鏡連鎖店image optical。到2015年3月，零食物語執咗，原本舖位改為Pandora珠寶。
車站另設有自助服務，包括自動櫃員機、自動售賣機、電子儲物櫃、香港郵政郵箱、免費報紙頭條日報及Am730嘅派發處等等。由於兩鐵合併，沙田站成為港鐵車站，因此增設「e分鐘著數」機，方便為港鐵友禮會會員，用積分換港鐵優惠。
車站月台
沙田站有4個月台，以兩個島式月台並排。一、二號月台，泊東鐵綫去羅湖或落馬洲方向嘅列車；而三、四號月台，泊東鐵綫去金鐘方向嘅列車。大部份時間，北行泊1號月台，南行泊4號月台。當有城際客運列車經過沙田站，北行會泊2號月台，南行會泊3號月台。而沙田站開出南行嘅特別班次，亦會泊3號月台。另外，沙田站一號月台側邊，有多條路軌，係臨時軌道工場，泊工程車同維修車，部面放咗唔少路軌零件同維修工具，亦設有沙田貨場，供上落貨卡之用。因為何東樓車廠有上蓋建築工程，路軌保養基地曾經搬過嚟呢度，家下已經搬返走。
車站出口
沙田站設有2個車站出口，其中車站大堂設有A出口連接車站上蓋物業──連城廣場，可透過橫跨大埔公路—沙田段嘅大型行人天橋連接附近嘅新城市廣場同埋沙田大會堂等地。而車站同沙田車站圍連接嘅係B出口，沙田車站圍設有巴士、小巴總站及的士站嘅公共運輸交匯處，乘客可以轉車去其他地方。
A - 連城廣場
連城廣場、新城市廣場、帝都酒店、沙田裁判法院、沙田中央公園、沙田廣場、沙田大會堂
設有失明人士引導徑往返出口
B - 新城市中央廣場
新城市中央廣場、康樂及文化事務署總部、排頭街、排頭村、公共運輸交匯處、沙田政府合署、萬佛寺
設有失明人士引導徑及斜道往返地面
鄰接車站
沙田站係東鐵綫嘅中途站。另外，每逢馬場站開放，沙田站會做一個臨時轉綫站，往羅湖或落馬洲方向列車嘅乘客要去馬場站，必須喺沙田站等候經馬場站嘅列車。而去火炭站嘅乘客，就要喺沙田站等經火炭站嘅列車。
車站周邊
由於沙田站響正東鐵綫中段，又處於沿線最繁盛嘅沙田市中心，所以本站為進出九龍及新界之間的大站，人流絡繹不絕。所以有好多大型商場，有新城市廣場、新城市中央廣場、連城廣場。唔少政府部門都響火車站附近，好似沙田大會堂、沙田政府合署、康樂及文化事務署總部。
沙田站好近山邊鄉村，沙田鄉事委員會就響隔籬，亦有路上去萬佛寺同道風山。
主要大廈及購物中心
連城廣場
新城市廣場
新城市中央廣場
新城市商業大廈
帝都酒店
沙田中心
沙田廣場
好運中心
偉華中心
希爾頓中心
蔚景園
瀝源邨
禾輋邨
排頭村
公共服務及設施
香港文化博物館
康樂及文化事務署總部
沙田大會堂
沙田公共圖書館
沙田政府合署
沙田裁判法院
沙田婚姻登記處
沙田警署
沙田公園
紅十字會捐血站
沙田街市
源禾路體育館
沙田賽馬會游泳池
源禾遊樂場
沙田運動場
史諾比開心世界
萬佛寺
寶福山
道風山
學校
沙田官立中學
浸信會呂明才中學
東華三院馮黃鳳亭中學
聖公會曾肇添中學
沙田蘇淅公學
沙田培英中學
聖公會主風小學
沙田崇真小學
聖華學校
禾輋信義學校
交通
沙田車站圍
沙田市中心巴士總站
大埔公路沙田段
沙田鄉事會路
排頭街
沙田正街
白鶴汀街
担杆莆街
橫壆街
源禾路
接駁交通
沙田站響起嗰時已同時起咗沙田車站圍做巴士、小巴總站及的士站接駁其他新界地區，特別提供接駁到沙田區各地嘅巴士及小巴路線。由於沙田車站圍嘅巴士路線有部份只來往九龍或港島，並非前往沙田各區，所以好多乘客前往新城市廣場嘅沙田市中心巴士總站轉其他來往沙田各區嘅巴士路線。
沙田站公共運輸交匯處
九巴
85K - 沙田站 ↔ 恆安
86K - 沙田站 ↔ 錦英苑
86S - 沙田站 ↔ 錦英苑
88X - 火炭 ↔ 平田
89X - 沙田站 ↔ 觀塘翠屏道
263 - 沙田站 ↔ 屯門站
W3 - 佐敦 → 上水
新巴
798 - 調景嶺站 → 火炭
798X -將軍澳工業邨 → 火炭
隧巴
170 - 沙田站 ↔ 華富
專線小巴
60K - 沙田站 ↔ 火炭桂地新村
62K - 沙田站 ↔ 沙田山莊
66K - 沙田站 ↔ 九肚山
67K - 沙田站 ↔ 亞公角
沙田市中心巴士總站
九巴
38B - 碩門邨 ↔ 海濱花園
47A - 水泉澳 ↔ 葵芳
47X - 秦石 ↔ 葵盛
48P - 火炭駿洋邨 ↔ 青龍頭
48X - 禾輋 ↔ 灣景花園
49P - 沙田市中心 → 青衣碼頭
49X - 廣源 ↔ 青衣碼頭
72 - 太和 ↔ 長沙灣
80K - 新翠 ↔ 愉翠苑
80M - 穗禾苑 ↔ 九龍塘站
81 - 禾輋 ↔ 佐敦
81K - 穗禾苑 ↔ 新田圍
83K - 黃泥頭 ↺ 沙田市中心
83S - 沙田市中心 ↔ 黃泥頭
85 - 火炭 ↔ 九龍城碼頭
86 - 黃泥頭 ↔ 美孚
88 - 中秀茂坪 ↔ 大圍站
88K - 顯徑 ↔ 駿景園
89 - 瀝源 ↔ 觀塘站
249X - 青衣站 ↔ 沙田
269D - 天富 ↔ 瀝源
280X - 穗禾苑 ↔ 尖沙咀東麼地道
282 - 沙田市中心 ↺ 新田圍
283 - 沙田市中心 ↺ 美松苑
284 - 沙田市中心 ↺ 濱景花園
285 - 火炭 ↺ 沙田市中心
299X - 沙田市中心 ↔ 西貢
N73 - 沙田市中心 ↔ 落馬洲
N271 - 紅磡站 ↔ 富亨
W3 - 上水 → 佐敦
新巴
798 - 火炭→ 調景嶺站
798A - 沙田市中心 → 康盛花園
798B - 沙田市中心 → 日出康城
798P - 大圍站 → 將軍澳工業邨
798X - 火炭 → 將軍澳工業邨
隧巴
989 - 火炭 ↔ 西灣河
N170 - 沙田市中心 ↔ 華富
龍運巴士
A41 - 機場 ↔ 沙田
E42 - 機場↔ 沙田
E42C - 飛機維修區 ↔ 沙田
E42P - 東涌→ 沙田
N42 - 耀安 ↔ 東涌站
NA40 - 港珠澳大橋香港口岸 ↔ 烏溪沙站
R42 - 迪士尼樂園 ↔ 大圍站
專線小巴：
27 - 沙田↔ 香港科學園
28K - 大埔墟站 ↺ 沙田
68K - 沙田↔ 瑞峰花園
69K - 沙田↔ 華翠園
810 - 雅典居 ↔ 沙田市中心
利用狀況
由於本站位於東鐵綫中段，車站貼住新城市廣場，所以吸引大量遊客去新城市廣場同埋沙田市中心其餘6個商場買嘢。沙田站周邊亦有新城市商業大廈、新城市中央廣場與康樂及文化事務署總部，加上單係沙田市中心就已經有7個私人屋苑同埋有離沙田站唔遠嘅公共屋邨瀝源邨同埋禾輋邨，所以吸引好多居民搭東鐵綫出入九龍及新界之間返工返學，令人流絡繹不絕。
車站歷史
九廣鐵路英段時期
1910年，英人起九廣鐵路，喺同排頭圍同田寮附近平地起站，係鐵路嘅中途站。個站喺1910年10月1號啟用，位置到而家從未變過。當時個站東面係田，遠啲已經係沙田海同城門河口嘅淺灘。而西面係山腳、田同埋村屋。個站北行過條涌就係上禾輋。沙田站係南行列車最後一個新界站，站嘅南行係煙墩山隧道，過隧道已經係油蔴地站，而北行就去到大埔。響1910年至九廣鐵路現代化及電氣化工程之前只有2條路軌同2個月台，1950年代，沙田站側邊已經有一條避車軌。當年沙田風景怡人，有萬佛寺等名勝，又有唔同種類嘅馳名食肆，所以吸引到好多遊客。人多到試過令沙田站售票處兩個窗口，幾分鐘內賣咗千零張車飛1976年，沙田大圍11號石橋，橋墩俾大雨沖毀、路軌下陷。搞到列車服務分成兩段，即係紅磡站到大圍臨時月台，以及沙田站到羅湖站。嗰陣時，沙田站就做過總站。
九廣鐵路電氣化初期
1980年代，九廣鐵路電氣化同埋現代化。喺電氣化嘅同時，沙田站亦都配合沙田新市鎮發展，用咗五千六百萬港元起咗個新站新站加咗各種舖頭，月臺加夠四個，而上蓋就起樓，叫九廣鐵路大廈。九廣鐵路總部亦搬埋上九廣鐵路大廈。原本九廣鐵路有尖沙咀火車站，側邊鐘樓個大鐘，都搬咗去沙田站擺。
1982年5月6號，電氣化第一期完工。電氣化火車，只係由九龍車站行到去沙田，就係咁當期鐵路就分做兩段，南段行電氣化火車，北段行柴油火車。兩段都以沙田車站做總站，九龍去新界定係新界去九龍，都喺沙田轉車。1983年5月2號，第二期電氣化完工，轉車站搬到去新嘅大埔墟站。但仍然有部份班次用沙田站做總站，以疏導沙田站大批乘客。
上蓋物業
沙田站上蓋棟樓係喺電氣化嗰時起嘅，初時做九廣鐵路總部，兼且有政府機構開沙田區辦事處。不過，因為後尾有火炭新九鐵總部大樓，同埋沙田政府合署，就全部搬走晒。而家下棟樓經已改名做連城廣場，低層改裝做商場，走中高檔路線，而大廈就租畀人做寫字樓。車站大堂嘅東面，由一條橫跨大埔公路嘅建築連接新城市廣場。
一站兩管
電氣化除咗換咗新車新站，亦都喺沙田新市鎮內，加多兩個站。1976年大圍冧橋意外，鐵路斷成兩截，大圍臨時加站替沙田做南段總站。。電氣化時，就開個臨時嘅大圍站，喺1983年8月啟用，有售票處同廁所，而月台只可以泊到六卡同九卡嘅電氣化火車。當時，大圍臨時車站，由沙田站站務經理兼管。1986年4月23號，大圍站啟用，取代臨時車站。1990年代，大圍站有自己站務經理，結束咗一站兩管時期。。沙田一帶，除咗加咗大圍站，1985年2月15號又開設火炭站，自此，三站一齊分擔搭客。之不過，沙田站仍然係三站中最繁忙嘅。
車站翻新
沙田站多次翻新，1995年做過一次，成個大堂翻新，並將喺非收費區嘅尖沙咀鐘樓大鐘，搬入九廣鐵路大廈，大鐘個位加兩條扶手電梯來往閣樓，現時嘅非收費區就係當年翻新工程後嘅車站。2003年，沙田站同連城廣場再次大翻新，車站加多種指示同埋將收費區大堂翻新，大堂轉以白色為主，將失物認領處改建做警崗。但令部份乘客要出閘至可以去客務中心認領失物，造成一定程度嘅不便。
九廣東鐵客務中心
沙田站曾經設有九廣東鐵客務中心，提供買紀念品、九廣鐵路資訊及失物處理等服務。兩鐵合併嗰陣，所有九廣東鐵及九廣西鐵客務中心，喺2007年12月2號關閉。而港鐵亦將失物處理辦事處，搬去大圍站，同時應付東鐵綫及馬鞍山綫失物。
列車書室
2004年九鐵曾經同香港電台合辦閱讀車廂計劃，畀乘客喺旅途中享受讀書嘅樂趣。由於計劃反應良好，舉辦機構香港電台曾經喺2005年6月9號喺沙田站推出列車書室，畀乘客免費借擺喺列車書室嘅書。而乘客睇完後可以喺兩星期內交返本書去列車書室或者九廣東鐵沿線嘅客務中心。不過，隨住九廣東鐵沙田客務中心因兩鐵合併喺2007年12月2號關閉，列車書室已經喺2007年12月23號停止服務。
車站翻新
港鐵公司為迎接東鐵綫營運百周年，決定將各個東鐵綫車站翻新。當中沙田站翻新工程包括更換月台指示牌、起新客務中心以及翻新車站大堂地板等等，舊客務中心亦喺2010年1月15日新客務中心啟用當日關閉。
大件事
1993年9月21號，沙田站發生火警，幾列列車滯留站內，過千乘客要自行撬開車門逃生，引致服務中斷2個鐘。
2008年2月3號，下晝1點半左右，一列往尖東方向列車，駛近沙田站時，列車第11節車廂懷疑漏油冒煙，消防員接報到場戒備，港鐵職員隨即安排車上約400名乘客疏散，及轉乘另一班列車。
2009年10月16號，朝早11點幾，一名女子喺東鐵綫沙田站往羅湖方向嘅月台墮軌，消防接報到場救援，證實佢已經死咗。唔夠一星期，10月21號，朝早9點50分，一名71歲老翁喺東鐵綫沙田站往紅磡方向月台墮軌，消防接報到場救援，證實佢被捲入車底兼俾列車車到，身體斷開四截，當場死亡。事件令服務輕微受影響，列車喺10點10分恢復服務。
上一站‧下一站
列車班次
港鐵公司－沙田站街道圖
港鐵公司－沙田站位置圖
港鐵公司－沙田站列車服務時間
沙田區港鐵車站 |
澳門巴士 | 澳門嘅巴士最早可以追溯到1919年，最初嘅時侯叫做「街坊車」。
現時嘅澳門巴士服務係由新福利同埋澳巴所提供。 |
維基媒體基金會 | 維基媒體基金會，簡稱維基媒體，係負責維基百科、維基詞典、維基語錄、維基教科書、維基文庫、維基物種、維基新聞、維基共享資源、In Memoriam 9/11同Nupedia計劃嘅非營利組織，喺美國佛羅里達維基媒體工程
基金會
內容開放 |
港元 | 港元，廣東俗稱咸龍，係香港嘅法定流通通貨，亦一度維繫著廣東嘅貨幣流通。1997年7月1號之後，按照香港基本法同中英聯合聲明，香港嘅自治權係包埋自己發行通貨嘅權力。港元正式嘅ISO 4217簡稱係HKD；標誌係HK$。港幣單位係「圓」，十分一圓就係「毫」，十分一毫就係「仙」，而十分一仙就叫做「文」。最初嘅港元係銀圓，之後亦都同銀價掛鈎，所以港元好多都叫做港銀(銀讀陰上聲)。
港元嘅銀紙絕大部份係喺香港金融管理局監管下由三間發鈔銀行發行嘅。而銀仔就由金融管理局負責發行。由1983年開始，香港建立咗港元發行同美金掛鈎嘅聯繫匯率制度。發鈔行喺發行任何數量嘅港幣時，一定要照7.80港紙兌1美金嘅兌換匯率同香港金融管理局交出美金，記落香港外匯基金賬目，攞埋負債證明書之後先至可以印銀紙。咁樣，外匯基金揸住嘅美金就幫港元紙幣嘅穩定提供支持。
雖然港元只係喺香港有法定地位，但係喺澳門同中國大陸好多地方都接受港元。而且，喺澳門嘅賭場，港元係澳門元之外唯一接受嘅貨幣。
歷史
根據考證，香港係最先將通貨叫做「圓」嘅地方。本來香港成為英國殖民地嘅初期，係用英國嘅貨幣。但係因為當時同中國大陸嘅貿易主要用銀嚟做單位，令到各地嘅銀圓：包括墨西哥鷹洋同中國大陸嘅銀圓都喺香港自由流通。
1845年5月1號，港府輔政司卜魯斯發咗公示，宣佈各外國同大清嘅貨幣都係法定通用貨幣，仲規定埋啲唔同幣種間嘅比值。
1857年，港府又宣佈東藩匯理銀行發行嘅銀紙，可以愛來支付政府費用。
後嚟，政府為咗有效管理嗰度嘅通貨，喺1862年7月正式宣佈採用銀圓做基本通貨單位，而銀圓呢個詞亦都由原先嘅形容詞變咗做量詞。1863年香港首次發行官鑄貨幣，亦喺1866年成立鑄幣廠。當時香港生產嘅一圓銀仔，都會印住「香港壹圓」四個字。而呢個通貨嘅叫法亦喺香港傳返去內地、日本同韓國，成為度度通貨單位嘅叫法。後嚟鑄幣廠喺1868年關閉，香港改用其他銀圓做法定貨幣。而廣東啲民眾喺英國倫敦造幣廠、香港造幣廠整好咗一、二毫港幣後，都歡喜呢啲好計數好使嘅港幣銀毫。
民國2年，港府公佈施行《禁止通用外國鈔券條例》，阻止中國發行啲銀紙喺香港流通。同年10月公佈埋《禁止通用外國紙幣、貨幣條例》，禁埋中國啲銀元、銀毫、銅仙，令廣州等地流去香港嘅銀紙受禁止。港府喺1913年禁止埋外國銀紙、銀仔同鎳仔。連串舉措一度激嬲啲唐人。1912年香港電車就試過聽港府法令拒收中國銅仔，啲唐人就罷搭電車，搞到電車公司蝕大咗，後尾唯有搞返個3日免費搭客，先至平息到民怨。
喺南粵流通
宣統三年，咸龍發行額大概係3158萬，而香港本地流通嘅得1020萬上下，有成1474萬就流曬入廣東度，佔咗當年港紙發行額一半都有，呢年廣東省官府同大清朝廷發鈔總額就得1200萬。
1912年中華民國建立後初頭，廣東境內銀行嘅銀紙信用畀動盪嘅政局搞到好低，咸龍就仲係喺交易中流通，去到1920年代尾，港紙壟斷返廣東金融市場。民國20年，香港發鈔額有成15,361萬，大概有7,169萬流曬入廣東，多過呢年在港流通額有2,048萬，係廣東頭號嘅通用銀紙。呢一勻廣東入口貿易幾乎用曬咸龍來結算；出口貿易貨物就有7成係咸龍結算，英鎊同其他銀紙結算佔21.4％，粵幣得8.6％。出口貨物入邊得爆竹、木材、土紙同一部分紗綢、蔬菜係按咸龍價成毫洋。除廣州以外嘅廣東其他口岸，好似汕頭、三水等，多數按咸龍行情用國幣同毫券畀數。
民國20年港紙試過貶值12.5％，民國25年又貶咗28.5％，就呢兩鋪廣東就損失咗成2,990萬。
放棄銀本位
1935年，因為美國等等嘅地方銀價上升，引起中國同香港嘅白銀外流。香港政府喺11月9號通過貨幣條例，公佈用「港元」做香港貨幣單位，又將港元同英鎊匯率定成16港元兌1英鎊。1937年8月1號，香港終止咗各種銀元嘅流通，淨係用港元做法定貨幣。第二次世界大戰日本佔領香港嗰陣，強行用日本軍用手票嚟代替港元。戰後港元先至恢復法定地位。廣州光復後去到1949年10月中共入城陣，中央所發行嘅金元券等因金融冧檔做曬濕柴，仲係咸龍維繫著廣東嘅交易流通。
退出南粵
中共揸弗後就夾計喺廣東度整走咸龍。1950年4月份，人民銀行廣東省分行成立咗金融管理科，負責督導全省金管工作，開始佈置喺全省清走咸龍同其他銀紙。4月至5月，就有興梅區、粵中區、珠江區、西江區、潮汕區、南路區、東江區、北江區等幾十個市縣重申禁用港紙，同時大設收兌站。5至6月，人民幣據報大體佔領咗廣州嘅買賣市場。據計成個1950年，粵境收兌嘅港紙同其他外紙計成美金有3034萬，到年尾，廣東嘅市場貿易流通基本畀人民幣控制曬。
搞聯繫匯率
港元最初係同英鎊掛鈎，但係戰後英國嘅經濟實力減弱，有段時間更加係咁貶值，影響香港經濟。所以香港政府喺1972年6月對英鎊自由浮動之後，將港元轉做同美元掛鈎。最初匯率係5.65港元兌1美元。喺1973年2月改做5.085港元兌1美元。1974年11月起，轉做自由浮動。直到1983年，因為香港前途問題引起嘅信心危機令到港元匯價勁跌，到咗同年9月一度跌到9.6港元兌1美元。由同年10月17號開始，當時嘅財政司彭勵治宣佈港元匯價同美元掛鈎，定做7.80港元兌1美元，一直維持到而家。2005年，金管局優化聯繫匯率制度，提供雙向兌換保證：強方兌換保證匯率係7.75，而弱方係7.85。
銀紙
香港最初嘅紙幣係由1845年喺香港成立嘅東藩匯理銀行發行。喺1935年政府通過貨幣條例之前，好多銀行都有發行銀紙，但係呢啲銀紙主要用做商業上嘅交易。政府只係接受部份特許銀行嘅銀紙做合法通貨。1935年之後，政府授權香港上海滙豐銀行、有利銀行同埋印度新金山中國匯理銀行發行5蚊以上嘅港元紙幣。而面額1蚊同之下嘅港元紙幣就由香港政府發行。香港政府喺1976年發行5蚊硬幣之後，5蚊紙就停止發行。由1993年開始，政府發行10蚊銀，滙豐銀行就從此冇再發行10蚊紙，渣打銀行雖然繼續發行10蚊銀紙，但係喺1995年之後就唔再出10蚊銀紙。後嚟，1994年中國銀行亦都做咗香港一間發鈔銀行。
政府原本嘅意思係用10蚊硬幣嚟代替10蚊銀紙，但係市面上好多人都需要用10蚊銀紙：一嚟因為10蚊硬幣好重，二嚟每逢過農曆新年嗰陣，唔少人都鍾意用新銀紙嚟封利是，而為咗唔好畀人覺得寒酸，好多人都只係會喺利是封放銀紙而不放硬幣。不過，自從亞洲金融風暴以嚟，香港經濟越嚟越差，所以唔少人都叫政府出番10蚊銀紙。另外，又因為10蚊硬幣好容易偽造，喺發行之後幾年嚟政府同銀行都收到唔少假銀，中間重有幾多單大量生產嘅畸士。所以政府喺2002年開始，再次由金融管理局出10蚊銀紙，但係另一方面，滙豐銀行同渣打銀行唔再發行10蚊銀紙之後，開始大量發行20蚊銀紙。而家用紙幣編號嚟計，20蚊紙發行量最多，其次係100蚊紙。
政府喺1995年之前曾經發行1仙嘅銀紙，係為咗方便找錢同埋用嚟交公共服務賬單嘅仙額。呢啲銀紙喺1995年10月1號之後就唔再被接受做合法貨幣。
而家香港紙幣嘅發鈔銀行有3間，分別係：
滙豐銀行；
渣打銀行 (香港)有限公司）；同埋
中國銀行有限公司）
另外有啲新款十蚊紙，係由香港金融管理局發行。2007年，當時財政司司長唐英年公佈嗰年7月9號將發行十蚊膠銀紙，係香港第一次發行塑膠銀紙；第一批發行嘅有五千萬張。膠銀紙任搣、任扯都唔會爛，可以放入洗衣機；印製嘅成本雖然高過紙幣四成，但係壽命就比紙幣長三倍，兼可以循環再造，唔使好似紙幣咁要送去堆填區。膠銀紙更加耐用和乾淨；票面係光面嘅，塵、污垢等微粒都冇疔匿。
香港所有銀紙嘅式樣都有版權。所以，咩嘢人喺未攞到版權持有人嘅許可之前，都唔可以亂咁抄銀紙嘅式樣。多年以嚟，喺香港有幾間機構因為未攞到銀紙版權持有銀行嘅批准，而喺廣告上面抄銀紙嘅式樣，結果被判要畀鉅額罰款。
銀仔
1997年香港主權移交之前，市面流通銀仔上鑄有伊利沙伯二世頭像，有一排成為咗收藏對象。由1993年開始，政府逐漸收返舊硬幣，用背面鑄有香港市花洋紫荊嘅新硬幣嚟代替，又推出俗稱「金銀閏」嘅10蚊硬幣。但係伊利沙伯二世頭硬幣仍然係合法貨幣，同新硬幣同時流通。
幣值有：
根據香港《硬幣條例》規定，市民可以唔接受用細過1蚊嘅硬幣，畀超過2蚊嘅錢；或者用1蚊或大過1蚊嘅硬幣，畀超過100蚊嘅錢。不過講到尾，商戶受唔受硬幣做畀某啲商品或者服務嘅費用，純粹係商業決定。
流通貨幣
花名
香港嘅紙幣都有各自嘅花名，但係來源已經無從稽考。下面詳細列咗呢啲花名出嚟：
港元嘅銀碼都有花名，好似一圓係「一文」、「一皮」；十圓係「一草」、「條」或「兜」；一百圓係「一嚿」；一千圓係「叉」；一萬圓又叫「一皮」、「餅」或者「個」；一百萬圓係「球」。
澳門幣
Forex
香港金融管理局網站：香港金融貨幣簡介、香港新鈔票、
香港歷史博物館－香港貨幣
香港貨幣基礎嘅發展
流通貨幣
廣東經濟史 |